
Qääkirjoitus 


I A 

Hyvä ystävä! 


Koen, että sinä, joka juuri nyt luet näi- 
tä rivejä, olet ystävä. Olet ystävä siksi, 
että sinua syystä tai toisesta kiinnostaa 
tämä lehti. Kuinka kiinnostuksesi säilyy, 
on osittain minun vastuullani, osittain si- 
nun. Uskon ja tiedän, että me inkeriläiset 
(ja inkeriläisten ystävät) olemme sosiaa- 
lisia ja toistemme kanssa viihtyviä. Ha- 
luamme jakaa kokemuksiamme ja aja- 
tuksiamme. Tehtäisiinkö se myös tämän 
lehden sivuilla? 

Toivo Flink, hyvä ystävä! Kun sinä luet 
tätä tekstiä, ota vastaan kiitokseni tutki- 
vasta ja inkeriläisyyden menneisyyttä se- 
littävistä kirjoituksistasi, jotka olet jättä- 
nyt meille perinnöksi ja käyttöömme. 
Kiitos ajasta, jonka olet meille antanut - 
ja tulet vielä antamaan! Kiitos, että vii- 
meisessä puheenvuorossasi sanoit toi- 
vovasi ” että kukin tahollaan saa toimia 
omalla tavallaan. Tärkeintä, että päämää- 
rämme on sama: Inkerin suomalaisuuden 
tunnetuksi tekeminen.” Ole turvallisel- 
la mielellä. Vaikka vetovastuun kantaja 
vaihtuu, päämäärä pysyy samana. 

Kun minua pyydettiin tähän tehtävään, 
koin sen ensin lähinnä ”läppänä”, niin 
kuin nuoriso sanoo. Kieltäydyin, mutta 
uusitun pyynnön jälkeen pyysin harkin- 
ta-aikaa. Tuona aikana kävin mielessäni 
läpi työkokemuksiani ja erilaisia työryh- 
miä, joissa olin ollut mukana. Mietin, oli- 
siko kokemuksissani mitään sellaista, jota 
voitaisiin hyödyntää meidän liitossamme. 


Millaisia asioita haluaisin ja osaisin nos- 
taa esiin ja voimavaraksi? 

Pohdin, että olin toiminut 15 vuotta 
kouluhallituksen ylitarkastajana. Työs- 
kentelin kokeilu- ja tutkimustoimistossa. 
Tehtävämme oli auttaa kouluja luomaan 
uusia menetelmiä koulutyöhön. Kuunte- 
limme kentältä tulevia toivomuksia ja pa- 
nimme niitä kokeiluun. Tai me virastossa 
keksimme jotakin ja etsimme kokeiluun 
halukkaat koulut. Toiminta perustui kou- 
lujen vapaaehtoisuuteen ja vuorovaiku- 
tukseen meidän ja toisten koulujen kans- 
sa. Tiedotimme työstäjä sen tuloksista. 

Eikö tämä sama periaate voisi toimia 
myös Suomen Inkeri-liitto ry:ssä? Vas- 
tasin itselleni, että voisi. Ja tässä nyt ol- 
laan, ensimmäisiä päiviä puheenjohtajana 
ja ensimmäistä pääkirjoitusta kirjoitta- 
massa. 

Löydät tästä lehdestä ilmoituspuolel- 
ta tiedotteen Inkeri-kodissa järjestettävis- 
tä Inkeri-iltapäivistä. Tervetuloa mukaan! 
Löydät myös tiedon, kuinka voit liittyä jä- 
seneksi ja/tai tilata tämän lehden. Ja mitä 
etua siitä saat. 

Tekstipuolella kerrotaan lapsuuden 
perheeni tarina. Minut on kastettu Alina 
Mylläriksi. On myös pyydetty ”aikuisper- 
heeni” tarinaa, mutta katson, että tähän 
lehteen pitää jättää tilaa myös muille kir- 
joittajille. 

Tavataan taas - kirjoitellaan ja luetaan! 

Alina-Sinikka Salonen 

Kokouskutsu 

Suomen Inkeri-liitto ry:n sääntömääräinen kevätkokous 

pidetään 

lauantaina, maaliskuun 23. päivänä 2013 klo 14.00 

Karjalatalolla, Inkerikodissa 
Käpylänkuja 1, 00610 Helsinki 

Kokouksessa käsitellään säännöissä kevätkokoukselle määrä- 
tyt asiat. 

Äänioikeutettuja ovat v. 2012 jäsenmaksunsa maksaneiden jä- 
senjärjestöjen valtuuttamat henkilöt sekä ne hallituksen hyväk- 
symät henkilöjäsenet, jotka ovat suorittaneet v. 2012 jäsenmak- 
sunsa. 

Hallitus 


Hyvät Inkeriläisten viestin tilaajat. 


Tämän lehden välissä on perinteen mu- 
kaisesti tilillepanokortti lehtemme vuo- 
den 2013 tilausmaksun suorittamista var- 
ten. 

Tilaushinta EU- maihin tilatuille leh- 
dille on 35,- €, muihin maihin 40,- €. 
Eräpäivä on merkitty maksukorttiin. 

Muistattehan kirjoittaa viestikenttään 
lehden saajan nimen ja osoitteen. 

Tämä on erittäin tärkeää varsinkin sii- 
nä tapauksessa, jos maksatte jollekin toi- 
selle henkilölle tilaamanne lehden. 


Mikäli ette halua tilauksenne jat- 
kuvan, pyydämme teitä ystävällises- 
ti ilmoittamaan siitä joko kirjeitse tai 
puhelimitse toimistoomme. Tällä toi- 
menpiteellä helpotatte tilaajarekiste- 
rimme ylläpitoa. 

Kiitos etukäteen. 

Suomen Inkeri-liitto ry 
Käpylänkuja 1 
00610 Helsnki 
puh. 045 261 2342 

Toivo Iho 


KAHDEKSAN SAKSAAN, 
50.000 NEUVOSTOLIITTOON 


(kahden vaikean asian vertailua) 

On aina hankalaa verrata kahta väestö- 
ryhmää koskevaa uutisointia. Virheiden 
mahdollisuus kasvaa etenkin kun pyrkii 
vertaamaan sitä, miten julkisuus on koh- 
dellut eri aikaan sattuneita, mahdollisesti 
kovin erisuuruisia ryhmiä koskeneita ta- 
pahtumia. 

Helsingin Sanomien 7.11.2012 päivä- 
tyssä numerossa Matti Kalliokoski on- 
nistuu joka tapauksessa aika hyvin ver- 
ratessaan sitä, miten Suomen julkisuus 
kohteli Vanhan Ylioppilastalon valtausta 
siihen, miten paljon palstatilaa ja julki- 
suutta on saanut Suomesta Ruotsiin suun- 
tautunut muuttoliike. Näin Kalliokoski: “ 
Vanhan Ylioppilastalon valtausta pide- 
tään Suomessa vuoden 1968 suurena su- 
kupolvikokokemuksena, vaikka se kos- 
ki enimmillään muutamaa sataa ihmistä. 
Samana vuonna Ruotsiin muutti 40.000 
suomalaista. Monet heistä olivat helsin- 
kiläisylioppilaiden ikätovereita. Silti Van- 
han valtaus selättänee muistelmakirjalli- 
suudessa Ruotsin siirtolaisuuden.” 

Juutalaisten kohtelu sodanaikaisessa 
Suomessa on ollut hyvinkin tarkan luu- 
pin alla. Yhtäältä on todettu, että Suomes- 
sa ei ollut mitään juutalaiskysymystä: juu- 
talaistaustaiset miehet osallistuivat sotaan 
yhdessä muiden suomalaisten kanssa, 
eikä virallinen Suomi myöntynyt Hein- 
rich Himmlerin esittämiin juutalaisten 
luovutuspyyntöihin. 

Kuitenkin: Kahdeksan ihmistä, ei syn- 
typeräisiä Suomen juutalaisia vaan muu- 
alta tänne siirtyneitä, luovutettiin. Näistä 
kahdeksasta on Elina Sanan teoksen li- 


säksi kirjoitettu hyvinkin paljon; heidän 
luovutustaan on aika usein käsitelty sekä 
televisiossa että radiossa. 

Ikävä, mutta väistämätön kysymys: 
Vuosina 1945-46 siirrettiin muutaman 
viikon aikana Neuvostoliittoon välirau- 
hansopimuksen hätäisen, jossain määrin 
kiistanalaisen tulkinnan ja osittain ky- 
seenalaisin metodein saatujen suostumus- 
ten perusteella n. 50.000 inkerinsuoma- 
laista. Heidän kohtalojaan siirron jälkeen 
on Toivo Flink ansiokkaasti selvitellyt. 
Mitä puuttuu? 

Suomi liittyi YK:hon vasta v.1955. In- 
kerinsuomalaisia Neuvostoliittoon siir- 
rettäessä eivät kansainväliset pakolaisten 
kohtelua määrittäneet normit vielä kos- 
keneet maatamme. Kestäisikö inkerin- 
suomalaisten siirto YK:n pakolaisasiois- 
ta vastaavan elimen tarkastelun kaikilta 
osin? - On tietysti muistettava, että Suo- 
mi joutui toimimaan veitsi kurkulla, kun 
korkein välirauhansopimuksen tulkinnas- 
ta vastaava elin oli Zdanovin johtama val- 
vontakomissio. 

On hyvä, että kahdeksan Suomesta 
Hitlerin Saksalle luovutetun juutalaisen 
vaiheet on selvitetty. Samanlainen sel- 
vitys tarvitaan myös Suomesta Stalinin 
Neuvostoliitolle luovutetuista 50.000 in- 
kerinsuomalaisesta. Selvityksessä pitäisi 
kiinnittää erityistä huomiota siihen, mil- 
laisissa olosuhteissa suostumus annettiin 
ja kuinka perusteellisesti siirrettäville teh- 
tiin selkoa siitä, mihin kaikkeen he antoi- 
vat luvan allekirjoittaessaan suostumuk- 
sen. ® 

Riikka Mahlamäki-Kaistinen 


Yrjö Korkkinen 80 vuotta 


Maaliskuun 12. 80 vuotta täyttävä Yrjö 
Korkkinen tarttui Helsingin seudun In- 
keri-seuran puheenjohtajan nuijaan sa- 
moihin aikoihin Karj alatalon valmistumi- 
sen kanssa. Hän naureskelee valintasyyn 
olleen kaiketi se, ”ettei sopivampaakaan 
löytynyt juuri sillä hetkellä”. 

Sopivuus taisi olla melko hyvä, sillä 
mies luovutti nuijan seuraajalleen vas- 
ta 30 vuotta myöhemmin, vuonna 1998. 
Eläkkeelle omasta maalausfirmastaan 
hän siirtyi 18 vuotta sitten. 

- Nytkin edessä on yhdenlainen luo- 
puminen, Korkkinen toteaa. 

Tällä kertaa hän luopuu ajokortistaan 
ja istahtaa pelkääjänpaikalle vaimon vie- 
reen. 



Yrjö Korkkinen Karj alatalo s s a. 


Ajolupa on kuitenkin pieni asia Kork- 
kisen elinaikana kokemista luopumisen 
paikoista. Taakse on täytynyt jättää niin 
kotimaa kuin molemmat vanhemmatkin. 

Korkkinen saapui Suomeen Skuoritsan 
seurakunnasta Taaitsan kylästä 10- vuoti- 
aana. 

- Ihan siitä varhaislapsuudesta ei ole 
paljon muistikuvia, kun silloin tapahtui 
niin suuria asioita. 

Isä jäi vasten tahtoaan Pietarin-matkal- 
le ja äiti koki sodan aikana nälkäkuole- 
man. 

- Meitä jäi kolme sisarusta ja vanha 
mummo. Hänen kanssaan siirryttiin Suo- 
meen, jossa oli onneksi jo sukulaisia vas- 
taanottamassa meitä. 

- Kun Suomeen päästiin niin taivas au- 
keni, Korkkinen huokaisee. 

Hän sanoo, ettei ikävöinyt Inkeriin. 
Mielessä ei ollut juurikaan hyviä muis- 
toja - nälkäisiä ja kärsiviä vain. 

- Saksalaiset veivät hillopurkitkin kel- 
larista, hän tuhahtaa. 

Vaikka mieli ei halannut takaisin In- 
keriin, pysyi inkeriläisyys kuitenkin rak- 
kaana. Korkkinen pitää tärkeimpinä in- 
keriläisyyden puolina yhteistä historiaa 
ja uskontoa. 

- Inkerissä uskonto oli hyvin lähellä 
kansaa. Ne ensimmäiset, jotka tuli sodan 
aikana tänne olivat kaikki äärettömän us- 
konnollisia. 

Uskonnollisuus näkyi myös Korkkisen 
lapsuuskodissa. 

- Mummolla ei mennyt yhtään aamua 
tai iltaa niin, etteikö hän olisi rukoillut. 
Hänellä oli syvä luottamus uskontoon. 

Synnyinkoti Taaitsassa. 


Kannan itsekin sydämessäni tuota mum- 
molta perittyä uskonsiementä. 

Korkkinen sanoo inkeriläisyyskau- 
dekseni kutsumansa ajanjakson alka- 
neen mummon ja sukulaismiesten vaiku- 
tuksesta. 

- Meidän laajaan sukuun on kuulu- 
nut inkeriläisyyteen suuresti vaikuttanei- 
ta henkilöitä, kuten isän serkut Antti ja 
Väinö Kekki. 

Miehistä varsinkin jälkimmäinen oli 
aktiivisesti mukana edesauttamassa In- 
keri-kodin syntyä. 

- Ajattele, että meitä oli silloin 3 500 ja 
saimme aikaiseksi Inkeri-kodin. Nyt Suo- 
messa on yli 20 000 inkeriläistä ja mitään 
ei enää saada tehtyä. Toiminta on laantu- 
nut, Korkkinen huokaa. 

Hän näkee inkeriläisyyden tulevaisuu- 
den varsin synkkänä. 

- Minusta tuntuu näin karkeasti sanot- 
tuna, että kuolemantuomio on annettu in- 
keriläisille. Kun tällaiset kaltaiseni vanhat 
inkeriläiset kuolevat pois, halukkaita jat- 
kajia ei enää jää jäljelle. 

Korkkisen komea lapsuuskoti Taaitsas- 
sa on yhä pystyssä. Sitä asuttaa isän sis- 
ko perheineen. 


- Ensimmäinen kerta kun sinne men- 
tiin takaisin, oli hankala, Korkkinen 
muistelee. 

- Sitä jo ne lapsen ja aikuisen muisti- 
kuvat paikasta ovat ihan erilaiset. 

Osa maisemasta oli piirtynyt muistiin 
suurempana, osa taas pienempänä. Sit- 
temmin paikalla on tullut käytyä useam- 
minkin. 

Kommunikointi varsinkin nuorempien 
sukulaisten kanssa on kuitenkin vaikeaa. 

- Meidän välissä on kielimuuri. Itse en 
enää venäjää osaa. Unohdin sen asuttuani 
kaksi vuotta Suomessa. 

Samat kielelliset ja kulttuuriset ongel- 
mat koskevat Korkkisen mielestä myös 
vanhoja inkeriläisiä ja viime vuosien pa- 
luumuuttajia. 

- Uusien kanssa on hankala tulla toi- 
meen kun eletään ihan eri maailmassa. 
Eihän ne nykyään tiedä yhtään mitään 
näistä vanhoista asioista. Kulttuuri on 
muuttunut, Korkkinen huokaisee. 

80-vuotis j urasuunnitelmat Korkki- 
nen kuittaa naureskelemalla, että en tie- 
dä tuleeko juhlittua vai menenkö johon- 
kin karkuun. ® 

Anne Tuohimäki 


Hyvinkään Inkeri-kerhon joulujuhla 
2.12.2012 


Edellisten päivien myräkkä oli peittänyt maan kauniiseen lumivaippaan, 
kun Hyvinkään seurakuntakeskukseen kerääntyi puolensataa inkeriläistä ja 
heidän ystäväänsä joulujuhlan viettoon. 


Yhteisesti laulettiin lukuisia kauneim- 
pia joululauluja ja diakoniasihteeri Tui- 
ja Mattilan luotsaamana yhteinen hetki 
sujui joutuisasti. 



Kirkkoteatteriohjaaja Jouni Laine 


Kerhon puheenjohtaja Irja Pelkonen 
toivotti kaikki lämpimästi tervetulleiksi 
juhlaan. 

Yhteislaulun, Maa on niin kaunis , jäl- 
keen sytytettiin muistopöydän kynttilöitä 
vuoden mittaan rajan taakse siirtyneiden 
muistoksi ja halukkailla oli mahdollisuus 
lausua muutama sananen poismenneestä. 

Suomen ensimmäiseksi kirkkoteatte- 
riohjaajaksi vuonna 2008 nimitetty Jou- 
ni Laine esitti Johannes monologin. 

Hannu Pelkonen luki ruokarukouksen 
ja me juhlavieraat pääsimme nauttimaan 
emäntien valmistamista maistuvista jou- 
luherkuista. Kanttori Marina Petrik yllä- 
piti taustamusiikkia flyygelillä ruokailun 
ajan ja säesti myös kaikki yhteislaulum- 
me. 

Helsingistä saapunut Alina-Sinikka 
Salonen esitti laulun Joulumaa. 

Tämän jälkeen päästiin suorittamaan 
arvontoja. Pöytä oli kukkuroillaan voit- 
toja, jotka jostain ihmeen syystä tuntui- 
vat kasaantuvan melkein yhden pöytäseu- 
rueen jäsenille ja monet voitoista vieläpä 
samoille henkilöille. Luulenpa, että Wi- 
volinin perhe oli kutsunut Onnettaren 
mukaan juhlimaan. 

Lydia Wivolin esitti Kodin kynttilät- 
laulun. 

Lopuksi Hannu Pelkonen luki rukouk- 
sen, joka mielessään kiitollinen juhlaväki 
lähti kotiinpäin valmistautumaan omaan 
jouluun. ® 

Alina-Sinikka Salonen 


Mylläreitä Inkerin Virkkusissa 

- Alina-Sinikka Salosen perheen tarina 


Isäni Paavo Mylläri syntyi Inkerin Liis- 
silässä Kuninkaalan kylässä 5.11.1910. 
Perheen ainoalla pojalla oli viisi siskoa. 
Vanhemmat olivat Simo ja Liisa Myller 
(os. Braks). 

Äitini Anna Tarassu syntyi Liissilän 
Lorvilan kylässä asiakirjojen mukaan 
11.11.1918, mutta oikeasti 21.9. Tuol- 
loin hiljattain leskeksi jäänyt Helena-äi- 
ti synnytti kaksoset. Perheessä oli ennes- 
tään kolme lasta, joten olot eivät ole olleet 
hääppöiset. 

Anna-äiti oli pienestä asti paimenessa 
tai marjastamassa ja myymässä maalais- 
tuotteita Leningradin torilla, jonne mat- 
ka taittui jalan. Paavo-isäkin on nuoresta 
asti tottunut työntekoon. Varttuneempa- 
na miehenä isä oli mm. rautateillä töissä 
ja niitti iltaisin pientareilta heinää lehmil- 
le. Näillä lisäansioilla rakennettiin Sah- 
tinaan talo. Vierailin siellä syyskuussa 
2012. Edellisessä Viestin numerossa olen 
kertonut tästä vierailusta. 

Kerroin myös, kuinka Sablinan koti 
saattoi isän ja äidin yhteen, ja kuinka 
minä synnyin lokakuussa 1940. Touko- 
kuun viimeisenä päivänä 1941 nälkää 
nähnyt perheeni sekä molempien van- 
hempieni sisarukset perheineen pääsivät 
Viroon. Sieltä meidät tuotiin Kloogasta 
Hankoon 5.4.1943. 

Suvullani oli hyvä onni. Meidät tuo- 
tiin Oitin asemalle. Isä muisteli onnelli- 


sena, kuinka meitä oli vastaanottamassa 
kirkkokuoro. Hän ihmetteli, oliko hän tai- 
vaassa. Leirin lähellä oli Mommilan kar- 
tano, jossa riitti töitä koko suvulle. Minun 
perheeni sijoitettiin Teuron sivutilalle, isä 
maatöihin, äiti lähinnä karjanhoitoon. 

Naapurit ja tilan johtajat antoivat apua 
ja tukea.Kartanossa oltiintyytyväisiä ah- 
keriin työihmisiin. Elämä alkoi asettua. 
Sisareni Toini Kaarina syntyi kesäkuus- 
sa 1944. 

Syksyllä 1944 tuli tieto pakosta pala- 
ta Neuvostoliittoon. Koko suku oli läh- 
tövalmiina. Äitini lähti Hämeenlinnaan 
Olkkosen Anna-tädin kanssa. Mistä lie 
löysivätkään oikean viranomaisen? He 
kysyivät, onko pakko lähteä. Äitini ker- 
toman mukaan viranomainen oli sanonut, 
että suoraan kysymykseen suora vastaus: 
”Vielä ei ole pakko, mutta kohta on. Oli- 
si parasta lähteä nyt.” Kaksi Annaa veti- 
vät perheidensä nimet pois. 

Joulukuussa 1944, joulun alla, me 
jäimme Teurolle, ja kaikki sukulaiset 
lähtivät kohti ”kotiseutua”. Miltä meistä 
(koko 4-henkisestä perheestä) on mahta- 
nut tuntua? 

Perheeseemme syntyi Sirkka Anne- 
li toukokuussa 1949. Elämä oli vakiintu- 
nut. Olimme saaneet olla rauhassa Sota- 
herroilta”. 

Pelko ja epävarmuus olivat kuitenkin 
jääneet. Ehkä siksi, ehkä muutenkin, van- t> 

Sota-ajan ryysyt ovat 
vaihtuneet uuteen ja 
kauniiseen talvitakkiin. 
4-vuotiaalla Alina- 
tytöllä on syytä hymyyn. 
Taustalla Teuvon maati- 
lan aitta ja kellotapuli. 


hemmilla oli tarve sulautua suomalaisiin. 
Venäjän kieltäkään eivät lapsilleen opet- 
taneet! Isän inkerin murre säilyi loppuun 
asti, muuten mikään ei kielinyt taustas- 
tamme. Me lapset mainitsimme inkeriläi- 
syydestämme vain pakon edessä. 

Vanhemmilla oli heidän elämänsä lop- 
puun asti (äiti kuoli 1997, isä 2000) vah- 
va luottamus Jumalan johdatukseen. He 
olivat onnellisia saadessaan elää Suomes- 
sa. Ei edes S ablinaan jäänyttä kotia surtu. 
Perheellämme onkin ollut poikkeukselli- 
sen paljon myötätuulta. - Minun oppikou- 
luun menoni helpottamiseksi vanhem- 


mat halusivat lähteä Mommilasta. Minä, 
10-vuotias koulutyttö, kirjoitin hakupape- 
rit. Sen jälkeen vanhempien ei tarvinnut 
hakea työpaikkoja, niitä tarjottiin heille. 

Työpaikka löytyi Mäntsälän Hirvihaa- 
ran kartanosta, jossa oli Helsingin kau- 
pungin omistama maatila. Kun se otettiin 
muihin tarkoituksiin, meidät siirrettiin 
Helsingin kaupungin omistamalle maa- 
tilalle Fallkullan kartanoon. 

Maatöissä ei tarvinnut olla kauaa. Van- 
hemmat kävivät ahkerasti Malmin kirkos- 
sa. Eräänä päivänä heille kerrottiin, että 
kirkkoon tarvitaan toinen vahtimestari ja 

On saatu sodan jälkeen kaikille hienot vaatteet, ja lähdetty valokuvaan ihan Lahteen asti. Paavo ja Anna 
Myllärin perhe loppuvuodesta 1945. Alina on jo iso tyttö, pikku sisko Toini Kaarina on syntynyt Suomessa. 
Kolmas tytär Anneli syntyi vuonna 1949. 


talonmies. Olisivatko vanhemmat kiin- 
nostuneita? Näin vanhemmat pääsivät 
elämässään sellaiseen maailmaan, josta 
eivät olleet osanneet edes uneksia. 

Seuraava iloinen yllätys oli, kun 
1950-luvun loppupuolella Neuvostoliit- 
toon menneiltä sukulaisilta alkoi tulla 
postia. Maailma avautui. Kirjeitä, paket- 
tejaja joskus jopa sähkeitä läheteltiin. Eri- 
tyisesti äiti rupesi avustamaan lapsirik- 
kaita sukulaisiaan rautaesiripun takana. 

Äiti ja isä kävivät kesällä 1960 Lening- 
radissa ja tapasivat sisaruksiaan ensim- 
mäisen kerran 16 vuoteen. Koko meidän 
5 -henkinen perheemme teki campingmat- 
kan Terijoen dyyneille kesällä 1963. Päi- 
vät vietimme Leningradin puistoissa su- 
kulaisten kanssa seurustellen. Olimme 
varmaan uskomaton konkkaronkka, ja 


muistan ajatelleeni, että onneksi täällä ei 
ole kavereita näkemässä. 

Nyt on elossa seuraava sukupolvi, iso 
joukko serkuksia perheineen. Tapaamme 
toisiamme usein. Sukuamme jälkeläi- 
sineen on tällä hetkellä Suomen lisäksi 
Ruotsissa, Venäjällä ja Virossa, kaukai- 
sin sukulaisen jälkeläinen on naimisissa 
Japanissa. 

Me Liisa ja Simo Myllärin jälkeläiset 
olemme kokoontuneet kaksi kertaa suku- 
kokoukseen, jolloin mukana on ollutnoin 
50 eri-ikäistä ihmistä. Meille on yhteistä 
se, että osaamme sekä nauraa että itkeä. 
Askel on ihmeen kevyt, kun astelemme 
serkkujen kesämökkien vihreillä nurmil- 
la. Kiitos, serkut! 

Elämälle kiitos, olemme saaneet siltä 
todella paljon! (i) 

Luostarimatka Venäjälle 
8 . 5 .- 12 . 5 . 2013 * 

Venäjän ortodoksit ja Viron setukaiset* 


Matkareitti ja ohjelma olivat viime vuoden viimeisessä numerossa 8/2012. 
Seuraavat tiedot ovat uusia: 


Matkan hinta ilman viisumia 2hh: 

15-19 henkilöä, 748 euroa/hlö 
20 - 24 henkilöä, 677 euroa/hlö 
25 - 29 henkilöä, 634 euroa/hlö 
30 - 34 henkilöä, 606 euroa/hlö 
35 - 45 henkilöä, 585 euroa/hlö 
1 hh:een lisämaksu on 100 euroa. 


Hintaan sisältyvät matkat, matkanjohtajan ja liikennöitsijän palvelut, sisäänpääsyt 
kohteisiin ja opastukset, majoitus, johon sisältyy aamiaiset(4) ja illalliset (4) sekä muut 
ohjelmassa mainitut ateriat. 

Maksut suoritetaan Suomen Inkeri-liitto ry:n matkatilille: Danske Bank FI15 8000 
1710 3772 44. Ennakkomaksu, 100 euroa, tulee olla tilillä 10.3.2013. Sen jälkeen 
matkustajiin otetaan yhteyttä ja kerrotaan osanottajien määrä, matkan hinta ja eräpäi- 
vä sekä annetaan ohjeet viisumin tilaamista varten. 

Viisumi maksaa lisäksi 70 euroa. 

Ilmoittautumiset matkan johtajalle Alina-Sinikka Saloselle, alinasinikka@gmail.com, 
postiosoite Metsäpurontie 17 D 58, 00630 Helsinki, p. 040 743 7042, 10.3.2013 men- 
nessä. 


Passi! Tarkistathan heti, että passisi on voimassa vielä 6 kuukautta matkan päättymisen 
jälkeen eli marraskuun 13. päivään asti. Muussa tapauksessa tarvitset uuden passin. 

Huomio! Ennen matkaa on mahdollisuus sunnuntaina 7.4.2013 klo 14.00 kuunnel- 
la Inkeri-kodissa (Karjalatalo, Käpylänkuja ljsetukaisia esittelevä luento, jonka pitää 
Tuglas-seuran kulttuurisihteeri Tapio Mäkeläinen, Setumaan kuningaskunnan kun- 
niakonsuli Suomessa. Esitys on sarjassa Inkeri-iltapäivä, josta on erillinen tiedote täs- 
sä lehdessä. 

Jäsenyydestä on etua! 

Luostarimatkan hinnasta Suomen Inkeri-liitto ry:njäsen 
(ei siis paikallisyhdistyksen) saa alennusta 5 euroa. 

Inkeriläisten viestin tilaajan (koskee kaikkia) alennus on 
20 euroa. 

Jos on sekä liiton jäsen että lehden tilaaja saa vähentää 
hinnasta yhteensä 25 euroa. 

Kuinka liityt jäseneksi 
tai tilaat lehden? 

Jos olet jo vuonna 2012 ollut jäsen ja/tai lehden tilaaja, toi- 
mit kuten aiemminkin, eli odotat Viestin välissä tulevaa ti- 
lisiirtolomaketta. 

Jos olet uusi jäsen ja/tai lehden tilaaja, menettelet seu- 
raavasti: 

a) Kun haluat liittyä jäseneksi, etsit netistä osoitteen 
www.inkeriliitto.fi. Siellä on jäseneksi liittymislomake. 
Toimit ohjeiden mukaisesti. 

Jos sinulla ei ole mahdollisuutta käydä netissä, maksat 12 
euroa Suomen Inkeri-liiton Danske Bankin tilille 
FI 51 8000 1200 306364. Kirjoitat VIESTI-sarakkeeseen 
nimesi ja osoitteesi. Näin olet tehnyt hakemuksesi. Liiton 
hallitus käsittelee asian seuraavassa kokouksessaan. 

b) Kun haluat tilata Inkeriläisten viestin, maksat em. tilil- 
le 35 euroa. VIESTI-sarakkeeseen merkitset samat tiedot. 


INKERILÄISTEN VIESTI 


13 


©APAHTUMAKALENTERI 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä. 


Suomen Inkeri-liitto ry. 

Inkeri-kodin iltapäivät kerran 
kuussa 

Kevätkaudeksi 2013 on suunniteltu oh- 
jelmaltaan ja aiheiltaan vaihteleva sarja 
Inkeri-iltapäivä. 

Tilaisuuksiin ovat tervetulleita 

- kaikki enemmän tai vähemmän inke- 
riläiset 

- inkeriläisten ystävät 

- inkeriläisyydestä tai aiheesta kiinnos- 
tuneet lähimmäiset 

- ihmisten elämänpoluista kiinnostuneet 
kaiken ikäiset ihmiset 
Osallistuminen on maksutonta. Toi- 
minnan jatkuvuuden turvaamiseksi saa- 
tetaan kerätä vapaaehtoinen kolehti. Tar- 
jolla on kahvia ja leivonnaisia maksua 
vastaan. 

Järjestäjänä on osoitteessa Karjalata- 
lo, Inkeri-koti, Käpylänkuja l:ssä toimi- 
va Suomen Inkeri-liitto ry. 

Kokoontumisten tavoitteena on an- 
taa lisää ymmärrystä siitä, mitä inke- 
riläisyys on ja miksi siihen tulee tutus- 
tua juuri nyt. 

Tilaisuuksissa esitellään eri aikoina 
Suomeen muuttaneita inkeriläisiä ja hei- 
dän kokemuksiaan samoin kuin niitä ta- 
hoja, jotka tekevät työtä inkeriläisten hy- 
väksi. 


Tule kuukauden alkupuolen viikonlop- 
puna, lauantaina tai sunnuntaina! 

• Sunnuntai 10.2. klo 14 
Yleiskatsaus järjestäytyneisiin toimijoi- 
hin, joista suurimmat ovat 

- Suomen Inkeri-liitto ry paikallisine yh- 
distyksineen 

- Inkerin kulttuuriseura ry 

- Inkerikeskus ry 

• Lauantai 9.3. klo 14 

- Seurakunnat inkeriläisten tukena; mu- 
kana myös yhden henkilön vetämä 
Raamatusta aiheet keräävä draama- 
ryhmä 

• Sunnuntai 7.4. klo 14 

- Teemasta hieman poiketen S etumaan 
kuningaskunnan kunniakonsuli Suo- 
messa, Tuglas-seuran kulttuurisihteeri 
Tapio Mäkeläinen kertoo Virossa asu- 
vista setukaisista 

• Lauantai 4.5. klo 14 

- Vapaaehtoistoimija rovasti Matti Kor- 
piaho haastattelee Siperiat käyneitä in- 
keriläisiä 

Bussit 52, 55, 55K 56, 57, 65A 69, 506, 
raitiovaunut 1 ja IA 

Hyvinkään Inkeri-kerho 

Hyvinkään Inkeri-kerho ry kokoontuu 
seurakunnan aulakahviossa (Hämeenka- 
tu 16) aina kuukauden 1. sunnuntai. 
Tiedustelut Irja Pelkonen, inkerikerho@ 
gmail.com tai p. 040 550 5712 

• 3.2. klo 14 Veli-Pekka Toiviainen ker- 
too uusimmasta kirjastaan ja laulattaa 
kerholaisia. 

• 3.3. klo 14 Hannu Pelkonen kertoo 
K.V. Laurikkalasta. 

• 7.4. klo 14 Ohjelma vielä avoin. 

• 5.5. klo 14 Ohjelma vielä avoin 


Lahden seudun Inkeri-seura 

Kerhoillat joka kuukauden toinen maa- 
nantai alkaen kello 15 Luther kirkolla, 

osoitteessa Vuorikatu 37. 

• Tammikuu 14. Kerhoilta 

• Helmikuu 1 1 . Kerhoilta 

• Maaliskuu 11. Kevätkokous 

• Huhtikuu 8. Kerhoilta 

• Toukokuu 13. Kevättapahtuma Kähä- 
reillä Jousikatu 3 

• Toukokuu 30. Putronniemen retki. 
Perillä haravointia ym. järjestelyä. 
Lihakeittoa. Lähtö klo 8.00. 

• Heinäkuu 4. Retki Kärkölään Huovi- 
lan puistoon, jossa kahvittelu. Lähtö klo 
10 Marolankadun turistipy säkki. Paluu 
noin klo 15. 

• Heinäkuu Inkeriläisten kesäjuhla (jos- 
sain) 

• Elokuu 12. Retki Tuohirantaan kimp- 
pakyydein 

• Syyskuu 9. Kerhoilta 

• Lokakuu 14. Syyskokous 

• Marraskuu 11. Kerhoilta 

• Joulukuu 9. Jouluruokailu klo 13 

Kerhoiltojen kahvituksen sovimme vuo- 
rotellen jo edellisessä kokouksessa. 

Jäsenmaksu Lahden seudun Inkeri-seu- 


ran jäsenmaksu vuodelle 2013 on 15eu- 
roa/henkilö. 

Maksun voi suorittaa kerhoillassa rahas- 
tonhoitajalle tai pankkiin tilille Nordea 
129830-24722 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Turun Inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Juhlatilaisuudet Varissuon kirkolla (Kou- 
sankatu 6), kello 14 alkaen. 

Palvelupiste, Uudenmaankatu 1. Puh. 233 
2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 
050-565 9805 

Työpajat järjestetään Karj alatalon Inkeri - 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 

LEVITÄ INKERI-TIETOA 


Saatavana Inkeriläisten Sivistyssäätiöstä, p. 045 2612 342 


KIRJALLISUUS 
Flink Toivo 

Kotiin karkotettavaksi 20 € 

Krifors Lars 

Oli onnistuttava 15 € 

Kuivanen Lilja (toim.) 

Inkerin vuotuisjuhlat 10 € 

Nokkala Tapani: 

Paavo Räikkönen Inkerin mies, 25 € 

Ojala Ella 

Ensimmäinen kevät 16 € 

Pelastunut albumi 22 € 

Pitkä kotimatka 5 € 

Pettinen Albert 

Oppia, pelata, laulella 5€ 

Lauluja sekakuorolle (nuotit) 5 € 

Pelkonen Hannu 

Voihan Venäjä 25 € 

Ripatti Maria 

Elämä yhden kortin varassa 16,50 € 

Savolainen Aatu 

Suomalainen sissisodassa 5 € 

Savolainen Mikko 

Inkerinmaa (kuvateos) 33,50 € 

Seppänen Heikki 

Etelän tien kulkija - Vilho Helanen 25 € 

Sihvo Jouko (toim.) 

Inkerinsuomalaisten kohtalo 10 € 

Störgren Aleksander 

Mutkainen tie vapauteen 10 € 


Suominen Hellin 

Mooses Putron elämäkerta 1 € 

Survo Arvo 

Itku Inkerille 10 € 

Tuukkanen Saimi 

Elämäni helminauha (muistelmat) 5 € 

Tuuli Erkki 

Inkeriläisten vaellus 5 € 

ÄÄNITYKSET 

Inkerikuoro (CD) 

Minä tyttö 5 € 

Santtu Lauri (äänilevy single) 
Murrejuttuja 2,50 

Survo Arvo (C-kasetti) 

Omal maali’ 2 € 

KARTAT 

Mustonen 

Inkerin kartta v. 1933 12 € 

Randefeldt 

Inkerin uusi kartta v. 1992 10 € 
Keski-lnkeri Kylä ja tiekartta v. 1993 10 € 

MUUT 

Inkerin isännänviiri ulkosalkoon 
(50 x 400 cm) 60 € 

Inkerin pöytälippu (polyesteriä) + salko 
marmorijalustalla 22 € 

Inkerin pöytälippu (polyesteriä) 17 € 

Adressi surunvalitteluun 7 € 

TÄSSÄ NUMEROSSA 


Pääkirjoitus s. 3 

Ensimmäinen Inkeri-kodin iltapäivä 10.2.2013 s.4 

Jäähyväiset Inkerinmaalle s. 9 

INKERI - suomalainen kulttuurilehti Virossa s.l 1 

Annikki Kelo - inkeriläinen ilman inkeriläisjuuria s. 12 

Vielä muutama jouluinen muisto s. 13 

Jäsenmaksu s. 13 

Korkkiset, Luukkoset, Mylläriset - meidän sukua s. 14 

Aatteita j a elämänvaiheita s. 16 

Näkökulmia inkerinsuomalaisuuteen s. 19 

Uusi dokumentti inkerinsuomalaisista s. 24 

Matkan varrelta s. 25 

Uutisia Inkeristä s. 28 

Tapahtumakalenteri s. 30 


Kansikuva: 


Sotilaspastori Jääskeläinen ja Inkerin Koprinan kyläläisiä 1943. Valok. Antti Hämäläinen. 


Numero 4/2013 ilmestyy viikolla 21. Aineisto toimitukselle 24.4. mennessä. 
Numero 5-6/2012 ilmestyy viikolla 35. Aineisto toimitukselle 1.8. mennessä. 


0NKERILÄISTEN VIESTI 

JULKAISIJA 
Suomen Inkeri-liitto ry, 
www. inkeriliitto . fi , 
suomeninkeriliitto @ gmail.com 
Puheenjohtaja 
Alina-Sinikka Salonen, 
p. 040 743 7042, 
alinasinikka @ gmail . com 

TOIMISTO 
Lehden tilaukset ja 
osoitteenmuutokset, 
jäsenmaksut, tuotetilaukset ym. 
Osoite: Inkerikoti, 

Karj alatalo Käpylänkuja 1, 
00610 Helsinki tai 
p. 045 2612 342. 

Danske Bank 

FI51 8000 1200 3063 64 

ILMOITUKSET/€ 

1/1 sivu 250 €, L 2 sivu 135 €, 

Va sivu 85€ 

Kuolinilmoitukset 17 € 

Kiitos- ym. ilmoitukset 10 € 


LEHDEN VUOSITILAUS 2013, 
35 € EU-maat, 40 € muualle, 
TILAAMINEN: maksu tilille ja 
osoitetiedot kuitille ja toimistoon. 

LEHDEN TOIMITUS 

Päätoimittaja 

Alina-Sinikka Salonen 

Toimitussihteeri 

Riikka Mahlamäki-Kaistinen 

TOIMITUKSEN OSOITE 
Renkkelintie 28 
40950 Muurame 
Puh. 050 599 6773 
(ark. 9-17.00) 
inkerinviesti @ suomi24.fi 
Huom! 

Tilausta koskevat yhteydenotot 
Suomen Inkeri-liitto ry: n 
toimistoon, kuten mainittu edellä. 

PAINOPAIKKA 
Vammalan Kirjapaino Oy, 
Sastamala. 


Lehti ilmestyy kuudesti vuodessa 
Aineisto palautetaan vain erikseen 
pyydettäessä. 

INKERILÄISTEN 

Hallituksen pj. Toivo Iho 
Bredantie 6 E 22, 

02700 Kauniainen 
Puh. 050 505 2335 
OPFI77 5780 3820 0314 99 

PÄÄASIAMIES RUOTSISSA 
(Hoitaa lehden tilaukset) 

Viktor Aitman 
Linbanev. 6 
SE-438 35 Landvetter 
Puh. (03) 1916 602 
v_aitman @ spray, se 
Ruotsin Inkeri-liiton 
postisiirtotili 173888-9 

ISSN 1236-9586 

Qääkirjoitus 


Hyvät kanssakulkijat! 



Olen saanut onnitteluja puheenjohtajuudes- 
ta. Joku kokemusta omaava on kurillaan sa- 
nonut, että ei tiedä, olisiko syytä onnitella 
vai ottaa osaa. Serkkuni Niina Petruhhina 
onnitteli puheenjohtajan kuormasta ja totesi, 
että jonkun sitäkin täytyy vetää. Hän puhuu 
kokemuksesta, onhan hän ollut Itä- Virumaan 
Inkerinsuomalaisten seuran puheenjohtaja. 
Niina totesi vielä, että siinähän voimat kart- 
tuvat. 

Kahden kuukauden kokemuksella voin 
sanoa, että ei hassumpi rinnastus tuo kuor- 
man vetäminen. Tässä on kuitenkin yksi ero 
vaikkapa heinäkuormaan: heinät ovat joskus 
perillä ja vetokärry on välillä tyhjä. Jo nyt 
olen havainnut, että puheenjohtajan lava ei 
ole koskaan tyhjä. - Kiitän ja arvostan teitä, 
yhdeksää miestä, jotka olette ennen minua 
vetäneet Suomen Inkeri-liiton ja sen edeltä- 
jän, Inkeriläisten yhdistyksen, puheenjohta- 
jan kuormaa! 

Kuorman vetäjän pitää olla valppaana. 
On seurattava takaa tulevaa liikennettä, sa- 
moin sivuilta ja edestä. Samalla on kuiten- 
kin otettava huomioon, että ”kuorma” liik- 
kuu, ja on aina liikkunut omassa ajassaan ja 
kulttuurissaan. 

Peruutuspeiliin on kuitenkin katsottava ja 
on otettava selvää ainakin lähimenneisyydes- 
tä. Nykyisyyttä ei voida rakentaa tyhjän pääl- 
le. Onneksi meillä on tehokas sihteeri Anne 
Tuohimäki, jolta saa tarvittavat tiedot ilman, 
että joutuu kaivelemaan arkistoja. Asiat ovat 
Annen päässä ja tulevat sieltä ulkomuistista. 
Kiitos, Anne, että vedät kanssamme! 


Myös sivustat ovat tärkeitä. Inkeriläis- 
asioita työstetään monella foorumilla. On 
syytä kunnioittaa kaikkia kulkijoita. Kul- 
lakin on oikeus toimia omalla tavallaan. 
Pääasia on, että määränpää on sama: mo- 
nenlainen inkeriläisten tukeminen. Kiitos, 
Inkerikeskus ry ja Inkerin kulttuuriseura ry, 
jotka lähetitte edustajat kertomaan työstän- 
ne ensimmäisessä Inkeri-iltapäivässä! Kiitos 
myös paikallisille yhdistyksille ja seuroille! 

Nykyhetken lisäksi on katsottava riittä- 
vän pitkälle tulevaisuuteen. Nyt työstämme 
jo kesää 2014. Tästä kerromme myöhemmin. 
Onneksi meitä on monta ihmistä tekemässä 
suunnitelmia. Osa heistä on tämän lehden si- 
vulla olevassa yhteiskuvassa. Joukosta puut- 
tuu henkilö, jota ilman kädessäsi oleva leh- 
ti ei olisi syntynyt, toimitussihteeri Riikka 
Mahlamäki-Kaistinen. Kiitos siitä, että si- 
vutyönäsi vedät lehden tekemisen kuormaa! 
Panoksesi inkeriläisten hyväksi on suuren- 
moinen. 

Haluan korostaa, että kuorma ei ole taakka! 

Rinnalla ajajia ovat myös monet seura- 
kunnat. Näiden edustajia tapaamme Inkeri- 
kodissa 9.3. Seuraavassa numerossa kerrom- 
me tästä Inkeri-iltapäivästä. Huomaathan, 
että tapahtumasarjan tiedote on lehdessä toi- 
saalla, ja että tilaisuudet ovat avoimia kai- 
kille! 

On muistettava, että liittomme on tietoi- 
nen vain lähinnä Etelä-Suomen tilanteesta. 
Otamme mielellämme vastaan tietoa maan 
muistakin osista. 

Alina-Sinikka Salonen 

Teksti ja kuvat Anneli Mylläri, liiton uusi jäsen 


Ensimmäinen Inkeri-kodin iltapäivä 
10 . 2.2013 


Karjalatalon Inkeri-kodissa vietettiin 
Suomen Inkeri-liiton ensimmäistä Inke- 
ri-iltapäivää loskaisena laskiaissunnun- 
taina 10.2. Paikalle oli kokoontunut yli 
kaksikymmentä inkeriläistä ja/tai inkeri- 
läisyydestä kiinnostunutta henkilöä. Suu- 
rin osa osallistujista oli pääkaupunkiseu- 
dulta, mutta mukana oli myös paikallisten 
yhdistysten edustajia Lahdesta ja Turusta. 
Ennen yleistä tilaisuutta uusi hallitus piti 
järjestäytymiskokouksen. 

Inkeri-iltapäivät ovat vuoden alusta pu- 
heenjohtajana aloittaneen Alina- Sinikka 
Salosen idea. Niissä esitellään inkeriläis- 


ten asialla olevia tahoja ja ihmisiä. Ke- 
vään lopulla kuullaan myös inkeriläisten 
elämäntarinoita. Tavoitteena on tutustut- 
taa ihmisiä ja toimijoita toisiinsa ja lisätä 
sekä inkeriläisten että kantasuomalaisten 
ymmärrystä siitä mitä inkeriläisyys on ja 
miksi se on vaalimisen arvoinen kulttuuri. 

Toivotettuaan osallistujat tervetulleiksi 
Alina-Sinikka (Salonen) kertoi omasta in- 
keriläisyyteen ”heräämisestään” ja totesi, 
että vaikka inkeriläisyys ei nyt näytä kiin- 
nostavan nuoria ihmisiä, monille inkeri- 
läistaustaisille tulee jossakin vaiheessa 
tarve etsiä juuriaan. Meidän tulisi pyrkiä 



Vuodeksi 2013 valittu Suomen Inkeri-liiton hallitus. Vasemmalta alkaen eturivissä Kirill Kaupponen, 
Turun seudun Inkeri- seura, Alina-Sinikka Salonen, pj., Inkeri-liitto, Maria Lahti, Lahden seudun Inkeri- 
seura, Toivo Tupin, Helsingin seudun Inkeri- seura. Keskellä Aliisa Majava, taloudenhoitaja, Inkeri-liitto, 
Viktor Hyyrönen, Inkeri-liitto, Tytti Piironen, Inkeri-liitto. Takana Anne Tuohimäki, sihteeri, Inkeri-liitto, 
Toivo Puronen, Lahden seudun Inkeri-kerho ja Keijo Korkka, Turun seudun Inkeri-seura. Kuvasta puut- 
tuvat Irja Pelkonen, Hyvinkään Inkeri-kerho, Lassi Saressalo, Inkeri-liitto ja Annikki Kelo, Inkeri-liitto. 


A 


INKERILÄISTEN VIESTI 



ulos pessimismistä ja ahdistuksesta. Inke- 
riläisyys voi olla meille juuri tänä päivä- 
nä iloinen asia. Huolta tulevaisuudesta ei 
tarvitse kantaa koko ajan mukana. 

Tässä hetkessä ja päivässä elämiseen 
meitä kannusti Bengt Ahlforsin laulu 
”Älä odota huomiseen”, jonka yhdes- 
sä lauloimme. Laulun sanat ovat toisaal- 
la tehdessämme. 

Tämänkertaisen tilaisuuden tarkoituk- 
sena oli esitellä ns. järjestäytyneet toimi- 
jat. Näitä ovat Inkeriläisten sivistyssäätiö 
ja Suomen Inkeri-liitto ry paikallisine jä- 
senyhdistyksineen. Näiden rinnalla ovat 
keskeisiä yhdistyksiä Inkerikeskus ry ja 
Inkerin kulttuuriseura ry. Sivistyssääti- 
ön puheenjohtaja Toivo Iho oli estynyt 
saapumasta, muut eri tahojen edustajat 
esittäytyvät lukijoillemme kuvien väli- 
tyksellä. Inkerikeskuksen ja Inkerin kult- 
tuuriseuran edustajien puheenvuorot ovat 
ohessa. 

Liiton jäsen Viktor Hyyrönen piti kos- 
kettavan puheenvuoron, jossa hän kertoi 
toisesta yhdistyksestä, jossa hän toimii: 
Inkeriläiset ja karjalaiset heimo veteraanit 
ry. Viktor kertoi vierailuistaan inkeriläi- 
sillä hautausmailla, joissa hän on aloitta- 
nut heimoveteraanien hautojen kunnos- 
tusprojektin. Haudat, jopa uudetkin, ovat 
hoitamattomia ja rehevän kasvillisuuden 
peitossa. Viktor toivookin, että Pietarin 
Inkerin liitto kiinnittäisi asiaan huomiota. 

Valmistettujen puheenvuorojen jäl- 
keen, kahvittelun lomassa, keskusteltiin 
- välillä hyvin ponnekkaastikin - liiton 
ja yhdistysten toimintatavoista. Toivot- 
tiin, että yhteisiin tilaisuuksiin saataisiin 
enemmän osallistujia. Tähän voisi auttaa 
entistä tehokkaampi tiedottaminen kai- 
kista tapahtumista. Yhtä mieltä oltiin sii- 
tä, että ketään ei voida pakottaa mukaan 
toimintaan. Eräs ensikertalainen kaipa- 
si hartaushetkeä virsineen tilaisuuksien 
alkuun ja loppuun. Totesi sen kuuluvan 



Alina-Sinikka Salonen iloitsee eri ryhmien muka- 
na olosta. 



Viktor Hyyrönen kertoo, kuinka hautojen hoidolla 
kunnioitetaan poisnukkuneita inkeriläisiä. 


oleellisena osana inkeriläisten kokoontu- 
misiin. Kenelläkään ei ollut mitään tätä 
vastaan, joten lauloimme lopuksi virren 
552, ”Mua siipeis suojaan kätke”. 

Keskustelu jatkui vielä loppu virren jäl- 
keenkin. 

Inkerikeskus ry 


Vesna-Laine Huttunen 


Neuvonta- ja tiedotuspalvelutoi- 
minta aloitettiin vuonna 1996 Raha- 
automaattiyhdistyksen kohdeavustuk- 
sen turvin, joka jatkuu vuonna 2013 
toiminta-avustuksena. Kohderyhmänä 
ovat inkerinsuomalaiset paluumuuttajat 
perheineen sekä venäjänkieliset maahan- 
muuttajat, jotka saapuvat maahan perhe- 
siteen perusteella tai työhön tai opiske- 
lemaan. Näitä ohjataan Inkerikeskuksen 
projekteihin, joissa he saavat apua ja pal- 
velua omalla äidinkielellään. 

Vuonna 2013 ohjataan asiakkaita asi- 
oimaan sähköisesti eri virastojen ja toi- 
mistojen Internet- sivuilla. 

Järjestetään infopäiviä yhteistyössä eri 
viranomaisten kanssa joka toinen kuu- 
kausi. 

Kasvavana haasteena on kouluikäis- 
ten ja heidän vanhempiensa tukemi- 
nen. Tukihenkilöiden ja vapaaehtoisten 
avulla pyritään edistämään perheiden so- 
siaalista kanssakäymistä ja yhteiskunnal- 
lisen aktiivisuuden lisäämistä. Järjeste- 
tään vanhempainiltoja. 

Inkerikeskus toimii tiedon välittäjä- 
nä asiakkaiden, koulujen ja viranomais- 
ten välillä. 

Vertaistukitoiminta 

Tarkoituksena on perustaa yhteisöllisyyt- 
tä ja osallisuutta lisääviä ryhmiä, jossa 
tietoa ja kokemuksia vaihdetaan ja jae- 
taan. Pidempänä tavoitteena on synnyt- 
tää ryhmiä, jotka jatkossa toimivat itse- 
näisesti. 

Valmis kouluun -projektissa tiedote- 
taan kasvatusmenetelmistä ja lastensuo- 
jelun toiminnasta Suomessa. Pyritään 
ennalta ehkäisemään oppimisvaikeuksia 
jo päivähoidosta alkaen. Tuetaan myös 
oman kielen ja kulttuurin säilymistä. 

On järjestetty mahdollisuus käydä ve- 



Vesna-Laine Huttunen tuo terveiset Inkerikeskuk- 
sesta, jossa tehdään monipuolista kotouttamistyö- 
tä lähinnä niiden inkeriläisten parissa, jotka ovat 
tulleet Suomeen 1990-luvulta alkaen. 

näjänkielisen logopedin vastaanotolla 
varhaislapsuudessa. 

Nuoriso 

Maahanmuutto on rankka prosessi nuoril- 
le. Tarjotaan mahdollisuuksia puhua on- 
gelmista, saada asiantuntijanapua, neu- 
vontaa ja ohjausta omalla äidinkielellä. 

Tällä hetkellä toimii kymmenkunta 
kerhoa. 

Teho-projekti. Tärkeänä nähdään nuor- 
ten motivaation herättäminen ja omatoimi- 
suuteen kannustaminen, omien voimava- 
rojen ja resurssien hyödyntäminen, arjen 
hallintataitojen tukeminen, sekä valmiuksi- 
en kasvattaminen koulutukseen ja työhön. 

Ikäihmiset 

Inkerikeskuksen asiakaskunnassa on täl- 
lä hetkellä yli 300 ikäihmistä (60+). Eri 
kansalaisuuksista koostuvien ikääntynei- 
den yhdistävänä tekijänä on venäjän kie- 
li. Joukossa on myös kantasuomalaisia. 
Toimintaan osallistuvat ikäihmiset perus- 
tavat aktiivisia musiikki-, laulu- ja esiin- 
tymisryhmiä. Lisäksi projektissa toteu- 
tetaan sukupolvien välistä yhteistyötä ja 
kohtaamista. 

Osaamistuki 

Inkerikeskus käynnisti huhtikuussa 2006 
Suomeen tulleiden maahanmuuttajien 

(entisen Neuvostoliiton alueelta kotoisin 
olevien venäjän- ja vironkielisten) työllis- 
tämishankkeen. Kyseessä on ELY- Kes- 
kuksen rahoittama työllistämisprojekti, 
jonka tavoitteena on auttaa maahanmuut- 
tajia työllistymään työelämävalmennuk- 
sen, työvalmennuksen, opiskelun tai uu- 
delleen koulutuksen kautta. 

Terveysapu-projekti 

Annetaan terveysneuvontaa eri ikäryh- 
mille: lapsille ja nuorille päihde- ja sek- 
suaalivalistusta, perheille tukea mie- 
lenterveysasioissa ja arjen hallinnassa, 
ikääntyneille mm.muisti- ja sydänongel- 
missa. 

Kaikkissa ikäryhmissä huomioidaan 
liikunnan merkitys ja ohjaus. 

Koulutus 

Järjestetään suomen kielen kursseja yh- 
dessä eri tahojen kanssa (mm. Helsingin 
kaupungin opetusvirasto, monikulttuu- 
risuuskeskukset ja -yhdistykset) samoin 
kuin myös ATK- koulutusta. 

Perheklubi 

Klubin toiminta on aloitettu vuonna 2001. 

Inkerin 

kulttuuriseura ry 


Leiri- ja virkistystoiminta 

Lapsille järjestetään kesäleiritoimintaa 
yhteistyössä Helsingin seurakuntayhty- 
män ja Nuorisoasiainkeskuksen kanssa. 

Eläkeläisille, vapaaehtoisille ja per- 
heille järjestetään virkistyslomia yhteis- 
työssä Maaseudun terveys- ja lomahuol- 
toliitto ry:n kanssa. 

Muu toiminta 

Inkerikeskuksen toiminnan puitteissa jär- 
jestetään monipuolista harrastustoimintaa 
eri-ikäisille maahanmuuttajille. 

Musiikkiharrastusta tukevat musiik- 
kikoulu ja äänistudio. Inkerikeskuksessa 
harjoittelevat myös seuraavat harrastus- 
ryhmät, jotka esiintyvät sekä Suomessa 
että ulkomailla: 

Tanssi- ja lauluryhmä Tuulistullaa, 
laulukuoro Pihapihlaja ja Balalaikka- 
orkesteri Kalinka. ® 

Inkerikeskus ry 

Hämeentie 103 A, 00550 Helsinki, 
puh (09) 7534464 
www. inkerikeskus.fi 
toimisto @ inkerikeskus.fi 


Aune Kämäräinen 

Inkerin kulttuuriseura perustettiin vuonna 
1993 edistämään ja vaalimaan inkeriläis- 
tä kulttuuria. Seura täyttää siis 20 vuotta 
2013. Liikkeellepanevana voimana ja pit- 
käaikaisena puheenjohtajana on toiminut 
Helena Miettinen. Seuralla on toimisto 
Helsingissä Wallininkatu 7:ssä. Sen ti- 
loissa pidetään pienimuotoisia näyttelyi- 
tä, konsertteja, tilaisuuksia ja kokouksia. 
Seura edustaa Suomessa pietarilaista pe- 
rinnekoruja valmistavaa Sampo-yritys- 
tä. Toimistolla on myytävänä inkeriläisiä 
käsitöitä. Seuran tiedotus tapahtuu Inter- 
netin kautta (www.inkeri.com), jäsenkir- 
jeillä ja Inkerin Kulttuurikanava-lehdellä. 


Aune Kämäräinen kertoo, kuinka monimuotoises- 
ti Inkerin kulttuuriseura on 20 vuoden ajan ke- 
rännyt inkeriläisten muistoja Suomessa ja paljolti 
myös Venäjällä 

Seuran toimesta on julkaistu useita inkeri- 
läisaiheisia kirjoja. Uusin on Inkeriläiset 
- Kuka kukin on, joka ilmestyy tänä ke- ^ 

väänä. Seura on digitalisoinut inkeriläisiä 
kirkonkirjoja, mikä auttaa sukututkimusta. 

Toiminnan piirissä ovat sekä Suomessa 
että Venäjällä asuvat inkeriläiset. Toimin- 
taa on pääkaupunkiseudun lisäksi joilla- 
kin muilla paikkakunnilla. Vuonna 2011 
seura sai testamentin kautta Taipalsaarel- 
la sijaitsevan, Mooses Putron jälkeläisil- 
le kuuluneen Putronniemen huvilan, jonka 
omistus on siirretty säätiölle. Huvilalla on 
tehty korjausta, remontointia ja ympäris- 
tön kunnostusta seuranjäsenten talkootöi- 
nä niin, että siellä on kesästä 2012 lähtien 
voitu pitää tilaisuuksia: konsertteja, teat- 
teriesityksiä, esitelmätilaisuuksia, keskus- 
teluja ja kirpputorimyyjäisiä. 

Toiminta kielen elvyttämiseksi 

Monien inkeriläisten kielitaito rajoittuu 
venäjään. Sen vuoksi on pyritty elvyttä- 
mään äidinkielten taitoja sekä lasten että 
aikuisten parissa Inkerissä, Suomessa ja 
Virossa. Yhteistyökumppaneita ovat Pie- 
tarin Inkerin Liitto, Viron Inkerin Liitto, 
Soikula-Suera ja Vatjan Kulttuuriseura. 
Inkerissä on järjestetty inkeroiskielen 
kursseja Vistinässä, vatjan kursseja Luu- 
ditsassa ja suomen kursseja Pietarissa ja 
Keitossa. Inkerikkokielen kurssit lapsille 
sisältävät myös omaan perinne- ja tapa- 
kulttuurin tutustumista. Vastaavat ikäih- 
misten kurssit sisältävät keskustelua, kä- 
sitöitä ja retkiä. 

Seura on tukenut vatjalaisen ja inke- 
roiskielisen kalenterin ja kansallispu- 
kuisten paperinukkien valmistamista. 

Elämäntarinatyöpajat 

Ikäihmisille on järjestetty elämäntari- 
natyöpajoja. Niissä on kunkin oman va- 
lokuva-, leike- yms. aineiston pohjalta 
käyty läpi elämäntarinoita ja valmistet- 
tu muistolaatikoita, - tyynyjä, -mekkoja, 
-savilaattoja ja -albumeita. Työpajoista 
ja muista projekteista on valmistettu ku- 
va-albumeja. 

Muu toiminta 

Seura on järjestänyt kuvataiteilijoiden 
kesäleirejä, elvyttänyt musiikkia, pitänyt 
”voimaannuttavan valokuvan” ym valo- 


kuvauskursseja järjestää tiloissaan ”kult- 
tuurikahviloita” esitelmineen. Myös mat- 
koja Inkerin eri kohteisiin on ohjelmassa. 

Projektit 

Seura on osallistunut useisiin kansainvä- 
lisiin projekteihin, joiden aiheena on ol- 
lut muistojen tallentaminen, ikäihmisten 
toiminta, maahanmuuttajien ongelmat ja 
kielikysymykset. Niissä on tutustuttu vas- 
taaviin yhdistyksiin monissa Euroopan 
maissa ja jaettu kaikille hyödyllisiä tieto- 
ja ja taitoja. Projekteja on ollut rahoitta- 
massa mm. EU, Suomen ulkoministeriö 
(lähialueyhteistyö), Pohjoismainen minis- 
terineuvosto ja M. A.Castrenin seura. ® 

Inkerin kulttuuriseura ry 
Wallininkatu 7, 00530 ( avoinna ma- 
pe 10-16), puhelin 09 -2733 225 
koivujatahti @ inkeri. com 
www.inkeri.com 


Älä odota huomiseen 

Älä odota huomiseen 
on juuri nyt sinun laulujes aika 
älä odota huomiseen. 

On huomenna ehkä jo vaienneet 
ne laulut, jotka ei vaieta saisi. 

Siis älä odota huomiseen 

kaikki laulusi laula ne nyt. 

Älä odota huomiseen 

on juuri nyt sinun rakkautes aika 

älä odota huomiseen. 

On huomenna ehkä jo haalennut 
se rakkaus, joka ei haaleta saisi. 
Siis älä odota huomiseen 
vaan uskalla rakastaa nyt. 

Älä odota huomiseen 

on tärkein ja ainoa nyt tämä hetki 

älä odota huomiseen. 

Kun hetki on mennyt, ei uudestaan 
se saavu, on elämäs tuulien viemää 
siis älä odota huomiseen 
elä, laula ja rakasta nyt. 

Sanat ja Sävel Bengt Ahlfors, 
suomennos Liisa Ryömä 

Tilaisuudessa laulettu laulu löytyy nuottei- 
neen eri suomennoksena mm. 

Suuresta toivelaulukirjasta no 8. 

Anni Reuter 


Jaahyvaisia 

Inkerinmaalle 


Kirjan kirjoittaja Juhani Jääskeläinen 
tuntee aiheensa. Hän kirjoittaa isästään 
ja kaimastaan inkeriläisrovastista Juha- 
ni Jääskeläisestä ja tämän lähisukulai- 
sista inkeriläisten historian dramaattisis- 
sa myllerryksissä. 

Pastori Juhani Jääskeläinen toimi tut- 
kimuskomissiossa ja sotilaspastorina sak- 
salaisten valtaamassa Inkerissä vuosina 
1942 - 1944 ja myöhemmin inkeriläisten 
omana pappina. Hän oli ensimmäisiä, jot- 
ka tutkivat inkerinsuomalaisiin kohdistu- 
neita vainoja. 



Jäähyväiset Inkerinmaalle 


Kirjoittajalla on ollut käytettävissään 
laaja dokumenttiaineisto. Kirjeet ja muis- 
telmat avautuvat koskettavalla tavalla elä- 
mänkerrallisessa kontekstissa. 

Kirja ei ole kuitenkaan pelkästään ro- 
vasti Juhani Jääskeläisen elämänkerta 
vaan se laajenee käsittelemään inkeriläis- 
ten kohtaloita laajemminkin. 



Inkerin poikia Ost.Batt.664 (finn) saksalaisissa univormuissa. He olivat taistelemassa partisaaneja 
vastaan ja vartioivat rataa lähellä Novgorodia kesällä 1943. Valokuva J. Jääskeläinen 

Pastori Jääskeläinen ja Kupanitsan srk:n hoitaja saarnaaja Pietari Pöntinen Kupanitsassa hartaus- 
hetkimatkalla kesällä 1942. Pöntinen meni Inkerin siirtoväen kanssa takaisin sodan jälkeiseen Inkeriin 
luullen, että voisi jatkaa suomalaisen seurakunnan toimintaa. Hänestä ei ole kuultu sen jälkeen mitään. 
Valokuva J. Jääskeläinen. 


Kirjassa käsitellään perusteellisesti 
muun muassa inkerinsuomalaisten vai- 
heita sota-aikana ja Suomeen suuntautu- 
neita väestönsiirtoja. Se tuo myös uutta 
tietoa inkerinsuomalaisten asioiden tilasta 
suomettumisen ajan Suomessa. 

Muutama tekstiote teoksesta Jäähyväi- 
set Inkerinmaalle: 

Jääskeläisen perheen 
karkotuksesta 1931 

” Perhe kävi nukkumaan. Keskellä yötä 
jyskytettiin ovea. Pietari-isä meni avaa- 
maan. Miehiä oli 3-4, mm. Lorvi-niminen 
Suomen mies ja naapurin mies Puasilan 
Juhana oli otettu mukaan jonkinlaiseksi 
todistajaksi. Sanoivat käskevällä äänel- 
lä: ” Ovatko kaikki kotona ?” Yksi miehis- 
tä otti paperin, jossa luki lain pykälä, että 


niin ja niin paljon olette velkaa valtiolle. 
” Velkoja ei ole maksettu, Nyt teidän pitää 
tänä päivänä jättää koti ja kaikki ja läh- 
teä mihin teidät viedään ”. Sanottiin, että 
kolme kylästä määrättyä hevosta odottaa. 
Perheen pää otti asian hyvin rauhallisesti 
ja alkoi herättää perhettään ja ” matkal- 
le joututtaa ”. Simo-poikaa herätettäessä 
tämä kysyi, että ”no jokos sitä sitten lähe- 
tään?” Pekka sanoi, että ” pitäähän sitä 
lähteä kun on luotu lähtemään ”. 

Vaarallisia matkoja 

” Kirjoittaminen keskeytyy äkisti, kun ju- 
nan kulkiessa pari kilometriä ennen Kat- 
tilaa Pummolan kylän kohdalla tapahtuu 
räjähdys, nykäisy, outo kolahdus ja vielä 
toinen kolahdus. Oliko miina tai muuten 
joku vaunu rikkoutunut? Juna pysähtyy. 

Samalla alkaa kuulua läheltä met- 
sästä kiivasta ammuntaa. Partisaa- 
nit! Saksalaiset vastaavat junasta tu- 
leen. Jääskeläinen on onneton kun ei 
ole ampuma-asetta. Vaunussa olleen 
saksalaisen upseerin kanssa heittäy- 
dytään lattialla etsien vähän kuollutta 
kulmaa. Saksalaisupseeri kysyy onko 
pastorilla jotakin asetta. ”On minul- 
la tällainen linkkuveitsi ”, vastaa Jääs- 
keläinen.” 


Sodan jälkeisistä 
vaaran vuosista 

” Saatuaan tietää, että Valpo valvonta- 
komission kanssa alkoi pidättää Er.P.n 
poikia antoi Jääskeläinen tästä varoi- 
tuksen monelle. Hän soitti mm. erään 
Helsingissä asuvan pojan ovikelloa. 
Kukaan ei vastannut. Silloin hän kir- 
joitti paperilapulle: ”Er.P 6:n poikia 
pidätetään. Toimikaa!” ja pudotti la- 
pun postiluukusta. Myöhemmin Jääs- 
keläinen tapasi Ruotsissa kyseisen 
pojan, joka kiitti saamastaan varoi- 
tuksesta. Oli tullut kotiin, huomannut 
lapun ja oli arvannut kuka sen oli jät- 
tänyt. Välittömästi oli lähtenyt ja paen- 
nut Ruotsiin.” ® 


Juhani Jääskeläinen: 

Jäähyväiset Inkerinmaalle 

(2011, omakustanne). 

Kirjan voi hankkia omakseen suoraan 
tekijältä, maisteri Juhani Jääskeläiseltä 
(p.0500 535 430 juhani.jaaskelainen@ 
ppl.inet.fi) tai Inkerin Kulttuuriseurasta. 

Hinta 20 euroa + postimaksu. 


INKERI 

- suomalainen 

kulttuurilehti 

Virossa 



Teemana 

Tammikuussa 

helmikuussa 

maaliskuussa 

huhtikuussa 


Karjala, 

inkerinsuomalainen 
musiikki ja laulu 
monikielisyys 
luonnonlääkintä 


TILAA LEHTI KOTIIN! 

Vuositilaus 201 3 SUOMEEN 
11 numeroa 29 € 

Tutustumistarjous 3 numeroa 8 € 

Maksu tilille: 

Danske Bank FI09 8000 2112 3477 77 
Maksun saaja: Inkeri-lehti 

Maksaessasi kirjoita viestiksi 'Vuositilaus” 
ja lehden saajan nimi. 

Ilmoitathan tietosi myös lehden toimituk- 
seen (+372) 742 1773 tai 
info@inkeri.ee / inkeri.lehti@gmail.com 


Tilaamalla INKERI-lehden 

• saat uutisia Viron suomenkielisestä 
kulttuurielämästä 

• lisäät tietämystäsi itämerensuomalai- 
sista vähemmistökulttuureista 

• tuet inkerinsuomalaisten seuratoimintaa 
Virossa 


Tutustu netissä: 
www.inkeri.ee 


Tykkää Facebookissa: 
INKERI 

Anne Tuohimäki 


Annikki Kelo 

- inkeriläinen ilman 
inkeriläisjuuria 



Moni lukijoistamme on varmasti asioinut 
toimistossamme työskennelleen Annikki 
Kelon kanssa. Hän on hoitanut toimisto- 
amme yli kaksikymmentä vuotta ja nyt, 
saavutettuaan kunnioitettavan 80-vuoden 
iän, siirtynyt ansaitulle ”eläkkeelle”. 
Annikki tuli, ”ei inkeriläisenä” inkeri- 
läissyntyisen, nyt jo edesmenneen avio- 
miehensä Nikolain (Nipa) kanssa mu- 
kaan toimintaan. 1960-luvulla silloisen 
Inkeriläisten yhdistyksen Helsingin pai- 
kallisosaston nuorisojaostossa meitä oli 
kymmenkunta innokasta, jotka harras- 
timme kansantansseja ja kyykän heittoa 

Hän on enemmän 
inkeriläinen kuin 
moni meistä, jolla 
on inkeriläiset 
sukujuuret. 


eli poppia ja koetimme saada muitakin 
nuoria mukaan toimintaan. Järjestimme 
illanviettoja ja esiinnyimme kesäjuhlis- 
sa tanssien oppimiamme kansantansseja. 
Kun kas voimme ulos nuorisoiästä ja työ- 


sekä perhe-elämä vaativat enemmän ai- 
kaa, jäivät tanssi ja kyykkä. Suruksemme 
myös totesimme, etteivät kovin monet 
nuoret olleet kiinnostuneet inkeriläisyy- 
den vaalimisesta, emmekä olleet saaneet 
aktivoitua heitä mukaan toimintaan. 

Kun 1990 luvun lopussa edellinen toi- 
mistonhoitajamme jätti tehtävänsä, lu- 
pautui Annikki hoitamaan toimiston 
asioita. Hän piti liiton jäsenkortiston ja 
lehden osoitteiston ajan tasalla ja piti 
huolen, että asiakkaat saivat tilaamansa 
kirjat, viirit, kartat jne. Hän on hoitanut 
tehtävät käytännöllisesti katsoen talkoo- 
työnä ilman korvauksia. 

Ennen kännykkäaikaa Annikki matkusti 
Sipoosta Käpylään viikoittain hoitamaan 
toimistoamme. Kännykkä on muutama- 
na viime vuotena helpottanut tehtävää si- 
ten, että toimistolle on tarvinnut mennä 
harvemmin. 

Suomen Inkeri-liitto ry:n hallitukseen ja 
Inkeriläisten sivistyssäätiön hallitukseen 
Annikki on kuulunut 1990 alkupuolelta 
asti, jatkaen edelleen molemmissa eli- 
missä. 

Annikista voi hyvällä syyllä sanoa, että 
hän on enemmän inkeriläinen kuin moni 
meistä, jolla on inkeriläiset sukujuuret. ® 

Vielä muutama jouluinen muisto 


"Niin hyvä , lämmin, hellä on mieli jokaisen. 
Oi, jospa ihmisellä ois Joulu ainainen !” 

Se kyllä olisi jo ylensyömistä, ei sen- 
tään koko aikaa. Muistettiin miksi Jou- 
lua vietettiin. 

Ei se pelkkää syömistä voi olla. 

Lahden Inkeri-seura sai pikkujoului- 
hin kunniavieraan, Suomen Inkeri-liiton 
puheenjohtajan, Alina-Sinikka Salosen. 
Olimme noloja kun ei kukaan mennyt 
häntä vastaan. Pikku-Elli, hänen vunuk- 
kansa ei tullutkaan. 

Paikalla oli 30 henkeä, lähes kaik- 
ki jäseniä. Joukossa oli myös kaksi pap- 
pia jakamassa Hengen ravintoa - rovastit 
Markku Niemelä ja Esko Haapalainen. 

Pikkujoulun vietto alkoi Lutherinkir- 
kon kahviossa. Tytöt olivat koristelleet 
pöydät nätiksi ja emännät valmistelleet 
ruokaa, osin kotonakin. Oli kystä kyllä, 
kinkkua, laatikoita, rosollia, yms. ja vielä 


tortut ja kahvit. Kaikille ruokaa riitti kii- 
tos ahkerien emäntien Kaijan, Inkerin, 
Leenan, Saimin, Kyllikin, Ljudmilan 
ja Emilian - kaikille lämpimät kiitokset 
avustanne yhteisen hyväksi. 

Laulettiin ja pikku-poika lauloi maa- 
nittelun jälkeen; ” Joulupuu on rakennet- 
tu, Joulu on jo ovella. Namusia ripustettu 
ompi kuusen oksilla ” 

- Mutta en enempää laula, vain yksi 
laulu, tuumasi poika, hän oli Niemelän 
lapsenlapsi, vieraileva tähti. 

Lahjojakin jaettiin, jokainen sai yhden 
- kaikki kiltit ne saivat, pukki tiesi sen. 

Kaikkea hyvää rakkaat kerholaiset ja ys- 
tävät. Tapaamisiin seuraavassa kerhossa. 

Tulkaa kerhoon ja tilatkaa Inkeriläis- 
ten viesti, niin tiedätte missä mennään. ® 

Maria Lahti, 
Lahden Inkeri-seuran sihteeri. 


Hyvät lehtemme lukijat ja 

Suomen Inkeri-liitto ry:n henkilöjäsenet 


Tämän lehden välissä on Suomen Inkeri-liit- 
to ry:n vuoden 2013 jäsenmaksun tilillepano- 
kortti niille Suomessa asuville henkilöille, jotka 
haluavat olla yhdistyksemme henkilöjäseniä. 

Henkilöjäsenen maksu on 12 €. 

Pyydämme teitä kirjoittamaan tilillepano- 
kortin tiedonantoja osaan jäsenen nimen ja 
osoitteen. Varsinkin silloin, jos maksatte jon- 
kun toisen henkilön puolesta jäsenmaksun, 
on jäsenen nimi ja osoite erittäin tärkeä, jotta 
saamme pidettyä yhdistyslain mukaisen jä- 
senluettelomme ajan tasalla. 

Yhdistyslaki määrää, että jäsenistöstä täy- 
tyy pitää jäsenluetteloa, jossa tulee olla jäse- 
nen nimi ja kotipaikka. 

Ne henkilöt, joiden kotipaikkakunnalla ei 
ole omaa toimivaa jäsenjärjestöä sekä myös 


ne henkilöt, jotka oman jäsenjärjestönsä jä- 
senyyden lisäksi haluavat olla myös Suomen 
Inkeri-liitto ry:n suoria henkilöjäseniä ja täten 
haluavat tukea yhdistyksemme toimintaa, voi- 
vat liittyä jäseniksi. 

• Jäsenellä on äänioikeus liiton kokouksissa ja 
täten mahdollisuus vaikuttaa liiton toimintaan. 

• Jäseneksi voivat liittyä ne, jotka hyväksyvät 
yhdistyksen säännöt ja tarkoituksen. 

• Jäsenet hyväksyy yhdistyksen hallitus. 

• Liittoon voi kuulua myös kannattavana jä- 
senenä, jonka jäsenmaksu on 50 € v. 201 3. 
Kannattavalla jäsenellä ei ole äänioikeutta. 

Jäseneksi pyrkivää henkilöä pyydämme ot- 
tamaan yhteyttä toimistoomme puh. 045 2612 
342 tai täyttämään jäsenhakemus Internet-sivul- 
lamme www.inkeriliitto.fi 


INKERILÄISTEN VIESTI 

Maria Lahti 


Korkkiset, Luukkoset, Mylläriset 
- meidän sukua 


Olen Maria Lahti, ent. Lehtinen os. 
Korkkinen syntynyt Tuutarissa, Kip- 
polan kylässä Neuvostoliiton alueella. 
4.4.1939. Paikka on Leningradista Kaak- 
koon noin 25 km. 

Olen eronnut ensimmäisestä miehes- 
täni, jonka kanssa sain kaksi ihanaa las- 
ta, Kirsin s. 1961 ja Riston s. 1963. Kir- 
si on sinkku-neito ja Ristolla on 3 poikaa 
Sirkku-rouvan kanssa. 

Nyt olen ollut aviossa pian 27 vuotta 
Väinö Kalevi Lahden kanssa. Molem- 
mat olimme Askon tehtaan väkeä. 

Isäni oli Matti Korkkinen (Luukka- 
nen) Aleksanterinpoika, synt. 15.2.1903 
(Kippola, Tuutari). Vaimon mukaan (Sak- 
san armeijassa). Helmikuussa 1942 sak- 
salaiset perustivat sotilasosaston Fin- 
nische Sicherunngsgruppe 187, jonka 
sijaintipaikkana oli Volossova. (Myö- 
hemmin osaston nimi oli Ost- Bataillon 



Korkkisen perhe, Katri, Matti -vauva äidin sylis- 
sä, Arvo ja Maria. Kuvattu Varkaudessa, Matin 
Kastetilaisuus. v. 1945-46. 


664). Koulutuksen jälkeen ryhmä siirret- 
tiin rautateiden ja -siltojen vartiointiteh- 
täviin partisaanien tuhotöitä vastaan. 
Matti siirtyi Suomen armeijaan 

6.12.1943. vakinaiseen palvelukseen suo- 
malaisen Erillispataljoonan (ErP 6) 2:een 
komppaniaan, missä hän toimi kuljetuk- 
sissa (hevos) ajomiehenä 9.12.1943 - 

1.10.1944. 14.12.1943 hän tuli Hankoon 
ja osallistui täällä Korpikylän, Punnuksen 
ja Kuparsaaren taisteluihin. 

Äitini, os. Myllärinen Katri Matin- 
tytär 15.03.1907 (Venjoki, Suuri Sakli- 
na) tuli Turkuun 5.11.1943 kahden lap- 
sen kanssa. Asui tovin Nastolassa, mutta 
muutti sitten Rantasalmelle 13.01.1944. 

Hän sai lapsineen Suomen kansalai- 
suuden 21.01.1958. 

Lapset: 

1. Korkkinen Arvo Matinpoika 
*8.03.1936 Kippola, Tuutari. Toimi 
Rantasalmella puuseppänä. 

2. Korkkinen Maria Matintytär 
*4.04.1939 Inkeri, Tuutari. 

3. Korkkinen Matti Sulo Ilmari 
*21.08.1945 Rantasalmi. 

4. Myllärinen Saimi Lyyli * 7.08.1948 
Rantasalmi. 

Nämä tiedot on lainattu Jorma Kuor- 
tin sukututkimuksesta v.19.2.2010. Sii- 
nä oli tarkkaa tietoa isästä ja äidistä sekä 
meidän Korkkisen perheestä. Isä vietiin 
meiltä Rantasalmen Voinsalmella elo- 
kuussa kohta Matti- veljemme syntymän 
jälkeen. Se oli järkyttävää meille kun 
meiltä turva vietiin. Muistan aina sen päi- 
vän kun naisia kokoontui meille itkemään 
sitä surua. Isä oli kovin pidetty työmies. 
Isä ei saanut tulla hyvästiä jättämään per- 
heelleen. Äiti oli vielä heikossa kunnossa 
Matin syntymän jälkeen. 

Rantasalmella oli monia perheitä, sa- 

manlaisia siirtolaisia kuin mekin. Ase- 
malle heitä kasattiin samaan kuormaan 
vietäväksi. Äiti lähti Rantasalmen ase- 
malle katsomaan sitä menoa. Hän var- 
maan halusi nähdä vielä isän viimeisen 
kerran vaan ei nähnyt. 

Inkeriläiseen Maria Puikkoseen hän 
tutustui siellä asemalla. Marialta vie- 
tiin mies ja poika samalla kertaa. Yksi 
pojista meni Ruotsiin perheineen. Ma- 
ria Puikkosen miniä lähti miehensä pe- 
rään myöhemmin. He asuivat silloin Kor- 
hosen huvilalla, Alasen järven rannalla. 
Minä sain oman mummin hänestä ja kä- 
vin usein Korhosilla. Myös tämä mummi 
kävi meillä kirkolla. 

Hän oli uskovainen mummi. Hänen kans- 
saan kävin Rantasalmen kirkossa usein. 

Sitten Maria Puikkonen muutti Hiis- 
mäen Korholaan. Siellä neljä henkeä, 
piti taloutta pystyssä, naimattomat sisa- 
rukset, 2 naista ja miestä. Myöhemmin 
Huugo Korhonen meni assistentin kans- 
sa avioon. 

Sielläkin kävin mummin luona kyläs- 
sä. Muistan kun hän laittoi minulle maka- 
ronia pienessä kulhossa ja laittoi sen ma- 
keaksi. En uskaltanut marista. Parastaan 
hän tarkoitti ja antoi. Hellan kulmalla, 
puulaatikon päällä sitä söin. Isoon pöy- 
tään ei saanut mennä. Silloin ei ollut ka- 
ramellia. 

Sunnuntaina kuitenkin kirkonmenot 
piti hiljaa kuunnella radiosta heidän pik- 
ku kamarissa. 

”Rakas Katrina! Isä kirjoitti, nyt jäät- 
te kuin linnunpojat vailla turvaa...” Itket- 
tiin ja siihen yhtyi kohtalotoverit, mm. 
Inkeriläismummu, Maria Puikkonen. Se 
oli viimeinen tervehdys meille. Kun hä- 
net vietiin Mikkelin lääninvankilaan kah- 
deksi viikoksi, Sieltä matka jatkui kohti 
tuntematonta. 

Olin isän tyttö ja äitini oli vihainen 
minulle kun muistutin silmistänikin isää. 
Arvo oli äidin rakas. 

Siitä meillä on ”saranjakoa vieläkin”. 

Kouluun läksin Arvon mukana, koti oli 
köyhä. Mitään ei ollut, vain pieni soppi 
missä saimme olla yhdessä Eino Ero- 


sen pikku-kamarissa, Voinsalmella. Olin 
syyslukukauden Voinsalmen koulussa 
alaikäisenä, 6 -vuotiaana. Ja Arvo oli jo 
9v. Opettajani oli Sirkku Tähtitanner, 
hän ymmärsi köyhää lasta. Sain häneltä 
nuken ja oikean todistuksen. Siinä on jopa 
isämme allekirjoitus. 

Sitten muutimme Rantasalmen kirkon- 
kylään, Ahosen mökkiin. Kävimme kou- 
lua, ensimmäiselle luokalle en silloin vie- 
läkään päässyt. Mökki oli ahdas, vain 25 
m kanttiinsa, Siinä 5 henkeä piti sopia. 
Se huone oli keskimmäinen siinä mökis- 
sä. Kahta puolta toiset asukkaat. Äiti pesi 
ihmisten pyykkiä ja Mattivauva oli usein 
mukana äidillä, mahtoi nukkua saunan 
lauteilla, Sellaista se oli puutetta ruuas- 
ta ja rahasta. 

Sain pitää Arvon paikattuja housuja 
kun ei ollut muutakaan. Kerran menin 
Sosiaalitoimistoon, 

Antti- Ville Kärkkäisen pakeille kaik- 
kine paikattuine rääsyineni. Sain hänen 
rouvansa ompeleman ihanan mekon, pu- 
na-vihreän. Siitä olin onnellinen. Kärk- 
käisen rouva veti voimisteluryhmää Ran- 
tasalmen työväentalossa, jossa aina kävin. 

Lappeenrannassa Liittojuhlissa esiin- 
nyttiin v. 1952. Laivalla menimme sinne 
Savonlinnasta. Ja lauloimme joukolla lau- 
lua: ”Kotirannat rakkahat on siellä.. ”Äi ti 
laittoi vaaleanpunaiset silkkinauhat hiuk- 
siini. Olin varmaan nätti tyttö. 

Sopasen kaupasta ostimme velaksi ruo- 
kaa ja sitten pienellä avustuksella se mak- 
settiin. Arvo pääsi töihin aika varhain. Mi- 
nut äiti laittoi 8-vuotiaana Tuusmäkeen 
kesätytöksi 4-5 vuotiaan seuraksi. 

Kuukauden olin siellä kun äiti tuli sin- 
ne Hukkasille käymään. Silloin taisin 
kaivata äitiä ensimmäisen kerran. Pää- 
sin sieltä pois, Minulla oli sinistä flanel- 
lia kaunis mekko joka ostettiin Tuhkasen 
liikkeestä. Se oli jo tosi likainen kun ei 
muuta vaatetta ollut. Päiviö-pojan kans- 
sa leikittiin päivät. 

Pariskunta olivat peltotöissä päivät. ® 

Kirjoittaja lupaa 
jatkaa tarinaansa joskus. 

Katri Räikkösen haastattelu 
Haastattelija Leena Vepsäläinen 

Aatteita ja elämänvaiheita 

Tässä Inkeriläisten viestin numerossa alkaa vuonna 1989 tehty Katri Räikkösen 
haastattelu. Useampaan osaan jaettu eläväinen keskustelu vie lukijan haastatteli- 
ja Leena Vepsäläisen ja vuonna 1911 syntyneen kertoja Katri Räikkösen mukana 
vanhaan Inkeriin - surusta ja ilosta täyteläisiin muistoihin. 


Leena Vepsäläinen: Heinäkuun 16. Päi- 
vä 1989 tiällä Pakarilassa Lienan mö- 
killä muistellaan vähän Räikkösen 
Katrin kanssa hänen elämänsä vaihei- 
ta. Missäs sinä Kati synnyit ja millon- 
ka?, Kysyy Vepsäläinen. (Tästedes Vep- 
säläisestä käytetään lyhennettä V). 

Katri Räikkönen: Minä oon syntynnä, 
synnystäin minä oon Toksoan seurakun- 
na ollu, mutta miun syntymäpaikkain oi 
vähän niinku sivussa. (Räikkösestä käy- 
tetään tästedes lyhennettä R) 

V: Eikös se ollut Sakkolata missä sinä 
synnyit? 

R: Ei, ei veikkonen se ollut Sakolata, kun 
se oi Venäjän puolta. Sakkolahan on Suo- 
men puolta. 

V: No kerroppas vanhempas nimet ja 
montako teitä lapsia oli? 

R: Isä oli Juhana Simon poika Kaartinen 
ja äiti oi Maria, enpä muista isän nim- 
mee... Kiuruomaa sukuaan. 

V: Niin ja minkäslainen se koti oli? 

R: No koti oli semmonen köyhä. Ei ol- 
lut mikkään tuota rikas ja lapsia meitä oli 
neljä siinä. 

V: Simoja sinä ja.. 

R: Simoja minä ja Matti ja Maikki. Kato, 
enemmänhän niitä tulloo.. 

V: Neljä, viis. Sinähän oot viies. 

R: Simo oi vanhin. 

V: Ja mikäs se Matin ja Maijan koh- 
talo on? 

R: No niihen kohtalo on semmosta, ne on 


tiettä tietymättömässä Venäjällä. 

V: Ahaa. Vietiinkös nekin sinne äkkiä 
sitten? 

R: Ei ne varmaan. Vei Matti jäi tuota sin- 
ne Pietarin rintaan kolhoosiin. 

V: Niin, etkä sen koommin tiiä? 

R: En tiiä yhtään mittään mitä siellä. . . 

V: Entä Maikki? 

R: No Maikki jäi kanssa sillälailla ihan, 
että siitä ei oo mittään tietoo, mutta ei se 
joutunna mänemään mihinkään, se jäi 
omille maille. 

V: Niin, se teijän koti oi ihan niinku it- 
senäinen ja.. 

R: Niin, se oi itsenäinen semmonen piän 
muatila siitä. 

V: No kävikös sitten isäs muualla töissä 
vai mitenkä työ sen elannon hankitte? 

R: Kyllä ne kävivät muualla töissä, isä 
ja äiti ja my okiin kun alettiin joutua niin 
mualimallehan sitä piti lähtee leipää eh- 
timään. 

V: Niin minkäslaisissa töissä isäsä kul- 
ki? 

R: No se vuan oi niissä satunnaisissa töis- 
sä; muanviljelystöissä ja semmosissa. 

V: Nuapurloissa? 

R: Niin nuapurloissa kävi. 

V: Mihinkäs sinä sitten läksit kun kot- 
too jouvuit? 

R: No seettämän vanhana minä läksin 
lapsenlikaks. Niin siilon piti jo lähtee lei- 
pää hankkimaan. 

V: No entäs koulunkäynti? 

Matti ja Katri Räikkönen. Kuva otettu arviolta 
30-luvun alku-puolella. 


R: No, koulunkäynti jäi sillälailla, että ko- 
lonne vuotta kerkesin käyvä koulua. Muu- 
ta en oo käynä. 

V: Niin. Muistatko opettajan nimmee? 
R: En muista yhtään. 

V: No tuota, sinä nuaparissakos sinä 
olit sitten siellä työhommissa vai mi- 
tenkä? 

R: Nuapurissa olin lapsenlikkana. 

V: No mitenkäs sinä sitten tuli Sakko- 
laan? Kun sinä olit sitten Sakkolassa 
kirjoilla. Vai olikos se Matti sitten Sak- 
kolasta kotoisin. 

R: Ei oo. Meillä ei oo Sakkolassa yhtään 
mittään muuta kuin Simo oli Sakkolasta. 
Simo jäe siilon, kun myö tiältä Suomesta 
lähettiin, kun myö oltiin tiällä Suomessa 
ja lähettiin, niin Simo jäi Sakkolaan. Jä 
myö oltiin vuon siellä niinku väliaekane. 
V: mutt, mitenkäs sinä sitten kuiten- 
kin sait jiähä tänne Suomeen sitten sii- 
nä vaiheessa... 

R: No se ei olt siinä vaiheessa. Sitten myö 
mäntiin Venäjälle ja myö oltiin siällä ja 
nyt ku sovat aikoja kolhoosit tul, niin nyt 
myö juovuttiin semmoseksi, että tuota se 
Stalin läkt meitä kiiättelemmään sinne si- 
sä- Venäjälle. Se vei sinne meijät ensin ja 
sieltä sitten tultiin niinku omavaltasesti 
poes ja sitten meill ei olt missään aikaa 
muuta ku kakskymmentäneljä tuntii. Aina 
piti muuttaa. 

V: No kuulehan nyt tuota. Sinä siis, lä- 
hetään vielä siitä nuoruuvesta. Missä- 
sä sinä Mattiin tutustuit, Räikköseen? 

R: Mattiin minä tutustuin tiällä Toksovan 
seurakunnassa. Samassa seurakunnassa 
missä okiinkin nyt. Mutta kun myö ol- 
tiin välillä tiällä Suomessa, siilon Ruotsin 
vallan alla vae mikä se oli. Ja sitten män- 
tiin takas sinne Venäjälle. 

V: Ai työ olitte Somessa välillä. Missä. 
Sakkolassa vai? 

R: No ei oltu Sakkolassa. Myö oltiin sii- 
lon tuota, missäs myö nyt oltiin, ai niin, 
mut Sakkolassahan myö oltiin Simon luo- 


na. Ja sitten siitä myö lähettiin Neväjälle 
ja sokoin min olin neljäntoista vanha kun 
mäntiin sinne takaisin. 

V: Mänittekös työ koko perhe 
R: Isä jäe tänne. Simo jäe tänne. Isä jäe 
siinä tappauksessa, että se sano, että hän 
kesän hankkii tiällä ja sitten ostaa hevo- 
sen ja syksyllä tulloo hevosen kanssa sit 
sinne. Ja sitten pantiin raja kiinni, ni se ei 
piässy enää tulemaan. 

V: Mikähän vuos se oli? 

R: No, muistaako niitä vuosilukuja. . . 

V: Isäs jäe Simon kanssa Sakkolaan. 

R: Niin, mut sitten isä jo oi männä Lumi- 
vaaran seurakuntaan ja siellä ollut ja siel- 
lä sitten on kuollu. 

V: Ja sinä, äin kanskos sinä sitten oli? 

R: Äitin kanss myö oltiin. Äet sano, hä- 
nen pittää piästä ommiin multiin kuole- 
maan. 

No seettämän 
vanhana minä 
läksin lapsenlikaks. 


V: Siis sinne Inkerinmualle? 

R: Venäjälle. 

V: Ja olkos ne Maikki ja Matti vielä si- 
nun kanssas sitten? 

R: OI ne. OI ne. Yhessä myö mäntiin tiäl- 
tä Suomesta sinne takasin. 

V: ja mänitte Toksovaan sollon, niinkö? 
R: Niin. 

V: No entäs sen jälkeen. 

R: Sitten oltiin Toksovassa. 

V: Olitteko omassa koissa? 

R: Oltiin. Sitten tuota Matti ja Maikki ne 
olivat jo mualimalla. Ainoastaan minä 
olin sitten äidin kanssa siinä kotona. 

V: Niin. No entäs sitten? 

R: Sitten tul kolhoos, sitten mäntiin kol- 
hoosiin. 

V: Stalinin aikana. 

R: Niin. 

V No mitäs se tarkotti. Saitteko työ 
asua kotona sitten? 

R: Kyllä myö kotona suatiin asua ja yks 
lehmä suatiin siinä pittää ja kolhoosissa 
käyvä töissä, mutta ei siitä suatu mittään. 
Myö oltiin tuota, kesä tehtiin siskon kans 
töitä siinä, siskol oi lehmäpaimenena ja 
minä olin muuna työnä niin syksyllä sua- 
tiin yhdeksäntoista killoo perunoita, ja ei 
muuta mittää. 

V: Ja entäs äitis? 

R: Äiti oi kotona. 

V: Jaa. 

R: Sitten vapaa-aikoina käytiin marjassa 
ja marjasta suatiin ja käytiin Piatarissa ja 
sinne myötiin. 


V: Sieniä keräsitte? 

R: Sieniä kerättii ja luutia tehtiin ja mitä 
vuan suatiin kaikki vietiin Pietariin. Ja 
sillä elettiin. 

V: Ja sillä elitten. 

R: Niin. Ja sillä elettiin. 

V: No mitäs se vapaa-aika oli? Olikos 
ne illat ja — vai satteko työ joskus pä- 
evee, että piäsitte kauppoo tekemään. 
Piäsitte kävelemmään sinne Pietariin. 
R: No ei meillä mittään semmosta sen 
kummenpata vapaa-aikaa ollu muuta kun 
se kun se nyt oi kun Pietarissa käyntiin 
V: Jalankos työ menittä? 

R: Ei kun junassa. 

V: Ai se oi juna. Mitenkäs pitkä mat- 
ka se oi? 

R: Meiltä oi 5 kilometrii sinne asemalla 
ja sitten oliko se siinä nyt, en minä muis- 
ta paljonko se oi. 

V: Torilleko ne vietiin? 

R: Torille. 

V: Että oi lupa kuitenkin tämmöseen 
ommaan hankkeeseen. 

R: Minäkin kun olin torille kuule yhen 
kerran, no kyllä kait sen suap sannoo, to- 
rilla olin mustikoita myömässä. Tul kaks 
herraa siihen ja kysy paljonko maksaavt. 
Meiltä oi kolome tyttöö siilon. Minä olin 
keskellä, toiset lo siällä. Ja minulta tulivat 
kysymään. Minä sanoin: kaksikymmentä 
kopeekkaa las. Ne laseittain myötiin. Ja 
minä annoin neljä lasia niille tuota mus- 
tikoita. Ja ne oi sitten antavinnaan mulle 
tuota kahenkymmenen ruplan setelin. Ja 
niin minä annoin sitten siitä setelistä yh- 
deksäntoista ruplaa takasin niille rahhaa 
ja ne miehet ko hävis, niin mulle ei jiän- 
ny mittään. Ne oi semmosia silmänkiän- 
täjiä, torilla. 

V: Veivät mustikat 

R: Niin mustikat veivät ja sitten veivät ra- 
hat. Onneks jäi sen verran mustikoita, että 
piäsin sitten kottiin vielä. (J) 

Dosentti Lassi Saressalo 

Inkerin liiton 90-vuotisseminaarissa 25.9.2012 


Näkökulmia 

inkerinsuomalaisuuteen 


Minuus ja identiteetti 

Tarkasteltaessa inkerinsuomalaisen väes- 
tön olemusta kautta aikojen voidaan ottaa 
yhdeksi näkökulmaksi se, mihin ja miten 
tämän väestön jäsenet ovat kautta aiko- 
jen itsensä sijoittaneet. Kun he vastaavan 
kysymyksiin, kuka minä olen, kehin minä 
kuulun, ketkä ovat meikäläisiä ja ketkä 
eivät, he samalla identifioituvat aina jo- 
honkin, joka on meikäläisempää kuin toi- 
seus. Identiteettikysymyksistä on kirjoi- 
tettu kautta aikojen eikä siitä juurikaan 
ole päästy yksimielisyyteen, mitä se oi- 
kein on ja onko se oikea tapa tarkastella 
ryhmäkuuluvuutta. 

Yksi tapa on pyrkiä näkemään ihmi- 
sen minuus ja meikäläisyys sisältäpäin 
- olen kutsunut tätä esoteeriseksi iden- 
titeetiksi ja siihen liittyvää folkloreineis- 
toa esoteeriseksi folkloreksi. Vastaboolina 
on eksoteerinen identiteetti ja siitä kerto- 
va eksoteeerinen folklore, joka tarkastelee 
kyseenä olevaa ryhmää ulkopuolelta. Mo- 
lempiin näkökulmiin liittyy luonnollisesti 
tukeutuminen stereotypioihin, joiden kaut- 
ta viestitetään niistä kulttuurisista elemen- 
teistä, joita pidetään kyseiselle ryhmälle ja 
sen edustajille luonteenomaisina. 

Identiteettikysymyksissä on perintei- 
seen tapaan tukeuduttu niiden sisällön 
kohtaamiseen. Puhutaan annetuista iden- 
titeettisisällöistä - samastumiskohteis- 
ta tai rakennuspylväistä, joita ovat mm. 
sukupuoli, ihonväri, nimi, annettu kan- 
salaisuus, usein uskonto, äidinkieli jne., 
joiden saaminen ei juuri ole yksilöstä riip- 
puvainen - vaikka tokihan niitä voidaan 



ajan myötä vaihtaa, kun halutaan uusia 
samastumiskohteita. Saavutetut identi- 
teetti si säilöt puolestaan ovat vapaaehtoi- 
sia tai pakollisia valintoja, joita ihminen 
joutuu tahtomattaan tai tahtoen tekemään 
elämänsä varrella. Tällaisia ovat mm. 
ammatti, harrastusryhmät, poliittinen 
sitoutuminen mutta nyt käsillä olevas- 
sa kontekstissa myös karkotetun status, 
pakolainen, paluumuuttaja jne. Kolmas 
taso on omaksuttujen identiteettisisältö- 
jen taso, jossa yksilö omaksuu tilantees- 
ta riippuen suhtautumisen toisiin ihmisiin 
tai toisiin ryhmiin. Alistuneisuus, pelko, 
piiloutumisen pakko, minuuden symbo- 
liikan kätkeminen, anelevuus, välttele- 
vyys jne. ovat tällaisia yksilön ja joskus 
ryhmänkin kannalta strategisia käyttäy- 

tymismalleja, jotka vaikuttavat luonnol- 
lisesti yksilön minäkuvaan. 

Kolmantena näkökulmana alla olevaan 
voisi ottaa myös käsitteen etnonyymi, ni- 
mityksen omasta itsestä tai toisten minuu- 
teen ja meikäläisyyteen kohdistaman nimi- 
tyksen. Näillä on luonnollisesti merkitystä 
ihmisen hahmottaessa eroa meikäläisten ja 
muukalaisten välillä, keitä me olemme - 
tai keitähän nuo ovat. Ja taas rakennetaan 
minuutta, meikäläisyyttä ja muukalaisuut- 
ta pääasiassa stereotypioiden avulla, joka 
tuodaan esiin etnisessä folkloressa ja etno- 
grafisessa stereotypisoinnissa. 

Vanhempaa 

identiteettikerrostumaa 

Tämän kirjoituksen taustalla on Hannes 
Sihvon artikkeli Inkeriläisten identiteet- 
ti muutosten paineessa. Sihvo lähtee liik- 
keelle esi-inkeriläisestä maailmankuvas- 
ta. Hän toteaa inkeriläisyyden, niin kuin 
se nykyisin käsitetään, olevan historialli- 
sesti pitkä prosessi, vaikka itse käsite In- 
kerinmaa oikeastaan syntyi vasta Ruot- 
sin suurvalta-aikana ja alueelle annettiin 
hallinnollinen identiteetti Ingermanland. 
Tuolloin aluetta asuttivat alkuperäiskan- 
sat vatjalaiset, sinne joskus 1000-luvun 
paikkeilla syntynyt inkeroisten heimo tai 
etnos, joita slaavit kutsuivat eksoteeri- 
sella etnonyymillä tsuudit, kuten muita- 
kin itämerensuomalaisia etnoksia. Miten 
tämä ingermanlandilaisuus vaikutti varsi- 
naiseen maarahvaaseen ei tietenkään ole 
tiedossa - sekä vatjalaisilla että inkeroi- 
silla oli omat esoteeriset etnonyyminsä, 
mutta ruotsin viranomaisille he olivat kai- 
keti yhtä rahvasta venäläisten kanssa ja 
muodostivat valloitetun maan ortodoksi- 
sen perusväestön. Alkoi siis Ruotsin val- 
lan aika, joka käsitteenä elää edelleenkin 
mm. inkeroisten ja vatjalaisten folklores- 
sa. Keskeistä toki oli, että uusi valta toi 


valtiokäsitteensä ja luterilaisen uskon- 
nonharjoittamisen alueelle. Syntyi pola- 
risaatio ortodoksisuus, mikä merkitsi ve- 
näjän uskontoa ja luterilaisuus, joka siis 
edusti valloittajan maailmankäsitystä. Itse 
asiassa rahvaan parissa alettiin puhua ja 
puhuttiin vielä pitkään suomenuskosta ja 
venäjänuskosta ja nämä käsitteet tarjosi- 
vat mahdollisuuden sekä esoteeriseen että 
eksoteeriseen identifiointiin. Näin kirkos- 
ta tai kirkoista tuli selkeä samastumis- ja 
samastamis välinen, jolla saatiin maarah- 
vas kategorisoitua ja joka itsekin katego- 
risoitui vastaavalla tavalla. 

Inkerinsuomalaisuuden synty 

Luonnollisesti on muistettava että jo tuos- 
sa vaiheessa, jolloin inkeriläisyyttä ei kä- 
sitteen nykymerkityksessä ollut, olivat 
kaikki alueen väestöryhmät myös kie- 
lellisesti eriytyneitä, mikä luonnollises- 
ti merkitsi myös kielellistä identifioitu- 
mista ja kielellisten ryhmien erottumista 
toisistaan. Kun tätä moninaisuutta vielä 
alkoi lisätä suomalainen - tai itse asias- 
sa suomenkielinen maahanmuutto - ei- 
hän suomalaisuutta nation merkityksessä 
vielä tunnettu, syntyi nykyisinkin tun- 
nettu itämerensuomalainen Inkerinmaa, 
jossa lisäkerrostumana olivat toki alueel- 
le muuttonsa ulottaneet slaavit - pääasi- 
assa venäläiset ja saksalainen ja venäläi- 
nen yläluokka. Lisäksi Länsi-Inkerissä 
vaikutti myös vähäinen virolainen etnos. 

Muuttajat olivat Savosta tulleita sa- 
vakoita ja Äyräpään kihlakunnan äyrä- 
möisiä ja näiden lisäksi länteen, lähinnä 
Soikkolanniemelle tuli muita suomalai- 
sia. Näillä toki oli yhteinen kieli, mutta 
omia etnisyyden symboleja, joista tunne- 
tuin ehkä oli naisten pukuparsi, joka säi- 
lyi etnisenä tunnisteena 1900-luvun al- 
kuun. ja oma etninen folklorensa, jonka 
tapaa erityisesti naisten kalevalamittai- 


20 


INKERILÄISTEN VIESTI 


sessa lyriikassa.Mielenkiintoista on, että 
Turun yliopistossa olevaan TKU-arkis- 
toon tallennettu Inkerin henkisen kansan- 
perinteen arkiston aineistossa on kunkin 
kertoja kohdalle merkitty heidän etninen 
taustansa (ä, sa, su, va, ink). Tämän kir- 
joittajalle on jäänyt epäselväksi ovatko 
kertojat itse antaneet etnonyyminsä ke- 
rääjille vai onko se päätelty heidän kie- 
lensä ja/tai kotikylänsä perusteella. 

Ruotsin vallan aika merkitsi kuitenkin 
selvää luterilaisen väestön statuksen nousua 
- edustivathan maahan muuttaneet ja lute- 
rilaisen kasteen ottaneet hallitsevaa valtaa 
ja sen kirkkoa. Näin tavallaan luterilainen 
identiteetti pääsi niskan päälle ja luterilai- 
suus oli tavallaan offensiivinen käsite, joka 
tarjosi offensiivisen identiteetin mallin. 

Kun Venäjä otti Inkerinmaan haltuun- 
sa Suuren Pohjan sodan jälkeen ja alkoi 
rakentaa Pietaria, tilanne muuttui radikaa- 
listi. Ingermanlandista tuli Pietarin ku- 
vemementti ja kasvavan Pietarin väestön 
resurssialue. Uskonnon tasolla ortodoksi- 
suus luonnollisesti sai uudelleen jalansi- 
jaa virallisena uskontona ja vallankäytön 
välineenä ja luterilaisuudesta tuli selke- 
ästi defensiivinen etninen elementti, jol- 
la pyrittiin ja voitiin vastustaa venäläisty- 
mispainetta. Maaseudulla kylissä säilyivät 
kuitenkin vanhat mikroetnokset, kylissä 
olivat edelleen venäläisten, suomalaisten, 
inkeroisten ja vatjalaisten otsat - kyläpää- 
dyt, milloin minkinlaisena kombinaationa. 
Mutta aika merkitsi myös sulautumispro- 
sessin voimakasta alkua, vatjalais- ja inke- 
roisväestön assimilaation alkua. 

Alistetusta asemasta 
valtakulttuuriksi 

Venäjän ylivalta toi mukanaan maaor- 
juuden. Tsaari palkitsi uskollista aateli - 
aan lahjoittamalla näille kylittäin maata 
ja talonpoikia, jotka sidottiin paikalleen 


ja jopa joutuivat isäntänsä rankaisuvallan 
alle. Maaorjia oli tosin kahta lajia. Toi- 
saalta juuri lahjoitusmaaisäntien orjat ja 
toisaalta valtion ja tsaarin hovin alusta- 
laiset, joiden kohtelu oli ehkä lievempää. 
Yhtä kaikki, talonpoikainen vapaus muut- 
tui ensin vuokraviljelijän statukseksi ja 
sitten orjuudeksi. Tämä merkitsi alistetun 
sosiaalisesti nujerretun minuuden aikaa, 
joka heijastuu mm. inkerinsuomalaisessa 
kansanrunoudessa, joka oli luonteeltaan 
selkeästi defensiivistä. 

Mutta sen rinnalle jo 1830-luvul- 
ta lähtien ja etenkin maaorj uuden lak- 
kauttamisen jälkeen (1861) ja erityises- 
ti 1800-luvun loppupuolelta 1900-luvun 
alkuun alkoi luterilaisen seurakuntalai- 
toksen myötä suomenkielisen identi- 
teetin ja kirkon aika. Ja nimenomaisesti 
Suomesta johdettuna prosessina. Syn- 
tyi kirkon ja koulun liitto, joka lähti liik- 
keelle nousevasta kansallisesta herätyk- 
sestä Suomessa ja joka näki Inkerinmaan 
suomalaiset osana kokonaisuutta, aloitti 
koululaitoksen kehittämisen ja suomen- 
kielisen ja -mielisen sivistyksen ulotta- 
misen Inkeriin. Tämä johti selkeään kan- 
salliseen politiikkaan, jonka vaikutukset 
tulivat esille sekä positiivisina että nega- 
tiivisina 1900-luvulla. Rakennettiin suo- 
malaiskansallista identiteettiä Inkeriin. 
Nimittäisin tätä kautta jopa offensiivi- 
seksi suomalaistamiskaudeksi. 

1800-luvun aikana alkoi ja vuosisadan 
loppuun tultaessa yhä voimistui muutto- 
liike Inkerinmaalle ja erityisesti Pietariin 
- nousevaan suurkaupunkiin. Syntyi kau- 
punkilaisinkerinsuomalaisten identiteet- 
tiryhmä, joka kuitenkin oli näkymätön 
verrattuna maaseudun suomalaistuvaan 
koulutus- ja kirkolliseen valtavirtaan. 

Venäjän koululaitoksessa alkoi venä- 
läistämiskausi uuden kansakouluasetuk- 
sen myötä vuonna 1874. Venäläistämista- 
voitteet kohdistettiin mm. opettajiin, joiden 

separatismia yritettiin kitkeä pois. 1 800-lu- 
vulla syntynyt konservatiivinen suomen- 
kielinen lehdistö vastusti pyrkimyksiä ja 
puolusti syntynyttä Inkerin suomalaisuut- 
ta. Mutta syntyi myös toisensuuntaista po- 
liittista liikehdintää, jossa kritisoitiin kirk- 
koon sitoutunutta suomalaisuusliikettä ja 
nähtiin venäläisyys moniulotteisena yli- 
kansallisena elementtinä - alkoi sosialis- 
tisten ajatusten esilletulo, joka hajotti in- 
kerinsuomalaiset kahtia kansallismielisiin 
inkerinsuomalaisiin ja sosialismiin suun- 
tautuviin, jotka näkivät Inkerin osana 
suurta Venäjää ilman selkeitä kansallispo- 
liittisia tavoitteita. Se, miten tavallinen In- 
kerinmaan asukas tämän asian ymmärsi, on 
jäänyt toistaiseksi selvittämättä. 

Venäjän vallankumouksen jälkeen 
Suomesta paenneita punaisia ohjattiin 
valistustyöhön Inkerinmaalle ja tähtäi- 
menä oli talonpoikaisten ja samalla kir- 
kon aatteiden tuhoaminen ja uuden maa- 
ilmankatsomuksen levittäminen, oltiin 
hakemassa inkerinsuomalaista sosialis- 
tista työväenidentiteettiä - inkeriläistä 
kommunismia. Osa inkerinsuomalaisista 
omaksui uuden maailmankatsomuksen ja 
sen myötä yleisliittolaisen identiteetin - 
luokkakantaisen aatteen, jossa etnoksille 
ei ollut sijaa. Vähemmistökansat haluttiin 
hävittää ja sinä pitkälti onnistuttiinkin. 

Kaltoin kohdeltu kansa 

Osana tätä prosessia ja koko neuvosto- 
valtion muutosprosessia karkotettiin ku- 
lakkeina myös inkerinsuomalaisia ta- 
lonpoikia ja sivistyneistöä mm. Kuolan 
niemimaalle - syntyi ensimmäinen vaihe 
inkerinsuomalaisten karkotettujen iden- 
titeetin muotoutumista. Eräässä mieles- 
sä voitaisiin puhua diasporaidentiteetistä 
tai kotinsa menettäneen väestön (evak- 
kojidentiteetistä, joka sitten jatkui niin 
1930-luvun karkotuksina kuin talvisotaa 


edeltäneinä aluetyhjennyksinä ja karko- 
tuksina Pohjois-Inkerissä, puna-armeija 
toteuttamina evakuointeina toisen maa- 
ilmansodan aikana, siirtona Suomeen 
1943-1944 ja sen myötä paluuna Neu- 
vostoliittoon ja diasporan jatkumisena 
aina Neuvostoliiton kaatumiseen saakka. 
Tämä vaihe näkyy myös selkeänä folklo- 
rekokonaisuutena, jota voitaisiin kutsua 
etniseksi diasporaloreksi, jota on koottu 
eri arkistoihin, mutta jonka on tutkimat- 
ta ja jonka täydennyskeruuseen olisi vie- 
lä mahdollisuuksia. 

Vallankumouksen pyörteissä pakeni 
osa inkerinsuomalaista aktivisteista Suo- 
meen ja synnytti selkeän natiopoliittisen 
inkeriliikkeen. Ensin se toimi Venäjän si- 
sällissodan osapuolena - toki vaatimat- 
tomasti ja Neuvosto- Venäjän syntymi- 
sen jälkeen eräänlaisena maanalaisena 
hallituksena, pakolaishallituksena, Inke- 
rin hoitokunnan nimellä ja ylläpiti Inke- 
rin kansallisen olemassaolon ajatusta aina 
lakkauttamiseensa saakka 1944. Liikkeel- 
lä oli oma symboliikkansa, Inkerin lip- 
pu, Inkerin vaakuna, Inkerin hymni ja 
kuten todettu oma hallitus. Tätä vaihet- 
ta voitaisiin kutsua maanpakolaisidenti- 
teetin kaudeksi. Ajatus inkerinsuomalai- 
suudesta kuitenkin eli ja nousi uudelleen 
esiin Inkeriläisten yhdistyksenä ja vuo- 
desta 1994 Inkeri-liiton nimisenä ja toimii 
edelleenkin. Aiempi natioajatteluun pe- 
rustuva liike on kuitenkin vaihtunut sel- 
keästi sosiaaliseksi liikkeeksi 1994. Lii- 
ton tarkoituksena on toimia Suomessa 
asuvien inkeriläisten ja inkeriläisyydes- 
tä kiinnostuneiden yhdyssiteenä ja etujär- 
jestönä. Liitolla on myös henkilöjäseniä 
enimmäkseen niiltä paikkakunnilta, joil- 
la ei ole omaa jäsenjärjestöä.Inkeriläis- 
liike on siis selkeästi muotoutumassa et- 
niseksi liikkeeksi, jolle on keräytymässä 
myös edunvalvontakysymyksiä ja inke- 
rinsuomalaisuuskysymys on edelleenkin 

auki - ollako suomalaisia vai inkerinsuo- 
malaisia. 

Paluumuuttajastatus 
ja identiteetti 

Kun Neuvostoliitto kaatui ja president- 
ti Koivisto piti vuonna 1990 kuuluisan 
puheensa, jossa hän totesi inkerinsuoma- 
laisten olevan suomalaisia (kuten muut- 
kin NL:n suomalaiset) helpottui inkerin- 
suomalaisten muuttoprosessi Suomeen. 
Syntyi paluumuuttajaryhmä. Se miten 
sen minuus ja meikäläisyys hahmottuu, 
on vielä tutkimatta. Paluumuuttotutki- 
mus on pääasiallisesti askarrellut sosi- 
aalipoliittisten kysymysten parissa, mut- 
ta näkyvillä on, että myös tämän varsin 
heterogeenisen väestöryhmän identiteet- 
tikysymyksiin alettaisiin kiinnittää tutki- 
muksellista huomiota. Heterogeenisuus 
johtuu siitä, että paluumuuttajastatuksen 
sai aikoinaan jokainen, jonka isovanhem- 
mista yksi oli suomalainen - ehtoja on 
toki muutettu kuluneiden kahdenkymme- 
nen vuoden aikana. Tilannetta hämmen- 
tää toki vielä se, että Suomeen muuttaa 
eri syistä Venäjältä inkerinsuomalais- tai 
suomalaissukuisia, jotka eivät tule paluu- 
muuttajakategorian kautta. 

Suomalaisesta eksoteerisesta näkökul- 
masta hahmotetaan paluumuuttajat ve- 
näjänsuomalaisiksi - mikä ei ole oikein 
- näitähän ovat muut kuin inkerinsuoma- 
laistaustaiset. Ongelmaksi eksoteerisel- 
la termitasolla nousee esimerkiksi käsi- 
te ukrainaninkerinsuomalaisuus! Mutta 
yhä useampi ns. paluumuuttaja omaa 
kaksoisidentiteetin - he ovat kielellises- 
ti voimakkaasti venäläisiä, vanhimmat 
neuvostokansalaisia nuorimmat venäjä- 
ninkerinsuomalaisia - joilta suomalai- 
nen yhteiskunta mieluiten sulkee lähei- 
syysportit. Etninen diskriminaatio on 
Suomessa valitettavan selvästi nähtävis- 


sä ja useat uudet paluumuuttajat löytävät- 
kin itsensä venäjänkielisistä uusista yh- 
teisöistä - kulttuuriklubeista ja muista 
vastaavista. Uskonnollisella identiteetil- 
lä ei nykyisin liene suurta vaikutusta Suo- 
messa - Inkerinmaalla kylläkin. 

Inkerinsuomalaisuutta 

tutkimaan! 

Tuorein perinnetieteellinen inkeriläisyyt- 
tä koskeva julkaisu, joka sattui käteeni, 
on vuodelta 1999. Se tarkastelee kuiten- 
kin inkerinsuomalaisuutta Venäjällä, In- 
kerinmaalla.Mielestäni olisi sekä tieteen 
että inkerinsuomalaisuuden kannalta kes- 
keistä lähteä hakemaan inkerinsuomalais- 
ten yhteisöllistä statusta 2010-luvun Suo- 
messa ja samalla etsiä ne lääkkeet, jolla 
voidaan tukea henkilökohtaisten identi- 
teettipolkujen hakua ja löytämistä. 

Heli Sjöblom-Immala tarkastelee uu- 
dessa artikkelissaan maahanmuuttajien 
Suomen sisäistä muuttoa ja kotoutumis- 
ta.Hänen kotoutusstrategiassaan, joka on 
itse asiassa Jarkko Rasinkankaalta, on 
mielenkiintoinen integraatioon liittyvä 
jako, jota saattaisi olla mahdollista tes- 
tata ainakin soveltuvin osin myös paluu- 
muuttajaidentiteetin tutkimiseen: 

a) rakenteellinen näkökulma: Miten 
paluumuuttajien osalta toteutuvat kansa- 
laisoikeudet (pääsy koulutukseen, kohte- 
lu työmarkkinoilla, asuntomahdollisuudet 
jne.). Onko kyseisenlaisissa yhteiskunnan 
ja sen jäsenten keskeisissä rakenteellisis- 
sa kysymyksissä elementtejä, joissa pa- 
luumuuttajalla on hänen identiteettiinsä 
kohdistuvia stigmoja tai positiivisia ni- 
menomaan statuksesta johtuvia tekijöitä 
(ns. mamustatus ja -identiteetti). 

b) kognitiivinen näkökulma: Onko pa- 
luumuuttajastatuksen omaava henkilö ti- 
lanteessa, jossa hän ei hallitse enemmis- 
töyhteiskunnan käytänteitä. Tässä lienee 

paluumuuttajien osalla yleisintä kielelli- 
sen identiteetin ongelma. Vaikka etupääs- 
sä venäjää puhuva paluumuuttaja oppii- 
kin suomen kielen, on useimmiten hänen 
intonaatiostaan havaittavissa ”vierautta”, 
jonka etnisesti varautunut enemmistö ha- 
vaitsee ja kategorisoi toiseudeksi. 

c) sosiaalinen näkökulma: Miten pa- 
luumuuttajan sosiaalinen verkosto Suo- 
messa järjestyy - onko kielisyys tässä 
pääasiallinen ratkaisu, mikä on paluu- 
muuttajan omaksuva henkilökohtainen 
identiteetti? Onko se vieroksuva, alistu- 
va, pelkäävä, rohkea - miten pääväestöön 
suhtaudutaan, miten suhteudutaan toisiin 
maahanmuuttaj akategorioihin? 

d) identiteettinäkökulma on kaiken 


edellisen summa. Mitä eri identiteettita- 
soja maahanmuuttaja, tässä tapauksessa 
paluumuuttajakategoriaan eksoteerises- 
ti luokiteltu henkilö joutuu käyttämään 
omassa selviytymisstrategiassaan? Onko 
Suomen kansalaisuuden saaminen rat- 
kaisevaa esoteeriseen suomalaisuuteen 
identifioitumisessa? Todettakoon, että 
somalipoikien osalta asevelvollisuuden 
suorittaminen Suomessa merkitsee hy- 
väksyttävän maahanmuuttaj asuomalai- 
suuden perustaksi. 

Ja lopuksi. Milloin paluumuuttajataus- 
taisesta inkerinsuomalaisesta tulee ek- 
soteerisesti ihan oikea suomalainen? Vai 
onko se tarpeenkaan - katoaahan tuolloin 
inkerinsuomalaisuus . <D 


Uusi dokumentti 
inkerinsuomalaisista 


Tekeillä on inkerinsuomalaisista ker- 
tova dokumenttielokuva, joka julkis- 
tetaan myöhemmin keväällä, kertoo 
elokuvan toteuttajiin kuuluva Reetta 
Aalto. 

Elokuvan keskiössä on inkeriläisen 
sodan aikana tekemä matka Inkerin- 
maalta Viron kautta Suomeen ja hei- 
dän kohtalonsa siitä eteenpäin. Tarkoi- 
tuksena on välittää erityisesti lapsille 
ja nuorille pala pitkälti tuntematonta 
historia. 

The Living Memory of Ingrian Finns 


-projekti on Metropolia ammattikor- 
keakoulun Elokuva ja televisio -koulu- 
tusohjelman tuotanto. Yhteistyökump- 
paneina ovat Tallinnan yliopiston Baltic 
Film and Media School, Suomen Inke- 
rin Liitto, sekä Suomen Kansallisar- 
kisto ja Historian ja Yhteiskuntaopin 
Opettajien Liitto. 

Elokuvan toteuttavat Metropolian ja 
Baltic Film and Media Schoolin opis- 
kelijat. Opettajina toimivat Reetta Aal- 
to ja Riho Västrik. 

Matkan varrelta - 

inkerinsuomalaisen muistelmia 


Reino Jaakkimainen 


Jatkoa 

Meriläisten 

U/2007 
koitetuille 
VVstelmn le. 


Monet eivät selvinneet... 


Minun tilaisuuteni vaihtokauppaan meni 
kun taas sain ’veriripulin’ (meillä sanottiin 
sitä Veriseksi vatsataudiksi’). Minut vietiin 
sairashuoneeseen. Tilanteeni ei ollut hyvä, 
koska kukaan ei palannut sieltä elävänä. 

Ihmeellistä on etten muista mitään täs- 
tä elämänvaiheesta. Kirjoitan tässä mitä 
Matti kertoi minulle myöhemmin. Sai- 
rashuone oli eristetty muista omalla ai- 
dalla, eikä sinne päästetty ketään hoitaji- 
en lisäksi. Hoitajien epäiltiin pihistävän 
potilaiden annoksia. Varmistaakseen että 
saisin riittävästi ruokaa, Matti kävi joka 
päivä heittämässä avoikkunasta aidan yli 
paksun palan leipää. Se vaati varmaa kät- 
tä ja hyvää heittokykyä. 

Matti onnistuikin joka heitolla. Lei- 
riläiset taputtivat käsiään, kun viikkoa 
myöhemmin odottamatta kävelin omin 
päin sairashuoneesta pois; ensimmäinen 
elävä takaisintulija. 

Ilmeisesti leirialueellamme meidän ai- 
kanakin olijoissakin parakeissa venäläi- 
siä sotavankeja. Heidän joukossaan ilme- 
ni useita lavantautitapauksia, mikä levisi 
myös muihin parakkeihin. Tämä ja muut 
taudit, kuten Verinen ripuli’ ja nälkä ai- 
heuttivat monia kuolemia. Jälkitietojen 
mukaan Viron karanteenileirien inkeri- 
läisten kuolevaisuus oli yhteensä 1500, 
mistä 400 kuoli Klogalla. Kuolleet vietiin 
pois puisissa arkuissa (kirstuissa). Hau- 
tausmaalla ruumiit otettiin pois arkuista 
ja haudattiin kankaaseen käärittyinä. Ar- 
kut käytettiin yhä uudelleen ja uudelleen. 

Meidän kurja leirinolo vaikutti eniten 


lapsiin ja vanhuuksiin. Etupäässsä Suo- 
men Punaisen Ristin toimesta alkoivat 
lapset ja vanhukset saada Punaisen Ris- 
tin ruokapaketteja: maitoa, munia, voita, 
juustoa, purkkiruokaa. Monille tämä apu 
tuli liian myöhään. 

Suuressa parakissa ei ollut yksityisyyt- 
tä. Me kaikki tahtomattaan saimme jakaa 
perhetragedioita ympärillämme. Niistä 
kolme kuolemaa vaikutti meihin läheisem- 
min. Ne koskivat meidän Kurkelan naapu- 
reitamme ja jäivät pysyvästi mieleeni. 

Juakkolan Annamarin lapset, 3-vuoti- 
as tyttö ja 5-vuotias poika - perhe jon- 
ka kanssa asuimme Oskalan talossa Kur- 
kelassa - alkoivat saada Punaisen Ristin 
ruokaa. Olimme kaikki iloissaan ja kii- 
tollisia siitä. Sitten tapahtui jotain kauhe- 
aa. Molemmat lapset alkoivat itkeä lepyt- 
tämättömästi, eikä heidän äitinsä voinut 
mitenkään auttaa. Sitten tunnin, parin si- 
sällä he molemmat, ensi tyttö, sitten poi- 
ka, kuolivat. Ei taitanut olla yhtään kuivaa 
silmää parakissa. Oliko niin, että heidän 
ruuansulatussysteeminsä oli liian heikko 
sulattaakseen ravitsevaa ruokaa? 

Noiden viattomien pikkulasten - joiden 
lyhyt elonaika oli ainoastaan kurjuutta ja 
vaivaa - kuoleman näkeminen, oli minulle 
yksi pahimpia kokemuksia. Ajattelin myös 
heidän äiti-parkaa, isoäitiä ja äidin sisarta. 

Suomi puuttui asiaan lasten pelastami- 
seksi. Melkein 400 inkeriläistä lasta evaku- 
oitiin Viron leireiltä Helsinkiin Suomeen 
marraskuun lopussa 1942. Oli surkeaa to- 
deta, että nämä kaksi niin paljon kärsinyttä 

eivät olleet pelastettujen joukossa. 

Eräänä päivänä nousi Uapram (Abra- 
ham) Rysä, Armas toverimme isä, per- 
heensä paikalta lattialla ja pyysi huomi- 
ota. Hän sanoi tuntevansa, että hän pian 
kuolisi ja halusi puhua Kurkelan naapuril- 
leen. ”Kyläläiseni ja hyvät naapurini. Ha- 
luan pyytää teitä antamaan minulle anteek- 
si mitä tahansa pahaa tein taikka puhuin, 
mikä on koskenut teitä. Pian tapaan Ylim- 
män Tuomarini ja monet asiat painavat ras- 
kaasti omaatuntoani. Minun on vaikeaa sa- 
noa tätä, koska se kuulostanee tekosyyltä 
tai omaa syytäni valittamiselta, mutta mitä 
pahoittelen eniten on se, mitä tein vasten 
omaa harkintaani, ollakseen mieliksi vai- 
molleni, Marille. Oma syyni on etten rak- 
kaudestani häneen omistanut tarpeeksi 
tahdonvoimaa vastustamaan häntä asiois- 
sa missä en ollut samaa mieltä.” 

Tämän kuultuaan Mari purskahti it- 
kuun ja itki pitkään ja katkerasti. Vihdoin 
hän rauhoittui ja pystyi myös puhumaan: 
”Mieheni on tietysti oikeassa. Ajoittain 
tunnen kuin itse piru ottaisi minut hal- 
tuunsa. Teen asioita, mistä tiedän itsekin 
etteivät ne ole oikeita. Mieheni on hyvä 
mies. Se olen minä, joka tarvitsee teidän 
anteeksiantoa. Pyydän teiltä ja mieheltä- 
ni sydämellisesti anteeksi.” Tosiaan, muu- 
taman tunnin kuluttua Uapran kuolikin. 

Uapram oli hyvin tunnettu kylässä re- 
hellisenä kunnon miehenä. Kaikki pitivät 
hänestä. Ihmiset tunsivat tietenkin millai- 
nen Marikin oli. Ei kukaan kantanut kau- 
naa Uapraamille, ja mikä lieneekään vai- 
vannut häntä tässä viime hetkessä, olen 
varma, se oli jo aikoja sitten annettu an- 
teeksi ja unohdettu. Olimme surullisia 
kunnon miehen kuolemasta. 

Karanteeni ajan loputtua ennen jou- 
lua 1942 ihmisiä ruvettiin sijoittelemaan 
maataloille tai tehtaille eri puolille Viroa. 
Vaikeimmat sijoittaa, vaatien enemmän 
odotusaikaa, olivat lapselliset perheet tai 
vanhat ihmiset. Me olimme kaikki viisi 


työkykyisiä ja saimme työpaikan Saare- 
maan, Viron suurimmalla saarella, suu- 
renpuoleisella kartanolla. Meidän muka- 
na sijoitettiin samaan kartanoon Schulzin 
perhe; isä, äiti ja meidän kolmen pojan 
ikäiset kolme tyttöä. 

Kiitimme Jumalaa, että Hänen avul- 
laan setvisimme hengissä Kloogassa, ka- 
malassa paikassa. Olosuhteet tekivät sen 
siksi. Karanteeni itsessään oli tietenkin 
tarpeellista. 

Saarenmaan Saari 

Saks Nuoremman Farmilla 
Tallinnan asianajaja, Saksien perhetuttu, 
joka edusti Saarenmaan tilan omistajaa, 
missä työskentelisimme, järjesti meidän 
matka-asiat. Tällä kertaa matkustaisimme 
ei härkä- vaan henkilövaunuissa. 

Tapasimme asianajajan Tallinnan rauta- 
tieasemalla ja hän vei meidät kotiinsa. Vi- 
ron ja Suomen kielet ovat lähisukulaisia, 
mutta riittävän erilaisia tehdäkseen kes- 
kustelun aika vaikeaksi. Osoittautui, että 
tämä asiamies puhui erinomaista venättä, 
niin keskustelimmekin hänen kanssaan sil- 
la kielellä. Hän antoi meille tietoja tilasta 
ja sen omistajasta. Mies oli ollut Saks Van- 
hemman asianajajana Viron itsenäisyyden 
aikana. Saks vanhemmalla oli hallituksen 
sopimus käsitellä kaikki postinkuljetuk- 
set Tallinnan ja Saarenmaan välillä, mihin 
hänellä oli käytössään 12 hevosen ryhmä. 
Nykyinen omistaja on alkuperäisen omis- 
tajan poika. Hän on ainoa jäljellejäänyt 
perheenjäsen bolshevikkien vallankaappa- 
uksen jälkeen kesäkuussa 1940. Hän sattui 
olemaan silloin opiskelemassa Saksassa ja 
välttyi vanhempiensa saamasta kohtalosta. 

Pakollisen liittymisen jälkeen Neu- 
vostoliittoon alkoi systemaattisen Viron 
valtion hävittäminen. Ensimmäiseksi suuri 
osa maan sivistyneistöä ja valtion virkamie- 
hiä joko vangittiin tai ajettiin maanpakoon 
Siperiaan. 1941 vuoden alussa ’muut viha- 


26 


INKERILÄISTEN VIESTI 


mieliset ainekset’, kuten varakkaat farma- 
rit, tehtailijat ja muut yksityisyrittäjät - yli 
10,000 ihmistä - , saivat samanlaisen kohta- 
lon. Saksin vanhemmat olivat onnettomien 
maanpakolaisten joukossa Siperiassa. 

Ne jotka pystyivät säilymään hengissä 
gulag-elämässä, ovat kertoneet jälkeen- 
päin, että virolaiset, samoin kuin muut- 
kin balttilaiset sortuivat gulagin kurjuu- 
teen nopeammin kuin venäläiset, koska 
eivät olleet valmistuneita tämänlaiseen 
elämäntyyliin. Heidän kuolinlukunsa oli 
juuri sen vuoksi korkeampi kuin venäläis- 
ten. (Muistan kuulleeni kotona Kurkelas- 
sa jonkun sanovan että ’nuo junat’ olivat 
täynnä Viron maanpakolaisia.) 

Vuotta myöhemmin, saatuaan kokea 
Neuvostotyylistä Vapautta’, useimmat 
virolaiset kannattivat saksalaisten tuloa. 
Nuori Saks sai takasin perhetilansa. (Pian 
virolaiset, huomattuaan saksalaisten halut- 
tomuuden palauttaa Viron itsenäisyyden, 
tulivat pettyneiksi näihinkin tulokkaisiin.) 

Tietääkseni ei kukaan karanteenilei- 
rin lähinaapurista pitänyt kalenteria. Vaik- 
ka tiesimme joulun olevan lähellä, emme 
tienneet missä päivämäärässä olimme. 
Siksi yllätyimme, kun asiamies kertoi, että 
nyt olikin jouluaatto. Hän järjesti meille 
juhlavan aattoillallisen, parhaimman min- 
kä sain koskaan, komeassa ruokasalissa. 
Hän järjesti meille myös eväsvoileivät, 
esittely kirjelmän sanoen ketä olimme ja 
minne olimme menossa, juna ja laivaliput. 
Hän kirjoitti myös ohjeet venäjäksi neuvo- 
en meitä matkasta Virtsu satamaan ja siel- 
tä 7km lauttalaiva matkasta Kuivastu sata- 
maan pienellä Muhu saarella. Tämä saari 
kytkeytyi viertotiellä paljon suurempaan 
Saaremaa saareen. Sieltä talon renki tulisi 
meitä reellä hakemaan Sakla kylässä Val- 
jala pitäjässä olevalle maatilalle; linnun- 
tietä välimatka oli siinä 120 km. Oltuam- 
me kuukausia ahtaissa tiloissa, nautimme 
vapauden tunteesta, uusista näkymistä ja 
matkustamisesta virolaisten kesken kuun- 


nellen heidän puhettaan. Oli selvää, että 
kestäisi aikansa ennen kuin juttu rupeaisi 
juoksemaan heidän kanssaan. Mietimme 
innokkaasti mitä meitä odotti Saklan ky- 
lässä. Väsyneinä saavuimme Joulupäivänä 
pimeässä Saksin maatilalle. 

Kartanossa oli useampia rakennuksia: 
Päärakennus, missä asui nuori Saks vel- 
jen/siskon tyttären kanssa, oli suuri ra- 
kennus mikä sisälsi navetan noin 40 leh- 
mälle/ harkakarsinan kanssa/ hevostalli 
Saksin kilpahevoselle ja täysin varustet- 
tu tilava keittiö missä oli suuri parin tusi- 
nan hengen pöytä tuoleineen. Kylätiestä 
läksi maatilan sisäinen tie noin kilometrin 
päässä Ollenaan mahtavaan - nyt rappio- 
tilassa olevaan -kivirakennukseen Moisi- 
oon (Kartano), ilmeisesti entisen alueen 
omistajan linna. Noin 50 metrin päässä 
navetasta, sisätien varrella oli pieni hir- 
sitalo ja sen lähellä suuri tyhjä hevostal- 
li. Toisella puolella sisätietä oli suuri he- 
vosaitaus, missä noin 18 hevosta olivat 
ympäri vuoden. Hänen maaomistuksensa 
oletin olleen monta sataa hehtaaria viljel- 
tyä maata, laidunmaata ja hiukan metsik- 
köä Moision ympärillä. 

Saksin pysyvä työvoima, ennen tulo- 
amme, oli vahainen: Renki August, joka 
asui jossain Moision sisällä vaimonsa ja 
usean sairaalloisen lapsen kanssa, ja kaksi 
nuorta piikaa. Veljentytär, Viktoria, pysyt- 
teli päärakennuksessa. En nähnyt hänen 
tekevän mitään maataloustöitä. 

Saapuessamme matkalta August vei 
meidät suoraan navettakeittiöön. Sen pöy- 
dällä oli ihana näky: Se oli tupaten täyn- 
nä ruokaa. Kuukausia aliravituille se näky 
oli nautinto sekä katsella että erityisesti, 
syödä. Ylisyömisen kiusausta oli vaikea 
vastustaa. Minä lankesinkin siihen ja sain 
maksaa siitä. Jo pienestä vatsani oli ron- 
keli ja nyt minun täytyi päästä nopeasti 
ulkohuoneeseen. Kauhukseni totesin, et- 
tei siinä rakennuksessa ollut semmoista. 
Karsin tukalan, hävettävän tapaturman. 

Osoittautui ettei ulkohuoneetta ja klosettia 
ollut kuin päärakennuksessa. Ainoa mah- 
dollinen paikka tarpeensa toimittamiseen 
oli navetassa lehmien kanssa. Niin olivat 
asiat meidän koko siellä olon aikana. 

Pysyttelimme Sulzien kanssa navet- 
takeittiössä pari kolme päivää, kunnes 
saimme läheisen yksihuoneisen hirsita- 
lon kuntoon. Rakensimme sinne kerros- 
sängyt olkipatjoineen, penkkejä, pöytiä 
ja hyllyjä. Puolet huonetta oli Schulzien, 
isän, äidin ja kolmen tytön käytössä, puo- 
let Jaakkimaisten. En muista yhtään kit- 
kaan viittaavaa tapausta meidän siellä olo- 
aikana. Asioiden ollen suhteellisia tämä 
elämä oli kuin paratiisia verrattuna siihen 
mitä me kaikki olimme kokeneet. 

Asuntoasioiden selvittyä oli aika jakaa 


maatilan työt. Naisten hommat siihen ai- 
kaan olivat selvät; he huolehtisivat leh- 
mistä ja taloustöistä: Valmistaa ruoka ja 
tarjota se, pestä vaatteet ja astiat, korja- 
ta vaatteita, jne, jne. 40-päisen lehmälau- 
man lypsäminen yksistään oli aikamoinen 
urakka. Isa, Schulz ja Jussi auttoivat syöt- 
töheinän ja puhdistusolkien käsittelyssä ja 
navetan puhdistuksessa. Isan erikoistehtä- 
vänä oli sonnista huolenpito. Matin tehtä- 
vänä oli hevosten ylläpito; tuoda syöttö- 
heinää, kauroja. Hevoset olivat tottuneet 
ulkona oloon. Suuri hevostalli oli varmaan 
käytössä ennen venäläisten tuloa, milloin 
hevosia käytettiin postipalveluksessa van- 
hemman Saksin ja hallituksen sopimuksen 
mukaisesti. Nyt vain joku varsa tuotiin sin- 
ne erikoista silmällä pitoa varten. ® 


Outisia Inkeristä 


Wladimir Kokko 


FUNKIN LUENTO 
HUIPPUSUOSIOSSA 


Studia generalia ei ole koskaan nähnyt 
niin paljon halukkaita päästä luentoon 
kuin 17. tammikuuta, kun esitelmän in- 
kerinsuomalaisten historiasta piti tohto- 
ri Toivo Flink. Studia generalia, jos joku 
lukijoistamme ei sitä vielä tiedä on Suo- 
men Pietarin pääkonsulaatissa pidettävän 
luentosarjan nimi. 

Tällä kertaa luennon aiheena oli Suoma- 
laisen Inkerin historia - elimellinen osa 
Suomen kansan historiaa. Salissa, jossa 
istumapaikkoja ei riittänyt kaikille, toh- 
tori Flink muutamilla esimerkeillä väit- 
teli, että inkerinsuomalaisten historiaa ei 
saa erottaa Suomen kansan historiasta sen 
enempää menneisyydessä kuin nykyään- 
kään. Hänen toiveena ja tavoitteena on se, 



että inkerinsuomalaisten historia pääsisi 
Suomen historian kouluoppikirjoihin. 
Kuuntelijoiden huomiota kiinnitti myös 
Gjol kustantamon kirjatiski, esim. Inke- 
rin suomalaisten historia venäjän kielellä 
meni kuin kuumille kiville. 

Tunnin kestäneen luennon päätyttyä ih- 
miset jonottivat kysyäkseen jotakin tri 
Flinkiltä. 

KANTAKANSOJEN SIIRTYVÄ 
MUSEO UUSIUTUU 
Sergei Glezerov 


Pietarin Inkerin Liiton kantakansojen 
museo on toiminut jo usean vuoden. Ny- 
kyään sen näyttely on esillä Leningra- 
din alueen keskuskirjastossa Pietarissa. 
Näyttely on huomattavasti uusittu. Työ- 
hön, jota johti Andrei Turov, osallistui 
niin asiantuntijoita kuin moni vapaaeh- 
toinen, joka ei ymmärrä miten voi asua 
Inkerissä tuntematta maan historiaa ja 
kulttuuria. 

13. tammikuuta näyttelyllä pidettiin kanta- 
kansojen päivä, johon kokoontui kymme- 
niä kävijöitä. Olga Konkova piti puheen 
Inkerin suomalais-ugrilaisten kansojen 
perinnekulttuurin merkityksestä korosta- 
en heidän osaamista elää sopusoinnissa 
luonnon kanssa. Andrei Turov kertoi mu- 
seon uusimiskonseptiosta. Tilaisuus päät- 
tyi Korpi perinneyhtyeen laulamiseen. 


TYYTYMÄTÖN INKERILÄINEN 
VETOAA PROKURAATTORIN- 
VIRASTOON JA PUTINILLE 


Inkeriläissyntyinen Sergei Parfjonenko 
Hatsinan piirikunnasta, joka kutsuu itsen- 
sä myös Arvo Kurviseksi vetosi viralli- 
sesti 13.1.2013 prokuraattorinvirastoon 
ja presidentti Putiniin sinipunakeltaisen 
ristilippumme väärästä käytöstä. 


Kantajaa ärsyttää se, että ryhmä niin sa- 
nottuja harjoittavia seutu tutkijoita Pie- 
tarista, joilla ei ole mitään kuuluu vuutta 
inkeriläisyyteen käyttää kuin omaansa in- 
kerinsuomalaisten lippua. Ryhmä, johon 
Parfjonenkon mukaan kuuluu 7 henkilöä, 
tavoittelee (leikkillisesti vai tositarkoituk- 
sessa?) itsenäistä eurooppalaista venä- 
jänkielistä Inkeriä! Se osallistuu kaikkiin 
protestimielenosoituksiin Pietarissa inke- 
rinsuomalaisten lipun alla. Venäjänkieli- 
set sloganit ovat mitä radikaalisimpia ku- 
ten ”Lopetetaan Moskovan ruokimista!”, 
”Eläköön vapaa Inkeri!”, ”Pietari, anna 
Putinille potkut!” 

Sergei Parfjonenkon mielestä tämä ole- 
maton mutta äänekäs ryhmä ei ainoastaan 
käyttää laittomasti inkerinsuomalaisten 
lippua, vaan myös nostattaa Venäjän kan- 
soja toisiansa vastaan ja ajaa valtakunnan 
hajoamista. Siis rikkoo lakia. 
Parfjonenkon kanteennosto on aivan hä- 
nen oma aloitteensa. Inkerin Liiton mie- 
lestä kantajalla ei ole paljon voittomah- 
dollisuuksia, koska Venäjän laki ei kiellä 
keneltäkään minkä tahansa (paitsi fasis- 
tista symboliikkaa sisältävää) lipun käy- 
tön, mielenosoituksissa saa esittää ihan 
mitä vaan. Taas kansanvihan propagan- 
daa ja aikomusta hajottaa Venäjää ottaen 
huomioon ryhmän kokoa on aika vaikea 
juridisesti todeta. Viranomaisten reaktios- 
ta ei vielä ole tietoa. 

©APAHTUMAKALENTERI 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä. 


Suomen Inkeri-liitto ry. 

Inkeri-iltapäivät jatkuvat Karjalatalon 
Inkeri-kodissa viime numerossa olleen 
ohjelman mukaisesti: 

• 7.4. klo 14 Viron setukaiset, Tuglas-seu- 
ran kulttuurisihteeri Tapio Mäkeläisen 
luento, joka liittyy Luostari-matkan oh- 
jelmaan. 

• 4.5. klo 14 ”Siperiat käyneitä” inkeri- 
läisiä - rovasti Matti Korpiaho haastat- 
telee. 

• 9.6. klo 14 (lisäys aikaisempaan oh- 
jelmaan) Luostarimatkalaiset kertovat 
matkasta kuvin ja sanoin. 

Inkeri-iltapäivät jatkuvat syksyllä. Oh- 
jelma ilmoitetaan myöhemmin. 
Tervetuloa, inkeriläiset ja kaikki inke- 
riläisten ystävät! 


Viron inkeriläisten laulujuhlat 
Haapsalussa 29.-30.6.2013. 

Ohjelman ennakkotiedot: lauantaina 29.6. 
klo 18.00 illanvietto, sunnuntaina 30.6. 
klo 12.00 jumalanpalvelus, klo 14.00 
pääjuhla. 

Inkeri-liiton järjestämälle Haapsalun 
matkalle on alustavasti varattu 10 paik- 
kaa. Lähtö on lauantaina 29.6. Tallinkin 
laivalla 07.30 ja paluu sunnuntaina Hel- 
sinkiin 21.30. Matkan hinta on 135 eu- 
roa, mihin sisältyy opastus, edestakaiset 


matkat (laivamatka ja vuorobussi Tallin- 
nasta Haapsaluun) sekä majoitus Kon- 
go-hotellissa 2hh. Tarvittaessa paikkoja 
pyritään varaamaan lisää, joten ilmoittau- 
duthan matkalle mahdollisimman pian, 
kuitenkin viimeistään 27.3. 
Ilmoittautumiset Alina-Sinikka Salosel- 
le alinasinikka@gmail.com tai Metsäpu- 
rontie 17 D 58, 00630 Helsinki, tai puh 
040 7437042. 

Paikallisjärjestöt järjestävät mahdollises- 
ti omat matkansa. 


Inkerin Liitto (Inkerinsuomalaisten 
yhdistys Pietarissa) viettää vuotta 
2013 kaikkien inkerinsuomalaisten 
merkkivuotena. Lokakuussa tulee ku- 
luneeksi 150 vuotta Kolppanan seminaa- 
rin perustamisesta. Samaan aikaan Venä- 
jän ”uuden ajan” kansallisliike täyttää 25 
vuotta. 

Juhlallisuudet sijoittuvat osin Hatsinan 
kaupunkiin, osin Kolppinaan. 

Ne alkavat Hatsinassa torstaina 3. loka- 
kuuta klo 12.00 Inkerinmaa -näyttelyn 
avajaisilla ja päättyvät sunnuntaina 6. 
lokakuuta klo 12 Kolppanan seminaarin- 
muistolaatan paljastamiseen Kolppanan 
kirkossa. 

Inkeriläisten sivistyssäätiö ja Suomen 
Inkeri-liito ry järjestävät matkan juhlil- 

le. Matkasta kiinnostuneille lähetetään 
tarkempi ohjelma. Tässä vaiheessa ei ole 
vielä tietoa matkan kustannuksista. 
Tarkemmat tiedot Alina-Sinikka Salonen 
alinasinikka@gmail.com, puh 040 7437 
042. Sitovan ilmoittautumisen ajankoh- 
ta ja matkan hinta ilmoitetaan seuraavas- 
sa lehdessä. 

Suomen Inkeri-liiton kesäjuhlat 2013 
järjestää Turun seudun Inkeri-seura 
lauantaina 13.7.2013. Tarkemmat tiedot 
seuraavassa numerossa. 


Hyvinkään Inkeri-kerho 

Hyvinkään Inkeri-kerho ry kokoontuu 

seurakunnan aulakahviossa (Hämeenka- 
tu 16) aina kuukauden 1. sunnuntai. 

Tiedustelut Irja Pelkonen, inkerikerho@ 

gmail.com tai p. 040 550 5712 

• 7.4. klo Matti Korpiahon videotallen- 
nuksia kerholaistemme elämän koke- 
muksista Neuvostovallan ajoilta. 

•5.5. klo 14 Emma Tallila: Inkerinmaan 
ja inkeriläisten lähihistoriaa Inkerissä 
syntyneen kuvaamana. 

• Kesäkuussa Myllytilalla on karjalaisten 
ja inkerinsuomalaisten päivä 

• Heinäkuussa on Inkerinliiton kesäjuhla 
Turussa. 

• Elokuussa retki seurakunnan majalle 
Heruusiin. 


Lahden seudun Inkeri-seura 

Kerhoillat joka kuukauden toinen maa- 
nantai alkaen kello 15 Luther kirkolla, 
osoitteessa Vuorikatu 37. 

• Maaliskuu 11. Kevätkokous 

• Huhtikuu 8. Kerhoilta 

• Toukokuu 13. Kevättapahtuma Kähä- 
reillä Jousikatu 3 

• Toukokuu 30. Putronniemen retki. 
Perillä haravointia ym. järjestelyä. Li- 
hakeittoa. Lähtö klo 8.00. 


• Heinäkuu 4. Retki Kärkölään Huovilan 
puistoon 

Jossa kahvittelu. Lähtö klo 10 Marolan- 
kadun turistipy säkki. Paluu noin klo 15. 

• Heinäkuu Inkeriläisten kesäjuhlat Tu- 
russa 

• Elokuu 12. Retki Tuohirantaan kimppa- 
kyydein 

• Syyskuu 9. Kerhoilta 

• Lokakuu 14. Syyskokous 

• Marraskuu 1 1 . Kerhoilta 

• Joulukuu 9. Jouluruokailu klo 13 
Kerhoiltojen kahvituksen sovimme vuo- 
rotellen jo edellisessä kokouksessa. 
Jäsenmaksu Lahden seudun Inkeri- seu- 
ran jäsenmaksu vuodelle 2013 on 15eu- 
roa/henkilö. 

Maksun voi suorittaa kerhoillassa rahas- 
tonhoitajalle tai pankkiin tilille Nordea 
129830-24722 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Turun Inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Juhlatilaisuudet Varissuon kirkolla (Kou- 
sankatu 6), kello 14 alkaen. 

Palvelupiste, Uudenmaankatu 1. Puh. 233 
2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 
050-565 9805 

Työpajat järjestetään Karj alatalon Inkeri - 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 

LEVITÄ INKERI-TIETOA 


Saatavana Inkeriläisten Sivistyssäätiöstä, p. 045 2612 342 


KIRJALLISUUS 
Flink Toivo 

Kotiin karkotettavaksi 20 € 

Krifors Lars 

Oli onnistuttava 15 € 

Kuivanen Lilja (toim.) 

Inkerin vuotuisjuhlat 10 € 

Nokkala Tapani: 

Paavo Räikkönen Inkerin mies, 25 € 

Ojala Ella 

Ensimmäinen kevät 16 € 

Pelastunut albumi 22 € 

Pitkä kotimatka 5 € 

Pettinen Albert 

Oppia, pelata, laulella 5€ 

Lauluja sekakuorolle (nuotit) 5 € 

Pelkonen Hannu 

Voihan Venäjä 25 € 

Ripatti Maria 

Elämä yhden kortin varassa 16,50 € 

Savolainen Aatu 

Suomalainen sissisodassa 5 € 

Savolainen Mikko 

Inkerinmaa (kuvateos) 33,50 € 

Seppänen Heikki 

Etelän tien kulkija - Vilho Helanen 25 € 

Sihvo Jouko (toim.) 

Inkerinsuomalaisten kohtalo 10 € 

Störgren Aleksander 

Mutkainen tie vapauteen 10 € 


Suominen Hellin 

Mooses Putron elämäkerta 1 € 

Survo Arvo 

Itku Inkerille 10 € 

Tuukkanen Saimi 

Elämäni helminauha (muistelmat) 5 € 

Tuuli Erkki 

Inkeriläisten vaellus 5 € 

ÄÄNITYKSET 

Inkerikuoro (CD) 

Minä tyttö 5 € 

Santtu Lauri (äänilevy single) 
Murrejuttuja 2,50 

Survo Arvo (C-kasetti) 

Omal maali’ 2 € 

KARTAT 

Mustonen 

Inkerin kartta v. 1933 12 € 

Randefeldt 

Inkerin uusi kartta v. 1992 10 € 
Keski-lnkeri Kylä ja tiekartta v. 1993 10 € 

MUUT 

Inkerin isännänviiri ulkosalkoon 
(50 x 400 cm) 60 € 

Inkerin pöytälippu (polyesteriä) + salko 
marmorijalustalla 22 € 

Inkerin pöytälippu (polyesteriä) 17 € 

Adressi surunvalitteluun 7 € 

Seurakunnat inkeriläisten tukena 



TÄSSÄ NUMEROSSA: 


Pääkirjoitus: Mitä teille kentällä kuuluu? s. 3 

Seurakunnat inkeriläisten tukena s.4 

Liljan matka Venjoelta draamaohjaajaksi s. 8 

Inkeriläisten viesti onnittelee s. 10 

Valtakunnalliset inkeriläisten kesäjuhlat s. 11 

Turun Katariinanseurakunta s. 12 

Tapahtumakalenteri s. 13 

Tärkeitä yhteystietoja s. 16 


Kansikuva: 

Helsingin Tuomiokirkossa on moni inkeriläinen saanut tukea ja lohdutusta. 


Numero 5-6/2013 ilmestyy viikolla 35. Aineisto toimitukselle 1.8. mennessä. 
Numero 7/2013 ilmestyy viikolla 44. Aineisto toimitukselle 3.10 mennessä. 

JULKAISIJA 
Suomen Inkeri-liitto ry, 
www.inkeriliitto.fi, 
suomeninkeriliitto @ gmail.com 
Puheenjohtaja 
Alina-Sinikka Salonen, 
p. 040 743 7042, 
alinasinikka @ gmail . com 

TOIMISTO 
Lehden tilaukset ja 
osoitteenmuutokset, 
jäsenmaksut, tuotetilaukset ym. 
Osoite: Inkerikoti, 

Karj alatalo Käpylänkuja 1, 
00610 Helsinki tai 
p. 045 2612 342. 

Danske Bank 

FI51 8000 1200 3063 64 

ILMOITUKSET/€ 

1/1 sivu 250 €, L 2 sivu 135 €, 

Va sivu 85€ 

Kuolinilmoitukset 17 € 

Kiitos- ym. ilmoitukset 10 € 


LEHDEN VUOSITILAUS 2013, f 
35 € EU-maat, 40 € muualle, 
TILAAMINEN: maksu tilille ja 
osoitetiedot kuitille ja toimistoon.! 

LEHDEN TOIMITUS 

Päätoimittaja 

Alina-Sinikka Salonen 

Toimitussihteeri 

Riikka Mahlamäki- Kaistinen 

TOIMITUKSEN OSOITE 

Renkkelintie 28 

40950 Muurame 

Puh. 050 599 6773 

(ark. 9-17.00) 

inkerin viesti @ suomi24.fi 

Huom! 

Tilausta koskevat yhteydenotot 
Suomen Inkeri-liitto ry: n 
toimistoon, kuten mainittu edellä. 

PAINOPAIKKA 
Vammalan Kirjapaino Oy, 
Sastamala. 


Lehti ilmestyy kuudesti vuodessa 
Aineisto palautetaan vain erikseen 
pyydettäessä. 

Hallituksen pj. Toivo Iho 
Bredantie 6 E 22, 

02700 Kauniainen 
Puh. 050 505 2335 
OPFI77 5780 3820 0314 99 

(Hoitaa lehden tilaukset) 

Viktor Aitman 
Linbanev. 6 
SE-438 35 Landvetter 
Puh. (03) 1916 602 
v_aitman @ spray.se 
Ruotsin Inkeri-liiton 
postisiirtotili 173888-9 

Pääkirjoitus 


Mitä teille kentällä 
kuuluu? 



Olen yrittänyt selvittää kuulumisianne vii- 
meisen Inkeri-iltapäivän jälkeen. Silloin tu- 
tustuimme työhön, jota seurakunnat tekevät 
inkeriläisten hyväksi. Olen käynyt kerhoissa 
ja nähnyt iloisia ja tyytyväisiä osanottajia ja 
kerhojen vetäjiä. Toimintaan osallistuu pal- 
jon niin sanottuja paluumuuttajia. 

Kerholaiset ovat saaneet tietoa siitä, mikä 
on Inkeri-liitto, ja että sen ovet ovat avoin- 
na kaikille. Inkeri-iltapäivissä onkin alkanut 
näkyä uusia kasvoja. - Olemme tapaamis- 
ten myötä rakentaneet osoite verkoston, jos- 
sa Liitto tiedottaa tapahtumista. Verkko toi- 
mii kaikkiin suuntiin. 

Kun olet lukenut tämän lehden, huomaat, 
että vain pieni osa Suomesta on nyt kartoi- 
tettu. Auta meitä! Kerro Inkeri-kerhostasi, 
mieluiten sähköpostilla: suomeninkeriliit- 
to@gmail.com. Postiosoitekin käy. 

Minulla on toiveena, että saisimme leh- 
teen ”kenttäpostisivun”. Jos nimi tuo lii- 
aksi mieleen sota-ajan, niin keksikää uusi! 
En odota sivulle ”risuja” tai ”ruusuja”, joi- 
ta niitäkin saa lähettää, mutta lähinnä toivon 
ihan henkilökohtaisia ajatuksia, kokemuksia, 
muistoja, toivomuksia, pettymyksiä, kysy- 
myksiä, ehkä henkilöiden etsintää. . . Odotan 
kiinnostuneena, miten otatte asian vastaan. 

MITÄ MEILLE LIITOSSA 
KUULUU? 

Sana Liitto on juhlallinen. Liitto olemme me, 
jäsenistö. Meitä on muutamia, jotka on va- 


littu hoitamaan yhteisiä asioitamme. Meillä 
ei ole työhuonetta tai toimistoa. Kirjoitam- 
me omilla koneillamme kodeissamme. Lä- 
hetämme sähköposteja, joskus pidämme pa- 
lavereja, usein Inkeri-kodissa. Sinne tulee 
posti, jonka olette lähettäneet Liiton osoit- 
teeseen. 

Liitolle kuuluu hyvää: meillä on paljon 
mielenkiintoista ohjelmaa, jonka löydät täs- 
tä lehdestä ja johon olet tervetullut osallistu- 
maan. Olemme tekemässä monenlaisia uu- 
distuksia, joiden tarkoituksena on parantaa 
tiedonkulkua. Kaikki tekeillä olevat asiat 
tulevat teidän testattaviksenne sitten kun ne 
ovat siinä vaiheessa. 

Liitolle, siis meille, kuuluu myös huonoa: 
Meidän tiukka budjettimme ei kestä rahan 
haaskaamista. Oletko sinä, rakas lukijani, 
tietämättäsi tai ajattelemattomuuttasi, syyl- 
listynyt tähän? Huhtikuun 16. päivän tilanne 
oli, että Viestin tilauksista oli tuolloin mak- 
settu 161, maksamatta oli 175! Lehti tulee 
jatkuvana tilauksena. Pyydämme, että jos ha- 
luat perua tilauksen, ilmoitat sen ennen seu- 
raavan vuoden alkua. - Myös jäsenmaksujen 
maksamisessa on viivettä. 

Teemmehän jokainen voitavamme, että 
sekä kentälle että liitolle kuuluu kaikin 
puolin hyvää! 

Alina-Sinikka Salonen 

Teksti: Alina-Sinikka Salonen 
Kuvat: Anneli Mylläri 


SEURAKUNNAT INKERILÄISTEN TUKENA 

Inkeri-kodin Inkeri-iltapäivän satoa 9.3.2013 


Valitsemani aihe on osoit- 
tautunut laajaksi, mutta kiin- 
nostavaksi - ja yllättäväksi- 
kin. Enpä olisi arvannut, että 
eräässä Inkeri-kerhossa on 
tuotettu jopa tosipohjainen 
kaunokirjallinen teos, Sinik- 
ka Paavilaisen kirjoittama 
Kyynelvaunut , josta kerro- 
taan lisää jossakin syyskau- 
den numerossa. Prosessin 
kuluessa olen rikastuttanut 
omia tietojani, mutta mi- 
nusta on tuntunut, että myös 
seurakuntien edustajat ovat 
iloinneet siitä, että ovat tul- 
leet huomatuiksi ja mukaan 
otetuiksi. 

Tässä lehdessä ovat esil- 
lä Espoo, Helsinki, Hyvin- 
kää, Lahden seutu ja Turku 
sekä Vantaa, kolme kaupun- 
kia pääkaupunkiseudulta ja 
kolme hieman kauempaa. 
Viimeksi mainitut ovat mu- 
kana siksi, että näillä paik- 
kakunnilla on toimiva Suo- 
men Inkeri-liiton paikallinen 
osasto. Lehtemme on valmis 
julkaisemaan lisää kerto- 
muksia eri puolilta Suomea, 
jos haluatte niitä lähettää. 

1. Inkeri-iltapäiväs- 
sä nähtyä ja kuultua 

Pakkaspäivän aurinko läm- 
mitti muutenkin lämmintä 


tunnelmaa, kun ei-niin-ko- 
vin suuressa Inkeri-kodissa 
istui 32 ihmistä seuraamas- 
sa esityksiä seurakunnissa 
tapahtuvasta toiminnasta. 
Edellisellä kerralla Inkeri- 
keskus ja Inkerin kulttuuri- 
seura olivat esittäytyneet. 
Nyt oli seurakuntien vuoro. 

Toiveena on näillä esitte- 
lykierroksilla auttaa eri toi- 
mijoita saamaan tietoa toisis- 
taan ja inkeriläisiä löytämään 
heille sopivia harrastusryh- 
miä. On ollut havaittavissa, 
että eri aikoina Suomeen tul- 
leet inkeriläiset vieroksuvat 
ja pelkäävätkin toinen toisi- 
aan. Olisi arvokasta, jos ra- 
ja-aidat madaltuisivat, ja 
löytäisimme meissä kaikissa 


asuvan yhteisen inkeriläisyy- 
den. Samoihin tilaisuuksiin 
kokoontumalla rikastutam- 
me sekä itseämme että toisia. 
Pannaan hyvät ideat kiertä- 
mään! 

Helsingin Myllypuron 
draamaryhmä - 
näyte rohkeasta 
oma-aloitteisuudesta 

Tilaisuus alkoi kertomuksel- 
la laupiaasta samarialaises- 
ta. Sen oli tehnyt näytelmän 
muotoon Lilja Skibjuk. Sekä 
ryhmän toimintaa että sen ve- 
täjää esitellään tässä lehdessä 
hieman myöhemmin. Esiin- 
tyjinä olivat Liljan lisäk- 
si Alli Aulio, Pirkko-Liisa 

Laupiaan samarialaisen raamattukertomuksen esiintyjät. 


A 


INKERILÄISTEN VIESTI 



Kuka auttaisi ryöstettyä ja pahoin pideltyä? 


Kuikanmäki, Tyyne Dudi- 
na, Veera Silivanova, Helmi 
Konomienko, Arkadi Sak- 
sonov, Alvina Volkova, Vla- 
dislav Vokov, Ida Balash ja 
Roosa Närhi. 

Helsinki 

Helsingissä inkeriläisille jär- 
jestetään omia ryhmiä Mi- 
kaelin seurakunnassa ja 
Vuosaaren seurakunnassa. 
Mikaelin toiminnasta kertoi 
diakoni Hanna Sävilam- 
mi. Molemmat seurakunnat 
osallistuvat paitsi oman seu- 
rakunnan tilaisuuksiin, myös 
koko Helsinkiä ja maata kä- 


sittäviin tapahtumiin ku- 
ten yhteisvastuukeräykseen 
ja lähetysjuhliin. Seurakun- 
nat antavat myös henkilö- 
kohtaista tukea erilaisissa 
elämänvaiheissa. Auttava 
puhelinkin on käytössä. Tar- 
vittaessa tullaan vaikka koti- 
käynneille. 

Mainitut seurakunnat jär- 
jestävät usein yhteistä toi- 
mintaa, vuoron perään toi- 
nen toistensa kirkoissa. 
Joulu- ja kevätjuhlat pide- 
tään aina yhdessä. Juhlassa 
on kahvitarjoilu sekä ohjel- 
maa, esimerkiksi tanssiesi- 
tyksiä, puhe, yhteislaulua ja 
lauluesityksiä. 



Itä-Helsingissä 
tehdään yhteis- 
työtä. Vasemmalta 
alkaen Galina 
Tumakova ja 
Eduard Langinen 
Vuosaaresta ja 
Hanna Sävilammi 
Mikaelin seura- 
kunnasta. 


Vuosaarta edusti inkeri- 
läinen Eduard Langinen 
pitkäaikainen kerholainen. 
Hän kertoi, että ”myö vaan 
tultiin ja pyydettiin toimin- 
taa”. Tästä on kulunut 13 - 
14 vuotta. Ensin kokoonnut- 
tiin nimellä Ämmät ja äijät, 
mikä on tavallinen ja myön- 
teinen inkeriläinen ilmaisu 
ikäihmisistä. Myöhemmin 
kerhon nimeksi tuli Iltarus- 
ko-raamattupiiri. 

Tämän lisäksi seurakun- 
nassa on opetus- ja keskuste- 
luryhmä vanhemmalle väel- 
le. Siinä opetetaan askeleita 
Suomeen. Tähän osallistuu 
lähinnä Venäjältä Suomeen 
muuttaneita, joista osa on 
inkerinsuomalaisia. 


Hyvinkää 

Hyvinkään Inkeri-kerhon 

toiminta on osa maahan- 
muuttajadiakoni Päivi Lam- 
melan tehtäväkenttää ja hän 
tekee mm. kotikäyntejä ja 
muuta diakoniatyötä. Inkeri- 
kerhon toiminnan suunnitte- 
lee ja vetää eläkkeellä oleva 
lehtori Irja Pelkonen. Tilai- 
suudessa toiminnasta kertoi 
Elviira Junonen, joka on 
ollut kerhon jäsen vuodesta 
1997. Hän on käynyt Hyvin- 
käällä rippikoulun ja on siel- 
lä konfirmoitu. Hän kertoo, 
että kerhossa käsitellään eri- 
laisia asioita kulttuurista ja 
elämästä Suomessa. Aluksi 
oli naisten kerho. Juhlitaan 
syntymäpäiviä, käydään raa- 
mattupiirissä. Kerhon johta- ^ 

Elviira Junonen, joka on osallis- 
tunut 15 vuotta kerhon toimin- 
taan. 


jasta, Irjasta, Elviira sanoo, 
että Irja on suomalainen in- 
keriläinen. 

Irja Pelkonen ei päässyt 
itse tulemaan, mutta hän on 
kuvaillut yksityiskohtaisesti 
edellisen vuoden toimintaa. 
Siihen on sisältynyt paljon 
matkoja, mm. Vasilin saarel- 
la käytiin korjaamassa kirk- 
koa. Pietariin matkustettiin 
laivalla, ja tutustuttiin Inke- 
rin maisemiin. Myllytilalla 
vietettiin kesäpäivää yhdes- 
sä karjalaisten kanssa. Siel- 
lä kuultiin Toivo Flinkin ru- 
noja ja Suomen Inkeri-liiton 
esittelyä. Tehtiin myös ret- 
ki seurakunnan leirikeskuk- 
seen samoin kuin Inkeri-lii- 
ton kesäjuhlille Lahteen. 

Paljon kokoonnuttiin 
myös seurakuntatalossa. 
Diakoni Lampela kertoi 
matkastaan Ugandaan, yh- 
teisvastuukeräyksen koh- 
teeseen. Kuultiin Hannu 
Pelkosen kuvausta hänen 
työstään Inkerin kirkon pal- 
veluksessa. Arkkitehti Isto 
Pihkala kertoi työstään In- 
keri-kirkon rakennuspääl- 
likkönä. 


Taidetta on harrastettu mo- 
nelta alueelta: räisäläläinen 
Aimo Kaleniuksen tekemä 
elokuva Katri Kukkosesta 
oli erään kokoontumisen ai- 
heena, Toisella kertaa katsot- 
tiin kuvakertomusta kirjasta 
Kadonnutta Inkeriä. Sisko 
Pörsti kirjallaan Kaukana 
omalta maalta kosketti ja 
muistutti kerholaisten omis- 
ta kovista kokemuksista. 

Kaikkiaan on Hyvinkään 
Inkeri-kerhon toimintaan 
kirjattu 342 osallistumista 
vuoden 2012 aikana. 

Lahti 

Lahden seudun Inkeri- 
seura toimii Luther-kirkon 
tiloissa, joten heillä on tii- 
vis yhteys tähän kirkkoon. 
Puheenjohtaja Toivo Puro- 
nen oli estynyt ja toiminnas- 
ta kertoi pastori Esko Haa- 
palainen, joka eläkeläisenä 
osallistuu omalla panoksel- 
laan. Hän pohdiskeli, miten 
saataisiin nuoret mukaan. 
Inkerin oloista ja inkeriläis- 
ten kohtaloista on kirjoitettu 


paljon kirjoja. Jospa saatai- 
siin nuoret lukemaan niitä! 

Haapalainen ihmetteli 
myös sitä, että suomalaiset 
yleensä pitävät inkeriläisiä 
vain heimokansana. Kuiten- 
kin jokaisella inkeriläisel- 
lä on ollut passissaan leima 
Suomalainen”. 

Seurassa on noin 30 jä- 
sentä. Toimintaa on vaihtele- 
villa teemoilla, niin kuin Hy- 
vinkäälläkin. Lahden seura 
on lisäksi kunnostautunut 
siinä, että siellä on järjestet- 
ty valtakunnalliset kesäjuh- 
lat useammin kuin muualla. 
Niiden pitopaikka on ollut 
Joutjärven kirkko. 

Vantaa 

Seurakuntayhtymän inke- 
riläistoimintaa esitteli kan- 
sainvälisen työn sihteeri 
Sari Koistinen, jonka tehtä- 
viin kuuluvat maahanmuut- 
toasiat laajemminkin. Hän 
on toiminut tässä tehtävässä 
8 vuotta. Hän vetää matkoja 
ja leirejä sekä antaa yleistä 
neuvontaa. 



Esko Haapalainen toi terveiset Lahden seudulta. 

Varsinainen inkeriläistoi- 
minta tapahtuu Tikkurilan 
seurakunnassa. Tilaisuuk- 
siin tullaan eri puolilta Van- 
taata. Osanottajia on kaik- 
kiaan vajaat 30. Koistinen 
pohti, minkä vuoksi tarvi- 
taan omaa toimintaa inkeri- 
läisille. Yksi syy on, että he 
kokevat suomalaisten kes- 
kuudessa ulkopuolisuutta ja 
vierautta. Sitäkin hän ihmet- 
teli, miksi heidät aina vaan 
lasketaan maahanmuuttajik- 
si. Vantaalla on 22 000 maa- 
hanmuuttajataustaisia, näis- 
tä on venäjänkielisiä 5000. 

Toimintoina Koistinen 
mainitsi retket, leirit (Saa- 
riselälle, Ahvenanmaalle), 
rippikoulut, suomenkielen 
opetuksen ja vastavuoroi- 
set vierailut Espoon ryhmän 
kanssa. 

inkeriläiset ovat mukavia 
ihmisiä ja haluavat olla tyyty- 
väisiä”, Koistinen totesi. 

2. Inkeri-iltapäivän 
jälkeen saatua 
täydennystä 

Helsingin seurakun- 
tayhtymästä 

Helsingin seurakuntayh- 
tymän kansainvälisen työn 
sihteeri Tarja Korpaeus- 
Hellsten kertoo, että Hel- 
singissä pidetään monikult- 
tuurisia perheleirejä, joille 
inkeriläiset ovat tervetullei- 
ta. Inkeriläiset voivat osal- 
listua aikuisrippikouluihin 
ja tulla sen kautta myös lu- 


terilaisen kirkon jäseniksi. 
Nuoret osallistuvat nuorten 
rippikouluihin. 

Inkeriläiset ovat aktiivi- 
sia kirkkovieraita sunnun- 
taisissa messuissa eri puolil- 
la Helsinkiä. Osa osallistuu 
myös kirkkomme venäjän ja 
vironkielisiin mes suihin ja 
muuhun toimintaan. Viron- 
kielisen työn kotipaikka on 
Alppilan kirkko. Työtä joh- 
taa ja toteuttaa diakoni Tuuli 
Raamat meidän kirkkomme 
ja Viron kirkon tuella. Työs- 
sä on mukana myös paljon 
vapaaehtoisia seurakuntalai- 
sia. Venäjänkielisiä messuja 
on Mikaelinkirkossa ja Van- 
hassa kirkossa säännöllises- 
ti. Venäjänkielisen työn kes- 
kus on Ruoholahdenkadulla 
(16), siellä pidetään mm. 
miesten piiriä ja nuorten ker- 
hoja. Työtä toteutetaan kol- 
men työntekijän ja vapaaeh- 
toisten voimin. 

Kaikessa työssä toivomuk- 
sena ja tavoitteena on roh- 
kaista inkeriläisiä tulemaan 
mukaan seurakunnan toimin- 
taan, osallistumaan ja kanta- 
maan kortensa kekoon yhtei- 
sen kirkon rakennukseksi. 


Turusta 

Turun Inkeri-seura lähet- 
ti tietoja Inkeri-iltapäivän 
jälkeen. Yhdistyksen pu- 
heenjohtajana toimii rovasti 
Martti Hirvonen, sihteerinä 
Elvira Malygina ja varapu- 
heenjohtajana Kirill Kaup- 
ponen. Hirvosen kirjoitus 

julkaistaan toisaalla tässä 
numerossa. 

Turussa järjestetään ni- 
menomaan inkeriläisille 
suunnattuja kirkollisia juh- 
lia Pääsiäisenä, Helluntai- 
na, Mikkelin päivänä ja In- 
kerin päivänä (5.10.) sekä 
Tapaninpäivänä. Lisäksi 
Pyhäinpäivänä on kunnia- 
käynti seppeleenlaskuineen 
Turun hautausmaalla Inkeri- 
läisten muistomerkillä ja sen 
jälkeen kahvi- ja ohjelmati- 
laisuus Varissuon kirkolla. 
Muuten tilaisuudet pidetään 
Varissuon koululla, Kousan- 
katu 6, alkaen klo 14. 

Lehden takakanteen 
on koottu sekä seurakun- 
tien että muiden toimijoi- 
den kokoontumisaikoja ja 
-paikkoja sekä yhteystie- 
toja. ® 


Teksti: Anneli Mylläri 
Kuvat: Alina-Sinikka Salonen 


Liljan matka venjoelta 
draamaohjaajaksi 


Inkeri-kodin Inkeri-iltapäivässä 9.3. nähdyn 
Laupias samarialainen -näytelmän ohjaaja, 
Lilja Skibjuk, o. s. Tatti, syntyi 3.6.1938 
Venjoella Lippusin kylässä. 

1940-luvulla Lilja joutui kulkemaan mo- 
nien kohtalotovereiden tavoin raskaan po- 


lun: synnyinseudultaan Viroon Kloogaan, 
sieltä Suomeen, parin vuoden päästä Kali- 
ninin alueelle, jälleen Viroon Viljandin seu- 
dulle ja lopulta kesällä 1949 Petroskoihin. 

Ensimmäisenä syksynä koulussa, Uuden 
vuoden juhlan lähestyessä, opettaja keksi, 



Lilja juontaa kertomusta laupiaasta samarialaisesta Herttoniemen kirkossa. 

että Lilja Virosta muuttaneena on varmaan 
hyvä näytelmien esittäjä. Lilja tietysti vaa- 
timattomana ensin esteli, mutta kun erääl- 
tä jo vähän vanhemmalta koulutoverilta löy- 
tyi näytelmiä sisältävä kirja, tytöt innostuivat 
asiasta. Lilja muistaa ensimmäisen roolinsa, 
vanhan vaarin osan, kuin eilisen päivän - rep- 
liikkejä myöten. 

Liljan esiintymis- ja kulttuuriharrastus jat- 
kui läpi koko kouluajan, ja hän sai tunnus- 
tusta myös runojen lausujana. 

Lilja valmistui Petroskoissa lääkäriksi ja 
perusti perheen. Näytelmäharrastus jatkui: 
myös lastensa kouluissa hän jatkoi näytel- 
mien ohjaamista. 

Liljalla oli sukulaisia Ruotsissa, ja hei- 
tä tapaamaan hän matkusti muutamia kerto- 
ja niin Suomeen kuin Ruotsiinkin. Vuonna 
1990 hän oli jälleen vierailulla Suomessa, ja 
tuolloin puoli vuotta aiemmin Suomeen tul- 
lut tuttava houkutteli häntäkin muuttamaan 
Suomeen. Lilja empi aluksi, mutta saman 
vuoden lopulla Petroskoihin avattu lähetys- 
tö sekä pojan muutto Suomeen helpottivat 
muuttopäätöksen tekoa. 

Suomeen houkutellut tuttava asui Riihi- 
mäellä, ja sinne myös Lilja tyttärensä kanssa 
muutti aluksi. Taivaan Isä johdatti hänet am- 
mattiaan vastaaviin työympäristöihin, ensin 
Kuopioon, sitten Lahden sairaalaan. Myös 
tyttärelle järjestyi opiskelupaikka. 

Mutta Liljaa tarvittiin kipeämmin toisaal- 
la: Hänet johdatettiin Riihimäen seurakun- 
nan tilaisuuteen, jossa viiden naisen porukka 
Riihimäen Idäntyö ry:stä kertoi vierailustaan 
Pietarin vankiloihin. Naisten esitys teki Lil- 
jaan lähtemättömän vaikutuksen ja hän tar- 
joutui kantasuomalaisten naisten seuraaval- 
le vankilavierailulle tulkiksi. 

Hänet hyväksyttiin, ja maaliskuussa 1995 
hänen elämänsä sai uuden käänteen ja sisäl- 
lön. Lilja vieraili ryhmän kanssa Pietarin 
vankiloissa 12 vuoden ajan joka kuukausi. 
Vankiloissa tehtiin myös lähetystyötä, ja siel- 
lä Lilja aloitti lapsuudestaan saakka rakkaan 


Välittömänä ihmisenä 
Lilja osasi lähestyä 
vankeja oikealla tavalla. 

harrastuksensa, draamatyöskentelyn, yhdes- 
sä ryhmäläisten - ja vankien kanssa. Välittö- 
mänä ihmisenä Lilja osasi lähestyä vankeja 
oikealla tavalla, ja moni heistä sai kaipaa- 
maansa tukea ja lohdutusta Liljan taholta. 

Elämä johdatti Liljan vuonna 2008 Hel- 
sinkiin, minne myös hänen lapsensa olivat 
jo aiemmin muuttaneet. Täälläkään Lilja ei 
jäänyt lepäämään laakereillaan vaan kokosi 
ryhmän inkeriläisiä ja ryhtyi heidän kanssaan 
valmistamaan joulunäytelmää. Ryhmän en- 
siesiintyminen oli jouluna 2010. Ja siitä läh- 
tien he ovat ilahduttaneet yleisöjä erilaisis- 
sa tilaisuuksissa aina tilanteeseen sopivilla 
näytelmillä. 

Lilja tekee näytelmiin käsikirjoituksen. 
Hän poimii Raamatusta aiheisiin sopivia ot- 
teita ja täydentää esitystä omilla teksteillään. 
Puvut syntyvät kunkin kätköistä löytyvistä 
verhoista ja muista kankaista. Kielitaidon- 
kaan puute ei ole este ryhmässä esiintymi- 
selle, sillä tapahtumat voidaan esittää ilman 
sanojakin esilukijan avulla. Ryhmä jakaa yh- 
dessä kullekin sopivat roolit, ja harjoituksia 
pidetään ennen esityksiä tiuhaan. Ryhmäs- 
sä on mukana myös muutamia kantasuoma- 
laisia. 

Lilja vetää myös kerran kahdessa viikossa 
Hely ry:n senioritalossa kokoontuvaa Inkerin 
kerhoa. Kokoontumisilla on aina jokin inke- 
riläisyyteen liittyvä teema. Sisältö vaihtelee 
aiheen mukaan, mutta jokaisessa tilaisuudes- 
sa lauletaan, rukoillaan, siunataan - kaikki 
tämä Liljan persoonaan kuuluvalla lämmöl- 
lä ja karismalla, (j) 

Inkeriläisten Viesti onnittelee 


23 . 3.2013 

1 00 vuotta täyttänyttä 
Hilma-Maria Heistosta 



Nykyisin Ruokolahden pal- 
velutalossa Suomessa asu- 
va Hilma-Maria Heistonen 
syntyi tsaarinvallan aikana 
23. maaliskuuta 1913 Lem- 
päälän kunnassa Oinaalan 
kylässä. 

Lapsuus oli onnellinen, 
perheessä oli kymmenen las- 
ta, mukana ottopoika, isä, äiti 
ja mummo. 

- Lapsuudesta minulla on 
hyviä muistoja, paitsi se, että 
äitimme kuoli noin 40-vuo- 
tiaana. Meitä jäi neljä tyttö- 
lasta, Amalia, Lyyti, Anni 
ja minä. Olin silloin noin 
4-vuotias, vanhin taisi olla 
kuusivuotias. Isä oli silloin 
jossain sodassa, mutta pääsi 
kotiin, kun lapset jäivät or- 
voksi. Isä otti perheeseen ot- 
topojan, joka myöhemmin 
pelasti hänet vangitsemises- 
ta, kun alkoi joku terrori. Hän 
pääsi sellaiseen virkaan, jos- 
sa laadittiin vangitsemislis- 
toja ja onnistui pelastamaan 
isän, poistamalla Simo Heis- 


tosen nimen listalta. Pian isä 
toi 18-vuotiaan Varpu-nimi- 
sen naapuritytön vaimoksen- 
sa. 

- Kysyimme häneltä, nel- 
jä tyttöä, että saammeko kut- 
sua äidiksi. Siihen hän vas- 
tasi ” No äidiksihän minä 
tulinkin!” 

- Uusi äiti synnytti vielä 
neljä poikaa, Arvin, Sulon, 
Viljamin, Einon ja Lem- 
pi-tytön, jota me kovin ra- 
kastimme. Muutenkin me 
vanhemmat tytöt pidimme 
huolta nuoremmista lapsis- 
ta, koska isä ja äiti tekivät 
kovasti työtä. 

- Perhe tuli toimeen hy- 
vin. Oli oma karja ja pelto- 
työt. Koska isä ja äiti tekivät 
kovin työtä, isommat lapset 
hoitivat pienempiä ja auttoi- 
vat kotitöissä. 

- Muistaakseni meillä Ar- 
vilassa - niin kutsuttiin mei- 
dän pientä kartanoamme, oli 
silloin kuusi lehmää ja lam- 
paita, oma hevonen, taisi olla 


kaksikin. Isämme teki suu- 
relle perheelle kaikki itse: 
reestä ja rattaista kenkiin ja 
turkkiin. 

Talvella hän matkusti Pie- 
tariin heinätorille myymään 
heinää ja maito- ja lihatuot- 
teita, sieltä toi tarvittavaa ta- 
varaa ja ruokaa. 

- Muistan nytkin kuin 
katsoimme verhottomasta 
ikkunasta ja odotimme isää. 
Sieltä on jäänyt mieleeni pie- 
ni runo. 

”Lunta sataa tuiskuttaa 
ummessa on tie. Missä lie- 
nee isäkulta eksynytkö lie?” 

Isäkulta tuli aina kotiin, 
jossa sitten lapset ympyröi- 
vät häntä ja odottivat tuliai- 
sia. 

- Isäni ei koskaan kenel- 
lekään huutanut tai ollut vi- 
hainen, hän oli aina nau- 
rusuulla ja hänen siniset 
silmänsäkin aina hymyilivät. 
Mutta mummo (ämmä) ku- 
ritti lapsia kovasti ja hänel- 
lä oli aina vitsa esiliinan alla 

kun hän lähestyi ”antamaan 
vitsaa” tottelemattomille. 

— Me menimme kar- 
kuun sängyn ale, josta hän 
ei pystynyt meitä saamaan 
esille. Me myös puolustim- 
me pienempiä sisaruksiam- 
me ja emme antaneet heitä 
rangaista. Minä sain vitsaa 
monta kertaa, koska taisin 
olla tottelematon ja itsepäi- 
nen. 

Vuonna 1917 vedettiin 
Suomen ja Venäjän välinen 
raja ja Heistoset jäivät Venä- 
jän puolelle. 

Hilma-Maria Heistonen 
ehti käydä kolme luokkaa 
suomenkielistä koulua, joka 
sitten suljettiin ja suomen- 
kielinen opetus lopetettiin. 

- En ehtinyt käydä rippi- 
koulua, kun Lempäälän kirk- 
ko hajotettiin ja nuori pappi 
Aatami Kuortti vangittiin 
ja vietiin Siperiaan. Vuon- 
na 1911 syntynyt Lyy ti- sis- 
koni ehti käydä rippikoulun 
ja konfirmaation Lempäälän 
kirkossa. 

Suomen ja Venäjän raja 
meni jokea pitkin, joten 
nuoret miehet uivat rannas- 
ta toiseen ja jopa oli keksitty 
laulukin: ”Rajajoen yli uin, 
Hospoti pomilui! Nyt minä 
olen siellä Suomessa. Siell” 
on nätti devushkaa, siell” 
on paljon hlepuskaa, siellä 
ompi Ivanalla harasho”. 

Teksti on Hilma-Maria 
Heistosen tyttären blogista. 
Lisää tarinointia osoitteessa: 
vio vio . vapaa vuoro .uusisuo- 
mi. fi® 


Valtakunnalliset 
Inkerinsuomalaiset 
kesäjuhlat 




Turun Seudun Inkeriseuran hallitus 
on päättänyt järjestää 
Valtakunnalliset Inkerinsuomalaisten 
kesäjuhlat Turussa 
lauantaina 13.7.2013 kello 12- 19.00. 


Juhlapaikka on Turun Katariinanseurakuntaan kuuluva Va- 
rissuon kirkko (Kousankatu 6, Turku), joka on monien in- 
kerinsuomalaisten hyvin tuntema henkinen ja hengellinen 
tyyssija. 1990-luvun alussa lukuisat paluumuuttajat saa- 
puivat entisen Neuvostoliiton alueelta juuri Turun itäosissa 
sijaitsevaan Varissuon lähiöön. Heidän kotoutumiseensa 
on voimakkaasti myötävaikuttanut seurakuntien toiminta. 
Monet aikuisväestöön kuuluvat ovat käyneet rippikoulua 
seurakunnassamme, osallistuneet leiri- ja retkitoimintaan 
aktiivisesti sekä seurakunnan kerhoihin säännöllisesti. 

Kulttuurinen ulottuvuus on ollut mukana vahvasti inkerin- 
suomalaisten kotouttamisessa ja uusille asuinsijoille aset- 
tumisessa. Turun Seudun Inkeri-Seuran vuosikokoukset 
on pidetty säännönmukaisesti Varissuon kirkolla ja näihin 
kokoontumisiin on liittynyt kulttuuriohjelmaa, laulua, kan- 
satieteellisiä tanssiesityksiä, runonlausuntaa sekä korkea- 
tasoisia klassisen musiikin konsertteja. Suurin osa esityk- 
sistä on hoidettu omasta takaa, omien paluumuuttajien 
taidoilla ja tiedoilla sekä lahjakkuudella! 

Turun Seudun Inkeriseura kutsuu sydämellisesti kaikkia 
inkerisuomalaisia, niin Suomessa kuin lähinaapurimais- 
sa asuvia heimoveljiä ja -sisaria Turkuun heinäkuun lau- 
antaina 13.7.2013 juhlimaan ja iloitsemaan yhdessä, ta- 
paamaan entisiä ystäviä ja solmimaan uusia tuttavuuksia 
juhlilla ja niiden lomassa! 


Martti Hirvonen 
Turun Seudun Inkeriseuran puheenjohtaja 

Martti Hirvonen, 

Turun Katariinanseurakunnan kirkkoherra ja Turun Inkeri-seuran puheenjohtaja 


Turun katariinanseurakunta 
inkerinsuomalaisten 
paluumuuttajien vastaanottajana 


Kävin perheeni kanssa kesällä 1990 Berlii- 
nissä autolla Hampurista käsin. Toimin ly- 
hyen ajan Hampurin Merimieskirkolla, jossa 
tapasin erään Neuvosto-Eestistä saapuneen 
naisen pienen poikansa kanssa. Hän oli tul- 
lut kirkolle etsimään tukea vaikeassa elämän- 
vaiheessaan. Sen koommin en hänestä tiedä 
mitään, keskustelu hänen kanssaan kuitenkin 
painui mieleeni kun menimme päivän ajak- 
si Berliiniin, ja omat lapseni saivat käsiinsä 
palasia Berliinin muurista. 

Ovi oli auennut Itä-Euroopan kansoille, 
ikkuna oli selkosenselällään lännen suun- 
taan. Tilanne oli aivan toinen kuin silloin 
kun Turun arkkihiippakunnan ryhmän mu- 
kana olin vieraillut Itä-Saksan pohjoisosas- 
sa Strahlsundissa ja Greifswaldissa keväällä 
1982. Tuolloin varustauduttiin länttä vas- 
taan ja vahvistettiin punalipuin marksilais- 
ta yhteiskuntaa, Saksan Demokraattista ta- 
savaltaa. 

Mielentilassani tapahtui lähes täyskään- 
nös kun omaan seurakuntaani Turkuun Ka- 




"Sekä järjestötoiminta 
että hengellinen ja 
kulttuurinen ulottuvuus 
kohtaavat monipuolisella 
tavalla.” 


tariinanseurakuntaan saapui runsain määrin 
inkeriläisiä paluumuuttajia heti Neuvostolii- 
ton hajottua 1990-luvun alusta lähtien. Mitä 
joukkoa he edusti vatkaan, nämä, jotka suo- 
rastaan aluksi ryntäsivät kirkkoihimme eten- 
kin Varissuon alueella? Jumalanpalveluk- 
sissa inkeriläisiä oli tupaten täynnä ja kohta 
monet heistä halusivat saada kasteen ja tul- 
la rippikouluun. 

Yli 40 vuotta jatkuneen papinviran tähti- 
hetkiä olivat aikuisrippikoulut, jolloin Mart- 
ti Lutherin Vähä-katekismusta opiskeltiin 
suomeksi ja venäjäksi. Tukenani ja turvana- 
ni toimi Pietarista saapunut Olga Jounolai- 
nen. Hän käänsi opetukseni venäjäksi ja tul- 
kitsi tapauskohtaisesti Raamatun sanomaa 
paluumuuttajille. Leirejä pidettiin nuorille, 
jotka usean vuoden ajan kokoontuivat Va- 
rissuon kirkolle kerhoihin ja lauantai-iltoihin 
pelaamaan, seurustelemaan ja kuuntelemaan 
musiikkia kovaäänisesti. Silloin opin ensim- 
mäiset lukusanat venäjäksipä tämä taito vah- 
vistui perustamassani Inkerin Nousun mies- 
ten lentopallojoukkueessa, joka koostui lähes 
tasan tarkkaan kolmesta Virosta peräisin ole- 
vasta miehestä, kolmesta Venäjältä tulleesta 
nuoresta pelaajasta ja kolmesta suomalaises- 
ta. Aluksi taisin olla jopa ainoa supisuoma- 
lainen! 

Pelasimme ja harjoittelimme Turun Nor- 
maalikoululla vuosien ajan ja osallistuimme 
TULin talvisarjaan, ensin B-lohkoon, josta 
nousimme A-lohkoon. Yhä edelleen Inkerin 

Nousu pelaa hyvällä menestyksellä Talvisar- 
jan A-lohkossa. Itse siirryin ”kevyempänä” 
miehenä Valkoisiin Panttereihin talvisarjan 
pelaajaksi niin ikään. 

Naiset täyttivät seurakuntasalit ja osal- 
listuivat varttuneen väen kerhoihin ja ennen 
kaikkea tulivat säännöllisesti jumalanpalve- 
luksiin ja yhä tänäänkin inkerinsuomalaiset 
paluumuuttajat ovat mitä keskeisin osa Tu- 
run Katariinanseurakunnan elämää. Iän myö- 
tä monet ovat siirtyneet ajan rajan yli, Jordan 
virran tuolle puolen, missä on rauha iäinen. 

Inkerinsuomalaiset ovat laulaneet Va- 
rissuon kirkon kuorossa, he ovat valmista- 
neet herkullisia kaalipiirakoita myyjäisiin ja 
muihin tapahtumiin. He ovat tukeneet toinen 
toistaan tällä lyhyellä aikamatkalla, minkä 
Jumala on kaikkivaltiudessaan säätänyt ih- 
misen osaksi maan päällä. 

Turun Inkeri- seuran kirkolliset juhlat pi- 
detään säännöllisesti Varissuon kirkolla. 
Pääsiäisjuhla, Helluntaijuhla, Pyhäinpäivän 


tilaisuus sekä joulujuhla Tapaninpäivänä ko- 
koavat puolen sataa ihmistä tavan takaa. In- 
keri-seuran sääntöjen mukaiset kokoukset 
järjestetään samalla kertaa. Näin sekä jär- 
jestötoiminta että hengellinen ja kulttuurinen 
ulottuvuus kohtaavat monipuolisella tavalla. 
Tämän vuoden Valtakunnalliset Inkeriläis- 
ten kesäjuhlat pidetään juuri seurakuntaam- 
me kuuluvalla Varissuon kirkolla lauantaina 
13.7.2013. Tervetuloa! 

Arvioni on, että Turun Katariinanseura- 
kunta on tarjonnut esimerkin myös muille 
Turun ja Kaarinan seurakuntayhtymän seu- 
rakunnille maahanmuuttajatyössä. Maaria, 
Mikael, Henrik, ja erityisesti Turun ruotsa- 
lainen seurakunta kirkkoherra Eero Seppo- 
sen johdolla on koonnut Inkerin suomalai- 
sia hoiviinsa ja ennen muuta ohjannut heitä 
Hyvän paimenen, Ylösnousseen Vapahtajan 
yhteyteen niin tätä aikaa kuin tulevaa ikuis- 
ta elämää silmällä pitäen. ® 


©APAHTUMAKALENTERI 


Ilmoittajille : Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä. 


Suomen Inkeri-liiton matkat ja 
tapahtumat loppu vuonna 2013 

Ke 22. - su 26.5. 

Luostarimatka, myöhäisen talven vuoksi 2 
viikkoa suunniteltua myöhemmin. 

Su 9.6. klo 14 

Inkeri. Kuka kukin on, Kulttuuriseuran tou- 
kokuussa ilmestyneen kirjan esittely, Pekka 
Wikberg. Kirjassa esitellään liki 2000 inkeri- 


läistä. - Katsotaan myös luostarimatkan ku- 
via. Avoin kaikille! 

La 29.6. - su 30.6. 

Osallistumme Haapsalun juhliin pienellä 
joukolla. Huomio! Jos juhlissa on Suomes- 
ta tulleita inkeriläisiä ilman omaa seuraa, 
niin tulkaapa kulkueeseen meidän jouk- 
koomme! 


INKERILÄISTEN VIESTI 


13 


La 13.7.2013 

Tervetuloa Turun kesäjuhlille! Juhlat jär- 
jestää tänä vuonna Turun Inkeri-seura. Tar- 
kemmat tiedot ovat heidän ilmoituksessaan. 
Linja- autokuljetusta voi kysyä tässä lehdes- 
sä olevista seurakuntien puhelinnumeroista. 
Ota yhteystiedot talteen vastaisuuden va- 
ralle! 

La 14.9. klo 14 

11. Inkeri-iltapäivä kirjallisuuden merkeis- 
sä. Toivo Flink, Sinikka Paavilainen ja Mart- 
ti Soikkeli kertovat uusimmista kirjoistaan. 
Niitä on myös myytävänä. 

Ke 2.10. - su 6.10 

Hatsinan - Kolppanan matka. Katso erilli- 
nen tiedote. 

Su 13.10. 

Kotoiset Hatsina- Kolppanan jälkijuhlat, jo- 
hon saamme vieraaksi Inkerin piispan Aarre 
Kuukaupin. Järjestelyt ovat vasta käynnisty- 
neet. Tietoa tulee seuraavaan lehteen. 

La 9.11. klo 14 

2. Inkeri-iltapäivä kirjallisuuden merkeissä. 
Juhani Jääskeläinen, Hannu Pelkonen, Rei- 
jo Rautajoki kertovat uusimmista kirjoistaan. 
Niitä on myös myytävänä. 

La 14.12. klo 14 

Koko perheen joulujuhla yhdessä Helsingin 
seudun Inkeri-seuran kanssa. 

Huomio! Oletko ollut oppilaana Hat- 
sinan tai Kolppanan seminaarissa tai 
seminaarin koulussa? Onko läheise- 
si ollut? Onko sinulla esineitä tai kir- 
jallista aineistoa, jotka liittyvät näihin 
seminaareihin? Jos vastaat ”kyllä” jo- 
honkin näistä kysymyksistä, niin ker- 
toisitko asiasta lisää Liiton puheen- 
johtajalle, Alina-Sinikka Saloselle. 
Yhteystiedot ovat lehden 2. sivulla. 


Tai: Onko sinulla vastaavaa kerrotta- 
vaa Suomen Jyväskylän seminaarista 
(ei siis korkeakoulusta) tai Sortavalan 
seminaarista? Nämäkin tiedot kiinnos- 
tavat puheenjohtajaa. 

Kolppanan seminaari 150 vuotta ja 
Inkerin Liitto (Pietarin) 25 vuotta 

Juhlaohjelmassa muun muassa: 

• Inkerinmaan, Kolppanan seminaarin, 
Aleksanteri III: n ja Inkerin liiton näyttelyt 

• dokumenttielokuvia 

• tieteellinen konferenssi ”Sivistystyö ja in- 
kerinsuomalaisten historia” 

• juhlakonsertti, jumalanpalvelus, pääjuhla 
ym. ym.. 

Suomen Inkeri-liitto järjestää matkan juhliin. 
Käytössä on oma bussi. Lähtö ke 2.10. klo 8 
Helsingistä Mikonkadulta Casinon ja Aleksis 
Kiven patsaan välistä turistibussien pysäkil- 
tä. Bussi lähtee Parolasta, joten sieltä suun- 
nasta tulevat voivat sopia liikennöitsijä Tapa- 
ni Pitkäsen kanssa matkan varrelta mukaan 
tulosta. Paluu 6.10. illalla. 

Majoitus on Kikkerissä Paronin talossa, 
joko 2h tai suuremmissa huoneissa (tätä ei 
voi itse valita), suihkut ja WC:t käytävillä. 
Saunomismahdollisuus joka ilta. 

Hinta 370 €/hlö sisältää matkanjohtajan 
(Alina-Sinikka Salonen) palvelut, linja-au- 
tomatkan, majoituksen, kuljetukset juhlapai- 
koille, aamiaisen ja illallisen Venäjällä. Vii- 
sumi ei kuulu hintaan, se maksaa noin 70 
euroa. 

Ilmoittautumiset heinäkuun loppuun 
mennessä: Alina-Sinikka Salonen, Metsä- 
purontie 17 D 58, 00630 Helsinki tai alina- 
sinikka@gmail.com, puhelin 040 7437 042. 
Ilmoitathan nimen, postiosoitteen, puhelin- 
numeron ja sähköpostiosoitteen. 

Katsothan, että passisi on voimassa vähin- 
tään Vi vuotta matkan päättymisen jälkeen eli 
6.4.2014 asti. 

Ilmoittautuminen on sitova, ja paikka var- 
mistettu, kun ennakkomaksu, 100 €, on mak- 
settu Suomen Inkeri-iiton matkatilille FI 15 
8000 1710 3772 44. Loppusuoritus samalle 
tilille viimeistään 9.8.2013! 

Tervetuloa! 


Hyvinkään Inkeri-kerho 

Hyvinkään Inkeri-kerho ry kokoontuu seura- 
kunnan aulakahviossa (Hämeenkatu 16) aina 
kuukauden 1. sunnuntai. 

Tiedustelut Irja Pelkonen, inkerikerho@ 
gmail.com tai p. 040 550 5712 

• Kesäkuussa Myllytilalla on karjalaisten 
ja inkerinsuomalaisten päivä 

• Heinäkuussa on Inkerinliiton kesäjuhla 
Turussa. 

• Elokuussa retki seurakunnan majalle 
Heruusiin. 


Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

• Toukokuu 30. Putronniemen retki 
Perillä haravointia ym. järjestelyä. 

Lihakeittoa. Lähtö klo 8.00. 

• Heinäkuu 4. Retki Kärkölään Huovilan 
puistoon. Jossa kahvittelu. Lähtö klo 10 
Marolankadun turistipysäkki. Paluu noin 
klo 15. 

• Heinäkuu Inkeriläisten kesäjuhlat Turussa 

• Elokuu 12. Retki Tuohirantaan kimppa- 
kyydein 

• Syyskuu 9. Kerhoilta 

• Lokakuu 14. Syyskokous 

• Marraskuu 11. Kerhoilta 

• Joulukuu 9. Jouluruokailu klo 13 
Kerhoiltojen kahvituksen sovimme vuorotel- 
len jo edellisessä kokouksessa. 

Jäsenmaksu Lahden seudun Inkeri- seuran jä- 
senmaksu vuodelle 2013 on 15 euroa/henkilö. 


Maksun voi suorittaa kerhoillassa rahaston- 
hoitajalle tai pankkiin tilille Nordea 129830- 
24722 

Kerhoilloista ja kokouksista tiedusteluihin 
vastaa Maria Lahti, p. 0400 841 741 


Turun Inkeri-seura 

Besseda-teehetket jatkuvat Palvelupisteessä 
joka kuukauden 1. Ja 3. perjantai kello 13 
Irma Kapasen vetämänä. 

Juhlatilaisuudet Varissuon kirkolla (Kousan- 
katu 6), kello 14 alkaen. 

Palvelupiste, Uudenmaankatu 1 . 

Puh. 233 2565 

19.5. helluntaijuhla 

13.7. valtakunnallinen kesäjuhla Varissuon 
kirkossa alkaen klo 12 

29.9. Mikkelinpäiväjuhla 

5.10. Inkerin päivä 

2.11. Pyhäinpäivän kunniakäynti seppe- 
leenlaskuineen Turun hautausmaalla 
Inkeriläisten muistomerkillä klo 12 ja 
sen jälkeen kahvi- ja ohjelmatilaisuus 
Varissuon kirkolla 

26. 12. joulujuhla 


Helsingin seudun 
Inkeri-seuran tapahtumia 

Anitta Iline anitta@inkeriseura.com tai p. 
050-565 9805 

Työpajat järjestetään Karj alatalon Inkeriko- 
dissa (Käpylänkuja 1, Helsinki) 

Tiedustelut Toivo Tupin p. 040 578 3894 

TOIMINTAMUOTOJA, TOIMIJOITA JA YHTEYSTIETOJA 
Huhtikuu 2013 - ota talteen 


Espoon seurakuntayhtymä: 

Pertti Poutanen, Monikulttuuri- 
suustyösihteeri, Espoon seura- 
kuntayhtymä, +35850 4380 207, 
Kirkkokatu 1, PL 200, 02771 Es- 
poo, pertti.poutanen@evl.fi 

Espoon tuomiokirkkoseurakunta: 

Paluumuuttajapiiri Kanerva joka 
kuukauden 1. ja 3. torstai klo 13 

- 15, osoite Nestori, Asemakuja 
2. Pastori Raigo Liiman, 09 8050 
3910, 040 5311 030, raigo.liiman@ 
evl.fi ja Liilia Reelo, 09 8050 3606, 
050 4380 170, liilia.reelo@evl.fi. 

Filoksenia ry, Espoo: 

Espoon keskuksen kansainväli- 
sessä kohtaamispaikassa Trape- 
sassa venäjänkielinen inkeriläis- 
taustaisten naisten ryhmä joka 
tiistai klo 15 - 18, Katja Ikonen, 
045 8973 232, trapesa.toimisto@ 
saunalahti.fi 

Helsingin seurakuntayhtymä: 

Tarja Korpaeus-Hellsten, Kansain- 
välisen työn sihteeri, Kasvatuk- 
sen ja seurakuntapalvelun yksik- 
kö, Helsingin seurakuntayhtymä, 
Kolmas linja 22, 00530 Helsin- 
ki, 050 5709 197, tarja.korpaeus- 
hellsten@evl.fi 

Helsingin Mikaelin seurakunta: 

Kaarikerho maanantaisin klo 14 

- 15.30, Mikaelin kirkko, Kontula, 
Emännänpolku 1, diakoni Hanna 
Sävilammi, puh 09 2340 4842 tai 
050 438 4224, hanna.savilammi@ 
evl.fi. Venäjänkielinen työ 050 556 
2367 tai 09 2340 4849. 


Helsingin Vuosaaren seurakunta: 

lltarusko-raamattupiiri maanan- 
taisin 13 - 14.30, Albatrossi, dia- 
koni Kaarina Kauppila, 09 2340 
6450 tai 050 499 4532, kaarina. 
kauppila@evl.fi. 

Askeleita Suomeen, opetus- ja 
keskusteluryhmä vanhemmalle 
väelle, tiistaisin klo 14 - 15.30, 
Albatrossi. Vetäjänä vapaaeh- 
toistyöntekijä Galina Tumakova, 
041 5028 655. 

Helsingin seudun Inkeri-seura: 

Tiedustelut: puheenjohtaja Toi- 
vo Tupin, 040 578 3894, toivo- 
tupin@gmail.com tai Anitta Uine, 
050 565 9805 anitta@inkeriseura. 
corn. Seurassa on toiminut Seuk- 
ko-seura, joka on erkaantumassa 
omaksi yhdistyksekseen. Kuukau- 
den viimeinen lauantai klo 10.00, 
Inkeri-koti. Suomen kielen, kult- 
tuurin ja käytäntöjen opiskelua, 
opettaja Aili Mehiläinen, 050 3386 
023, aili.mehilainen@gmail.com. 

Helsingin Myllypurossa 
toimivat omatoimiset ryhmät: 

Raamatun tekstejä käsittelevä 
draamaryhmä, sekä lisäksi Inke- 
ri-kerho joka toinen maanantai al- 
kaen klo 12, Yläkiventie 7 B, oh- 
jaaja ja vetäjä Lilja Skibjuk, 040 
5368 150. 

Hyvinkää: 

Hyvinkään Inkeri-kerho kokoon- 
tuu seurakunnan aulakahviossa, 
Hämeenkatu 16, joka kuukau- 
den 1. sunnuntaina. Tiedustelut 
Irja Pelkonen, 040 5505 712, in- 
kerikerho@gmail.com. 


Inkeri-keskus ry: 

Toimintaa esiteltiin lehdessä 
2-3/2013. Tiedustelut 09 7534 
464 toimisto@inkerikeskus.fi. 

Inkerin kulttuuriseura ry: 

Toimintaa esiteltiin lehdessä 
2-3/2013. Tiedustelut 09 2733 
225, koivujatahti@inkeri.com. 

Lahti: 

Kokoontumiset joka kuukauden 
toinen maanantai alkaen klo 15 
Luther-kirkolla, Vuorikatu 37, pj. 
Toivo Puronen, 050 5537 290, 
sähköposti Maria Lahti, maria. 
lahti. nikkari@gmail. 

Turku: 

Turun Inkeri-seuran tiedustelut ki- 
rill.kaupponen@gmail.com. Ko- 
koontumiset Palvelupiste, Uu- 
denmaakatu 1, joka kuukauden 
1. ja 3. perjantai klo 13, Irma Ka- 
panen, 040 7678 416 ja Varis- 
suon Asuintalojen kerhohuone, 
joka toinen viikko klo 17 -18.30, 
Pirjo Tiensuu ja Maisa Salo. 

Vantaan seurakuntayhtymä: 

Kansainvälisen työn sihteeri Sari 
Koistinen, Unikkotie 5 A, 01300 
Vantaa, 050 5564 756, sari.kois- 
tinen@evl.fi 

Vantaan Tikkurilan seurakunta: 

Inkeripiiri joka kuukauden 3. sun- 
nuntai, Tikkurilan kirkko, Asematie 
12, pastori Päivi Helen, 050 5722 
666, paivi.helen@evl.fi. 
Senioreiden suomen kielen ryhmä 
torstaisin klo 10 - 11.30, Silkin- 
portti, Tikkurilantie 48 F, opetta- 
ja Lidia Lobadova, 040 7054 994 



Suomen Inkeri-liitto ry 

KANSIKUVA 

Kansantanssiryhmä 
Mesimarjat ilahdutti 
niin ulkoasuillaan kuin 
laulullaanko inkeriläisten 
kesäjuhlille saapuneita. 

Numero 7/2013 ilmestyy 
viikolla 44. 

Aineisto toimitukselle 3.1 0 
mennessä. 


TÄSSÄ 

NUMEROSSA 


Pääkirjoitus 3 

Inkeriläisten kesäjuhlat 4 

Ikiaikaisia luostareita -matkakertomus 10 

Inkeriläiset Kuka kukin on 13 

Liisan tarina 14 

Viron inkeriläisten kesäjuhlat Haapsalussa 18 


Numero 8/2013 ilmestyy 
viikolla 51. 

Aineisto toimitukselle 
21.1 1 mennessä. 


Kokouskutsu 20 

Tapahtumakalenteri 22 

Urmas Oraksen siunaus 24 



Inkeriläisten viesti 


JULKAISIJA 

Suomen Inkeri-liitto ry. 
www.inkeriliitto.fi 
suomeninkeriliitto@gmail.com 
Puheenjohtaja Alina-Sinikka 
Salonen 

p. 040 743 7042 
alinasinikka@gmail.com 

TOIMISTO 

Lehden tilaukset ja 
osoitteenmuutokset, 
jäsenmaksut, tuotetilaukset yms. 
Osoite: Inkerikoti, Karjalatalo 
Käpylänkuja 1, 00610 Helsinki 
tai p. 045 261 2342 

PANKKI 

Danske Bank 

FI51 8000 1200 3063 64 



LEHDEN VUOSITILAUS 2013 

35€ EU-maat 
40€ muualle 

TILAAMINEN 

Maksu tilille ja osoitetiedot 
kuitille ja Suomen Inkeri-liitto ry:n 
toimistoon. 

LEHDEN TOIMITUS 

Päätoimittaja 
Alina-Sinikka Salonen 
Toimitussihteeri 
Riikka Mahlamäki-Kaistinen 

TOIMITUKSEN OSOITE 

Renkkelintie 28 

40950 Muurame 

p. 050 599 6773 (ark. 9-17.00) 

inkerinviesti@suomi24.fi 


INKERILÄISTEN 
SIVISTYSSÄÄTIÖ 

Hallituksen pj. Toivo Iho 
Bredantie 6 E 22, 

02700 Kauniainen 
p. 050 505 2335 
OP FI77 5780 3820 0314 99 

PÄÄASIAMIES RUOTSISSA 

(Hoitaa lehden tilaukset) 

Viktor Aitman 
Linbanev 6 
SE-43835 Landvetter 
p. (03)191 6602 
v_aitman@spray.se 
Ruotsin Inkeri-liiton postisiirtotili 
1 73888-9 

ISSN 1236-9586 




ILMOITUKSET/€ 

1/1 sivu 250€ 

Vi sivu 1 35€ 

14 sivu 85€ 

Kuolinilmoitukset 17€ 
Kiitos- yms. ilmoitukset 10€ 


PAINOPAIKKA 

Picaset Oy 
Helsinki 

Lehti ilmestyy kuudesti vuodessa. 
Aineisto palautetaan vain 
erikseen pyydettäessä. 


PÄÄKIRJOITUS 

LYHENNELMÄ KESÄJUHLASSA PITÄMÄSTÄNI TERVEHDYKSESTÄ 



Rakkaat inkeriläiset ja inkeriläis- 
ten ystävät! 

Koen saaneeni teistä uuden 
suuren perheen, joka tuo paljon 
työtä, mutta myös iloa ja sisältöä 
elämääni. Tiedän, että Viralli- 
sesti” nykyään puhutaan ”inke- 
rinsuomalaisista”, mutta itse olen 
vuodesta 1943 saanut kuulla, että 
olen inkeriläinen. Inkeriläisenä 
varmaan pysyn loppuun saakka. 

Kuluneen puolen vuoden ai- 
kana iloa on tuonut tutustu- 
minen inkeriläisten kerhoihin 
ja seuroihin. Olen tavannut in- 
nostuneita osallistujia ja vetäjiä. 
Mietin, miten tärkeätä on kuu- 
luminen johonkin ryhmään, ja 
myös ryhmien vierailu toisissaan. 
Olen surukseni havainnut, että 
inkeriläiskerhoja on lakannut 
toimimasta, kun työntekijä on 
vaikkapa jäänyt eläkkeelle. In- 
keri-kerhoissa olleet ikäihmiset 
ovat tällöin jääneet yhteisen toi- 
minnan ulkopuolelle. Tervetuloa 
Suomen Inkeri-liittoon! Meillä 
on oma Karj alatalossa sijaitseva 
Inkeri-koti. Toiminnasta ker- 
rotaan jokaisessa Inkeriläisten 
Viesti -lehdessä. 

Oma ymmärrykseni inkeri- 
läisyydestä on lisääntynyt, kun 
olen vieraillut mainitsemissani 
kerhoissa. Sydämeni hyppäsi 
volttia kerran, kun kyselin, mistä 
päin kukin oli kotoisin - näinhän 
me inkeriläiset usein kysymme. 
Paikkojen nimistä huomasin, että 
nämä ihmiset ovat syntyneet kar- 
kotuksessa. Ymmärsin, että voi 
olla inkeriläinen, vaikka on syn- 
tynyt syvimmässä Siperiassa, ja 
vaikka ei puhu inkerin murretta, 
suomen yleiskielestä puhumat- 


takaan. Ymmärsin myös, miten 
suuri merkitys inkeriläisen elä- 
män kululle on sillä, milloin ja 
missä on sattunut syntymään. 
Helppoahan kenenkään inkeri- 
läisen elämä ei ole aina ollut. 

Kysynkin: Kuka meistä on se, 
joka voi sanoa olevansa enemmän 
inkeriläinen kuin joku toinen? 
Eiköhän ole niin, että kaikkien 
inkeriläistä alkuperää olevien ih- 
misten inkeriläisyys on yhtä ar- 

Kysynkin: 

Kuka meistä on se, joka 
voi sanoa olevansa 
enemmän inkeriläinen 
kuin joku toinen ? 

vokas? Minä olen varma, että jos 
me ymmärrämme ja sisäistämme 
tämän, me haluamme "hajotta- 
misen ja hallitsemisen” sijaan yhä 
enemmän "yhdistää ja ymmär- 
tää”. Tähän olen Suomen Inkeri- 
liiton puheenjohtajana pyrkinyt. 
Toivon, että me jatkossakin py- 
rimme tähän, kaikki yhdessä. 


Lopuksi esitän teille kutsun ensi 
kesän juhlille 18. - 19.7.2014. 
Ne järjestetään ainakin pääosin 
Helsingissä, Malmin kirkossa. 
Juhlat ovat Suomen Inkeri-liiton 
80 -vuotisjuhlat. Tarkempia tie- 
toja saadaan ensi kevään aikana. 

Asia kaipaa hieman selitystä. 
Syksyllä 2012 järjestetyt 90-vuo- 
tisjuhlat pidettiin Inkerin Liiton 
perustamisen muistoksi. Kysei- 
nen liitto oli toiminut vuosina 
1922 - 44. Nykyisen Suomen 
Inkeri-liitto ry:n edeltäjä on 
vuonna 1934 Viipurissa perus- 
tettu Inkeriläisten Yhdistys r.y. 
Vuonna 1994 mainitun yhdistyk- 
sen säännöt muutettiin ja samalla 
otettiin käyttöön nimi Suomen 
Inkeri-liito ry. Edelliset pyöre- 
ät juhlat olivat 70-vuotispäivät 
vuonna 2004, joten nyt ovat vuo- 
rossa 80 -vuotisjuhlat. Tervetuloa! 

Kiitokset Turun Inkeri-seuralle 
suurenmoisista juhlista 2013! 


Alina-Sinikka Salonen 

Riikka Mahlamäki- Kaistinen 


INKERILÄISTEN KESÄJUHLAT 

13. HEINÄKUUTA 2013 TURUSSA 


A urinkoisena heinäkuunpäivänä 
vietetyt Valtakunnalliset Inke- 
rinsuomalaisten kesäjuhlat vetivät 
Turkuun, Varissuon kirkkoon, mukavasti 
osallistujia. Tilaisuuden aloittaneessa juma- 
lanpalveluksessa oli noin neljäsataa kuulijaa 
ja pääjuhlassa noin kolmesataaviisikymmen- 
tä. Vaikka päivä oli pitkä, tanssia, laulua ja 
rockia sisältänyt iltaohjelma Uudessa pesu- 
lassa veti sekin reilut sata osallistujaa. 

Yksi päivän mieleenpainuvimmista esi- 
tyksistä oli sivistyssäätiön arvomerkein pal- 
kitun Pertti Paasion puhe. Muun muassa 
ulkoministerinä, SDP:n puheenjohtajana, 
Ulkosuomalaisparlamentin puhemiehenä 
ja Suomi- Seuran puheenjohtajana toiminut 
Paasio ilmaisi puheessaan ihailevansa sitä, 
kuinka inkeriläisten kulttuurinen identi- 
teetti on säilynyt vaikeidenkin vuosien läpi. 

- Elävään kulttuuriin kuuluu monipuoli- 
nen vuorovaikutus erilaisten ihmisten kans- 
sa, Paasio korosti puheessaan. 

Paasio toi esiin myös sen, että joskus toki 
yhteisymmärrystä ei tunnut syntyvän edes 
samalla tavalla ajattelevien kesken. Yhteisen 
päämäärän hyväksi tulee kuitenkin pyrkiä 
sopuisaan yhteiseloon ja positiiviseen asen- 
teeseen. 

- Emme voi onnistua kurtussa otsin, hän 
totesi. 

- Voimme ponnistella myös iloisin mielin. 
Paasio päätti puheensa toteamalla, että 
järjestetynkaltaisilla juhlilla on tarkoitus 
pohtia vakavia, mutta pitää myös hauskaa. 

Osallistujien hymyilevistä kasvoista, mutta 
myös rypisyneistä otsista päätellen kumpaa- 
kin harrastettiin. Välillä halailtiin iloisina, 
toisinaan keskityttiin vakavampien asioiden 
pohdintaan. 

Iltapäivä sisälsi runsaasti mielenkiintoisia 
puheita, komeita lauluesityksiä, runonlau- 
suntaa ja ennen kaikkea sitä inkeriläisten 
välistä rupattelua. 

4 



Veronika Perttunen ja Sergei Bogdanov seisoivat Turussa Varissuon 
kirkon ovella ja ottivat hymyillen vastaan inkeriläisten kesäjuhlille 
saapunutta väkeä. 


Paikan ohi kulkenut ulkomaalainen nainen kysyi kir- 
kon ulkopuolella, että mikä juhlapäivä Suomessa tänään 
on kun täällä on näin paljon hymyilevää kansaa. 

Juhlassa jaettiin Suomen Inkeri liiton viirit 12 vuodesta 
liiton hallituksessa. Viirin saivat Viktor Hyyrönen, Alii- 
sa Majava ja Irja Pelkonen. Sivistyssäätiön myöntämät 
ansiomerkit ansiokkaasta työstä inkeriläisten hyväksi 
myönnettiin Mihail Braudselle, Liidia Pukille, Anitta 
Ilinelle ja Pertti Paasiolle. 




Varissuon kirkon aulassa liikkui välillä kansaa ihan ruuhkaksi asti. 



www.operaatioruokakassi.com 


Välillä nautittiin herkullista, mutta äärettömän kuumaa Vanhat Inkerin kartat ja inkeriläisyyttä käsittelevät kirjat 

keittoa Uuden pesulan pihalla, komeassa kelissä. kiinnostivatjuhlijoita. 



HISTORIALLINEN ROMAANI INKERILÄISISTÄ 


Y ksi kesäjuhlien esiintyjistä oli 
kirjailija Sinikka Paavilainen, 
joka oli saapunut kertomaan 
Kyynelvaunut - Inkerinsuomalaisten 
kohtaloita neuvostoliitossa -kirjastaan. 

- En tuntenut aiemmin yhtään inke- 
riläistä , mutta haastateltuani useita pa- 
luumuuttajap erheitä, sain heistä varmasti 
elinikäisiä ystäviä. 

- Kirjoitan kirjailijana asioista , jotka 
koskettavat minua. 


Historianopettajan toiminut Paa- 
vilainen ihmetteli sitä kuinka edes 
historianopettajakoulutuksessa inke- 
riläisasiaa ei hänen opiskeluvuosinaan 
sivuttu laisinkaan. 

- Vasta saamieni ihmiskontaktien kaut- 
ta aloin ymmärtää mistä tässä on kyse. 

Paavilaisen ei ole varsinainen tutki- 
mus, vaikka teoksen faktatiedot pitä- 
vätkin paikkansa. Kyseessä on pikem- 
minkin romaani. 

- Halusin kirjoittaa kaunokirjallisen 
romaanin säilyttäen faktat , Paavilainen 
kertoo. 

- Historia on faktisesti pitävä mutta 
dialogimuotoon puettu niin , että oikeat 
ihmiset puhuvat. 



Paavilainen tietää tietokirjojen saa- 
vuttavan varsin suppeat yleisöt. Kau- 
nokirjallinen historiankertomus on 
helpommin omaksuttavissa ja näin 
suuremman yleisön saavutettavissa. 

Paavilainen julkaisi teoksen oma- 
kustanteena, mutta kustannussopimus 
Into -kirjapaino n kanssa on jo sovittu. 
Hieman supistettu versio teoksesta tu- 
lee myöhemmin markkinoille. 

Paavilaisen teosta voi ostaa Karja- 
lanliitosta. 

GALLUP ”Mikä toi sinut inkeriläisten kesäjuhliin?” 


Laurits Leima ja Anna-Stiina 
Pärnästen, Virosta. 

Tämä on ensimmäinen kerta kun osallistun näihin 
juhliin. Tulimme paikalle Anna-Stiinan vanhempien 
sukujuurten takia. Tämä vaikuttaa todella mielenkiin- 
toiselta , Leima totesi. 


Lempi Liehkonen, Helsinki 

Halusin kuulla mitä sanovat täällä Inkeristä ja inke- 
riläisyydestä. Mukavaa on ollut. Ensi vuonna onkin 
lyhyempi matka kun juhlat vietetään kaiketi Helsingissä. 


Raimo Rosendahl, Raisio 

Oikeastaan aika monta syytä, juhlan sisällön ja tapahtu- 
man lähietäisyyden takia. Tulin myös tapaamaan tuttuja 
ja neljänneksi vielä hankkimaan materiaalia inkeriläi- 
syydestä. Juhlat ovat vuosien saatossa arkipäiväistyneet 
ja nuori polvi puuttuu. 



Albert Kirjanen, Mäntsälä 

Täällä tapaa meikäläisiä. Nämä ovat tänä vuonna jo 
kolmannet inkeriläisten juhlat , joihin osallistun. Aikai- 
simpiin juhliin verrattuna nämä ovat kyllä menneet 
alaspäin. Ennen oli aktiivista porukkaa. Nyt täällä ei 
ole Inkerin-maalta juuri ketään. Ennen osallistujia tuli 
Virosta ja Ruotsista. Nuoret eivät heränneet. Vaikka lau- 
letaan y Nouse Inkeri ja herää työhön \ se on vain laulua. 



KIRKKOHERRA MARTTI HIRVOSEN SAARNA VALTAKUNNALLISTEN 
INKERINSUOMALAISTEN KESÄJUHLASSA 


MATTEUKSEN EVANKELIUMI 5:20-30 


Hyvät juhlavieraat! Tänä kauniina ja lämpimänä hei- 
näkuun poutapäivänä on ehkä tarpeetonta muistella 
talvipäivää, jolloin täältä Turun suuresta lähiökau- 
punginosasta tein lähtöä Pietariin Pyhän Marian 
seurakunnan palvelutehtävään. Viidentoista vuoden 
takaiseen päiväkirjaani tuolloin olen kirjoittanut: 
”1.4.1998. Kirpeä pakkasaamu vaikenee Turussa. 
Herään aikaisin ja poikani saattaa minut lentoken- 
tälle. Sanon näkemiin tyttärelleni ja vaimolleni, joka 
heilauttaa kättään kotipihalla. Hän on menossa 
Astran kanssa ulos ja sitten hän kiiruhtaa kouluun. 
Käyn Tuomiokirkon sakaristosta ehtoollisleipää tuli- 
aisiksi P. Marian seurakunnalle. Helsingissä Pietariin 
menijöitä on yllättävän paljon. Matka Hki/Vantaan 
lentokentältä Pietariin on varsin lyhyt. Lunta on 
maassa melko vähän, mutta järvet ja meri ovat jäässä. 

Tullimuodollisuudet Pietarin Pulkovan lentoken- 
tällä ovat asialliset ja joustavat. P. Marian seura- 
kunnan diakoni mordvalaisen ystävänsä kanssa on 
vastassa lentokentällä ja he vievät minut Moskovskij 
Prospekt- kadulla sijaitsevaan asuntoon. 

Perillä odottaa lämmin keittolounas, jonka Galina 
Dmitrijevna on valmistanut. 

Jatkamme matkaa P. Marian kirkolle. Henkilökun- 
ta on ruokailemassa ja minut otetaan ystävällisesti 
vastaan. Vaihdetaan kuulumisia ja asetun vähitellen 
taloksi. Ilma on kaunis, huhtikuun pakkaspäivä par- 
haimmillaan! Työt odottavat tekijäänsä. Klo 17 alkaa 
seurakunnan neuvoston kokous, jota ensi töikseni 
johdan. Seurakunnan sihteeri ja diakoni ovat esitel- 
leet käsiteltävät asiat etukäteen. 

Vaateavustusanomuksia on runsaasti esillä ja koko 
maan tämän hetken ongelmat tuntuvat vyöryvän 
vastaan heti ensimmäisenä työpäivänä. Lisäksi seu- 
rakuntaneuvostossa käsitellään tavanomaisia työ- 
suhdeasioita rakentavasti. Ruotsin inkeriläiset ovat 
esittäneet kutsun saapua johonkin aikaan Boräsiin 
yhteydenpitoa varten. Eero Kuukauppi saattaa mi- 
nut metroasemalle, ostan kuukausikortin ja menen 
asunnolle. Olen väsynyt, syön hyvän illallisen ja ase- 
tun levolle. Nukahdan TV:n ääreen, herään klo 23 
maissa ja luen Inkerin kirkko-lehteä. Klo 24 jälkeen 
nukahdan uudelleen.” 


’ Alussa Jumala loi taivaan ja maan. 
Maa oli autio ja tyhjä, pimeys peitti 
syvyydet, ja Jumalan Henki liikkui 
vetten yllä. ” 

1 Moos. Is 1 

Inkerin kansan kohtalot olivat monille meille täällä 
Suomessa asuville suuri kysymysmerkki, aivan kuin 
avoin salaisuus, josta piti puhua kuiskaten. Kuulin 
tällaisia kuiskaten lausuttuja sanoja jo varhaisessa 
lapsuudessani siltä osin, että naapurini uskovaisten 
ihmisten emännän puoliveli oli vuoden 1918 mai- 
ningeissa siirtynyt joko oma-aloitteisesti tai muu- 
ten vastoin tahtoaan Neuvostoliittoon. Siellä hän 
oli avioitunut venäläisen naisen kanssa ja asettunut 
asumaan Irkutskiin, Yhteydenpito oli vaivalloista, sil- 
loin tällöin kirje Irkutskista saapui Pohjois-Karj alaan 
kylätien postilaatikkoon kiinnostavine postimerkkei- 
neen, mutta epävarmuus vallitsi siitä olivatko Suomen 
puolelta lähetetyt kirjeen menneet perille Irkutskiin. 
Elettiin toisen maailmasodan ja jatkosodan päätty- 
misen jälkeistä epävarmuuden aikaa. 

Naapurimme olivat syvästi uskovaisia ihmisiä. Ru- 
koushuokauksia lähetettiin Jumalan puoleen tämän- 
kin puoliveljen puolesta, että hänen elämänsä olisi 
tyyntä ja rauhaisaa kaukana Suomen rajoilta. Saman- 
laisia rukoushuokauksia ja ääneen luettuja rukouksia 
olin kuulemassa täällä kotilähiössöäni lähes kolme 
vuosikymmentä sitten kun maanhiljaisten rukous- 
piiri kokoontui kirkkomme naapurissa sijaitsevassa 
vanhustentalossa. Pitkän pöydän ympärillä oli runsas 
joukko perusseurakuntalasia, jotka ahkeraan rukoi- 
livat oman seurakunnan ja erityisesti Itä- Euroopan 
maissa asuvien uskovien vapauksien puolesta. Usein 
Varissuon kirkon sakaristoon oli jätetty lehtiä, joissa 
vedottiin myös Neuvostoliitossa asuvien inkerinsuo- 
malaisten uskonvapauksien puolesta. Jotkut saattoivat 
ajatella: ”Antaa heidän rukoilla. Berliinin muuri on 
ja pysyy. Mitään muutosta ei tapahdu.” 

Kiinnitin huomiota siihen, että noissa rukouksissa 
ei ollut mitään vihamielisyyttä valtioiden johtoa eikä 


tiukkaa järjestelmää kohtaan, vaan rukoukset olivat 
sovinnollisia ja rauhaa rakentavia syvässä hengellises- 
sä mielessä. Tuolloin 1980-luvulla lähiössämme asui 
voimakastahtoinen nainen Maria Kurvinen, jonka 
luona evankelioimistapahtuman jälkityönä vierailin 
säännöllisesti. Hän oli Inkerinmaalta, tämä edes- 
mennyt syvällinen uskovainen. Vähin erin hiljaiset 
huokaukset oli kuultuja suoranainen rynnäkkö meil- 
le Turkuun tapahtui - kuten tiedämme ja muistam- 
me parikymmentä vuotta sitten. Inkerinsuomalaiset 
täyttivät kirkon penkit ja ehtoollispöytä tuli heille 
rakkaaksi sunnuntai toisensa jälkeen. 

”Jumala sanoi: Tulkoon valo!’ Ja 
valo tuli. Jumala näki, että valo oli 
hyvä. Jumala erotti valon pimeydestä, 
ja hän nimitti valon päiväksi, 
ja pimeyden hän nimitti yöksi. 

Tuli ilta ja tuli aamu, näin meni 
ensimmäinen päivä. ” 

1 Moosl.2. 

Omaa elämäämme, kansojen ja valtakuntien elä- 
mää luonnehtivat valot ja varjot. Jumala teot ovat 
lopultakin salatut. Miksi kaikki ei sujunut niin kuin 
toivottiin, miksi moni asia ihmisten yhteisössä kuten 
yksityisessä elämässäkin voi mennä pahasti vinoon 
ja jopa päälaelleen? Emme saa vastauksia läheskään 
kaikkiin kysymyksiin maallisen, lyhyen aikaa kestävä 
vaelluksemme aikana. Tärkeää on että lähetämme 
hiljaisia ja tarpeen mukaan myös ääneen lausuttuja 
rukouksia elävän Jumalan puoleen. Saamme rukoilla 
Jumalaa hänen Poikansa Jeesuksen Kristuksen ni- 
messä. Jumala kuulee rukouksemme ja vastaa niihin 
ajallaan ja tavallaan. Hän voi kuljettaa meitä syvien 
laaksojen kautta kohti valoa, joka nyt luomakun- 
nassa loistaa mitä kuulaimmin. Laaksosta tie johtaa 
vähitellen vuoren huipulle, josta voimme katsella 
taivaanrantaa, valaistua vastarantaa, kuten uskovaiset 
ihmiset tuntevat sydämessään. Valaistu vastaranta 
häämöttää jokaiselle, joka huokaa Jumalan puoleen 
ja rukoilee häneen Pojaltaan armoa ja anteeksianta- 
musta. ’Jeesus Kristus, Jumalan poika, armahda mi- 
nua syntistä, Jeesus Kristus Jumalan Poika armahda 
minut syntistä.’ 

Ensimmäistä päivääni Pietarissa on seurannut 
noin 500 muuta päivää siellä naapurissa. Kirkko on 


noussut. Jumalan seurakunta saa hengittää vapaasti, 
uskovat kokoontuvat seuroihin, jumalanpaveluksiin, 
nuoret omiin tapahtumiinsa. Kristilliset lehdet il- 
mestyvät. valtionpäämiehet osallistuvat jumalanpal- 
veluksiin, ristinmerkki tehdään niin Pyhän Marian 
kirkon ehtoollispöydästä noustaessa kuten ortodok- 
sien kirkon alttarilla. ’Kun kristityn on nimi mulla, 
tee siksi minut todella.’ 

Päivän evankeliumi on osa Jeesuksen vuosisaarnaa. 
Sana käy kohti, se suorastaan ajaa meidät tutkimaan 
sydämenne tilaa kaikkien aistiemme osalta. Kehom- 
me ja koko olemuksemme on Jumalan luomaa meissä. 
Silmä ja käsi ovat tarkoitetut hyviä tekoja varten. 
Silmät ovat sielun peili. Kätten työllä moni hankkii 
toimeentuloa itselleen ja perheelleen. Mutta näillä 
arvokkailla ruumiinosilla voimme myös tehdä syntiä. 
Silmien himoitseva katse siirtyy ajatuksiin ja johtaa 
tekoihin, joista omatuntomme syyttää. Sydämestä 
lähtevät pahat ajatukset, jotka eivät ole sellaisia ruko- 
ushuokauksia, jotka synnyttävä iloa ja rauhaa ihmiset 
ja kansojenkin keskuudessa. 

On selvää, että kukaan ei ole synnitön. Jumalan laki 
on elämän oma laki. Vaikka kuinka ihminen pyrkisi 
sovintoon sydämensä synneistä, hän ei siihen omin 
voimin onnistu pääsemään. Miltei klassinen esimerk- 
ki tästä on venäläisen kirjailija Leo Tolstoin kirjan Isä 
Sergei kuvaus miehestä, joka jättää keisarillisen Ve- 
näjän huvielämän ja pakenee luostariin. Hän koettaa 
noudattaa Jeesuksen vuosisaarnan ehdottomia sään- 
töjä ja ohjeita luostarissakin. Kuitenkin hän lankeaa 
silmien pyynnön houkutuksiin. Hän tajuaa tehneensä 
väärin ja sen seurauksena hän hakkaa kätensä poikki 
ja näin tahtoo sovittaa itse lankeemuksensa. Tässä 
osin Leo Tolstoin omaelämäkertaansa luotaavassa 
mykän aikakauden filmissä on vinha perä: ”Ja jos 
oikea kätesi viettelee sinua, hakkaa se poikki ja heitä 
pois. Onhan sinulle parempi, että menetät vain yhden 
jäsenen, kuin että koko ruumiisi joutuu helvettiin” 

Pietarissa Anitskovin sillan kupeessa Fontanka- 
kanaalin varrella on muistolaatta, jossa mainitaan 
Leo Tolstoin oleskelusta Pietarissa. Aina silloin tulee 
mieleen tuo vanha elokuva, joka osoittaa sen, ettei 
meistä kukaan ole synnitön eikä kukaan voi pelas- 
tua omin neuvoin. Siksi saammekin rukoilla: ’ Jeesus 
Jumalan poika armahda minua syntistä. Jeesus Kristus , 
Jumalan Poika armahda minua syntistä” Amen. 

IKIAIKAISIA LUOSTAREITA - MATKAKERTOMUS 

LUOSTARIMATKA 22. -23.5.2013 



Keskiviikko 22.5. 

Helsingistä Tallinnan kautta 
Värskan Setokaismuseoonja sieltä 
Vöruun 

Matka alkoi aamulla Helsingin 
Rautatientorilta. Liikenneruuh- 
kien takia bussi tuli puoli tuntia 
myöhässä. Jännitettiin, keritään- 
kö laivaan. Onneksi kaikki meni 
hyvin ja saavuimme puoli kuuden 
aikaan Värskaan, missä tutus- 
tuimme Seto-museoon ja söim- 
me Seto-ravintolassa päivällisen, 
joka oli perinteinen paikallinen 
menu monine ruokalajeineen. 
Sitten siirryimme Vöruun, jossa 
yövyimme SPA-hotelli Kubijassa. 
Kirjoittaneet 

Terttu Pilvi ja Pike Sampo 

Menu 

Söir 

Pakspudör 
Kama rosinide 
Kuumne tsäi 

Torstai 23.05. 

Vörusta rajanylityspaikalle ja siel- 
tä Petserin luostariin ja Pihkovaan 

Ihana aamu kauniissa Kubija Spa 
hotellissa upeine kylpytiloineen 
ja maisemineen! Pysähdyimme 
Pyhän Katarinan kirkolla tutus- 
tuen kirkkopihalla olevaan luo- 
mis- ja Kristuksen elämää kuvaa- 
vaan näyttelyyn. Sieltä ajoimme 
Luhamaa/Shumilimon rajanyli- 
tyspaikkaan, jossa odoteltiin pää- 

syä Venäjän 
puolelle lähes 
kolme tuntia 
ihmetellen ve- 
näläistä byro- 
kratiaa. Rau- 
hallisesti hoiti 
kuljettajamme 
Esa tarvittavat 
dokumentit 
uuskuntoon. 


Petserin kylässä oppaamme 
Lilia ja venäjänkielinen paikal- 
lisopas jo odottivat meitä ja joh- 
datelivat lounaan jälkeen sadun- 
hohtoiseen Petserin luostariin, 
joka on toiminut yhtäjaksoisesti 
yli 500 vuotta. Luostari rotkossa 
oli aluksi erakkomunkkien kaiva- 
mia luolia. Iivana 
Julma rakennutti 
sen suojaksi ki- 
vimuurin tornei- 
neen. Luostarin 
perustajana pide- 
tään pappi Joonas 
Sesnitsiä. 1500- 
luku oli luostarin 
kukoistusaika, uu- 
sia kirkkoja raken- 
nettiin, ja se toimi voitokkaasti 
Venäjän länsirajan puolustus- 
linnakkeena torjuen Puolan ja 
Liettuan sekä kuningas Kustaa 
II Adolfin hyökkäykset. 

Luostarissa on 10 kirkkoa. Se 
toimii vireästi sekä hengellisenä 
keskuksena että suosittuna mat- 
kailukohteena n. 80 munkin ja 
vapaaehtoisen voimin. Mieleen 
jäivät Uspeskin katedraali upei- 
ne ikoneineen, Pyhän Nikolain 


kirkko ja Pyhän Lasaruksen sai- 
raala ja arkkimandaatin vihreä 
talo. Tarton rauhan jälkeisinä 
vuosina 1920-1944 luostari si- 
jaitsi Viron alueella, joten sen 
toiminta jatkui keskeytymättä. 

Seuraava mielenkiintoinen koh- 
teemme oli kirkkojen kaupun- 
kina tunnettu Pihkova, jossa oli 
aikoinaan 26 kirkkoa, luostareita 
on vielä kaksi toiminnassa. Kaik- 
kialla oli kauniita vanhoja raken- 
nuksia ja puistoja. Velikajajoen 
partaalla oli Kreml linnoituksi- 
neen. Nousimme jyrkkiä portaita 
Pyhän Iivanan kirkkoon, jossa oli 
upeita ikoneja ja maalauksia. Vie- 
lä kävimme pikkukirkossa joen 
rannalla. Siellä munkki Vladimir 
kertoi, että Neuvostoaikana kir- 
kot suljettiin ja saksalaiset veivät 
mukanaan ikoneita samoin omat 
asukkaatkin. Olipa antoisa päivä, 
paljon ehdittiin kokea historian 
havinaa! Hotelli Ruskajan ruo- 
kasalissa päivä päättyi syöden ja 
tanssien. 

Kirjoittaneet 

Liisa Koponen ja Ritva Parmi 


Suulliim 

Suitsuliha leeväga 
Ubina vai maräpiirak 


Perjantai 24.5. 

Pihkovasta Hatsinanja Levasso- 
van kautta Kiviniemeen 

Seuraavana päivänä olikin yli 400 
kilometrin taival kohti Pietaria. 
Matkalla poikkesimme Hatsi- 
nassa Inkerin evankelis-luteri- 
laiseen kirkkoon, jossa meille 
tarjottiin kahvit ja voileivät ja 
kerrottiin, että Neuvostoliiton 
aikana kirkko oli ollut nuorison 
urheilusalina. 

Vaikuttava elämys oli, kun 
kävimme Levassovan hautaus- 
maalla, jonne Stalinin vainoissa 
vuosina 1933-38 oli haudattu 
pitkin metsää 40 000 telotet- 
tua kansanvihollisina. Sinne oli 
päätynyt monen suomalaisen, 
virolaisen kuin inkeriläisenkin 
taival. Venäjän karttaan oli mer- 
kitty punaisella pisteellä paikat, 
joissa lepäsi Stalinin vainon uh- 
reja. Henkensä menetti ainakin 
kaksi miljoonaa ihmistä. 

Saavuimme illan suussa Kivi- 
niemeen Vuoksen rannalle, missä 
yövyimme kaksi yötä motelli Lo- 
sevskajassa. 

Kirjoittaneet 

Helena ja Timo Palmujoki 

Lauantai 25.5. 

Retki Losovosta Konevitsaan ja 
Käkisalmelle 

Laiva irtosi Sortanlahden ran- 
nasta vanhojen laivanromujen 
vierestä. Järvi huokui vielä kyl- 
mänä. Tulosataman rannassa on 
pieni tsasouna, jonka luona Ant- 
ti-oppaamme kertoi perustiedot 
Konevitsan saaresta. Se on viisi 
kilometriä pitkä ja leveyttä on 
suurimmillaan kolme kilometriä. 
Tsasounalta siirryimme luostaris- 
sa vuonna 1858 vierailleen tsaari 


Aleksanteri II:n muistomerkille, 
joka on siirretty nykyiselle pai- 
kalle luostarin sisäpihalta. 

Muistomerkiltä on muutama 
kymmenen metriä luostarille, 
jonka perusti Novgorodissa syn- 
tynyt pappismunkki Arseni. Hän 
eli jokusen vuoden Kreikassa ja 
palattuaan Venäjälle asettui asu- 
maan Konevitsan saarelle. Joh- 
dettuaan luostaria 54 vuotta hän 
kuoli saarella vuonna 1447. 

Emme päässeet luostarin si- 
säpihalle ja kirkkoon pääportin 
kautta, sillä käynnissä oleva re- 
montti ja rakennustelineet estivät 
kulkemisen. Sivuportin kautta 
menimme isolle, kauniille sisä- 
pihalle, jonka keskustassa seisoo 
Konevitsan luostarin kirkko. 
Kirkon alakerran eli talvikirkon 
kunnostus saatiin valmiiksi kir- 
kon 600-vuotisjuhliin vuonna 
1993. Kirkon päänähtävyys on 
Konevitsan Jumalanäidin ikoni, 
tosin vain sen kopio. Sen edeltäjä, 
kopio sekin, on Uudessa Vala- 
mossa Suomessa. Alkuperäinen 
Kreikasta tuotu on tiettävästi 
hävinnyt vuosisatojen kuluessa. 
Luostarin muutakin omaisuutta 
on Suomessa, sekä Heinävedellä 
että ortodoksisessa kirkkomuseos- 
sa Kuopiossa. Kirkon yläkerta eli 
kesäkirkko on kunnostettu vain 
osaksi. Lukuisien rapistuneiden 
seinämaalauksien restauroiminen 
vaatii vielä paljon aikaa ja rahaa. 

Yhdessä siipirakennuksessa 
on valokuvanäyttely Konevitsan 
luostarin menneisyydestä ja ny- 
kyisyydestä. Samaan tilaan oli 
myös sisustettu näytiksi munkki- 
en yksinkertainen asunto eli kelja. 

Kirkon takana on muutama 
hauta, mm. igumeni Mavrikin, 
joka oli viimeinen Suomen ajan 


johtaja Konevitsassa. Reino Huk- 
ka kertoi, että igumeni Mavrikis- 
ta ja marsalkka Mannerheimista 
on olemassa kuva, kun Manner- 
heim vieraili tarkastusmatkalla 
Konevitsassa vuonna 1934. Mav- 
riki oli ollut Marskin lähettinä 
Venäjän armeijan aikana. 

Luostarin takana oleva muurien 
ympäröimä vanha hautausmaa on 
neuvostoaikana ollut venäläisten 
sotilaiden autojen parkkipaikka! 
Sotilaiden oleskelu saarella miltei 
50 vuoden ajan näkyy kaikkial- 
la saaren rappioituneessa tilas- 
sa. Siellä ovat myös ränsistyneet 
tallit ja navetat. Muutama lehmä 
oli niityllä aitauksessa ruohoa 
syömässä. 

Pääluostarilta vie tie saaren 
korkeimmalle kohdalle, Pyhälle 
Vuorelle. Tänne Arseni rakensi 
vuonna 1393 itselleen ensim- 
mäisen asumuksen, keljan. Tien 
alkupäässä oli pieni tsasouna, 
jossa Arseni voi matkalla leväh- 
tää. Tsasouna ei ole alkuperäinen 
vaan suomalaisten rakentama. 
Takana on muutama hauta. 

Arseni Konevitsalainen kuoli 
saarella vuonna 1447 ja hänen 
hautansa on ulkona pääkirkon ta- 
kana. Pyhän Vuoren skiittaa kor- 
jattiin paraikaa emmekä päässeet 
sinne sisälle. Skiitan ulkopuolella 
oli ennen Ilmestyksen tsasouna 
vuodelta 1740. Se on tuhoutunut 
ja nykyinen on lahja Lappeenran- 
nan ortodokseilta vuodelta 2003. 
Suomen aikana Pyhällä Vuorella 
asui noin 20 munkkia, jotka hoi- 
tivat ja viljelivät viereisiä peltoja, 
puutarhaa ja hedelmäpuita. 

Viimeinen tutustumisen koh- 
de oli Hevoskiven kirkko, joka 
on rakennettu suuren kiviloh- 
kareen päälle. Luostarin perus- 

tamislegendan mukaan kivi oli 
mantereen karjalaisten uhripaik- 
ka, jossa nämä uhrasivat saaren 
haltijoille hevosen saadakseen 
suojelun karjalleen, jonka toivat 
kesän ajaksi saarelle. Ensimmäi- 
nen kirkko/tsasouna rakennettiin 
vuonna 1815 ja se on tuhoutu- 
nut. Nykyinen on rakennettu 
1990-luvun puolivälissä. 

Tultuamme Konevitsan saarel- 
ta ajoimme Käkisalmeen, jossa 
teimme pienen kierroksen ja 
joimme todella hyvät kahvit ja 
söimme hyvät makeat leivonnai- 
set. Oli kiva seurata miten käki- 
salmelaiset tytöt palvelivat meitä 
- hitaasti mutta varmasti! 

Ostoskuitit kirjoitettiin käsin 


vaikka tiskillä näytti olevan kas- 
sakonekin. Sen funktio jäi arvoi- 
tukseksi! 

Hotellille tullessa meillä oli 
tilaisuus tutustua paikalliseen 
toriin ja kahteen kauppaan. 

Ostimme naposteltavaa iltabi- 
leisiin. 

Illallisen jälkeen siirryimme 
Vuoksen rantaan nauttimaan 
Alinan hankkimaa kuohujuomaa 
ja paikallisen torin antimia, oli- 
han kyseessä matkamme viimei- 
nen ilta. 

Kirjoittaneet 

Outi ja Mikko Mäkelä 


Sunnuntai 26.5. 

Viipurin ja Vaalimaan kautta 
Helsinkiin 

Matkatoverimme Reino Hukka 
kertoi Viipurin nähtävyyksis- 
tä. Alkuperäisen Eliel Saarisen 
suunnitteleman mahtavan gra- 
niittisen rautatieaseman venä- 
läiset räjäyttivät v. 1941. Seu- 
raavaksi Reino kohdisti huomi- 
omme Pantsarlahden bastionille 
rakennettuun taidemuseoon, 
joka on noin kaksi vuotta sitten 
kunnostettu Eremitashin Suo- 
men osastoksi. Sitten olikin vuo- 
rossa kauppatori. Suuntasimme 
Kauppahalliin tavoitteena saada 
kuuluisaa Viipurin limppua. Ei 
löytynyt, ja torilla 
joku tiesi kertoa, 
että Pullin leipomo 
on siirtynyt Lap- 
peenrantaan. 

Reino oli bussissa 
kertoillut kaupun- 
gin kolmesta hau- 
tausmaasta, Risti- 
mäen, Lepolan ja 
Sorvalin. 

Halliostosten jälkeen matka 
jatkui. Alkoi selvitä, mikä ohjel- 
massa luvattu yllätyskierros olisi. 
Ennen Sorvalin hautausmaalle 
saapumista (perustettu v. 1798) 
Reino kertoi, kuinka oli onnistu- 
nut selvittämään setänsä hauta- 
paikan sijainnin Mik- 
kelistä löytyneiden 
hautakarttojen avul- 
la. Alue oli tuhottu, 
useimmat hautakivet 
viety pois, mutta Rei- 
no oli raivauttanut se- 
tänsä haudan kohdan 
ja pystyttänyt siihen 
uuden hautakiven. 



Reino Hukka setänsä haudan ääressä. 


Tämän jälkeen kiertelimme 
tovin hiljaa ja haikein mielin 
MonreposT puistossa. Alka- 
va kevään vehreys ei pystynyt 
peittämään sen ränsistymis- 
tä. Monella mielessä soi laulu 
”Iäks'syömmeen kätkenyt oon 
Monrepos n.... 

Vaalimaalle tultua raja- ja tul- 
limuodollisuudet sujuivat tosi 
nopeasti, ihan eri malliin kuin 
Viron Luhamaalla. 

Antoisa ja mielenkiintoinen 
matka jännitysmomentteineen- 
kin, muisteltavaa ja sulatettavaa 
riittää. 

Kirjoittaneet 

Liisa Pietikäinen ja 

Airi Pöyhönen 

INKERILÄISET, KUKA KUKIN ON 

TOIMITUSKUNNAN PUOLESTA: PEKKA VVIKBERG 

Inkeriläiset 2 

KUKA KLIKIN ON? j 


I nkerin kulttuuriseura on 
julkaissut inkeriläisen hen- 
kilömatrikkelin, Inkeriläiset, 
kuka kukin on. Siitä tehtiin pää- 
tös Tarton kesäjuhlilla v 2008, 
jolloin Kulttuuriseura ilmoitti 
ottavansa sen tehtäväkseen. Kun 
aloitimme kokoamisen, ei rahoi- 
tuksesta ollut tietoa, toimittiin 
talkoohengessä. Vasta vuonna 
2011 Suomen Kulttuurirahasto 
myönsi kirjan toimitustyöhön 
apurahan. Painatuskulut pyritään 
saamaan takaisin kirjamyynnillä. 

Kokoamisesta on vastannut 
toimituskunta, johon alun pe- 
rin kuuluivat Helena Miettinen 
päätoimittajana, Toivo Tupin ja 
Pekka Wikberg. Voidaan sanoa, 
että viime metreillä saatiin mu- 
kaan Aleksei Krjukov Pietarista 
ja Juho Mullonen Petroskoista. 
Saatiin runsaasti aineistoa N- 
liitossa ja Venäjällä vaikuttaneis- 
ta inkeriläisistä. Myös Viron ja 
Ruotsin inkeriliitot ovat toimit- 
taneet jonkin verran tietoja. 


Matkan varrella törmäsimme 
kysymykseen kuka on inkeriläi- 
nen? Keitä kirjaan otetaan? Sel- 
keäksi kriteeriksi otettiin suku- 
juuret. Inkerinmaalla syntyneet 
inkeriläiset: suomalaiset, inkeroi- 
set ja vatjalaiset ja heidän jälke- 
läisensä riippumatta siitä minne 
elämä on heitä kuljettanut. Mu- 
kaan otettiin myös Inkerinmaalla 
vaikuttaneita suomalaisjuurisia, 
kuten pappeja, jotka tulivat Suo- 
mesta. 

Aineiston hankinta oli se var- 
sinainen työ. Varmasti yli 90 % 
henkilöistä on tehnyt elämän- 
työnsä maaorjuuden lakkautta- 
misen jälkeen 1861. Silloin alkoi 
inkeriläisille vapaampi elämä. 
Kulttuuri ja koulutus kehittyivät. 
Perustettiin Kolppanan opettaja- 
seminaari ja kansakoulut yleistyi- 
vät. Suomenkielisiä sanomalehtiä 
julkaistiin, tietynlainen itsehal- 
linto kehittyi. Kuntiin, volostei- 
hin, valittiin kunnanvanhimpia. 
Merkkihenkilöitä alkoi nousta 


kansan keskuudesta ja heistä jäi 
tietoa jälkipolville. 

Toinen vedenjakaja on Venäjän 
vallankumous, jolloin osa sivisty- 
neistöstä ja osa pohjoisinkeriläi- 
sistä, noin 4000 henkeä, pakeni 
Suomeen. Heistä ja heidän jälke- 
läisistään on ollut helpompi saada 
materiaalia. N -liittoon jääneiden 
kohtaloista ei kirjoitettu tietojen 
puutteen vuoksi. Vallankumouk- 
sen jälkeiseltä ajalta Mullosen ja 
Krjukovin keräämät tiedot ovat 
korvaamattomia ja aikaisemmin 
julkaisemattomia. 

Tärkeimpiä lähteitä Suomessa 
toimivat Kolppanan seminaarin 
matrikkeli 1913, Inkeriläisten 
viesti sekä Pietarissa ilmestyneet 
suomenkieliset lehdet ennen 
vallankumousta. Lähdeaineis- 
tosta riippuen aineisto on kovin 
eritasoista. Sukututkimuksen 
kannalta on koetettu selvittää 
henkilön syntymäaika, -paikka 
ja vanhemmat. 

Kannen ovat suunnitelleet tai- 
teilijat Valeri Nuija ja Gennadi 
Leontjev. 

Henkilöluettelo löytyy kirjan 
lopusta, noin 2500 nimeä, 24 si- 
vua. Siellä on myös henkilöluet- 
telo ammattiryhmittäin. Valoku- 
via kirjassa on n 900, joukossa 
paljon ennen julkaisemattomia. 
Kirjassa on 400 sivua, se on ko- 
vakantinen ja painaakin n 1,5 kg. 
Kirja on kilpailutuksen jälkeen 
painettu Tallinnassa, painos on 
600 kpl. 



Kuka kukin on -teos, samoin kuin Inkeriläisten viestit kiinnostivat kovasti Turkuun 
saapuneita kesäjuhlien vieraita. 

Mikko (Mihail) Soitu 


LIISAN TARINA 


L iisa syntyi Inkerinmaalla savusaunassa 
4.11.1918 Uusi-Siverskajan kylässä Kopri- 
nan pitäjässä joka sijaitsee noin 65 km. Pieta- 
rista etelään. Hänen vanhempansa Maria ja Nikolai 
Rämönen olivat inkeriläisiä, kotona puhuttiin suo- 
mea joka oli myös Liisan äidinkieli. Suomenkielestä 
paikalliskoulua Liisa aloitti vuonna 1925, mutta jo 
12-vuotiaana joutui keskeyttämään koulunkäynnin 
ja siirtymään pakotetusti kolhoosiin maatalous- 
töihin äitinsä Marian avuksi. Kaikki kotieläimet, 
varastossa ollut vilja, maapalsta ja huvila joen ran- 
nalla takavarikoitiin, hevonen otettiin kolhoosin 
peltotöihin eikä se kauan jaksanut raataa siellä ali- 
ravittuna ja huonosti hoidettuna. Huvilasta tehtiin 
pioneerileiri ja sitten poltettiin. Vuosina 1930 -1936 
bolshevikit lopettivat kaikki suomenkieliset koulut, 
opettajat karkotettiin työleireille tai teloitettiin. 
Myös Uusi-Siverskajan suomenkielinen kansankou- 
lu ja kirkko oli suljettu ja opettajat ja pastori viety 
"mustalla variksella”. Opettajat laskettiin toistaisek- 
si vapaiksi kuulustelujen jälkeen, mutta pastorista ei 
kukaan kyläläisiltä enää koskaan kuullut mitään. 
Liisan isä Nikolai kuoli pian peltotöissä ensimmäi- 
sessä maailmansodassa saatujen kaasumyrkytyksien 
vuoksi. Myös Liisan pikkusisko kuoli silloin aivo- 
kalvon tulehdukseen. 

Liisa ja hänen äitinsä Maria jäivät elämään kah- 
destaan. Maria toimi myös kylän kätilönä, hänen 
käsien kautta maailmaan tulivat kaikki kylän lapset. 
Suomea ei enää saanut puhua avoimesti julkisilla 
paikoilla, kotona puhuttiin edelleen suomea. Kylän 
asukkaat menettivät kaiken omaisuutensa ja maa- 
palstansa ja joutuivat "Leninin Muisto”- nimiseen 
kolhoosin pakkotöihin. Ne jotka eivät suostuneet 
omaisuutensa valtiolle luovuttamaan ja kolhoosiin 
menemään karkotettiin Siperiaan tai teloitettiin 
"kansan vihollisina”. Teloituksia hoidettiin nopeas- 
ti, Stalinin luvalla kolme NKVD:n virkailija sai yh- 
teispäätöksellä teloittaa epäilyttäviä kansanvihollisia 
pikaoikeudenkäynnin jälkeen muutamassa päivässä 
pidätyksestä. Kaikki henkeen jääneet kyläläiset pel- 
käsivät, olivat vaiti ja kävivät kolhoosissa nöyrästi 
töissä palkatta. 

Vuonna 1938 Liisa meni naimisiin Myllykylä- ni- 
misen naapuripitäjän inkerinsuomalaisen Aleksan- 
teri Soittun kanssa jota hän tapasi pesäpallopelissä. 
Pian heille syntyi Nikolai- poika. 

Vuonna 1941 Aleksanteri kutsuttiin asepalveluk- 
seen Puna-armeijaan Suomen rintamalle. Yhdessä 
toisen inkeriläisen kaverinsa kanssa he loikkasivat 
Suomen puolelle. Liisa ei silloin tiennyt asiasta 
mitään. 

Vuonna 1942 saksalaiset joukot miehittivät Uusi- 
Siverskajan kylän ja koko Leningradin alueen. Ve- 
näläinen paikallisväestö siirrettiin Neuvostoliiton 
itäisiin alueisiin, inkeriläiset naiset, lapset ja van- 
hukset jäivät miehitetyille alueille. Stalin halusi 
siirtää myös suomalainen väestö mukaan, muttei ke- 
rinnyt. Hitlerin joukot tulivat ryminällä valloittaen 
nopeasti koko Inkerinmaan. Pommitusten aikana 
Liisa, Nikolai ja Maria piileksivät maakuopassa, 
pian kuitenkin saivat palata ehjänä säilyneeseen 
puutaloonsa. Siverskajan lomakeskuksessa perus- 
tettiin saksalaisten upseerikerho ja sairaala. Sak- 
salaissotilaat asuttivat monia inkeriläistaloja joissa 
oli enemmän tilaa. Suomekielinen koulu avattiin 
uudelleen ja paikallisväestö sai käydä myös avatussa 
luterilaisessa kirkossa jumalanpalvelusta kuuntele- 
massa. Koska alkuperäisiä pastoreita ei enää ollut 
saatavissa, kävi pastoreita Suomesta asti jumalan- 
palveluksia pitämään. 

Yöllä pelättiin neuvosto- partisaanien ryöstelyitä: 
tulivat metsästä keskellä yötä, aseella uhaten, veivät 
hapankaali ja hillopurkit kellarista. Päivisin taas 
saksalaiset sotilaat kiertelivät taloja porsaita kyttää- 
mässä, mutta sen jälkeen kun Liisa sanoi että karja 
on sairastunut koleraan, ei kukaan saksalaisista enää 
käynyt kysymässä. Porsas kasvoi vielä vähän ja se 
piti pistää lihaksi, muuten saksalaiset tai venäläiset 
olisivat sen joka tapauksessa vieneet. Liha suolattiin 
ja pantiin pyttyyn joka pistettiin yöllä maakuop- 
paan saunan taakse. Päivisin kerättiin nokkosta ja 
siitä tehtiin lettuja, vähän ruisjauhoja sekaan vaan 



Korpilahti/Putkilahti kesällä 1944 heinätöissä (vasemmalta oikealle: Perttu maatalon emännän nuorempi poika; Liisa; Nikolai; 
Paavo emännän vanhempi poika; Aleksanteri taustalla; Maria- mummo näkyy tytön takana). 


laitettiin ja maitoa, jos oli saatavana. Vaikka sak- 
salaiset tai venäläiset (ei ole varmaa tietoa) polttivat 
koko kylän, ettei partisaaneilla olisi enää mitään 
piilopaikkaa, eikä saksalaisilla asuintaloja, säilyi 
tulipalosta etäällä ollut sauna ja maahan kaivet- 
tu pytty sianlihoineen. Öisin kävivät Liisa äitinsä 
kanssa kaivamaan pytty esiin, ottivat lihat ja pis- 
tivät pytty takaisin maahan. Eräänä syyspäivänä 
Liisa meni joelle pyykkejä huuhtelemaan, 4-vuotias 
Nikolai oli mukana, hän meni riippusillalle hoiper- 
telemaan ja tipahti jokeen. Oredez-Joen alajuoksulla 
oli saksalainen upseeri autoaan pesemässä, huomasi 
pojan hukkuvan, hyppäsi jokeen ja pelasti Nikokin 
varmalta kuolemalta. 

Alkuvuoteen 1944 asti he asuivat kolmestaan 
savusaunassa kunnes kylän poikki käveli joukko 
suomalaisia upseereita kutsumassa kaikki poltet- 
tuun kylään jääneitä asukkaita kokoon. Kaikille 
kerrottiin että jokainen inkerinsuomalainen voi 
halutessaan pakata tarpeelliset tavaransa ja lähteä 
heidän kanssa Suomeen. Liisa lähti, samoin Maria 


ja Nikolai. Evakkoja kuljetettiin junalla Hatchinasta 
Tallinnaan jossa heidät pidettiin 2 viikkoa karan- 
teenissa täistä putsaamassa. Sitten kaikille annettiin 
uudet hienot vaatteet ja kuljetettiin laivalla Tallin- 
nasta Hankoon. Hangossa porukka haastateltiin, 
selviteltiin kuka mitä osaakin tehdä ja määrättiin 
sitä mukaan erilaisiin hommin ympäri Suomea. 
Liisa uteli omasta Aleksanteri- miehestä, että hän 
meni sotaan eikä sen jälkeen ole mitään kuulunut 
hänestä, ei kirjeen kirjettä tullut neljässä vuodessa. 
Ja yllättäen, Aleksanteri Soittu- niminen henkilö 
löytyi rekisteristä, hän olisi sijoitettuna Korpilah- 
teen erään tilan maataloustöihin. Liisa ilmoitti halu- 
avansa päästä samaan paikkaan miehensä kanssa ja 
näin he tapasivat jälleen Korpilahden Putkilahdessa. 

Alle vuoden verran Liisa oli karjakkona ja Alek- 
santeri sekatyöhommissa maatilassa, kunnes vuoden 
1944 lopussa tuli tieto, että on palattava takaisin In- 
kerinmaalle, että Stalin lupaa kaikille inkeriläisille 
omaisuutensa ja asuinpaikkakunnan oleskeluluvat 
mikäli he tulevat vapaaehtoisesti takaisin. Jos ei 

vapaaehtoisesti tahto tullaa, niin sitten tuodaan vä- 
kisin ja sitten tulee ongelmia. Maria- mummo halusi 
palata, Liisa ja Aleksanteri eivät. Liisan ystävätär oli 
lapseton, otti kamansa ja karkasi Ruotsiin. 

Vuoden 1945- alussa juna lähti Helsingistä kohti 
Leningradia (näin ainakin Liisa itselleen uskotte- 
li). Juna pysähtyi ensimmäisen kerran Viipurissa. 
Vaunut avattiin ja neuvostosotilaat käskivät kaikki 
ulos. Kaikki matkustajien tavarat pengottiin, virsi- 
kirjat ja muut suomenkieliset kirjat ja lehdet otettiin 
pois, miehet käskettiin siirtymään muualle, naiset ja 
lapset lastattiin takaisin junaan, vaunut suljettiin ja 
juna jatkoi matkaansa. Seuraava pysäkki oli Lenin- 
gradin sijasta Kalininin kaupunki (nykyisin Tver), 
joka sijaitsee noin 500 km. Pietarista Moskovan 
suuntaan. Ennen lähtöä Suomesta luvatusta kotiin 
paluusta ei ollut mitään puhetta, eikä kukaan pääs- 
syt Kalininskin alueelta poistumaan. Passit takava- 
rikoitiin, ilman passia liikkuminen Neuvostoliitos- 
sa oli rikos eikä junalippua saanut ostettua ilman 
henkilöpapereita. Kalininissa Suomesta palaajat 
sijoitettiin alueen eri kolhooseihin ja sovhooseihin 
pakkotöihin. Nälkää oli, raskasta työtä piti tehdä 
ja asua parakissa. Kaikki Suomesta saadut hyvät 
vaatteet kuluivat nopeasti ja muuttuivat ryysijiksi. 
Sairaanakin piti mennä metsään puita sahaamaan. 
Nikolai- poika ei puhunut enää venäjää ollenkaan, 
uudet paikalliset leikkikaverit luulivat häntä mykäk- 
si. Suomea ei saanut puhua ja Liisa neuvoi poikansa 
esittämään mykkää. 

Aleksanteri Soittu luokiteltiin maanpetturiksi, 
mutta annettiin mahdollisuus Verellä puhdistaa 
Neuvostokansalaisen maineensa” menemällä Puna- 
armeijaan sotimaan Saksalaisia vastaan. Stalinilla 
oli kova kiire Berliiniin ja hän tarvitsi kaikkia, jopa 
epäluotettavia miehiä rintamalle. Aleksanteri ehtii 
sotia muutaman kuukauden kunnes sota loppui 
toukokuussa 1945. 

Vuonna 1947 Liisa sai poikkeusluvalla palata ko- 
tiseuduilleen Uusi-Siverskajaan. Hänellä kun oli 
alaikäinen lapsi ja ikääntynyt äiti, sekä Natsi-Saksaa 
vastaan rintamalla taistellut aviomies. Näin Liisa ja 
Aleksanteri tapasivat jälleen Uusi-Siverskajassa. Lii- 
sa määrättiin samaan "Leninin Muisto”- nimiseen 
kolhoosiin karjaan hoitotöihin, mutta Aleksanteri 


ei saanut oleskelulupaa Leningradin alueella. Mos- 
kovan määräyksellä kaikki passissa suomalaisiksi 
merkityt neuvostokansalaiset luokiteltiin epäluotet- 
taviksi ja heiltä evättiin oleskelumahdollisuus 100 
kilometrin säteellä Leningradista. Uusi-Siverskaja 
oli 65 kilometrin päässä Leningradista. Uudeksi 
asuinvaihtoehdoksi tarjottiin joko Siperiaa tai Neu- 
vosto Karjalaa, jossa kipeästi tarvittiin metsäalan 
ammattimiehiä. Näin olleen, Aleksanteri sijoitettiin 
uudelle paikkakunnalle Belomorskiin metsäalan 
kolhoosiin puiden sahaushommiin. Asuinolot Be- 
lomorskissa olivat sen verran hankalat, pelkkä yh- 
teisparakki ilman pesuloita tai muita mukavuuksia, 
ettei raskaana ollut Liisa uskaltanut lähteä miehensä 
perään vaan jäi asumaan äitinsä ja poikansa kanssa 
Uusi-Siverskajaan. Jollain konstilla, Kalininskissä 
Liisa onnistui viranomaisille uskottelemaan että 
hän on venäläinen. Hän keksi kertoa viranomai- 
sille että heidät oli pakolla siirretty Suomeen eikä 
hän halunnut lähteä, vaan kaikki kyläläiset pantiin 
autoon ja vietiin väkisin juna-asemalle. Omalla 
neuvokkuudella hän sai itselleen passiinsa merkin- 
nän "venäläinen”, mikä helpotti elämää hänelle ja 
lapsilleen ratkaisevasti. 

“Oleilu Leningradin alueella 
passimerkinnällä “suomalainen ” 
oli vakava rikos, josta seurasi 
vankeustuomio. ” 

Vuonna 1948 syntyi isäni Aleksander Soitu. Syn- 
tymätodistukseen merkattiin: äiti Elizaveta Soitu 
- venäläinen, isä - tuntematon. Näin Aleksander 
Soitusta tuli täysivertainen Neuvostoliiton kansalai- 
nen. Vainojen ja teloituksien pelko oli voimakkaim- 
millaan suotien jälkeen aina vuoteen 1953- saakka 
milloin Stalin kuoli. Aleksanteri Soittu vanhempi 
kävi salaa Karjalasta Uusi-Siverskajassa perheensä 
tapaamassa ja houkuttelemassa heidät mukaan Be- 
lomorskiin, muttei siitä tullut mitään. Oleilu Le- 
ningradin alueella passimerkinnällä "suomalainen” 
oli vakava rikos josta seurasi vankeustuomio. Niin 
Aleksanteri vanhempi palasi takaisin Belomorskiin 
ja siellä hän eli elämänsä loppuun asti, virallisesti 
naimisissa Liisan kanssa, mutta uuden naisystävänsä 
kanssa. Heille syntyi kaksi lasta Belomorskissa. 

Kahden lapsen yksinhuoltaja Liisa työskenteli seit- 
semänä päivänä viikossa kolhoosissa karjakkona. 
Töihin hän lähti klo. 5 aamulla ja töistä palasi klo. 
22.00 illalla. Maria mummo teki lapsille ruokaa 
ja laski Nikolaita venäjänkieliseen kouluun. Omia 
lapsia Liisa näki vain nukkumassa, koska aamuisin 
kolhoosiin lähtiessään he vielä nukkuivat ja iltaisin 
töistä palattuaan olivat jo nukkumassa. Palkkaa 
maksettiin työnjohtajan vihkoon merkittyjen vii- 
vojen (trudodni = työpäivät) perusteella aina kuun 
lopussa jauhoina, perunoina ja punajuurikana. Ra- 
haa ei työnorjille maksettu ollenkaan. Omalla pikku 
maapalstalla sai kasvattaa vihanneksia omaan käyt- 
töön, kotieläimiä ei saanut pitää vaan kaikki työpa- 
nos oli annettava kolhoosille. Sairaslomaa ei annettu 
ellei pää ollut halki. Kerran navetassa lehmä potkaisi 
Liisaa polveen niin kovasti, ettei hän pystynyt kä- 
velemään ja polvi turposi. Loppupäiväksi annettiin 
aikaan huilata, mutta huomenna piti jo aamusta 
taas tulla navettaan. Liisa hoiti kolmeakymmentä 
lehmää yksin: ruokkii, pesi, lypsi kahdesti päivässä, 
siivosi kakat. Miehet heiluivat humalassa eivätkä 
tehneet mitään töitä. 

Suomea ei enää kylällä puhuttu ollenkaan, kaik- 
ki pelkäsivät kun "musta varis” ajoi pääkatua pit- 
kin. Istuttiin pimeässä mökissä verhot ikkunoissa 
ja toivottiin, ettei auto pysähdy ainakaan meidän 
pihassa. Virsikirja ja Katekismus piilotettiin patjan 
alle. Ihmisiä vietiin ja harva oli ”mustan varikseen” 
nousseista tullut takaisin. Jotkut palasivat kyllä vas- 
ta kymmenien vuosien jälkeen. Moni kylään palan- 
nut muutti nimensä ja sukunimensä venäläiseksi: 
naapuriherra Mankinen olikin palattuaan Mankov, 
Rämösistä tuli Rebov. 


naapurimummot lasitetulle terassille kuuntelemaan 
porukalla suomenkielistä jumalanpalveluslähetystä 
ja laulamaan radion mukana virsikirjasta. 

Liisa eli 85-vuotiaaksi ja kuoli rauhallisesti sa- 
nomalla isälleni että "täytyypä lämmittää sauna”, 
omassa puutalossaan vuonna 2004. Hän ei valit- 
tanut elämästään eivätkä vastoinkäymiset lannis- 
taneet häntä. 

Vuonna 2013 Milla Liisa Soitu on 1,5 v., aloit- 
tamassa päiväkotia. Santeri Aleksander Soitu 9 v. 
opiskelee Tuusulan ala-asteella tokalla luokalla ja 
suomenkielellä. Lapset varmasti tulevat kuulemaan 
iso-iso-vanhempiensa tarinaa. . . 

Alla Liisa- mummon muutamia 
sanontoja: 

”Me suomalaisia olemme , ja suomalaisiksi 
jäämme , me suomen tavat pidämme ja suo- 
malaisten päämme”. 

”Inkerinmaalla viearahaalla y Suomesta kotoi- 
sin ollaan”. 

”Ei viina virvoita , ei olvi anna voimaa”. 


“Istuttiin pimeässä mökissä verhot 
ikkunoissa ja toivottiin, ettei auto 
pysähdy ainakaan meidän pihassa. ” 

Neuvostoliiton romahtamisen jälkeen Liisa sai 
viettää eläkepäiviään puutarhansa hoidossa ja pe- 
runoita vapaasti kasvattamassa. Joskus illalla näin 
mummoni istuvan omassa huoneessaan, ikkunan Kirjoitti: 

verhot kiinni, valot sammutettuina kuuntelemassa Liisa Soitun lapsenlapsi Mikko (Mihail) Soitu 
Suomen radiota. Sunnuntain aamuisin taas tulivat Tuusulassa 20.03.2013 

KUVAREPORTAASI 

VIRON INKERILÄISTEN KESÄJUHLAT HAAPSALUSSA 29. - 30.6.2013 

SUOMALAISRYHMÄ VIRON MUTAKAUPUNGISSA 

Suomen Inkeri-liiton matkalla olivat mukana Anneli Mylläri (AM) ja Olli Hirvonen (OH), 
Anneli Kemppainen (AK) ja Juho Puumalainen (JP), Hilkka Toivonen (HT) ja Risto Toivonen 
(RT) sekä Alina-Sinikka Salonen (A-SS) ja Juulia Tokola (JT); juhlissa mukaan liittyivät myös 
Albert Kirjanen (AK) ja Toivo Puronen (TP). Matkaan liittyvistä matka- ja hotellivarauksista 
kiitämme matkatoimisto Baltic Express Toursia . 


LAUANTAI-ILTAA VIETETÄÄN VIRONRUOTSALAISTEN MUSEON AIBOLANDIN 
PIHALLA 



SUNNUNTAINA MESSUN JÄLKEEN MARSSITAAN KULKUEENA PROMENAADIN 
LAULULAVALLE 



Me Suomen juhlavieraat odotamme 
kulkueen liikkeelle lähtöä. Oikealta 
OH, AM, TP, AK, JT, JP, A-SS, AK, HT, RT. 
Kuva RT 



Vasemmalla: Tallinnan seuran 
puheenjohtaja Wladimir Väri 
ja Ruotsin Liiton puheenjohtaja 
Viktor Pajunen vaihtavat 
kuulumisia 
Kuva A-SS 



Suomen Inkeri-liitto ry tiedottaa 


Arvoisat lehtemme lukijat, 

olemme tehneet lehtemme ulkoasuun ja si- 
vumäärään muutoksia, jotka ovat nyt ensim- 
mäistä kertaa nähtävissänne. Aiemmin käyt- 
tämämme painotekniikka oli pienipainoksi- 
selle lehdellemme kallis. Olemme ottaneet nyt 
käyttöön uuden digitaalisen painotekniikan. 

Pyrimme muutoksella saamaan lehden kus- 
tannukset minimiin ja pitämään tilaushinnan 
ennallaan. Valitettavasti lehden tilaajakanta 
on vuosien varrella pienentynyt koska uusia 
tilaajia emme ole saaneet entisten tilalle. 


Kokouskutsu 

sääntömääräiseen 

syyskokoukseen 

Suomen Inkeri-liitto ry:n 
sääntömääräinen syyskokous 
pidetään lauantaina, lokakuun 26. 
päivänä 2013 klo 14.00 Karjala- 
talolla Inkeri-kodissa 
Käpylänkuja 1, 00610 Helsinki 

Kokouksessa käsitellään säännöis- 
sä syyskokoukselle määrätyt asiat 
sekä liiton sääntömuutos. 


Samalla muutetaan myös lehden sivumäärä. 
Pääsääntöisesti lehdessä tulee olemaan 24 si- 
vua. Lehden ilmestymiskerrat säilyvät 
ennallaan siis kuusi lehteä/vuosi. Vaikka kak- 
soisnumerot vuoden 2013 alusta poistuvat, 
kasvaa vuoden kokonaissivumäärä hieman, 
ja saatte enemmän luettavaa. 

Vuonna 2013 lehdet numeroidaan 1- 6. 

Antoisia lukuhetkiä. 


Äänivaltuutettuja ovat v. 2013 
jäsenmaksunsa maksaneiden jä- 
senjärjestöjen valtuuttamat hen- 
kilöt sekä ne hallituksen hyväk- 
symät henkilöjäsenet, jotka ovat 
maksaneet v. 2013 jäsenmaksunsa. 

Hallitus 



Kutsu 

kaikille teille eri-ikäisille ihmisille, joilla on 
inkeriläinen tausta , mutta jotka ette ole osallistuneet 
inkeriläisille järjestettävään toimintaan. 



Tervetuloa 

maanantaina 9.9.2013 klo 18.00 

tilaisuuteen, jossa voitte tavata 
vastaavassa tilanteessa olevia ihmisiä. 

Ohjelma 

on vapaa. Lähtökohtana on, että 
vaihdatte ajatuksia ja kokemuksia siitä, 

• onko inkeriläistaustanne jotenkin 
vaikuttanut elämäänne, 

• millaisen vaikutelman olette 
saaneet inkeriläisten tilaisuuksista ja 
juhlista, 

• onko teillä halua ja/tai 
mahdollisuutta itse osallistua 
mihinkään toimintaan ja 

• millainen toiminta saattaisi teitä 
kiinnostaa. 

Mukaan tulo 

ei sido teitä mihinkään! Suomen 
Inkeri-liitto on kiitollinen, jos 
saamme välitetyksi teille tiedon, että 
kunnioitamme jokaisen henkilön 
omaa halua "esiintyä" inkeriläisenä. 
Samalla toivomme, että jokainen 
inkeriläistaustainen henkilö saa 


ainakin tiedon siitä, että inkeriläisten 
hyväksi tehtävässä toiminnassa ovat 
entisten lisäksi uudet ideat ja henkilöt 
tervetulleita. 

Paikka 

on Karjalatalon 2. kerroksessa 
sijaitseva Inkeri-koti. Osoite on 
Käpylänkuja 1, 00610 Helsinki. 
Seuraavat kulkuneuvot tuovat lähelle: 
bussit 52,55/55K, 56, 57, 65A, 69, 

506. Käpylän asemalta on alle lkm 
kävelymatka. 

ANNA SANAN KIERTÄÄ! 

TUO KAVERISIKIN! 

AINUTLAATUINEN TILAISUUS! 


TAPAHTUMAKALENTERI 2013 


Suomen Inkeri-liiton matkat ja tapahtumat loppu vuonna 2013 

Hyvinkään Inkeri-kerho 

Hyvinkään Inkeri-kerho ry kokoontuu seu- 
rakunnan aulakahviossa (Hämeenkatu 16) 
aina kuukauden 1. sunnuntaina. 

Tiedustelut Irja Pelkonen, 
inkerikerho@gmail.com tai 
p. 040 550 5712 

• Kesäkuussa Myllytilalla on karjalais- 
ten ja inkerinsuomalaisten päivä 

• Heinäkuussa on Inkerinliiton kesä- 
juhla Turussa. 

• Elokuussa retki seurakunnan majalle 
Heruusiin. 

Lahden seudun Inkeri-seura 

Kerhoillat joka kuukauden toinen maa- 
nantai alkaen kello 15 Luther kirkolla, 
osoitteessa Vuorikatu 37. 

• Syyskuu 9. Kerhoilta 

• Lokakuu 14. Syyskokous 

• Marraskuu 11. Kerhoilta 

• Joulukuu 9. Jouluruokailu klo 13 

Kerhoiltojen kahvituksen sovimme vuo- 
rotellen jo edellisessä kokouksessa. 

Jäsenmaksu Lahden seudun Inkeri-seu- 
ran jäsenmaksu vuodelle 2013 on 
15 euroa/henkilö. 

Maksun voi suorittaa kerhoillassa rahas- 
tonhoitajalle tai pankkiin tilille 
Nordea 129830-24722 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Turun Inkeri-seura 

Besseda-teehetket jatkuvat Palvelupisteessä 
joka kuukauden 1. ja 3. perjantai kello 
13 Irma Kapasen vetämänä. 

Juhlatilaisuudet Varissuon kirkolla 
(Kousankatu 6), kello 14 alkaen. 

Palvelupiste, Uudenmaankatu 1. 

Puh. 233 2565 

• 29.9. Mikkelinpäiväjuhla 

• 5.10. Inkerin päivä 

• 2.11. Pyhäinpäivän kunniakäynti 
seppeleenlaskuineen Turun hautaus- 
maalla Inkeriläisten muistomerkillä 
klo 12 ja sen jälkeen kahvi- ja ohjel- 
matilaisuus Varissuon kirkolla 

• 26.12. joulujuhla 

Helsingin seudun Inkeri-seuran 
tapahtumia 

Anitta Uine anitta@inkeriseura.com tai 
p. 050-5659805 

Työpajat järjestetään Karjalatalon Inkeri- 
kodissa (Käpylänkuja 1, Helsinki). 

Tiedustelut Toivo Tupin p. 040 578 3894 

Liittomme puheenjohtaja päätti Turun kesäjuhlassa tervehdyksensä Siuna- 
ukseen. Hän oli tuonut sen mukanaan Haapsalun juhlajumalanpalveluksesta. 
Siunauksen ajatuksilla on turvallista käynnistää syyskauden toiminta. 

Hyvä taivaan Isä. Me kiitämme sinua tästä päivästä. 

Armosi aurinko on vielä yllämme ja Sinun siunauksesi jatkuu. Kiitäm- 
me sanastasi, joka on ollut voiman lähde vaikeina aikoinamme. Anna 
meidän olla uskollisia sanallesi, vaikka koko maailma kääntyisi Sinua tai 
meitä vastaan. 

Siunaa Inkerin maata. Siunaa kaikkia inkerinsuomalaisia, missä ikinä he 
nyt asuvat. Siunaa Venäjää, Suomea ja Viroa, ja anna, että Inkerin kulttuuri 
voisi niissä maissa säilyä ja kukoistaa. Siunaa Inkerin kirkon työtä, mutta 
myös Suomen ja Viron ev-lut kirkon työtä inkerinsuomalaisten keskuudes- 
sa. Anna nuorison taas löytää esi-isien ja -äitien usko. Jaa kansoillemme 
maallista ja hengellistä hyvää. 

Olemme saaneet kokoontua Sinun huoneeseesi rukoilemaan siunaus- 
tasi tälle juhlallemme. Anna sen onnistua. Vahvistakoon tämä yhteyden 
tunne myös sitä tietoisuutta, että kuulumme Sinun perheeseen. Olkoon 
se tietoisuus yhdistävänä tekijänä myös maallisissa asioissamme. Siunaa 
kaikkia tämän juhlan järjestäjiä ja anna heille voimaa ja innostusta jatkaa 
samassa hengessä. 

Kiitämme Sinua kaikista sukupolvista, jonka perinnön kantajina me nyt 
tässä olemme. Anna että toteuttaisimme sen tehtävän, jonka olet meille 
antanut tässä sukupolvien saatossa. 

Anna kerran päästä perille iankaikkiseen rauhaan ja autuuteen, jossa 
edesmenneet sukupolvet jo ovat, että siellä suuressa laulujuhlassa voisimme 
kiittää ja ylistää Sinua ikuisesti. Aamen. 





Urmas Oras , Tarton apulaispappi 


Suomen Inkeri-liitto ry 


• • 

INKERILÄISTEN viesti 


7/2013 






KANSIKUVA 

Setukaisten suvijuhlissa 
Viron Luhamaalla sai 
nauttia pukuloistosta. 
Kuvaaja Alina-Sinikka 
Salonen. 


Tässä numerossa - Inkeriläisten viesti 7/2013 


Pääkirjoitus 3 

Kirj ailij avieraita Inkeri-kodissa 5 

Kielimiehen polku 9 

Setukaisten kuningaskunnan suvijuhlissa 11 

Inkeri-aiheista kirjallisuutta -liite 13 


Numero 8/201 3 ilmestyy 
viikolla 51. Aineisto 
toimitukselle 21.1 1 
mennessä. 


Uutisia Inkeristä 18 

Aale Tynni-Haavion syntymästä 100 vuotta 20 

Matkan varrelta 23 


Numero 1/2014 ilmestyy 
viikolla 5. Aineisto 
toimitukselle 7.1. 
mennessä. 


Tapahtumakalenteri 26 

Kunnia esi-isiemme maalle 28 


Inkeriläisten viesti 


JULKAISIJA 

Suomen Inkeri-liitto ry. 

www.inkeriliitto.fi 

suomeninkeriliitto@gmail.com 

Puheenjohtaja Alina-Sinikka 

Salonen 

p. 040 743 7042 

alinasinikka@gmail.com 

TOIMISTO 

Lehden tilaukset ja 
osoitteenmuutokset, 
jäsenmaksut, tuotetilaukset yms. 
Osoite: Inkerikoti, Karjalatalo 
Käpylänkuja 1, 00610 Helsinki 
tai p. 045 261 2342 

PANKKI 

Danske Bank 

FI51 8000 1200 3063 64 

ILMOITUKSET/€ 

1/1 sivu 250€ 

Vi sivu 135€ 

14 sivu 85€ 

Kuolinilmoitukset 17€ 

Kiitos- yms. ilmoitukset 1 0€ 


LEHDEN VUOSITILAUS 201 3 

35€ EU-maat 
40€ muualle 

TILAAMINEN 

Maksu tilille ja osoitetiedot 
kuitille ja Suomen Inkeri-liitto ry:n 
toimistoon. 

LEHDEN TOIMITUS 

Päätoimittaja 
Alina-Sinikka Salonen 
Toimitussihteeri 
Riikka Mahlamäki-Kaistinen 

TOIMITUKSEN OSOITE 

Renkkelintie 28 

40950 Muurame 

p. 050 599 6773 (ark. 9-17.00) 

inkerinviesti@suomi24.fi 

PAINOPAIKKA 

Picaset Oy 
Helsinki 

Lehti ilmestyy kuudesti vuodessa. 
Aineisto palautetaan vain 
erikseen pyydettäessä. 


INKERILÄISTEN 

SIVISTYSSÄÄTIÖ 

Hallituksen pj. Toivo Iho 
Bredantie 6 E 22, 

02700 Kauniainen 

PÄÄKIRJOITUS 

Puheenjohtajan mietteitä 

Alina-Sinikka Salonen 



K un kirjoitan tätä, edessä 
on kiinnostavia tapah- 
tumia: ensiksi matka 
Hatsinaan. Siellä juhlitaan suo- 
menkielistä opettajien koulutus- 
ta, joka alkoi 150 vuotta sitten 
Kolppanan seminaarissa. Sa- 
malla vietetään Inkerin Liiton 
25-vuotisjuhlaa. 

Kotiin paluun jälkeisenä sun- 
nuntaina Suomen Inkeri-liitto 
järjestää yhdessä Helsingin 
Mikaelin seurakunnan kanssa 
Iloisen kansanopetuksen juh- 
lan, alkoihan suomenkielinen 
opettajien koulutus Jyväskylän 
seminaarissa samoihin aikoihin 
kuin Inkerissä. Tilaisuuksista 
kerrotaan seuraavassa Viestissä. 

Menneeseen kesäkauteen on 
liittynyt monenlaista toimintaa, 
josta kerrotaan tässä numerossa. 
Yksi tilaisuus on jäänyt erityi- 
sesti askarruttamaan mieltäni. 
Se oli ” Kutsu ihmisille , joilla on 
inkeriläinen tausta , ja jotka eivät 
ole osallistuneet inkeriläisille jär- 
jestettävään toimintaan \ (Viesti 
5 - 6/2013 , sivu 21) 

Tilaisuuden vähäinen osanot- 
tajamäärä pani minut muiste- 
lemaan vuosikymmeniä, joiden 
aikana kypsyin ymmärtämään, 
kuka minä olen, mihin kansaan 
minä kuulun. Tiedän, että olen 
Inkerissä syntynyt, inkerinsuo- 
malaisista vanhemmista, ja tiet- 
tävästi myös esivanhempani ovat 
olleet inkerinsuomalaisia. 


Tulin Suomeen 2,5 vuoden ikäi- 
senä. Perheemme halusi suo- 
malaistua. Tästä seurasi, että 
kymmenien vuosien ajan kielsin 
kansani, häpesin alkuperääni ja 
koin monenlaisia erilaisuuden 
ja eriarvoisuuden tuntemuksia. 
Pelkäsin, mitä tapahtuu, jos/kun 
ihmiset saavat tietää, että olen 
inkeriläinen. 


Lapsuusvuosina koko lähiympä- 
ristö tiesi asian. Sen ajan traumat 
ovatkin vähäisemmät, toihan 
inkeriläisyys myös myötätuntoa 
ympäristön taholta. 

Kun tulin oppikouluikään, muu- 
timme paikkakunnalle, jossa 
kouluun olisi lyhyt matka. Nyt 
tuli ilmitulon pelko. Ja häpeä. 

Enhän edes pystynyt toimitta- 
maan koululle sen vaatimaa ”pa- 
pintodistusta”. Ongelma tosin 
poistui ystävällisen kirkkoher- 
ran ottaessa meidät seurakunnan 
jäseniksi Vaikka minulla ei olisi 
oikeutta siihen”, hän totesi ja sää- 
litteli meidän kovaa kohtaloam- 
me. - Tieto inkeriläisyydestäni 
tietenkin levisi. 

Sitten tapahtui onnenpotku, van- 
hempien työpaikka siirtyi Hel- 
sinkiin. Mikä onni ja autuus oli 
alkaa koulu niin, että kukaan ei 
tiennyt minusta mitään! - Vas- 
ta muutama vuosi sitten, kun 
lounastimme ylioppilasluokkani 
kanssa, kerroin olevani inkeriläi- 
nen. Sitä ihmetystä: miksi kerrot 
vasta nyt! - Niin, miksi? 

” Mutta eihän sitä 
tiedä, kuinka ajatukset 
muuttuvat. ” 

Juuriaan hävennyt ja salaillut in- 
keriläistyttö on vasta eläkeikäi- 
senä kypsynyt hyväksymään sen, 
että on se, mikä on. Olen vuosi- 
en kuluessa lopultakin ymmär- 
tänyt, että suomensuomalaisen 
ulkokuoreni alla on koko elämä- 
ni ajan värjötellyt ja piileskellyt 
inkerinsuomalainen ihminen, ja 
että juuri tämä identiteettini on 
se oikea ja aito. Kun olen alussa 
sen hylännyt, olen hylännyt it- 
seni. Nyt, kun olen kääriytynyt 
siihen, olen kotonani, olen oma 
itseni. 

Suren sitä, että monet elävät koko 
elämänsä vastaavien pelkojen val- 
lassa. On kova kohtalo hävetä jopa 


omien perheenjäsenten edessä. 
Tällaisiakin kokemuksia ihmiset 
ovat minulle elämästään kertoneet. 

Vanhempani kävivät inkeriläis- 
ten tilaisuuksissa. Itse muistan 
käyneeni yksillä kesäjuhlilla. Ei 
olisi tullut kuuloonkaan, että 
olisin ottanut osaa mihinkään 
säännölliseen toimintaan! 

Nyt palaan tapahtumaan, joka 
pani minut muistelemaan näitä 
aikoja. Tilaisuudessa oli paikalla 
minun lisäkseni 7 henkilöä, jois- 
ta kolme oli Helsingin seudun 
seuran johtohenkilöitä. 

Yksi jäljelle jäävästä neljästä oli 
suomensuomalainen. Hän oli 
sisä-Venäjällä tavannut inkeri- 
läisiä. Siitä alkaen hän on ollut 
inkeriläisten ystävä. - Yksi on 
elänyt inkeriläisen suvun keskel- 
lä; isoisänsä on ollut keskeinen 
vaikuttaja sekä Inkerinmaalla 
että Suomessa. - Kaksi muuta 
olivat minun perheestäni. Poi- 
kani myönsi, että inkeriläisyys 
ei ole merkinnyt hänen elämäs- 
sään muuta kuin pientä kuriosi- 
teettia. Hän jätti tulevaisuuden 
avoimeksi: ” En ainakaan vielä 
ole kiinnostunut osallistumises- 
ta. Mutta eihän sitä tiedä, kuin- 
ka ajatukset muuttuvat.” Hänen 
tyttärensä, ”vunukkani” Juulia, 
kohta 17 v., sanoo tuntevansa 
olonsa kotoisaksi inkeriläisten 
tilaisuuksissa. Hän onkin ollut 
juhlissamme Venäjällä, Virossa ja 
Suomessa. ”En kuitenkaan ajat- 
tele itseäni inkeriläiseksi”, Juulia 
toteaa. 

Olen tyytyväinen, että järjestin 
tilaisuuden, vaikka Liiton hal- 


lituskin ennusti sen turhaksi. 
- Kun miettii minun tarinaani 
ja näkee ympärillään sen ora- 
vanpyörän, jossa ”ruuhkavuosia” 
elävät niin suomensuomalaiset 
kuin inkerinsuomalaiset perheet 
polkevat, lopputulos oli ennakoi- 
tavissa. 

Rakas lukijani! Inkerinsuoma- 
laisten aktiivisten osallistujien 
määrät vähenevät koko ajan ikä- 
ryhmien molemmista päistä. Se 
on tosiasia, joka ei ole meidän 
hallittavissamme eikä päätettä- 
vissämme. Eikä se ole kenenkään 
vika! Annetaan ihmisten tehdä 
omat valintansa ilman syytöksiä 
tai vaatimuksia. Ollaan iloisia 
jokaisesta, joka on löytänyt in- 
keriläisyyden voimavarakseen. 
Tehdään me, jotka olemme ku- 
vioissa mukana, työmme niin hy- 
vin kuin osaamme. Se on ihan 
riittävästi. 

Mutta: Pannaan talteen erilaista 
aineistoa heitä varten, jotka myö- 
hemmin kiinnostuvat juuristaan! 

Ehdotus: Jos epäilet, että kerää- 
mäsi inkeriläisaineisto joutuu 
kaatolavalle, tee hyvissä ajoin tes- 
tamentti Inkeriläisten Sivistys- 
säätiölle tai Suomen Inkeri-liitto 
ry: lie. Säilytystiloja ei vielä ole, 
mutta jos aineistoa alkaa tulla, 
tilan on pakko järjestyä! 

KIRJAILIJAVIERAITA 

Inkeri -kodissa 14. syyskuuta 2013 

Alina-Sinikka Salonen 

Kesäinen syyskuun päivä varmaan erehdytti jäseniämme vuodenajasta. Oli niin hyvät vierailijat, että heitä olisi halunnut 
esitellä suuremmalle kuulijakunnalle. Molemmista paistaa harras rakkaus ja sympatia inkeriläisiä kohtaan. Aina joskus 
löytää supi suomalaisia, jotka ovat jossakin elämänsä mutkassa tai matkassa sattumalta kohdanneet inkeriläisen ihmisen 
ja menettäneet sydämensä inkeriläisyydelle. 

Sinikka Paavilainen ja Hannu Pelkonen (ja ilman muuta myös vaimonsa Irja) ovat näitä. Sinikan ja Hannun kirjoissa on 
eräs oleellinen ero: Sinikka kertoo Kyynelvaunut-kirjassaan kuulemistaan kohtaloista, Hannu kirjassaan Voihan Venäjä! 
omista kokemuksistaan. Molempia on kiinnostavaa lukea. 

Sinikka hymyilee edellisessä Viestin numerossa, tässä esittelemme Hannun Inkeri-kodissa itse kirjoitettuja eletty tarina 
kädessään. Kirjaa saa ostaa Inkeri-kodista, Sinikan kirja on virastoaikana myynnissä viereisen oven takana, Karjala-liiton 
toimistossa. 

Inkerin kirkoissa Hannu on osallistunut kaikkiin mahdollisiin ja mahdottomiin töihin, mitä on vastaan tullut. Hän on 
myös kohdannut monenlaiset sää- ja liikenneolosuhteet ja ollut äkkiväärissä vaaran paikoissa. Vakavin tilanne oli viedä 
hengen. Ihmeellinen tervaskanto! täytyy ihaillen todeta. Tarkat muistiinpanot on koottu Voihan Venäjään! 


Sinikka Paavilainen: Kyynelvaunut 

- inkerinsuomalaisten kohtaloita Neuvostoliitossa 


K olme vuotta sitten tutustuin 
elämäni ensimmäisiin inke- 
riläisiin. Tuttavani kertoi paluu- 
muuttaja Hilma Pupulaisen per- 
heestä, jonka kokemukset ja elä- 
mä Stalinin ajan Neuvostoliitossa 
olivat koskettaneet häntä syvästi. 
Päätin ottaa asioista selvää. Tästä 
kohtaamisesta sai alkunsa kirja 
Kyynelvaunut. 

Tutustuin myös Hilman Roosa 
sisareen ja veljeen Einariin sekä 
tämän vaimoon Olgaan. Tapaami- 
sissa minua odottivat aina rakas- 
tettavat ihmiset ja kauniisti katet- 
tu runsas ruokapöytä. Meistä tuli 
ystäviä, tunnen melkein kuuluvani 
perheeseen. 

Alusta alkaen oli selvää, että kirjan 
nimessä yhdistyisivät inkeriläis- 
ten kokema kärsimys ja kyyneleet. 
Ajatus johti toiseen. Kommunis- 


tien utopiasta luoda taivas 
maan päälle, tuli tragedia, 
joka päättyi miljoonien 
ihmisten kyyneliin. 

Saadakseni inkerin- 
suomalaisten histori- 
aa tunnetuksi päädyin 
kirjoittamaan niin, että 
historialliset tosiasiat ja 
elämäntarinat yhdistyisi- 
vät mielenkiintoa herät- 
täväksi kokonaisuudek- 
si. Kirjoitustyön aikana 
ymmärsin, että Stalinin 
vainoissa henkiin jääneet 
inkerinsuomalaiset olivat 
selviytyneet säilyttämällä 
kansana uskonsa Juma- 
laan sekä suomen kielen 
ja suomalaisen elämän- 
muodon. Inkeriläisiin 
kohdistunut julma vaino 
ja hirmuteot saivat kerto- 



Kansallispukuiset naiset 1920 luvulla i /as. AnnaJunus, 
A yrämöisen puku ja oik. Roosa Rokka , Savakon puku. 

PooritsolaisetSimo jo Katri Pupu lainen hääkuvassa 12.7.1921. Katri Pupulainen sylissään Einari, i /as. Hilma , oik. Roosa 

1 920-luvun puolivälissä Paaritsassa. 


jien kautta äänen ja kasvot. Stalin 
ei onnistunut toteuttamaan kan- 
sanmurhaa kaikessa laajuudes- 
saan. Vielä tänään, kahdeksan- 
kymmentä vuotta myöhemmin, 
saattaa muistelijan puhe äkisti 
keskeytyä: ” Pelko puhua asioista 
on yhä veressä.” 

Musta korppi 

Musta korppi , paha ja kavala 

nokki hänen sydäntään 
ja aivojaan . 

Veri tihkui punaisina 
pisaroina . 

Korppi eli , sylki kaikelle ! 

Korppi sai ravintonsa 
ruumiista , 

mässäili eikä tullut kylläiseksi! 

Ja koko Venäjälle se levitti 

pelkoa ja orjuutta , sortoa 
ja häpeää. 


Romaanissa seurataan Kempin 
ja Lankisen perheiden kohtaloi- 
ta 1920-luvulta läpi sotavuosien 
aina Stalinin kuolinvuoteen 1953 
asti. Perheet kokivat pakkokol- 
lektivisoinnin, Kempin perhe kar- 
kotuksen Tretsevitsaan. He jou- 
tuivat näkemään hirmutekoja ja 
kokemaan saksalaismiehityksen. 
Osa perheistä lähti sodan jaloista 
Suomeen. Sodan jälkeen heidät 
kyyditettiin takaisin Neuvosto- 
liittoon. 

Inkeriläisten vainot ja kärsimyk- 
set olivat alkaneet pian Leninin 
kuoleman jälkeen. 

Viisivuotissuunnitelman aattona 
1929 Stalin julisti: ”Me marssim- 
me täyttä vauhtia eteenpäin tiellä 
teollistumiseen ja sosialismiin ja 
jätämme ikivanhan venäläisen 


elämäntavan taaksemme.” Inke- 
riläiset aavistivat tämän merkit- 
sevän siirtymistä uudenlaiseen 
yhteiskuntajärjestelmään. He 
tunsivat jäisen hengityksen nis- 
kassaan. 

Kommunistisen maailmanvallan 
luomiseen tarvittiin miljoonia 
työläisiä. Ratkaisut työvoiman 
saamiseksi olivat vankileirit ja 
ihmisten pelko. Ihmisiä hävisi 
yöaikaan. "Mustiksi variksiksi” 

kutsutut autot veivät kuulustelui- 
hin ja vangittaviksi. Perättömien 
ilmiantojen ja huhujen perusteel- 
la "lentävät tuomioistuimet” tuo- 
mitsivat ihmisiä yhteiskunnan ri- 
kollisiksi ja teloitettaviksi tai kar- 
kotettaviksi jopa kahdeksikym- 
meneksi vuodeksi vankileireille 
toteuttamaan Leninin ja Stalinin 


6 


Anna Jurjevna 




unelmaa - työläisten paratiisia 
maan päälle. Suurin osa leireille 
joutuneista ei koskaan palannut. 
Inkeriläisiä talonpoikia leimattiin 
kulakeiksi: omaisuus riistettiin 
valtion haltuun, perheenjäsenet 
pakotettiin töihin kolhooseihin 
sekä maksamaan valtiolle järjet- 
tömiä veroja. Suomenkielinen 
opetus lakkautettiin, kirkkoja 
hävitettiin ja uskonto kiellettiin. 
Stalinhan oli julistanut likvidoi- 
vansa Jumalan ja antavansa näin 
kuoliniskun uskonnolle ja kirkon 
toiminnalle. 

Stalinin hallinnon aikana mil- 
joonien teloitettujen, vankityö- 
leireille ja asuinpaikastaan Inke- 
ristä pois karkotettujen joukossa 
oli puolet Inkerin suomalaisesta 
kansasta. 

Toisessa maailmansodassa Saksan 
ja Neuvostoliiton välinen taistelu- 
rintama kulki yli kahden vuoden 
ajan Inkerin kylien halki, jolloin 
taivas peittyi tulenliekkeihin. 
Hatsinan lähellä Paaritsan kyläs- 
sä asunut Kempin perhe pakeni 


pommituksia läheiseen paasikivi- 
louhimoon. Osa kyläläisistä säilyi 
hengissä ryömimällä öisin lähei- 
sellä pellolla hakemassa mädän- 
tyneitä kaalinlehtiä tai sotilailta 
tähteeksi jääneitä perunoita. Epä- 
toivoiset ihmiset ilmestyivät Paa- 
ritsaan ostamaan koiria ja kissoja 
ruuaksi. Satoja ihmisiä kuoli näl- 
kään. Viikon vanha vauva vietiin 
luolasta rukousten saattelemana 
luotisateessa turvaan, ja hän elää 
tänäkin päivänä. 

Arki oli kituuttamista nälkäisenä 
päivästä toiseen. Sylttyä keitettiin 
taistelussa kuolleen hevosen jalas- 
ta. Asuminen poltetun kotitalon 
saunan raunioissa, raataminen 
kolhoosissa ja saksalaisten työlei- 
rillä radankunnostustöissä nälkä- 
kuoleman partaalla lujitti perheen 
yhteenkuuluvuutta ja uskoa sel- 
viytymiseen Jumalan avulla. 

Pelko ja ahdistus tunkeutuivat 
painajaisuniin, ihmiset heräsivät 
läpimärkinä omaan huutoonsa. 
Stalin näyttäytyi unissa milloin 
papinkaapuun pukeutuneena ku- 


Hannu Pelkonen , Voihan Venäjä! 

- Rakentajarovastin matkassa Suomen suvun maille 


Inkerin evankelisluterilainen 
kirkko on kasvanut viime vuosi- 
kymmeninä, ja siihen kuuluukin 
nyt jo noin 80 seurakuntaa. Monet 
alkuajan työntekijät tulivat Suo- 
mesta, mutta nyt yhä useammat 
ovat ”omasta takaa”. Rovasti Han- 
nu Pelkonen jäi eläkkeelle 1996 
Hyvinkään kirkkoherran virasta, 
ja on sen jälkeen tehnyt yli 30 tal- 
koomatkaa Uralin rovastikunnan 
alueelle Marinmaahan, Komiin, 
Udmurtiaan tai Bashkortostaniin. 


Jotkut kutsuivatkin häntä ”Uralin 
keikkarovastiksi”. Inkerin kirk- 
kohallitus oli kutsunut hänet ja 
hänen puolisonsa Irjan Inkerin 
kirkon vapaaehtoistyöntekijöiksi. 
Hyvinkään seurakunta maksoi 
suurimman osan Hannu Pelkosen 
ja hänen tulkkinsa junalipuista 
näillä matkoilla. 

Lähellä kansaa pyrki Hannu 
Pelkonen toimimaan työskennel- 
lessään Inkerin kirkon pappina 


ristajana, milloin mielipuolisesti 
raivoavana härkänä. 

Jatkosodan aikana Kempin perhe 
siirtyi Suomeen maataloustöihin. 
Sodasta huolimatta he kokivat 
Suomen hyväksi maaksi, jossa ei 
tarvinnut pelätä. Aseleposopi- 
muksen jälkeen Neuvostoliiton 
lupaama paluu Suomesta kotiin 
Inkeriin osoittautui valheeksi. 
Palauttamisen jälkeen inkeri- 
läisillä oli edessä uuden elämän 
aloittaminen tuntemattomassa 
paikassa. Vasta vuonna 1948 in- 
keriläisillä oli Stalinin määräyk- 
sestä mahdollisuus muuttaa met- 
sä- ja rakennustöihin Petroskoin 
alueelle. 

Inkerinsuomalaisten elämä hel- 
pottui Neuvostoliitossa vasta Sta- 
linin kuoleman jälkeen. 

Espoon Tuomiokirkkoseurakun- 
nan Kanervakerho toimii alueella 
asuvien inkeriläisten tapaamis- ja 
virkistyspaikkana. Siellä kaikki 
voivat turvallisesti muistella elä- 
määnsä kohtalotovereitten kanssa. 


Venäjällä. Hän asui useimmiten 
kodeissa tavallisten ihmisten kes- 
kellä, toimitti jumalanpalveluk- 
sia, piti rippikouluja eri- ikäisille, 
kastoi ja konfirmoi melkoisen 
määrän opetusta saaneita, vie- 
raili kouluissa, toimitti kodin 
siunaamisia, jopa toimi talkoo- 
porukoiden kirvesmiehenä ra- 
kentamassa kirkkoja. Useimmiten 
hänen tulkkinaan toimi entinen 
englanninopettaja Svetlana Smir- 
nova. He ajoivat autolla tuhansia 

kilometrejä eri tasavalloissa, oli- 
vat kyllä muutaman kerran hen- 
genvaarassakin! Hannu Pelkonen 
on syntynyt luovutetun Karjalan 
Räisälän pitäjässä. Hän on käy- 
nyt eri-kokoisten ryhmien kanssa 
kymmenkunta kertaa kotipaikal- 
laan Räisälässä tai kiertänyt Laa- 
tokkaa ryhmien oppaana. Myös 
Uralin rovastikuntaan tehdyillä 
matkoilla hän on ollut asiantunti- 
jana. Eräänä kesänä hän toimi Pie- 
tarin Pyhän Marian seurakunnan 
kirkkoherran lomittajana. 


Vaaratilanteista pahin oli keväällä 
2003 tapahtunut infarkti, jonka 
takia hän oli mm. tiputuksessa 
kahdessa eri sairaalassa, tuli yk- 
sityislentokoneella Udmurtian 
Izhevskistä Suomeen, koki ohi- 
tusleikkauksen Meilahden sai- 
raalassa, jota seurasi toipuminen. 
Senkin jälkeen Hannu Pelkonen 
on käynyt useita kertoja Uralin ro- 
vastikunnan alueella talkoomat- 
koilla tai muuten. Eri tasavalloissa 
hän on saanut avustaa piispa Aarre 
Kuukauppia myös kirkkojen vih- 
kimisessä Komin Syktyvkarissa, 


Hannu Pelkonen jo Voihan Venäjä! Inkeri-iltapäivässä. Kuvaaja: Anneli Mylläri 


Udmurtian Gurez Pudgassa ja 
Bashkortostanin Birskissä; myös 
Marinmaan Joshkar-Olan kirkko- 
talkoisiin hän osallistui aikanaan. 

Raamattu Suomen Suvulle on 

Suomen Pipliaseuran käynnistä- 
mä projekti, jonka tarkoitus on 
Raamatun kääntäminen 12:lle 
Venäjällä ym. puhuttavalle suo- 
mensukuiselle kielelle. Nyt olem- 


me jo reilusti yli puolenvälin, ts. 
Uusi testamentti on ilmestynyt 
udmurtiaksi 1997, livviksi eli 
aunuksenkarj alaksi 2003, ersä- 
mordvaksi 2006, vepsäksi 2007, 
märiksi 2008 komiksi 2008 jne. 
Käännöstyö jatkuu muillekin suo- 
mensuvun kielille sekä Uuden että 
Vanhan testamentin osalta, sa- 
moin Lastenraamatun ja Raama- 
tun osien osalta. Hannu Pelkonen 
on toiminut yli 40 vuotta Suomen 
Pipliaseuran ja sen alueseurojen 
työssä, jolloin mm. käännettiin 
Inarin-saamenkielelle Ensim- 
mäinen Pietarin-kirje ja Johan- 
neksen evankeliumi, lahjoitettiin 
100.000 Raamattua Viroon sekä 
tehtiin ystävyysseurakuntamatka 
Hyvinkäältä Unkariin. 


Hannu Pelkonen (kolmas oikealta) on vihkimässä kirkkoa Bashkirian Birskissä. 

KIELIMIEHEN POLKU 

Professori Santeri Ankerian elämäkerta 



Aleksander Angeria noin vuoteen 
TM , rovasti Matti Korpiaho 

A leksanteri Joosepinpojan ja 
Maria Jaako ntytär Olavin 
poika Ankeria Santeri (Angeria 
Aleksander) syntyi 14.8.1902 
(1.8.1902 vanhan kalenterin 
mukaan) Kullankylässä Viron 
Inkerissä ja kuoli 7.4.1990 Jugos- 
laviassa (Kroatia). Narvan Ruot- 
salaissuomalaisen seurakunnan 
kirkonkirjoista saa kuvan Santeri 
Ankeriaan perheestä 1874 alka- 
en. Siihen kuului neljä sisarusta, 
joista veli Johannes kuoli piene- 
nä ja sisar Maria kuoli 24-vuo- 
tiaana. Sisar Anna eli vielä 1931 
jälkeen. Isä kuoli 1926 vaikean 
sairauden murtamana. Äiti suri 
lastensa vaikeaa elämäntilannetta. 

Ankeria aloitti opiskelun Nar- 
van II Reaalikimnaasissa 1919 ja 
sai päästötodistuksen 1923. Sen 
jälkeen hän opiskeli Tarton yli- 
opistossa 1920-luvulla ja piti yh- 
teyksiä Suomeen. Vuonna 1930 
hän suoritti loppuun Tarton 
yliopiston filosofisen tiedekun- 
nan oppikurssin. Vielä vuonna 
1931 annetun virkatodistuksen 
mukaan hän oli Narvan Soome- 
Rootsi P. Mihkin seurakunnan 
jäsen. Näiden todistusten perus- 
teella Ankeria sai oikeuden kir- 
joittautua Helsingin yliopistoon. 

Ankeria (Angeria) kutsuttiin 
Suomen Kirjallisuuden Seu- 
ran (SKS) kansanrunouden 
kerääjäksi ehkä jo 1921, mutta 
aineistoa häneltä on vuodelta 
1925. Tehtäväksi tuli ”taikain, 
leikki- ja juhlatapain talteenotto 


kotiseudultaan, Viron Inkeris- 
tä”. SKS:n vuosikirjassa 1928 on 
maininta tästä. 

” Ankeria kuvasi 
kotiseutuaan 
suomalaisuuden 
henkisenä keskuksena. “ 

Ankeria aloitti opiskelut Hel- 
singin yliopistossa 1.2.1933 ja 
viimeinen merkintä Ylioppilas- 
matrikkelissa on vuonna 1937. 
Ankeria kirjattiin pakolaisseu- 
rakunnan jäseneksi 12.8.1936. 


Hän sai samana vuonna Suomen 
kansalaisuuden. Aleksander An- 
geria -nimen kirjoitusmuodoksi 
Helsingissä vakiintui Santeri 
Ankeria. 

Ankeria kirjoitti Suomen Kuva- 
lehteen 2.11.1935 tarkan maan- 
tieteellisen kuvauksen Viron 
Inkerin kylistä ja välimatkoista 
sekä liitti kirjoitukseensa laajan 
sananparsien luettelon kuvaa- 
maan alueen suomalaisia juuria. 
Ensimmäisenä hän kirjaa sanan- 
laskun: ”Ettee elävän mieli , vaikk 
on surma selän takanna.” Ehkä 

tämä parhaiten kuvaa myös hänen 
elämäänsä, joka suuntautui aina 
vain eteenpäin kovien elämänkoh- 
talojen keskellä ja saattelemana. 
Ankeria kuvasi kotiseutuaan suo- 
malaisuuden henkisenä keskukse- 
na. Santeri Ankeria on kirjoittanut 
pienen kirjasen kotiseudustaan ni- 
mellä Viron Inkeri, Helsinki, SKS 
1934. Nimikirjoituksellaan hän 
lahjoitti kirjan "Rakkaalle opetta- 
jalleni prof. Viljo Tarkiaiselle kiitol- 
lisuudella , Santeri Ankeria" . 

Ulkomaista opiskelua ja työtä 
varten hän matkusti Helsingistä 
Puolaan, Ukrainaan, Itävaltaan, 
Saksaan, Unkariin, Jugoslaviaan ja 
Turkkiin sekä lopuksi jälleen Jugo- 
slaviaan. Pitkällä elämän matkalla 
hänelle kertyi noin 10 vuotta Tur- 
kissa ja yli 40 vuotta Jugoslavian eri 
osavaltioissa, viimeksi Kroatiassa. 
Elämänsä varrella kertyneestä kie- 
litaidosta hän puhui mieluummin 
kieliryhmistä kuin kielistä. Yksit- 
täin niitä kertyi ainakin 12 kieltä 
mm. inkeri, suomi, puola, saksa, 
serbo-kroatia, turkki, arabia, eng- 
lanti, venäjä ja venäjän heimokieli, 
Slovenia, unkari. 


Jugoslaviassa toimiessaan 1950 -lu- 
vulla hän oman ilmoituksensa 
mukaan kirjoitti ja julkaisi kaksi 
tieteellistä tutkimusta: "Beseda 
semjä v ruskih bylanah" ja "Ras- 
ki izraz mäjmist". Hän luennoi 
erityisesti venäjänkielistä perhe- 
sanan merkityksestä ja opetti suo- 
malaisugrilaisia kieliä. Hän toimi 
lehtorina Euroopan eri ylipistois- 
sa ja kieli-instituuteissa, viimeksi 
Ankarassa Turkissa, jossa häntä 
varten perustettiin virka. Santeri 
Ankeria käänsi novelleja, runoutta 
ja muuta kirjallisuutta suomesta 
slaavilaisille kielille ja useista kie- 
listä suomeksi. Hän auttoi väitös- 
kirjojen tekijöitä heidän kielelli- 
sissä kysymyksissään. Ankeria oli 
ahkera kirjeiden kirjoittaja ja hän 
piti yhteyttä myös Suomessa toi- 
miviin kirjailijapiireihin. Donne- 
rin perheen hän mainitsee useaan 
kertaan, mm kaksi kirjeluonnosta 
on säilynyt Jörn Donnerille. 

Viimeisinä elinvuosinaan Sante- 
ri Ankeria asui vanhainkodissa 
Kroatian Varazdinissa, jossa hän 
kirjoitti useita vihkoja täyteen 
omasta elämäkerrastaan, erityi- 
sesti lapsuutensa ajoilta. Käsikir- 

Santeri Ankeria 

Syntynyt 14.8.1902 Viro, 
Kullankylä, (Mertvisa, 

Juliaanisen kalenterin mukaan 
13 pv ennemmin, eli 1.8.1902). 

Vanhemmat Aleksander 
Aleksanterinpoika Angeria, 
s.22. 1.1881, k.13.5.1926 
Kullankylä ja Maria 
Jaakontytär Olavi, s. 6.8.1880. 

Kuoli 7.4.1990 Jugoslavia, 
Kroatia (Kroatia itsenäistyi 
1991). 

Ruumiinsiunaus 10.4.1990 
pastori Matti Korpiaho. 
Haudattu Varazdinin 
hautausmaalle Kroatiassa. 

joitusten joukossa on myös pitkä 
näytelmä Iivana Julma ja useita 
muita, mutta niitä ei ole julkaistu. 
Kirjoittamisen taito säilyi viimei- 
seen saakka. Hautakiveen on kai- 
verrettu teksti «Professori Santeri 
Ankeria». Viimeinen lepopaikka 
on kroatialaisen slavistiikan tutki- 
jan Vatroslav Jagicin vierellä. 



Santeri An keri a on haudattu Kroatiaan, Varazdinin hautausmaalle. 

Lähteet: EEA Narva-Ruotsi Soome Kodugus 1884- s 208, kuva 225; 1888-1891- s 154, kuva 164; 1892-1906-1931, s 223, digikuva 
230. Samalla sivulla oli merkittynä veljet: Antti, Aleksander, Josef. Santeri Anker iän omat muistiinpanot hänen jäämistössään sekä 
Kansallisarkistossa ja Kansalliskirjastossa. 




Olinhan siellä minäkin, nimittäin 
Setukaisten Kuningaskunnan 


ÖUVDftURLDSSa 

Alina-Sinikka Salonen 


Osallistuin seuramatkaan, jonka pääkohteena olivat Leigon musiikkijuhlat. Ohjelmaan kuului myös lyhyt vierailu se- 
tukaisten suvijuhlilla. Seurasimme hetken ohjelmaa ja kiertelimme runsaalla torilla. Vierailu päättyi ennen kuninkaan 
kruunajaisia, mutta ehdin nähdä ja kuvata mahtavan puku- ja koruloiston. Muuten tunnelma vaikutti samantapaiselta 
kuin inkeriläisten juhlissa Virossa ja Venäjällä. (Vertaa yleisöstä ottamaani valokuvaan!) Yhdistävä tekijä oli ainakin se, 
että juhlat pidettiin ulkona. Sääkin oli mitä parhain. 

Lukekaa ohessa seuraava Tapio Mäkeläisen selostus setokansasta ja nauttikaa ottamistani kuvista! 

Matkaterveisin Alina-Sinikka Salonen, Viron Luhamaalla 3.8.2013 




wm u 


m- f 





PÄIVITYS 2013 

Inkeri-aiheista kirjallisuutta 

OSTO-OHJE 

Lähes kaikkia alla olevia kirjoja on luettelon tekohetkellä saatavana ja ostettavissa netin kautta. 
Sinulla ei ehkä ole nettiyhteyttä, mutta tuttavapiirissäsi on varmasti joku, joka voi auttaa. 

Kun kirjoittaa GOOGLEen kirjan ja/tai tekijän nimen, 
vastaukseksi tulee kirjakauppa, jopa useita, joissa 
kirja on myynnissä. Avustaja tietää, miten sen jälkeen 
menetellään. Kirja on sinulla muutamassa päivässä. 


Luettelo tulee netti-sivullemme www.inkeriliitto.1i 


KIRJALUETTELON TÄYDENTÄMINEN 

Jos olet löytänyt tai kirjoittanut uuden kirjan, tiedota siitä halutessasi Liitolle. Kirjoita enintään liuskan mittainen 
esittely, jossa kerrot kirjan sisällöstä. 

Mainitse myös 1) tekijä (t), 2) kirjan nimi, 3) kustantaja ja painopaikka sekä 4) painovuosi. 

Lähetä tiedot joko suomeninkeriliitto@gmail.com tai 

Suomen Inkeri-liitto ry, Käpylänkuja 1, 00610 Helsinki. Ilmoita myös oma nimesi ja yhteystietosi. 

Rajainen Maija. Luterilaisuus Venäjän valtikan alaisena. Itä-Suomen ja 
Inkerin kirkon järjestelyvaiheita Uudenkaupungin ja Turun rauhojen mo- 
lemmin puolin.Suomen kirkkohistoriallisen seuran toimituksia 87. Helsinki 
-Vammala 1972. 

Rantanen Vilho. Ristin ja Siperian tie: kappale kahden Siperiaan karkote- 
tun ja Siperiasta paenneen inkeriläisen kohtalon teistä. Gummerus 1935, 
näköispainos. Päivä. Hämeenlinna 1990. 

Raski Jaakko. Inkerin kirkko kansallisena kasvattajana. Helsinki 1932. 

Rautajoki, Reijo. Vaietut. Mediapinta. 2010. 


Ripatti Maria. Elämä yhden kortin varassa. Tammi. 1996. Loppuunmyyty 
säätiöstä. 

Riutta Ulla. Johannes Togi. Tuomittu pykälän 58 mukaan. Gummerus. 
Jyväskylä 2003. 

Riutta Ulla. Katso, mikä aamu. Mika Piiparisen elämä ja musiikki. Päivä, 
Jyväskylä 1985. 

Roiko-Jokela Heikki - Seppänen Heikki (toim.) .Etelän tien kulkija - Vilho 
Helanen(1899 - 1952). Atena. 1997. Loppuunmyyty säätiöstä. 

Ronkonen Lyyli. Inkeri, isänmaa kallis.Gummerus, Jyväskylä 1990. 

Ronkonen Lyyli. Laps' Inkerin. Muistojen Inkeri Stalinin hirmuvallan alla. 
Gummerus, Jyväskylä 1989. 

Ruhanen Urho. Syytettynä suomalainen. Pohjoinen, Oulu 1989. 

Ruhanen Urho. Vuosisadan pyörteissä. Muistelmia ja esseitä. Karjala- 
kustantamo, Petroskoi 1987. 

Rämä Iivari. Jääkäripapin pitkä marssi. Herättäjä-Yhdistys r.y. Jyväskylä 
1994. 

Salminen Väinö. Inkerin runonlaulajat ja tietäjät. SKS, 1931. 

Sava Inkeri - Miettinen Helena. Liljan kuva kutsuu. Atena Kustannus Oy. 
Gummerus Kirjapaino Oy Jyväskylä 2000. 

Savolainen Aatu. Suomalainen Sissisodassa. Muistelmia II Maailmansodas- 
ta. Terttu Pihlajamaa. 1999. 

Seppänen Arvi. Pietarin päiväkirja. 

Sihvo Hannes (toim.). Inkerinmaalla. Muistoja Inkerin maasta ja kansasta 
sanoin ja kuvin. Karisto Hämeenlinna 1989. 

Sihvo Jouko. Inkerin kansan 60 kohtalon vuotta. Tammi. Helsinki 2000. 
Loppuunmyyty säätiöstä. 

Sihvo Jouko. Inkerinsuomalaisten kohtalo (toimitettu L.A.Gildin venäjänkie- 
lisen kirjan pohjalta). Inkeriläisten Sivistyssäätiö. Helsinki 2007. 

Soikkeli Martti. Vaitelias mies. Edita Prima Oy. Helsinki 2008. 

Sopanen Tapani. Hänen siipiensä alla. Ristin Voitto. Vantaa 1982. Uusi 
painos 1990. 

Studia CarelicaHumanistica 4. Inkeriläiskertomuksia. UniversitasOstiensis 
1994. Joensuu 1994. 

Störgren Alexander. Mutkainen tie vapauteen. Omakustanne? 1993. 

Suominen Helli. Mooses Putro. Inkerinmaan kansallislaulun säveltäjä. 
Inkeriläisten Sivistyssäätiö. Helsinki 1969. 

Survo Arvo. Itku Inkerille. Akateeminen kustannusliike 1992. 

Survo Arvo. Neljäs tuuli. Otteita inkeriläispappi Arvo Survon puheista. 
Valinnut ja toimittanut Vesa Junttila. Lasten Keskus, Jyväskylä 1989. 

Suvanto Risto. Aleksanteri Ahola-Valo ja viisas rakkaus.Ahola-Valon suppea 
elämäkerta. Elmo ry. 1995. 

Sveriges ingermanländska riksförbund. Sverigeingermanländarnas historia. 
Boräs 2000. 

Tenkku Jussi ja Liisa. Inkeriläisiä siirtämässä. Päiväkirjat 1943-1944. Suoma- 
laisen Kirjallisuuden Seuran Toimituksia 1151. Tieto Gummerus. Jyväskylä 
2008. 

Termonen, Teuvo. Junalla Pietarista Kivennavalle. Saarijärven Offset Oy, 
Saarijärvi. 2008. 

Tervonen, Heikki: Arvo Survon matkassa Viipurista Volgan mutkaan. Kir- 
japaja 2007. 

Thuresson Birger. Inkerin Lilja. Pakolaistytön tarina. Ristin Voitto, Porvoo- 
Juva 1986. 

Tiittanen Antti. Oma Inkerini. WSOY. Porvoo 1921. 

Timonen Senni (toim.). Näin lauloi Larin Paraske. SKS. Helsinki-Pieksämäki 
1982. 

Tuukkanen Saimi. Elämäni helminauha (muistelmat, omakustanne?).1987. 

Tuuli Erkki. Inkeriläisten vaellus. Inkeriläisen väestön siirto 1941-1945. 
WSOY. Porvoo-Helsinki-Juva 1988. Loppuunmyyty säätiöstä. 

Tynni Aale. Inkeri, Inkerini. WSOY 1990. 

Wikberg Pekka. Inkerinmaan kasvattajia, Toikat Hietamäeltä. Ykkös-offset 
Oy. Vaasa 2007. 

Virolainen Antti. Hittolan neito. Saarijärven Offset Oy. 2000. 

Virtaranta Pertti. Inkeriläisiä sananlaskuja ja arvoituksia.Castrenianumin 
toimitteita 18. Helsinki 1978. 

Virtaranta Pertti. Katri Peräläinen, Inkeriläinen kielenoppaani. Separatum 
ex. Kalevalaseuran vuosikirja 60, 1980, 117-135. 

Virtaranta Pertti. Kulttuurikuvia Karjalasta. Ihmisiä ja elämänkohtaloita 
rajantakaisessa Karjalassa. Mukana myös inkeriläisten vaiheita. Weilin & 
Göös. Jyväskylä 1990. 

Voutilainen Paavo. Runoja. Useita kirjoja. Karjala-kustantamo. Petroskoi. 

Det svunna Ingermanland. En kort berättelse i ord och bild om Ingerman- 
land och dess skingrade finska befolkning. ISK, Västeräs 1986. Kadonnut 
Inkerinmaa. Lyhyt kertomus sanoin ja kuvin Inkerinmaasta ja sen hajote- 
tusta suomalaisesta väestöstä. 

Historian tutkimuksia 4Joensuun yliopiston julkaisusarja. Joensuu 1987. 
Teoksessa on kaksi Inkerin historiaa koskevaa artikkelia: Kimo Keskinen, Olli- 
Matti Sopanen, Heino Voutilainen, Inkerin kansan murrosvaiheet uudella 
ajalla. Matti Hirvonen, Inkerin ja Vatjan kansan kehityskaari. 

Ingermanländer i Västeräs. Västeräs Ingermanländernas förening VIF. 
Västeräs 1989.lnkeriläiset Västeräsissa. 

Inkerin eeppisiä runoja. Neuvostoliiton tiedeakatemian Karjalan haaraosas- 
to.Kielen, kirjallisuuden ja historian laitos. Karjala-kustantamo. Petroskoi 
1990. 


KIRJAT 

Saatavana Inkeriläisten sivistyssäätiöstä ja Suomen Inkeri- 
liitto ry:stä puh. 045 2612 342. Soita ja sovi lähetys- tai 
toimitustavasta. 


HINTA 

Kuivanen Lilja 

Inkerin vuotuisjuhlat 

5,- 

Ojala Ella 

Ensimmäinen kevät 

16,- 

Ojala Ella 

Suomi näkyy 

5,- 

Ojala Ella 

Pelastunut albumi 

22,- 

Pelkonen Hannu 

Voihan Venäjä 

25,- 

Pettinen Albert 

Oppia, pelata, laulella 

5,- 

Pettinen Albert 

Lauluja sekakuorolle (nuotit) 

5,- 

Savolainen Aatu 

Suomalainen sissisodassa 

5,- 

Savolainen Mikko 

Inkerinmaa kuvateos (vain 2 kpl) 

33,50 

Sihvo Jouko (toim.) 

Inkerinsuomalaisten kohtalo 

10,- 

Störgren Aleksander 

Mutkainen tie vapauteen 

10,- 

Suominen Hellin 

Mooses Putron elämäkerta 

1 ,- 

Survo Arvo 

Itku Inkerille 

10,- 

Tuukkanen Saimi 

Elämäni helminauha (muistelmat) 

5,- 


MUUT TUOTTEET 


Inkerin kartta Mustonen v. 1933 12,- 

Uusitiekartta Randefeldtv. 1992 10,- 

Tie- ja kyläkartta Keski-lnkeriRandefeldt 10,- 

Inkerin isännänviiri ulkosalkoon 60,- 

Inkerin pöytälippu + salko marmorijalustalla 22,- 

Inkerin pöytälippu. 17,- 

Adressi surunvalitteluun 7,- 


Inkerinsuomalaiset paluumuuttajina: Selvitys inkerinsuomalaisten integ- 
raatiosta ja viranomaispalvelujen käytöstä. Sosiaali- ja terveysministeriö. 
Pakolaistoimisto. Helsinki Painatuskeskus 1995. 

Isien usko. Inkerin kirkon 350-vuotisjuhlanumero.Växjö 1961. 

Neuvosto-Karjalan kirjailijat. Hakuteos. Karjala-kustantamo, Petroskoi 1989. 

Paikallisseurakunnan opas inkeriläistyössä. Laatinut kirkon ulkomaanasiain 
neuvoston asettama työryhmä. Helsinki 1991. 

Punalippu 8/1987. Petroskoi 1987. Lehden Inkeri-aiheinen erikoisnumero. 

Tietoja Suomeen aikoville Neuvostoliiton suomalaisille. Työministeriö, 
Helsinki 1990. 

Ulkosuomalaisia. Kalevalaseuran vuosikirja 62. SKS. Helsinki 1982. Sisältää 
mm. Max Engmanin artikkelit: Pietarin suomalaiset ruokatavarakaupat; 
Suomalaistyttö Pietarissa. Fiktio ja todellisuus sekä Matti Kuusen artikkelin 
Narvusin suomalaissuvuista. 

Setomaa & 

Setuka iset eli setot 

Tapio Mäkeläinen 

Setukaiset eli setot on heimo, jonka jäsenet ovat 
vuosisatoja eläneet virolaisten, venäläisten ja latvia- 
laisten asuinalueiden rajalla. Setomaa sijaitsee ny- 
kyisinkin kahden valtion, Viron ja Venäjän rajalla. 

Setokylien kautta ovat vuosisatoja kulkeneet idästä 
länteen tai lännestä itään kauppiaat ja kirkonmie- 
het, mutta myös sotajoukot. Setojen asuinalue on 
aina ollut raja-aluetta - nytkin alue on jaettu kah- 
teen tai oikeastaan useampaankin osaan. 

Tarton rauhassa 1920 setojen asuinalue ja lähi- 
ympäristön venäläiskylät liitettiin Viroon ja niistä 
muodostettiin Petserinmaan maakunta. Toisen 
maailmansodan jälkeen entisestä Petserinmaan 
maakunnasta vain noin 1/4 kuuluu Viroon ja suurin 
osa Venäjään. 

Kylät tyhjenevät 

Nykyisellä Venäjän-puoleisella Setomaalla oli vie- 
lä ennen toista maailmansotaa suuria setokyliä ja 
tuhansia setoja. Toisen maailmansodan jälkeen 
Venäjän alueelta setoperheet lähettivät lapset Viron 
puolelle kouluun ja nuoret jatkoivat yleensä opis- 
kellaan virolaisissa oppilaitoksissa keskikoulun 
jälkeenkin. Kun vielä työpaikat ja aviopuolisotkin 
yleensä löytyivät Virosta, tyhjenivät kylät nopeasti 
ja kyliin jäivät vain vanhukset. 

Lukumäärä 

Setojen lukumäärästä liikkuu kovin erilaisia luku- 
ja. Suhteellisen tarkka ja luotettava tieto on vuo- 
delta 1922, jolloin setoja oli 15 033. Virolainen 
kansatieteilijä Elisabet Richter on arvioinut, että 
1970-luvun puolivälissä setoja olisi ollut heidän 
perinteisillä asuinalueillaan noin 6 800 henkeä. 
Viron uusimmassa väestölaskennassa (2000) ei 
saanut ilmoittaa kansallisuudekseen seto, mikä 
on aiheesta herättänyt paheksuntaa ja ihmetystä. 
Nykyisin arvoidaan Viron-puoleisella Setomaal- 
la asuvan 5500-6000 setoja ja muualla Virossa 
6000-8000 henkeä. 

Venäjän-puoleisen S etomaan setojen alueella asuu 
enää korkeintaan muutamia satoja setoja, lähinnä 
vanhuksia. Sen sijaan setoja (tai heidän jälkeläi- 
siään) asuu runsaasti muualla Venäjällä. Kaiken 
kaikkiaan itsensä setoiksi tuntevia ja/tai tunnus- 
tavia ihmisiä lienee maailmassa 15 000-20 000 
eli setojen lukumäärä on suunnilleen sama kuin jo 
sata vuotta sitten. 

Oma kieli ? 

On väitetty, että kieli yhdistää setot muihin virolai- 
siin ja uskonto venäläisiin. Setojen oma kielimuo- 
to poikkeaa kuitenkin selvästi viron kirjakielestä. 
Setot itse käyttävät ilmausta seton kieli, seto kiil. 
Nykyisin monet kielitieteilijät puhuvat erillisestä 
eteläviron eli vöro-seton kielestä. Setoilla on run- 
saasti venäläisiä lainasanoja, paljon liudennusta, 
sekä yksi vokaali enemmän kuin viron kirjakie- 
lessä, joten setomurteiden ymmärtäminen voi olla 
suomalaisille hyvinkin vaikeaa. 

Uskonto yhdistää ja erottaa 
Setot ovat virallisesti ortodokseja, mutta venäläiset 
eivät ole koskaan pitäneet heitä kunnon uskovai- 
sina, vaan haukkuvat heitä puoliuskoisiksi, sillä 
niin vankasti vanhat uskomukset ja tavat ovat kie- 
toutuneet yhteen ortodoksisen kirkon virallisten 
oppien kanssa. Tutkija Paul Hagu Tarton yliopis- 
tosta (itsekin seto), on usein korostanut setojen 
uskonnon kansanomaisuutta. Oskar Loorits taas 
on kirjoittanut setojen uskonnon konkreettisesta 
luonteesta ja setojen uskosta ihmeisiin. Moniin 
suomalaisiin luterilaisiin ovat setojen uskonnolliset 
juhlat jättäneet lähtemättömän vaikutuksen. 

Kirjoittaja on Suomen Tuglas-seuran kulttuurisih- 
teeri , joka on perehtynyt seto-kulttuuriin. Hän on 
ystävystynyt setukaisten kanssa siinä määrin , että on 
saanut heiltä kunnianimen Setomaan kuningaskun- 
nan kunniakonsuli Suomessa. 

Uutisia Inkeristä 


Lemmenlaulut Pietarista Vuoksen yllä 

Svetlana Tregub 

Lemmenlaulut musiikki-festivaalit pidettiin 14. 
syyskuuta Imatran Putikon hovissa. Kulttuurita- 
pahtuman järjestäjä on Pietarista muuttanut muu- 
sikko Natalja Orlova, jonka johdosta osallistujat 
olivat molemmista maista ja juhlilla laulettiin niin 
suomeksi kuin venäjäksikin. 

Kansanmusiikilla festivaaleissa oli oma osuus ja 
pietarilainen Talomerkit yhtye sai monta uutta 
tuttavaa eri puolilta Itä- Suomea. Tapaamisissa 
syntyi yhteistyöideoitakin. 

Putikon hovin luonnonkaunis kartano, tunnel- 
mallinen iltanuotio ja monipuolinen kulttuuri- 
ohjelma täydensivät kulttuuri-tapahtuman hienoa 
tunnelmaa. 

Kieliopetuksen uusi lukuvuosi 

Wladimir Kokko 

Inkerin Liitolla ei ole tärkeämpää tehtävää kuin 
suomen opetus. Tämä toiminta aloitettiin heti 
yhdistyksen perustamisen jälkeen. Noista ajoista 
alkaen joka syyskuu tarkoittaa meillä uutta lu- 
kuvuotta. 

Tällä lukuvuodella on selvästi kaksi uutta eri- 
koispiirrettä. Toinen on se, että aikuisia haluk- 
kaita kielenopiskelijoita on entistä vähemmän, 
joko suomalaiset ovat Inkerissä lopussa tai sitten 
kaikki ovat jo käyneet kursseillamme. Jokaisessa 
perustetussa ryhmässä on tavallista vähemmän 
kurssilaisia. 

Toinen trendi on se, että alkeiskurssiltamme val- 
mistuneet haluavat jatkaa opintojaan. Kysyntä 
kuten tiedetään synnyttää tarjontaa ja tänä vuonna 
viidestä PIL:n perustamasta kieliryhmästä kolme 
onkin jatkoryhmiä. Lisäksi yksi aikuisten kieli- 
ryhmä on Hatsinassa. 



Kuva: Juri Tregub 



Kuva. W. Kokko. Parityö paluumuuttovalmennuskurssi Elena 
Sokolovan ryhmässä. 

Myös paluumuuttovalmennuksessa on alkanut 
uusi lukuvuosi. Ilmoittautuneita oli tavattoman 
vähän, alle 80 henkilöä. Perustetuksi tuli kui- 
tenkin 7 ryhmää (6 Pietariin ja yksi Hatsinaan). 

Suomea opetetaan myös Pyhän Marian kirkon 
tiloissa toimivan PIL:n vanhustyöryhmän mum- 
moille. Tämä erikoiskurssi on jatkunut jo kol- 
matta vuotta. 

Suomeen muuttamattomat inkeriläiset 
tutkimuksen kohderyhmänä 

Tuuli Anna Mähönen 

Helsingin yliopiston sosiaalipsykologian oppiai- 
neissa toteutettiin vuosina 2008-2011 INPRES- 
tutkimushanke, jossa seurattiin suomalaistaustais- 
ten maahanmuuttoprosessia Venäjältä Suomeen 
aina maahanmuuttoa edeltävästä vaiheesta alkaen. 
Hanke jatkuu toisessa Suomen Akatemian rahoit- 
tamassa LADA-projektissa, jossa samoja paluu- 
muuttajia tutkittiin vielä kertaalleen: nyt koossa 
neljästä vaiheesta koostuva seuranta-aineisto, 
joka kattaa esimerkiksi muuttajien kulttuuriseen 
identiteetteihin, asenteisiin, elämäntilanteeseen 
ja hyvinvointiin liittyviä asioita. Hankkeissa on 
kerätty kyselylomakeaineiston lisäksi myös haas- 
tattelumateriaalia. 

Syyskuun lopulla tutkijat Tuuli Anna Mähönen 
ja Inga Jasinskaja-Lahti suuntasivat Petroskoi- 
hin ja Pietariin haastattelemaan suomen kielen 
opettajia, opiskelijoita sekä muita suomalaistaus- 
taisia henkilöitä, jotka asuvat edelleen Venäjällä. 
Tämän osatutkimuksen tarkoituksena on selvit- 
tää, millaiset tekijät vaikuttavat päätökseen jäädä 
Venäjälle, millaisia ajatuksia paluumuutto ja sen 
päättyminen herättävät, ja miten suomenkielisen 
yhteisön tulevaisuus Venäjällä nähdään. Yksi ryh- 
mähaastatteluista teetettiin myös Pietarin Inkerin 
Liitossa, joka ystävällisesti auttoi haastattelun 
järjestämisessä ja tutkittavien tavoittamisessa. 
Aineistonkeruumatka sujui hienosti, ja odotetta- 
vissa on kiinnostavaa uutta tutkimustietoa paitsi 
Suomeen muuttaneiden, myös Venäjälle jääneiden 
suomalaistaustaisten tilanteesta. 

Uutiskolumnistin kannanotto 

Wladimir Kokko 

Viranomaisten huomaamina 2003-2008 
Suomen valtion rahoittama inkerinsuomalaisten 
tukiprojekti päättyi vuonna 2003, mutta muutama 
sen aikana tehty hyvä aloite jäi kesken. Suomen 
lähialueyhteistyöbudj etistä löytyi varoja jatkotoi- 
mintaan. Uuden vuonna 2004 alkaneen hankkeen 
nimi oli Inkerinsuomalaisten yrittäjyyden ja mat- 


kailun kehittäminen -projekti. Sen sivutoimin- 
nalliseksi projektipäälliköksi nimitettiin Tarja 
Rantala työministeriöstä. 

Yrittäjien koulutustilaisuuksia ja neuvonta jär- 
jestettiin Hatsinan monitoimikeskuksessa, IL:n 
työllistämiskeskuksen kautta ja yhteistyössä Pie- 
tarissa toimineiden suomalaisten oppilaitosten 
kanssa. Projektin varoilla koulutettiin suomen- 
kielisiä Inkeri-oppaita, tutkittiin Inkerinmaan 
matkailumahdollisuuksia sekä julkaistiin Tutustu 
Inkeriin -esite kahdella kielellä. Projektin pitkä- 
aikainen vaikutus näkyy nykyäänkin. Kymmeniä 
matkailijaryhmiä vuodessa otetaan Inkerissä vas- 
taan seurakuntien, Sampo-keskuksen tai Inkerin 
Liiton voimin. 

Omaa yrittäjyyttä ei kuitenkaan riittänyt Hatsi- 
nan Inkeri-seuralle. Se ei pystynyt ylläpitämään 
monitoimikeskusta Suomen rahatuen vähettyä. 
Vuonna 2005 Hatsinan monitoimikeskus lak- 
kautettiin. Jonkin verran projektivaroilla tuettiin 
myös IL:n tiedotustoimintaa. Mutta tämäkin 
hanke päättyi vuonna 2007. Sen jälkeen meille 
ilmoitettiin, ettei jatkossa Suomesta tueta sellaisia 
hankkeitta, jotka tavoittelevat vain tietyn kohde- 
ryhmän intressejä vaan niillä on oltava yleisyhteis- 
kunnallinen merkitys. 

Samaan aikaan Pietarin Inkerin Liitto onnistui 
voittamaan kaupungin hallituksen projektitukea 
isohkoon hankkeeseensa. Varoja saatiin siirtyvän 
museon perustamiseen. Valokuva- ja karttastän- 
deistä, vanhoista työkaluista, kansanpukunukeista 
ja oikeista kansanpuvuista koostuva kokoelma 
saatiin aikaan vuonna 2006. Sen on suunnitellut 
kansantieteilijä Olga Konkova. Siirtyvän museon 
ensimmäisenä esittelypaikkana oli kuuluisa Pieta- 
rin Etnografia- ja antropologiamuseo (Kunstka- 
mera). PIL:n näyttelystä tykättiin niin, että se jäi 
Kunstkameraan puoleksitoista vuodeksi. Museon 
valmistelu yhdisti PIL:n nuoria ja heistä muodos- 
tui perinneryhmä Korpi, joka esiintyi eri puolilla 
Inkeriä kulttuurimaihin-nousujoukkona. 

Projektivaroja PIL sai myös vuosina 2007 ja 2008. 
Konkovan johtamat Pietarin kuoroja perinneyhtye 
Korpi myös tekivät Inkerin Liiton näkyvämmäksi. 

Pietarin kaupungin ja Leningradin alueen viran- 
omaiset selvästi "havaitsivat inkerinsuomalaiset” 
ja heidän luovaa kulttuuritoimintaa. Siitä ajasta 
alkaen meidän osallistuminen on ollut tervetullut 
kaikkiin vähemmistökulttuurien tilaisuuksiin. 

Valeri Koivasen ja Viljo Ostosen ansiosta Inkerin 
Liitossa aloitettiin saappaan-heiton ja hiihtämisen 
kehittämistä. Näiden urheilulajien kilpailut ovat 
juurtuneet meidän kansanjuhlien pitämisperintei- 
siin. Jopa saappaanheiton maailmanmestaruuden 
ensimmäiset mitalit löysivät omistajansa Venä- 


Kiitettävästi Inkerin Liitto edusti inkerinsuoma- 
laisia kansainvälisellä tasolla, sen puheenjohtaja 
Aleksanteri Kirjanen valittiin suomalais-ugri- 
laisten kansojen koordinaatiokomitean jäseneksi. 

Inkerinsuomalaisten kansallisliikkeen 20. vuo- 
sijuhlat juhlittiin yhdessä muiden inkeriläisliit- 
tojen kanssa heinäkuussa 2008 Tartossa. Se oli 
nykyajan inkeriläisyyden huippuhetkiä. VIL:n 
puheenjohtaja Toivo Kabasen ansiosta pystyttiin 
järjestämään kolmen päivän mahtavat juhlimiset, 
joita kruunasi koskettava pääkonsertti Raeko - 
jalla. Tartossa tavattiin paljon Suomessa asuvia 
inkerinsuomalaisia, paluumuuttohan Suomeen 
vain jatkui. 


Aale Tynni-Haavion syntymästä 100 vuotta 


Anne Tuohimäki 

Lokakuisen syyspäivän aurinko paistoi kirkkaana 
Suomalaisen Kirjallisuuden Seuran (SKS) juhla- 
huoneiston ikkunasta sisään, kun noin satapäi- 
nen kuulijakunta asettui seuraamaan rakastetun 
inkeriläis-kirjailijan, runoilijan, lyyrikon, olym- 
piavoittajan ja akateemikon syntymän satavuo- 
tisjuhlaseminaaria. 

SKS ja Minna Canthin seura yhdessä olivat jär- 
jestäneet tilaisuuden, jonka alussa Aale Tynnin 
jälkeläiset luovuttivat Tynnin arkiston SKS:n kir- 
jallisuusarkistoon. 

Olympiavoittajasta puhuttaessa tulee varmasti 
useimmiten mieleen yleisurheilija tai hiihtäjä, har- 
vemmin runoilija. Aale Tynni voitti kuitenkin 
Lontoon olympialaisissa v. 1948 kultaa taidelajien 
lyriikkasarjassa runollaan Hellaan laakeri. 

Aale Tynnin runoudessa on leimallista vahva ryt- 
mi, kerronnallisuus ja soinnillisuus. 

Hänet tunnettiin paitsi runoilijana, myös maail- 
mankirjallisuuden suomentajana, jonka edellytyk- 
senä on loistava äidinkielen hallitseminen. Tynnin 
käännöksiä pidetään erityisen haasteellisina. 


Hän on kääntänyt useista 
romaanisista kielistä, es- 
panjasta, unkarista, englan- 
nista, ranskasta vain muuta- 
mia mainitakseni. 

Dosentti Toivo Flink valotti 
esityksessään Aale Tynnin 
inkeriläisiä juuria (puhe 
myöhempänä tässä lähdessä) ja hänen tyttärensä 
FM Riitta Seppälä kuvaili häntä äitinä. Seppälän 
mukaan lapset, joita on kolme, innoittivat runou- 
teen. Aale Tynni kertoi lapsilleen satuja ja tarinoita, 
askarteli heidän kanssaan ja vei kirjastoon tutustut- 
taen heidät hyvään kirjallisuuteen. Riitta Seppälä 
kertoi myös, että äiti luki heille Maija Poppasta 
suomentaen suoraan sujuvasti englanninkielises- 
tä kirjasta jo kauan, ennen kuin suomenkielisestä 
Poppasesta tiedettiinkään. Omat lapset olivat myös 
Tynnin lastenkirjojen inspiraation lähde. 

Riitta Seppälä ja hänen poikansa dosentti Mikko- 
Olavi Seppälä ovat kirjoittaneet Aale Tynnin elä- 
mäkerran, joka on juuri julkaistu. Kirja Hymyily, 
kyynel, laulu (WSOY) kertoo tarinan inkeriläis- 
pakolaisesta olympiavoittajaksi ja akateemikoksi. 


ale, 

Tynni 


hymyily, 
kyynel \ 
W laulu 

Aale Tyrmin inkeriläiset juuret 


Dos. Toivo Flink 

Puhe SKS:n juhlassa 3. 10.2013 

A luksi Aale Tynnin äidistä. Lilja Maria Piip- 
ponen oli syntynyt Venjoen seurakunnassa 
1886. Aale kertoo 1990 ilmestyneissä muistelmis- 
saan Inkeri Inkerini, että nuoruuden kuvista hän 
näki äitinsä totiset, lempeät ja älykkäät kasvot. 
Lilja oli hiljainen tyttö, koulussa hyväoppinen ja 
ahkera. Hän kävi Pavlovskin saksalaisen koulun. 
Koska tämä oli Venäjän parhaita, Lilja sai pätevän 
opetuksen ja hallitsi suomen lisäksi saksan ja venä- 
jän kielet. Koulun jälkeen hän kävi kaksivuotiset 
opettajakurssit Tsarskoje Selossa (nykyinen Puskin) 
valmistuen kansakoulunopettajaksi 1904. Koska 
Kolppanan seminaari ei ennen vuotta 1917 ottanut 
vastaan naisoppilaita, inkeriläiset naiset valmistuivat 
näin opettajiksi. Lilja Piipponen toimi opettajana eri 
kouluissa lähellä vanhempiensa kotipaikkaa Venjoen 
Pääsölää. Se sijaitsi lähellä Pavlovskin ja Tsarskojen 
Selon kaupunkeja keisarillisine palatseineen. Lilja 
toimi opettajana vuoteen kymmenen vuotta. 

Aalen kertoman mukaan hänen äitinsä oli käyt- 
täytymiseltään vaatimaton, hillitty, pidättyväinen 
ja erittäin ylpeä. Hän ei valittanut, eikä halunnut 
vieraiden näkevän Suomessa jo seitsenlapsisen per- 
heen vaikeuksia. Niinpä hän liikkui harvoin kodin 
ulkopuolella, eikä solminut uusia tuttavuuksia. Seu- 
rustelu rajoittui pääasiallisesti sukulaisiin, joita oli 



Juhlaseminaari keräsi sankan yleisön Suomalaisen Kirjallisuuden 
Seuran juhlahuoneistoon , Helsinkiin. Kuvassa vasemmalta 
dosentti Satu Grunthal [ kustantaja, varatoimitusjohtaja Leena 
Majander (WSOY), dosentti Toivo Flink ja Minna Canth seuran pj. 
Suvi Ahola. 


onneksi sijoittunut Suomeen huomattava määrä. 
Näiden lisäksi perheessä nähtiin muitakin inkeri- 
läisiä ystäviä. 

Laulujuhlilta se alkoi 

Lilja Piipponen ja KaapreTynni tutustuivat Venjoen 
laulujuhlilla kesäkuussa 1903. Juhlat olivat aatteellista 
kansallista työtä, joka yhdisti Inkerin suomalaisia 
opettajia. Tietoisuus kansallisesta yhteenkuuluvuu- 
desta syntyi ja vahvistui suurissa ns. yhteentulotilai- 
suuksissa. Lilja oli Kaapren tavatessaan 17-vuotias. 
Tämä oli tulevaa vaimoaan yhdeksän vuotta van- 
hempi. Hän opetti Pietarissa, toimi siellä lukuisissa 
yhdistyksissä ja oli muutenkin monessa mukana. Aale 
huomauttaa muistelmissaan, että hänen vanhempansa 
olivat luonteeltaan hyvin erilaiset: toinen kuin leisku- 
va tuli, toinen kuin tyynesti virtaava vesi. Avioliitto 
solmittiin joulukuussa 1908. 

Aale Tynnin isä, Gabriel, Kaapre Tynni, oli syntynyt 
Hatsinan lähettyvillä jo Vatjan Viidenneksen vero- 
kirjoissa esiintyneessä Sakoskassa, sen alakylässä 
1877. Aikansa radikaalina ja sosialistina, hän ta- 
voitteli inkeriläisten kansallistunteen vahvistamista, 
Inkerin kansan raitistamista sekä sen henkistä ja 
aineellista edistymistä. Tämä innoitti häntä opiske- 
lemaan Kolppanan seminaarissa ja Pietarin opettaja- 
korkeakoulussa. Jo ikämiehenä, kolmen lapsen isänä, 
hän suoritti ylioppilastutkinnon Lappeenrannan 
yhteiskoulusta 1912 ja jatkoi opiskeluaan Helsingin 
yliopistossa valmistuen filosofian kandidaatiksi val- 
lankumousvuonna 1917. 

Kaapre Tynni oli mukana perustamassa Pietaris- 
sa 1885 Alku-raittiusseuraa, puhumassa sen tilai- 
suuksissa, järjestämässä tohtori Väinö Voionmaan, 
Matti Helenius- Seppälän ja hänen vaimonsa Alli 
Trygg-Heleniuksen raittiusluentoja ja Suomalaisen 
teatterin vierailuja seuran keskustelutilaisuuksiin 
ja iltamiin. Hän kirjoitti Pietarin suomalasiin sa- 
nomalehtiin ja toimitti toista niistä, nimittäin Ne- 
vaa ja sen kansalaiskalenteria vuosien 1906 ja 1918 
välisenä aikana. Hänen aloitteestaan perustettiin 
Inkerinmaalle 1909 Soihtu-seura, joka keskittyi 
kansansivistyksen kohottamiseen suomalaisella In- 
kerinmaalla. Hän venäjänsi Johannes Linnakos- 
ken Laulun tulipunaisesta kukasta ja kappaleen Eino 

Leinon Ylermi-helkavirsistä. Hän oli ideoimassa ja 
toteuttamassa Pietarin yleisen suomalaisen kirjaston 
perustamista 1914. Kun 1905 syntyneelle Pietarin 
Suomalaiselle Yhteiskoululle perustettiin kannatus- 
yhdistys kahta vuotta myöhemmin, sen puheenjoh- 
tajaksi valittiin Kaapre Tynni, joka toimi koulussa 
opettajana 1906-1912. 

Kansanrunouden keruu 
Kaapre Tynni oli Tyrön laulujuhlilla 1908 puhunut 
kansanrunouden keruun puolesta. Hän huomautti, 
että inkeriläiset olivat moniin muihin Venäjän pik- 
kukansoihin verrattuna edullisessa asemassa ”sillä 
meillähän on koko joukko omia, kansan keskuudesta 
lähteneitä ja kansan keskuudessa työskenteleviä kult- 
tuurivoimia. Kansanrunoutta ja laulua on ruvettava 
innolla keräämään, ennen kuin se on liian myöhäistä.” 
Eivätkä kehotussanat jäänet hänen kohdallaan vain 
korulauseiksi. Kaapre Tynni kulki Samuli Paulahar- 
jun kuvaamilla seuduilla Länsi-Inkerissä Hevassa. 
Hänen kokoelmiinsa karttui 40 numeroa. Väinö 
Salmisen mukaan Tynnin muistiinpanot ovat vielä 
jokseenkin ehjiä toisintoja, vieläpä kertovatkin runot. 
Tynnin kokoelmassa on runsaasti sotavalituksia. 

Kaapre Tynnin johtajatoimi Kolppanan seminaarissa 
alkoi 1.9.1917 ja päättyi 8.4.1919. Seminaarin pe- 
rustamisesta, muuten, tuli tänä vuonna 4. syyskuuta 
kuluneeksi 150 vuotta. Bolsevikkien toimesta Tynni 
pidätettiin helmikuussa 1919, mutta pääsetettiin va- 
paalle. Toista vangitsemista odottamatta hän pakeni 
Suomeen, minne Lilja viiden lapsen kera seurasi pe- 
rässä. Kolppanan seminaarin viimeinen oppilaskurssi, 
jolta vuoden 1919 sotatapahtumien vuoksi luvut jäivät 
kesken, löysi tiensä Suomeen ja sai täällä tilaisuuden 
suorittaa opintonsa loppuun. Tynni hankki kurs- 
silaisille Suomen valtion tuen, ja hänen johdollaan 
valmistuneista tuli opettajia maan kansakouluihin. 

Suomessa Kaapre Tynni oli perustamassa Inkeri Liit- 
toa 1922 ja otti aktiivisesti osaa Suomeen paenneen 
runsaan 8 000 Inkerin pakolaisen sivistys- ja kult- 
tuuritoimintaan. Kun Neuvostoliitossa 1930 alkaneet 
vainot ulottuivat Inkeriin, Kaapre Tynni teki kaksi 
matkaa Eurooppaan. Lontoon matkakertomuksensa 
heinäkuussa 1931 hän päättää näin: "Käsitykseni 
matkan jälkeen on se, että Inkerin hätä on nyt hyvin 
tunnettu Keski-Euroopan maissa, mutta kansainvä- 
lisen tilanteen monimutkaisuudesta johtuen meillä 
ei ole sanottavasti toiveita todellisesta avusta tällä 


hetkellä. Joka tapauksessa työtä on edelleen jatket- 
tava, rakennettuja suhteita ylläpidettävä, varsinkin 
Prometeus- järjestön kanssa.” 

Kaapre Tynnin aloitteesta käynnistettiin 1935 hanke 
Inkeri- tietouden levittämiseksi Suomessa. Siinä pidet- 
tiin 24 luentoa. Sarja alkoi Säätytalolla sunnuntaina 
24.2.1935. Ensimmäisenä luennoitsijana oli Kaapre 
Tynni ja A.M. Tallgren. Muita puhujia olivat mm. 
J. J. Mikkola, Väinö Salminen, Albert Hämäläinen, 
Rafael Cederberg ja Lauri Kettunen. 

Kodissaan, jota Aale Tynni kuvaa muistelmissaan 
hyvin inkeriläiseksi, sen henkisessä ilmapiirissä hän 
oli sekä sisäisesti että ulkoisesti mukana Inkerin suo- 
malaisuuteen liittyvissä riennoissa. Mainittakoon 
tässä vain, että opiskellessaan Helsingin Suomalasien 
koulun VILllä luokalla Aale piti koulunsa heimo- 
juhlassa ja naisliitossa esitelmän aiheena Inkerinmaa 
vuonna 1930. Vuotta myöhemmin hän oli inkeriläis- 
ten kesäkokouksissa Terijoella ja Viipurissa ja kertoi 
käyttäneensä äyrämöispukua. 

Esittämäni Inkeriin kuluva henkinen lataus heijastui 
Aale Tynnin runoudessa. Valitsin päätteeksi runon 
Otin naulasta viitan vuonna 1952 ilmestyneestä ko- 
koelmasta Tuntematon puu: 

Minun perintöni vierasten haltuun jäi, 
maat , kartanot saivat ne riistää. 

Otin naulasta viitan ja läksin pois, 
kun alkoivat aumoista kiistää. 

Joka tuuman he mittaavat innossaan 
ja ahneus silmissä palaa. 

Miten kaikki he laskevat rikkauttaan, 
miten kaikki he nurkuvat salaa! 

Otin naulasta viitan ja läksin pois, 
haat, laitumet annoin viedä. 

Mutta taattoni ratsastus viitan sain, 
ja sen arvoa eivät he tiedä. 

Se on hankala harteille laskostaa, 
se on raskas ja vaikea kantaa - 
ja jos taidat vain, 
yli maisemain 
voit liepeen hulmuta antaa. 

Yli rikkauden, 
yli kaipauksen, 
yli kohtalon päivien saaton 
ilo hulmua ylpeä, urhoollinen, 
kuten hulmusit harteilla taaton f 
Mitä huominen päiväni tarjoaa, 
voin ottaa sen tai heittää, 
sillä taattoni ratsastusviitan sain, 
ja paljon se korvaa ja peittää. 

MATKAN VARRELTA 

- Inkerinsuomalaisen muistelmia 



Opastajani August 

A ugust, hiljainen, lempeäluon- 
toinen ja ystävällinen renki, 
otti minut apulaisekseen. Hän otti 
minut mukaansa suorittaessaan 
erilaisia talon tehtäviä, semmoisia 
kun viemään viljaa ja tuomaan jau- 
hot takasin läheisistä isoista tuu- 
limyllyistä, viemään maitoa pai- 
kalliseen meijeriin. Hauskimmat 
ja jännittävimmät tehtävät olivat 
nuoren varsan kesyttäminen, että 
se sallisi suitset ja valjaat päälleen 
ja tottelisi ajajaa. Pelkästään suitsi- 
en pano oli vaikeaa, valjastamisesta 
ja kiinnittämisestä rekeen tai rat- 
taisiin puhumattakaan. Oikea tah- 
donvoima taistelu alkoi sivutiellä. 
Varsa yritti raivata kaiken irti ja 
päästä vapaaksi kuten ennenkin, 
mutta Augustin piteli kaikin voi- 
min ohjista ja minä olin painona 
peloissani, mutta samalla nauttien 
jännityksestä. Hyppiminen, äkki- 
käänteet ja tempaukset tuntuivat 
kestävän tunteja. Sekä varsa että 
August olivat hien peittämiä. Sit- 
ten August ohjasi varsan kylätielle, 
missä hän antoi sen juosta täyttä 
laukkaa. 

August pysäytti, taputti varsan 
kaulaa ja antoi sille omenan. Nyt 
olisi minun vuoroni ajaa, varsa oli 
vieläkin varuillaan ja hiukan her- 
mostunut. Tällä tavalla August 
opasti kahta meistä: hevos- ja ih- 
misvarsaa. 

Vaikka olenkin ratsastanut hevo- 
silla, en ole tehnyt työtä niiden 
kanssa. August valitsi käyttööni 


hitaan vanhan hevosen, etupäässä 
tuomaan perheelleen Moisioon eri 
tuotteita ja tavaroita ja jotain muita 
tehtäviä maatilalla. Ajaessani he- 
vosta eräänä päivänä, hevonen kul- 
ki hyvin hitaasti, jopa pysähtyikin 
jollen olisi ohjaksilla hätyyttänyt 
sitä. Ajattelin, että tämä vanha 
hevonen oli heikko ja taisin jopa 
sääliäkin sitä vähän. Lopetettuani 
työn otin sen pois valjaista ja pääs- 
tin aitaukseen laitumelle muiden 
hevosten joukkoon. Kävellessäni 
mökillemme kuulin takanani aita- 
uksesta meteliä. Käännyin ja menin 
takaisin katsomaan. Yksi hevosista, 
kuin pomo ainakin, ahdisteli toista 
hirnahdellen, pureksien ja potkien. 
Tuijotin pomo hevosta, enkä ha- 
lunnut uskoa silmiäni. Tomo’ oli 
minun hevoseni. Se, käsitin nyt, 
tunsi minut kokemattomaksi aja- 
jaksi ja käytti minua hyväkseen. 
Jaha, ajattelin, nyt on säälini loppu. 
Seuraavan kerron ajaessani sitä se 
heti huomasi muutoksen minussa ja 
näytteleminen loppui siihen. "He- 
voset saattavat olla samanlaisia kuin 
ihmiset, täynnä oikkuja”, ajattelin 
ja vastahakoisesti kunnioitin paho- 
laista. Kerroin tapauksesta Augus- 
tille ja hän vain hymyili tietävästi. 

Riigan Lahden, Itämeren osan, 
rantaviiva oli aika lähellä Moisiota. 
August sanoi, että hän usein kävi 
siellä kalassa. Hän lupasi ottaa mi- 
nut mukaan. (Siitä ei tullut mitään.) 

Moisio sijaitsi alamaassa. Raskaan 
sateen jälkeen ruoho sen ympä- 
rillä oli usein vesi lammikkojen 


peittämää. Alue sihisi käärmeitä, 
etupäässä tarha sellaisia. Ne usein 
kiemurtelivat edessä ajaessani tien 
päällä. Kuultuani monia kauhu- 
juttuja mm lentävistä käärmeistä’ 
kotona Kurkelassa, kammoin ja 
taisin vahan pelätäkin niitä. Mutta 
se pelko häipyi kun huomasin, että 
käärmeet pelkäsivät minua enem- 
män kuin minä niitä. 

Moisio oli lahoava vetoisa vanha 
linna kylmine kosteine seinineen. 
Se ei voinut olla terveellinen paik- 
ka elää ja kasvattaa lapsia. Ei ih- 
mekään, että lapset olivat usein 
sairaana. En voinut käsittää miksi 
August perheineen pysyi siellä. 

Elämää maatilalla 

Monet saaremaalaiset käyttivät ih- 
meellisen näköisiä jalkineita. Nii- 
den anturat olivat leikattu vanhois- 
ta auton päällysrenkaista, mihin 
oli liidetty paksut pitkänpuoleiset 
villasukat. Nämä Vannukat’ olivat 
kevyet, lämpimät ja mukavat. En 
tiedä olivatko ne perinteisiä talla 
saarella vai sota-ajan keksintöjä. 
Me käytimme niitä joka päivä ja 
pidimme kovasti niistä. 

Saklakylan nuoret miehet tulivat 
usein kosiskelemaan kahta nuorta 
talon piikaa. Yleinen tapa oli pitää 
oluttynnyriä keittiön sisäoven vie- 
ressä. Vierailijoille tarjottiin heti 
olutta. Sitten alkoi hyvänahkainen 
kiusoittelu etenkin erään komean- 
näköisen pojan ja pulskeamman 
piian välillä, mikä edistyi karheaan 
ja kiljuvaan nauruun ja halailuun. 

Ulkopuolisina sivukatsojina me, 
uudet tulokkaat, olimme syrjäytet- 
tyjä jotensakin ylimielisellä tavalla. 

Tämä kaikki toi meille kivullisen 
todellisuuden, kuinka erilainen oli 
meidän maailmamme kuin heidän. 
Että sota oli riistänyt, ja vieläkin 
riisti, meiltä nuoruutemme, siitä 
nauttimisesta, tavallisesta kanssa- 
käymisestä; kaikesta mikä on osa- 
na olla nuori ja huoleton. Kenties 
myöhemmin asiat parantuisivat, 
kun opimme tuntemaan toisem- 
me paremmin ja sotamuistotkin 
häipyisivät. 

Ja tosiaan, meille tulikin tilaisuus 
tavata kyläläisiä talon harjannos- 
tajaistalkoissa; työ- ja huvijuhlassa. 
Teimme työtä, söimme, joimme 
olutta ja laskimme joitakin vitsejä, 
vaikka kielitaidon puute rajoittikin 
vahan keskustelua. Meillä oli haus- 
kaa, lauloimme Saaremaa Laulua 
(Meie emät ja isät ovat saarlaset ...J ja 
tanssimme. 

Keväällä, kun routa oli sulanut, 
tehtäväni oli kyntää peltoja. Olin 
usein ihmetellyt, miksi Saaremaan 
viljeltyjen peltojen ympärillä oli 
niin paljon kiviä. Ei kestänyt kau- 
an kun löysin syyn. Ilman min- 
käänlaista varoitusta aura äkkiä 
pysähtyi. Se tapahtui niin nopeas- 
ti, etten ehtinyt pysähtyä itse vaan 
kävelin kyntöauran poikkirautaan 
lyöden arkaan paikkaan haarojen 
välissä niin että melkein huusin 
kivusta. Aura oli iskenyt maan- 
alaiseen kiveen. Kaivoin kiven ylös 
ja laahasin sen pellon varteen. Vai 
niin! Nyt tiesin mistä kivet tulivat. 
Yritin miettiä miten voisin välttää 
ne. Kokeilin kumartumalla piden- 
tämällä aurasta itseeni välimatkaa. 
Tämä auttoi, kunnes osuin peh- 
meänpään multaan. Silloin he- 
vonen veti nopeammin ja minä 

myös. Kivi pysäytti vauhdin ja taas 
kävelin suoraan poikkirautaan ja 
koin huusin tuskasta. Keskittymi- 
nen työhön auttoi, mutta ei aina. 
Satutin itseni niin monta kertaa, 
että rupesin ihmettelemään, tokko 
myöhemmin elämässä voisin saada 
lapsia. 

August kertoi, että pelto kasvat- 
taisi’ ensi kevääksi taas uusia kiviä. 
Miettiessäni miksi niin tapahtui, 
oletin että se jotensakin oli hallan 
aiheuttamaa. 

Eräs meidän kesyttämistä nuorista 
orista ei vielä ollut täysin ’kesy’ ja 
tarvitsi lisää opetusta. Puhuin Au- 
gustin yli antaakseen minun ajaa 
sitä turvallisessa tehtävässä. Se 
oli aikaisemmin kynnetyn pellon 
mullan tiivistämistä ajamalla isol- 
la hevosen vetämällä rullakkeella. 
Avonaisella pellolla ori voi temp- 
puilla miten vain, kunnes väsyisi. 
August suostui, auttoi minua val- 
jastamaan orin. 

” Ylpeyteni sai 
kolauksen, mutta 
sittenkin tuntui hyvältä. 
Kaiken kukkuraksi 
en saanut seikkailusta 
naarmuakaan. ” 

Tämä oli sekä orille että minulle 
mieluisaa hommaa. Se laukkasi 
minun usutuksesta aikansa, rau- 
hoittui ja me rullasimme pellon 
pitkin ja poikin. Lounaaksi työ oli 
valmistaja oli aika mennä kotiin. 
Riisuessani valjaita pälkähti pää- 
häni, että mitä jos ratsastaisin ko- 
tiin orilla? Taputtelin oria kaulasta 
ja juttelin sille pehmeällä äänellä. 
Hevonen vaikutti niin rauhalli- 
selta, että paatinkin ratsastaa sitä. 


Pidin suitsista ja vein sen aidan vie- 
relle, kiipesin sille ja hyvin varo- 
vasti laskin itseni hevosen selkään. 
Ori vilkaisi minua, liikutteli hiu- 
kan korviaan ja näytti hyväksyvän 
minut. Läksimme hitaasti kotiin 
päin. Tulin rohkeammaksi ja panin 
orin hölkyttämään ja sitten jopa 
laukkaamaan. Nyt olinkin kuin 
seitsemännessä taivaassa. Ylpeä- 
nä, kuvittelin itseni Villin Lännen 
Cowboyksi (voi, voi, vain ilman sa- 
tulaa!). Muistanpa jopa lauleskel- 
leeni kotiaikaista rimssua: ”Hepo 
hyppel\ hepo reistaiV, hepo nelisteli, 
mie hyppäsin sen selkää , sain sapee- 
rosf kii\ 

Lähestyessämme rakennuksia nain 
kasvoja mökkimme ikkunassa kat- 
somassa minua ja oria. Sitten ori 
niin kuin heräsi. Se katsahti en- 
sin hevosaitaukseen päin, käänsi 
hiukan päätään vilkaisten taak- 
seen minuun, ja nyt asiat tapah- 
tuivat minusta salaman nopeasti. 
Seurauksena oli, että löysin itseni 
istumassa pyllylläni keskellä tie- 
tä. Ennen kun olin pystynyt te- 
kemään mitään, ori joka huomasi 
olevansa toveriensa näkysällä, teki 
päätöksensä; se ponkaisi äkkiä ylös 
ilmaan takajaloilleen. Minä valuin 
nopeasti ja nätisti sen selkää myö- 
ten alas tielle. Orilaukkasi hirnuen 
laukkasi tovereittensa luo. Pölyt- 
telin takamukseni. ’Ylpeys käy 
lankeemuksen edellä’. Ylpeyteni 
sai kolauksen, mutta sittenkin tun- 
tui hyvältä. Kaiken kukkuraksi en 
saanut seikkailusta naarmuakaan. 

Osana Isäni työstä oli pitää huolta 
sonnista. Eräänä päivänä hän koki 
vaarallisen selkkauksen. Syöttä- 
essään sitä piha-aitauksessa sonni 
lähestyi porttia niin nopeasti, et- 
tei Isä ehtinyt työntää sen ruoka- 
astiaa sisään, vaan hänen täytyi 
sulkea portti, ettei sonni karkaisi 


ulos. Sonni suuttui ruoka-astian 
puutteesta niin kovasti, että hyp- 
päsi yli kaksi metriä korkean aidan. 
Nyt Isälle tulikin kiire päästä itse 
portin läpi aitan sisään suojaan. 
Sonni soi ruokansa, rauhoittui ja 
me saimme yhdessä sen takaisin 
aitaukseen. Ei kukaan olisi voinut 
uskoa, että se raskas sonni pystyisi 
loikkaamaan niin korkean aidan 
yli. 

Matkaileva puuseppä tuli Saksin 
vieraaksi. Hän oli Saksin vanha 
hyvä tuttava ja he käyttivät monta 
päivää vaan jutteluihin politiikasta 
ja Viron tilanteesta uuden, saksa- 
laisten vallan alla. Matkoillaan 
puuseppä tapasi paljon ihmisiä. 
Ei ollut yllättävää Saksille, että 
valtaosa virolaisista oli hyvin tyy- 
tymättömiä saksalaisten halut- 
tomuuteen antaa Virolle takasin 
sen itsenäisyyttä. Virolaiset olivat 
saavuttaneet sen 1920 urhollisen 
taistelun jälkeen ja menettäneet 
sen 1939 S aksa- Venäjä voimapelin 
tuloksena, milloin Suomikin oli 
vaarassa ja oli pakotettu itsenäi- 
syyttään puolustamaan Talviso- 
dassa. Itsenäisyysaika oli parasta 
aikaa virolaisille, vaikkei sekaan 
ollut ilman vaikeuksia. Useimmille 
se olikin ainoa hyväksyttävä tila. 

Navettatalon yläkerrassa oli huone 
varattu erityisesti puusepän töitä 
varten. Oli nautintoa seurata am- 
mattimiehen työtä. Hän puhdisti 
tarkkaan työpaikan, pani mukaan 
tuomansa työkalut määrättyyn 
järjestykseen, valitsi tarkkaan työ- 
puunsa, jne. Ei ollut yhtään tur- 
haa askelta. Kaikki piti olla juuri 
niin. Katsoessaan hänen tekevän 
työtään kuvittelin hänen tapansa 
olevan samanlaisen kuin muiden- 
kin mestariteostaan valmistavien 
taiteilijoiden. Hienoa työtä loppu- 
tulokset olivatkin: komea lipasto, 


pyötä ja tuoleja. Työnlaatu ylitti 
työn seurauksen nautinnon. 

Elämämme sai oman rutiininsa: 
aikainen aamiainen, työtehtävän 
suorittaminen, päivällinen, lisää 
työtä, illallinen ja vapaa aikaa il- 
lalla. Usein äiti laittoi jotain omaa 
sunnuntai ruokaa ja leivoksia, mitä 
söimme pikkumökissä. Hakiessa- 
ni jotain luettavaa löysin hylätystä 
hevostallista muutamia venäläisiä 
ennen vallankumousaikaisia kir- 
joja. Teknillisessä julkaisussa kes- 
kusteltiin yksikiskoisen rautatien 
ja jopa tulevaisuuden helikopterin 
periaatteista ja mahdollisuuksista. 
Pietarin ylimystönainen kirjoitti 
kirjan omasta turhanpäiväisestä 
elämästään, juoruista ja seura- 
piiri tapahtumisista. Kiinnitin 
huomioni hänen erääseen seikka- 
luunsa talvella. Hän kutsui reen 
ajajaa ’Chuhhoonets’, ikään kuin 
se olisi jonkun kansakunnan jäsen 
eikä haukkumanimi suomalaisista, 
mihin suomalainen vastine on tie- 
tysti ’Ryssa. 

Saks sai saksalaisten venäjänkie- 
lisen sanomalehden, erikoisesti 
julkaistu Itä- Euroopan vallattuja 
alueita varten. Siinä oli mm jatko- 
kertomuksena runomuodossa tari- 
na Karl Marxin seikkailuista kun 
hän muka joutui elämään Neuvos- 
tomaassa. Hänen selkkauksensa 
olivat tosi humoristisia. Ne vaike- 
udet, mihin hän joutui yrittäes- 
sään noudattaa omia periaatteitaan 
neuvosto systeemissä, kuulostivat 
hyvin uskottavilta. 

Muistan lukeneeni lehdestä 10,000 
puolalaisen upseerin murhasta Ka- 
tyn metsässä. Puolassa 1939, mistä 
Venäjä ja Saksa syyttelivät toinen 
toisiaan. Saksalaiset väittivät täs- 
sä lehdessä, että kansainvälisen 
Punaisen Ristin edustajat olivat 


käyneet paikan päällä ja panneen 
murhat NKVD, Neuvosto salapo- 
liisin, syyksi. (Sodan jälkeen selvisi, 
ettei Punainen Risti noudattanut 
saksalaisten kutsua. Myöhemmin 
Gorbatsov myönsi kuitenkin niin 
tapahtuneen. 15,000 puolalaista 
upseeria oli kateissa, niistä 4000 on 
löydetty Katyn metsässä, 11,000 on 
vieläkin kateissa. Ref: A Question 
of Honor, Lynne Olson and Stanley 
Cloud, Knopf 2003) 

Tämän saksalaisen lehden sekä sävy 
että suoranainen lausunta oli, että 
Saksan kansa on ylhäisempää rotua 
kuin venäläiset ja että venäläisten 
pitäisi hyväksyä tämä tosiasia. Mi- 
nusta tämmöinen roska oli hyvin 
vastenmielistä luettavaa. En voi- 
nut kuvitellakaan kuinka kukaan 
järkevä ihminen, puhumattakaan 
venäläisestä, ei tuntisi kammoa tätä 
roskaa lukiessaan. 

En muista koko Saaremaalla olon 
aikana kuulleeni ainoatakaan len- 
tokoneen lentoa. Sen takia yllätyin 
kun kerran löysin venäläisen len- 
tolehtisen maassa. Lehtisessä ker- 
rottiin suuresta venäläisten voitosta 
Stalingradissa. Valokuvat näyttivät 
saksalaisen Sotamarsalkka Von 
Pauluksen esikuntineen ja pitkän 
kolonnan sotilaita antautuvan ve- 
näläisille. Luulin ensiksi kuvia vää- 
rennetyiksi. Ei, ne näyttivät hyvin 
realistisilta ollakseen väärennettyjä. 
En kuvittele olevani mikään asian- 
tuntija, mutta kaikki näytti minus- 
ta uskottavalta. Tähän asti luulin 
saksalaisten sotatoiminnan olleen 
paremman kuin venäläisten. Onko 
sotaonni nyt kääntynyt? Eihän 
meillä ollut mitään tietoja tapah- 
tumisista. Yksi asia oli selvä: tästä 
lähin saksalaisten voittoa ei voinut 
mitenkään pitää varmana. Miten 
tämä vaikuttaisi meihin, sitä emme 
pystyneet vielä arvioimaan. 

TAPAHTUMAKALENTERI 

Suomen Inkeri-liiton matkat ja tapahtumat loppuvuonna 2013 



Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Hyvinkään Inkeri-kerho 
Hyvinkään Inkeri-kerho ry ko- 
koontuu seurakunnan aulakahviossa 
( Hämeenkatu 16) aina kuukauden 1. 
sunnuntai. 

Tiedustelut Irja Pelkonen 
inkerikerho@gmail.com tai 
p. 040550 5712 

• Su 3.11.2013 14:00 Inkeriläiset 
- Kuka on kukin. Inkerinsuoma- 
laisten sukututkimukseen paneu- 
tunut Pekka Wikberg vierailee 
kerhossa kertomassa aiheesta. 

• Su 1.12.2013 14:00 Joulujuhla 

Lahden seudun Inkeri-seura 
Kerhoillat joka kuukauden toinen 
maanantai alkaen kello 15 Luther 
kirkolla, osoitteessa Vuorikatu 37 . 

• Marraskuu 11. Kerhoilta 

• Joulukuu 9. Jouluruokailu klo 13 

Kerhoiltojen kahvituksen sovimme 
vuorotellen jo edellisessä kokouksessa. 

Jäsenmaksu Lahden seudun Inkeri- 
seuran jäsenmaksu vuodelle 2013 on 
1 5 euroa/henkilö. 

Maksun voi suorittaa kerhoillassa 
rahastonhoitajalle tai pankkiin tilille 
Nordea 129830-24722 

Kerhoilloista ja kokouksista tiedus- 
teluihin vastaa 

Maria Lahti , p. 0400 841 741 


Turun Inkeri-seura 

Besseda-teehetket j atkuvat Palvelu- 
pisteessä joka kuukauden 1. Ja 3. 
perjantai kello 13 Irma Kapasen 
vetämänä. 

Juhlatilaisuudet Varissuon kirkolla 
( Kousankatu 6), kello 14 alkaen. 

Palvelupiste , Uudenmaankatu 1. 

Puh. 233 2565 

• 2.11. Pyhäinpäivän kunniakäynti 
seppeleenlaskuineen Turun hau- 
tausmaalla Inkeriläisten muis- 
tomerkillä klo 12 ja sen jälkeen 
kahvi- ja ohjelmatilaisuus Varis- 
suon kirkolla 

• 26.12. joulujuhla 

Helsingin seudun Inkeri-seuran 
tapahtumia 

Anitta Iline anitta@inkeriseura.com 
tai p. 050-565 9805 

Työpaj at j ärj estetään Karj alatalon 
Inkerikodissa (Käpylänkuja 1 , Hel- 
sinki) 

Tiedustelut Toivo Tupinp. 040 578 
3894 

Matti Meikäläinen 
Mallikuja 7 H 16 
00780 Helsinki 



KUNNIA ESI-ISIEMME MAALLE 

Rakas esi-isiemme maa, 

Kuinka hyvä meillä onkaan täällä, 

Sinä otit meidät vastaan orvot omat lapsesi, 
Kuin pedon kynsiin heitetyt. 

Tuuleenko myrskyyn kovaan. 

Ikuisesti takaa ajetut tietämättä miksi 
Sinä korjasit meidät siipiesi suojaan, 

Useita kaukaakin kauempaa. 

Täällä me sinun sinitaivaasi alla, 

Rinnalla ikihonkien, 

Kera kansasi hengeltään kuin omammekin on, 
Kuin uudestaan alkoi se elää. 

Me tunsimme tuskan ja kivun, 

Läheistemme puolesta, jotka menetimme jo, 
Uudelleen uskomme saimme, 

Me kumarramme sinulle syvään. 

Joka lapsesi takaisin omit, 

Rakas olet jo meille, 

Elä täydessä onnen kukoistuksessa. 

Ja ikuisessa Jumalan varjeluksessa! 

Imbi Boiko-Pennasen runo vuodelta 1998. 
Venäjän kielestä suomentanut Ella Ojala. 

E nsimmäinen vuosi tä- 
män sivun kirjoittajana 
on ohi. Katselen hieman 
taaksepäin. Vuosi on ollut antoi- 
sa ja kasvattava. Inkeriläisyys on 
tullut esiin kaikessa kirjavuu- 
dessaan. Olen aiemmin tuntenut 
lähinnä 40-luvulla ja sitä ennen 
Suomeen tulleita. Ymmärrykseni 
on lisääntynyt, kun olen tutustu- 
nut ns. paluumuuttajiin ja heidän 
koviin kokemuksiinsa. Olen kii- 
tollinen, että monet seurakunnat 
ovat järjestäneet kerhoja, joissa 
maailmalta palanneet Inkerin 
suomalaiset ovat saaneet ymmär- 
rystä ja vertaistukea. 

Olemme tänä vuonna järjestä- 
neet Inkeri-iltapäiviä. Kaikki ei- 
vät vielä ole oikein ottaneet näitä 
tilaisuuksia omikseen. Mukaan 
vaan! Ohjelma on ollut hyvää, 
kiitos kaikille esiintyjille! Olen 
ilokseni todennut, että kun on 
toiminnassa mukana täysillä, tu- 
lee itsestään vastaan kiinnostavia 
ihmisiä ja asioita. Haluan kirjoit- 
taa kuulluista esityksistä myös 
teille, jotka luette Inkeriläisten 
viestiä. Ensi keväänä jatketaan 
samalla tavalla, kerran kuussa, 
useimmiten kuukauden toisena 
lauantaina. Juomme Inkeri-ko- 
dissa ensin kahvia klo 13.30 ja 
klo 14 alkaa ohjelma. 


Olen katsellut jäsenluetteloa, jota 
Anne-sihteeri pitää. Hänellä on 
taulukot aina 70-luvulta saakka. 
Saamastani kopiosta näkyvät 
kunkin jäsenen maksutiedot vuo- 
desta 2007 alkaen. Siitä selviää 
myös, onko jäsen Inkeriläisten 
viestin tilaaja. 

Huomasin luettelosta, että 14 
pitkäaikaiselta jäseneltä ja leh- 
den tilaajalta puuttuu jäsenmak- 
sumerkintä tältä vuodelta. Mistä 
tämä mahtaa johtua? Ainahan on 
mahdollista, että meilläkin sat- 
tuu kirjaamisessa lipsahduksia, 
raha ja tieto kun tulevat tipottain 
pitkin vuotta. 

Juuri tänään on selvitetty, mik- 
si eräs tilaaja ei ole saanut koko 
vuonna lehteä. Kävi ilmi, että 
tytär oli maksanut tilauksen, 
mutta siitä ei näy äidin nimeä 
eikä kummankaan osoitetta, vain 
maksajan nimi ja summa. - Jos on 
epäselvyyksiä, soittakaa nume- 
roon 045 261 2342. Ei ole mitään 
erityistä soittoaikaa. Soittakaa 
uudelleen, jos ei heti vastata. 

Rakkaat ystävät, jotta asiat su- 
juisivat, luettehan huolellisesti 
lehden keskiaukeamalla olevien 
tilillepanokorttien täytöstä an- 
netut ohjeet! Toimikaa niiden 



mukaan, vaikka maksaisitte 
verkkopankissa. Minulle pu- 
heenjohtajana olisi tärkeätä, että 
saisin sähköpostiosoitteet niiltä, 
joilla sellainen on. Lähettäisin 
mielelläni joskus ajankohtaista 
postia. 

Tämä on hyvin arkinen kirjoitus. 
Joulutervehdykseni on takakan- 
nessa. 

KOLPPANAN SEMINAARIN 150- JA INKERIN LIIT0iy5-VU0TISJUHLAT HATSINASSA 3. - 6.10.2013 

5 * 



Kuvat ja teksti: Alina-Sinikka Salo 


OHJELMA PÄÄPIIRTEISSÄÄN: 


S uomen Inkeri-liiton mat- 
kalle osallistui 15 kult- 
tuurista kiinnostunutta 
matkalaista. Mukana oli Inkeri- 
asioiden huippuosaaja, emeri- 
tuspääsihteeri Isto Pihkala. Hän 
opasti meidät menomatkalla 
Kronstadtin linnoitukseen. Olin 
häikäistynyt Laivaston kirkosta. 
Se oli sekä sisältä että ulkoa kau- 
neudessaan häkellyttävä. Olen 
edellisen kerran kokenut yhtä 
voimakkaan elämyksen Roomas- 
sa Pyhän Pietarin kirkossa. 

Vuosijuhlat avattiin Hatsinan 
piirikunnan kirjastossa, jossa esi- 
teltiin Inkerinmaa- sekä Kolppa- 
nan opettajaseminaarinäyttelyt. 
Aleksanteri Kirjanen, Inkerin 
Liiton puheenjohtaja ja Wladi- 
mir Kokko, Pietarin Liiton pu- 
heenjohtaja, suorittivat avaukset, 
esittelyyn osallistui kulttuurin 


Näyttelyitä 

• Inkerinmaa-näyttely, 

• Kolppanan opettajaseminaarin näyttely 

• Aleksanteri III - Hatsinan palatsin erikoisnäyttely 

• Kansanpukutyöpaja 

Dokumenttifilmien festivaali 
Linja-autokiertoajelu 
Yhteisiä tilaisuuksia 

• Sivistystyö ja inkerinsuomalainen historia - 
tieteellinen konferenssi 

• Pääjuhla 

• Juhlakonsertti 

Kirkollisia kokoontumisia 

• Kadonneen Inkerin muistolle -muistomerkin 
vihkiminen 

• Jumalanpalvelus Kolppanan kirkossa 

• Muistolaatan paljastaminen kirkon edessä 


monitoiminainen Olga Konkova. 

Seuraavaksi oli mahdollista 
seurata dokumenttifilmien fes- 
tivaalia. Osa meistä hyppäsi 
tuolloin bussiin, joka vei meidät 
Sablinaan, syntymäkotiini. Oli 
ilo esitellä ystäville paikkaa, jos- 
sa olen syntynyt, ja jossa asues- 
samme olen vauvana sinnitellyt 
kahden rintaman välissä maa- 
kuopissa piileskellen. Sablinaa 
ei ole pommit tuhonneet. Koen 


kodissa käydessäni kiitollisuutta 
siitä, että elämä on kantanut vai- 
keasta alusta huolimatta. 

Seuraavana päivänä meille esi- 
teltiin Hatsinan palatsissa näyt- 
tely Aleksanteri III:n yksityisis- 
tä tiloista. Sieltä kiirehdimme 
edellispäivänä tutuksi tulleeseen 
kirjastotalon tieteelliseen konfe- 
renssiin Sivistystyö ja inkerinsuo- 
malainen historia. Ryhmämme 
ei ymmärtänyt kaikkia puheen- 

Emeritus piispa Juha Pihkala ja pastori Aleksei Uimonen valmistautuvat 
jumalanpalvelukseen. 


vuoroja, koska luennot tulkattiin 
vain suomesta venäjäksi. Vadim 
Musajevin venäjänkielisestä esi- 
telmästä saimme suomenkielisen 
tiivistelmän, joka on luettavissa 
tässä lehdessä. Inkerin kulttuu- 
riseuran Helena Miettinen ker- 
toi kulttuuriseuran julkaisemasta 
kirjasta Inkeriläiset. Kuka kukin 
on. Olemme Viestissä 5 - 6/2013 


esitelleet kirjan. Isto Pihkalan 
esitelmä on tässä lehdessä. 

Kolmannen juhlapäivän kierto- 
ajelulle onnistuimme saamaan 
oppaaksi Wladimir Kokon. 
Kävimme mm. Taaitsan palve- 
lutalossa ja Yrjö Korkkisen syn- 
tymäkodissa. Kierroksen jälkeen 
jätimme Wladimirin Hatsinan 
keskustaan ja läh- 
dimme etsimään 
hautausmaata, jon- 
ka nimi on Pienet 
Kankaat, Rahkolan 
kylä lähellä. Siellä 
vihittiin muisto- 
merkki Kadonneen 
Inkerin muistolle. 
Paikan löytymises- 
sä oli ongelmia niin 
meillä kuin muilla- 
kin. Tilaisuudesta ja 
muistomerkistä ker- 
too idean isä Viktor 
Hyyrynen tässä leh- 
dessä. 



Kolppanan kirkko lokakuussa 20 13. 


Pääjuhlassa oli menossa Mikko- 
Olavi Seppälän juhlapuhe, kun 
ehdimme juhlapaikalle Hatsinan 
musiikkikouluun. Sekä Wladi- 
mir Kokon että Mikko-Olavi 
Seppälän puheet ovat tässä leh- 
dessä. Ohjelmassa oli runsaasti 
musiikkia, lasten tanssiesityksiä 
ja tervehdyspuheita. Monet an- 
toivat lahjaksi kirjan. 

Suomen Inkeri-liiton nimissä an- 
noin lahjaksi peräti kaksi kirjaa. 
Niissä inkerinsuomalainen An- 
neli Mylläri kertoo pyhiinvael- 
lusmatkoistaan Espanjassa, pää- 
määränä Santiago de Composte- 
la. Kirjat toimivat oppaina, jotka 
auttavat matkan valmisteluissa ja 
toteutuksessa. Ilmoitinkin, että 
lahjan toivotaan antavan Inke- 
rin Liitolle ja sen jäsenjärjestöille 
tuoteidean. Ne voisivat yhdessä 
Inkerin kirkon ja ortodoksikir- 
kon kanssa suunnitella Venäjälle 
pyhiinvaellusmatkoja mallilla 
luostari A - luostari B - luos- 
tari C tai suomalaisesta kirkos- 
ta toiseen. Uskoisin, että hyvin 
suunniteltuina tällaiset matkat 
kiinnostaisivat myös kantasuo- 
malaisia, todennäköisesti myös 
venäläisiä. 

Viimeisenä matkapäivänä me- 
nimme Kolppanan kirkkoon, 
jonne pääsy ei ollut helppoa. 
Sinne mentiin kirjaimellisesti 
ahtaasta portista, joka muistutti 
matkustusterminaalien portteja. 
Kirkon ympärillä on ollut hau- 
tausmaa, joka on jyrätty ja as- 
faltoitu. Alueelle on rakennettu 
tehdas. Kirkko on tehdasalueella 
muurien sisällä. Jumalanpalve- 
luksen toimittivat kirkkoherra 
Aleksander Soittu (venäjäksi) ja 
pastori Aleksei Uimonen (suo- 

meksi) ja emeritus piispa Juho 
Pihkala saarnasi. Jumalanpalve- 
luksen jälkeen siunattiin kirkon 
seinustalle tuotu muistomerkki, 
kiveen kiinnitetty Kolppanan 
seminaarin 150-vuotisjuhlan 
muistolaatta. 

”Kiven väri on 
yhtä kirkas kuin 
vuosisatoja sitten. ” 

Kivi on poikkeuksellisen puhdas 
ja kaunis. Kivi on peräisin Puu- 
tostin ainoasta kivilouhimosta. 
Puutostin ”puasikivvest on puol 
Hatsinaa rakennettu” niin kuin 
Kazanin katedraali Pietarissa... 
Skuoritsan talonpojille tämän 
kiven louhinta ja sen kuljetus 
olivat tärkeimpiä elinkeinoja. 
Juuri tämän kiven seurakunta on 
saanut lahjaksi. Kauan valittiin 
ennen kuin löydettiin sopivan 
kokoinen ja muotoinen. Kiven 
väri on yhtä kirkas kuin vuosi- 
satoja sitten. Näin kertoi Wladi- 
mir Kokko, juhlakokonaisuuden 
pääsuunnittelija. 

Monipuolisesta ja runsaasta 
juhlaohjelmasta jäi läsnä ollei- 
den mieliin elämyksiä ja mo- 
nenlaisia muistoja. Tähän leh- 
teen kootut esitykset tallettavat 
arvokasta tietoa, jota matkalla 
saimme. Haluan panna ”hyvän 
kiertämään” ja antaa lukijoille 
mahdollisuuden kurkistaa iki- 
muistoisen juhlan tapahtumiin. 



Inkerin Liiton puheenjohtaja Aleksanteri Kirjanen ja Pietarin Liiton puheenjohtaja 
VVIadimir Kokko avaavat juhlakauden sekä Inkerinmaa-näyttelyn. 



Muistorikkaalle laatalle on löydetty arvoisensa kivi. 



Mi kko- Olavi Seppälä ja VVIadimir Kokko vaihtavat kuulumisia ennen kirkonmenojen 
alkamista. 

KOLPPANAN OPETTAJASEMINAARI 

Luterilaisen arvomaailman ja kansankulttuurin synnyttämänä 


Isto Pihkala 

Johdanto 

Historiasta käsin voimme hah- 
mottaa inkeriläisyyden olemus- 
ta kulttuurina ja arvoyhteisönä. 
Etnisyyden rooli inkeriläisyy- 
dessä on menneinä aikoina ollut 
suhteellisen helposti ymmärret- 
tävissä suomalais-ugrilaisuuden 
pohjalta ja sitä se on tietyin 
lievennyksin edelleen. Neuvos- 
toliiton aikaiset väestön siirrot 
ja seka-avioliitot ovat tuoneet 
inkeriläisyyteen uusia piirteitä. 
Tänään inkeriläisyyden tunnus- 
merkkeinä maantieteen ja kielen 
rinnalla korostuu aiempaa voi- 
makkaammin arvoyhteisöluon- 


ne. Historiallinen Inkerin maa 
on hyvin kauan ollut huomatta- 
van monikansallinen ja -kielinen 
alue. Ehkä siksi on korostettu 
etnistä taustaa, kielen merkitys- 
tä ja luterilaista uskoa inkeriläi- 
syyden tuntomerkkeinä. Kaikki 
kulttuurit muuttuvat koko ajan. 
Tänään ja ilmeisesti tulevaisuu- 
dessa yhä enemmän inkeriläinen 
sivistys ja kulttuuri muodostuvat 
etnisesti väljähköstä ja monikie- 
lisestä ARVOYHTEISÖSTÄ. 
Tehtävämme on selkeyttää nuo 
arvot yhteiseksi identiteetiksem- 
me. Sitä kautta kulttuurillemme 
avautuu tulevaisuus. 


Aika ennen Kolppanan 
seminaarin perustamista 

Viittaan esitelmääni 20.12.2011 
”400 Joulua” / Suomen Pääkon- 
sulinvirasto, Pietari ja siteeraan 
sitä osin. Inkerinmaan sivistys- 
elämää värittää vahvasti Ruotsin 
valtakaudelta lähtien luterilainen 
usko sen puhtaassa "ortodoksi- 
sessa” muodossaan ja osa-alueit- 
tain myös yleinen, protestantti- 
nen pietismi, jolla oli myös sak- 
salaisia kytkentöjä. Leimallinen 
vaikutus on myös esikristillisellä 
suomalais-ugrilaisella runonlau- 
lanta- ja myyttikulttuurilla. Sen 
voimaa ja vaikutusta ei voi tänä 

päivänäkään aliarvioida. Tämä 
liittää inkeriläiset Viron laulu- 
kansaan. 

Murroskausi ja seminaarin 
perustaminen 

Tämän osan perustan esitykses- 
säni viittaamalla * Inkerin Kirkko ' 
lehdessä no. 2/2013 julkaistuun 
artikkeliini 'Kolppanan seminaa- 
rin vaiheita ”. Erinomainen tie- 
tolähde on myös kirja "Inkerin 
kirkko kansallisena kasvattajana” 
/ Jaakko Raski, Helsinki 1932. n. 
100 sivua. Kirjaa kannattaa etsiä 
mm. sen esittämien tilastotieto- 
jen tähden. 

Maaorjuuden poistamisen jäl- 
keen vapautetut inkeriläistalon- 
pojat suuntautuivat voimakkaasti 
opintielle, myös sen tähden, että 
pienet, inkeriläisten lunastamat 
maatilat eivät sallineet kaikille 
lapsille jatkoelinkeinoa. Ajan 
hengen mukainen muuttoliike ei 
suuntautunut "Amerikkoihin”, 
vaan lähialueen kasvavaan Pie- 
tarin kaupunkiin. Tämä piirre 
vahvisti voimakkaasti inkeriläi- 
syyttä 1800-luvun puolenvälin 
jälkeen ja loi mitä hedelmällisim- 
mät olosuhteet kulttuuri- ja tai- 
de-elämälle, musiikille ja muille 
sivistyksellisille harrastuksille. 
Se loi inkeriläisyyden "kulta- 
kauden” Avain kaikelle tälle oli 
varsin kattava, luterilaisen kirkon 
alueelle luoma kansakoululaitos 
ja hyvä kristillisiin arvoihin ra- 
kentunut arvomaailma. 

Sortovuodet ja seminaarin 
toiminnan päättyminen 

Tämän kohdan olen myös käsi- 
tellyt lehtiartikkelissani, ”Kolp- 
panan seminaarin vaiheita”. Se- 

minaari oli ARVOYHTEISÖ , 
joka ei sopinut bolshevikkien 
ateistis-naturalistiseen arvomaa- 
ilmaan ja siksi se lakkautettiin. 
Sitä ei myöskään haluttu - Tarton 
rauhansopimusta mitätöiden - säi- 
lyttää inkeriläisten kulttuuriauto- 
nomiaan, joka varsin kattavasti jäi 
bolshevikkien toimesta vain teks- 
tiksi rauhansopimuksessa. 

Uusi murroskausi ja 
Keiton seminaarin 
perustaminen 

Ateistisen Neuvostoliiton ro- 
mahdettua avautuivat mahdol- 
lisuudet rakentaa inkeriläisyyttä 
kannatellut luterilainen kirkko 
instituutiona uudelleen ja liittää 
se osaksi yhteiskuntaa. Lute- 
rilaisuus inkeriläiskodeissa oli 
toki elänyt ahtaissa puitteissa 
koko ateistisen neuvostovallan 
ajan. Tämä loi perustan kirkon 
nopealle elpymiselle 1980 - 1990 
luvun taitteen aikana. Seuran- 
neet tapahtumat puhuvat sen 
puolesta, että Inkerin luterilai- 
suudessa elävät vahvoina arvot, 
jotka kantavat yhteisön elämää. 
Inkerin kirkko on tänä aikana 
valinnut väljän etnisen ja kielel- 
lisen linjauksen arvoyhteisölleen. 
Kristillinen kirkko on avoin kai- 
kille kielille, kansallisuuksille ja 
roduille. S eka- avioliittojen, suo- 
malais-ugrilaisuuden ja muun lu- 
terilaisuuteen suuntautuvan kiin- 
nostuksen pohjalta kaikki ovat 
tervetulleita omaksumaan kirkon 
yhteydessä inkeriläis-luterilaiset 
arvot. Äidinkielen merkitystä ei 
ole kuitenkaan syytä unohtaa. Se 
on luterilainen ARVO. Kaikil- 
la on oikeus kuulla evankeliumi 
OMALLA äidinkielellään ja 
vaalia sitä seurakunnassa, (lute- 


rilaisuudessa ei ole mitään erityistä , 
pyhää ” kirkon kieltä' malliin latina 
tai kirkkoslaavi) 

Inkerin Kirkolla on jälleen oma 
Opettajaseminaari, joka luo poh- 
jaa uudenlaiseen kulttuuriympä- 
ristöön siirtyneelle inkeriläisyy- 
delle. Se on KELLON TEOLO- 
GINEN INSTITUUTTI. Inke- 
rinsuomalaisuus on kadottanut 
paljon maantieteellisestä yhte- 
näisyydestään, kansansa kielestä 
(suomi) ja etnisestä "puhtaudes- 
taan” seka- avioliittojen kautta, 
mutta henkiset arvonsa se on säi- 
lyttänyt, ja niitä vahvistamalla 
inkeriläisyys elää vastaisinakin 
vuosina ARVOYHTEISÖNÄ ja 
rikkaan historiansa jatkumosta. 

Mitä nuo arvot ovat? Monilla 
sanoilla niitä voisi luonnehtia 
kutakin sanaa sitten edelleen 
sisällöllisesti purkaen. Joitakin 
sytykkeeksi: Usko; Vastuullisuus; 
Rehellisyys; Ahkeruus; Perhe; Pal- 
velu; Kohtuullisuus jne., mutta 
tärkein on VAPAUS. Vapautta 
kristillisessä mielessä, vapaut- 
ta syyllisyydestä armahduksen 
ja armon kautta, siis sydämen 
vapautta - ei ulkonaisesti anas- 
tettua, anarkistista vapautta, 
joka noudattaa mielihalujaan 
muista piittaamatta. Se tarkoit- 
taa vapautta, myös vihasta ja 
katkeruudesta anteeksiantami- 
sen kautta. Anteeksi antaminen 
puolestaan ei tarkoita vääryyden 
hyväksymistä, vaan luopumista 
"oikeutetusta” kostosta tai muista 
vastavaatimuksista, joille ei tässä 
ajallisuudessamme ole reaalisesti 
edellytyksiä. 


INKERILÄINEN DIASPORA 

Suomessa 1920-1930 luvuilla 

Vadim Musajev 


1920-luvun alussa Suomen ra- 
jaseudulla oli noin 8000 inkeri- 
läispakolaista. Noin 5000 heistä 
muutti takaisin Neuvosto -Venä- 
jälle Tarton rauhan solmimisen 
jälkeen. Rauhansopimus tehtiin 
Suomen ja Venäjän federaation 
välillä. Kolmisen tuhatta inke- 
riläistä jäi Suomeen. 1930-luvun 
alussa maatalouden pakkokol- 
lektivisoinnin aikana inkeriläiset 
alkoivat taas paeta Neuvostolii- 
tosta rajan yli ja seurauksena oli 
inkeriläispakolaisten lukumäärän 
kasvu 4,5 tuhanteen. 

Inkerinsuomalaiset pakolaiset 
yrittivät kotoutua Suomeen ja so- 
peutua uusiin olosuhteisiin, tätä 
huomattavasti edesauttoi se, että 
he puhuivat samaa kieltäjä kuu- 


luivat samaan uskontokuntaan, 
kuin maan kantaväestö. Pako- 
laisten sopeutuminen suomalai- 
seen yhteiskuntaan edistyi, hake- 
muksella he saivat myös Suomen 
kansalaisuuden. Samoin inke- 
rinsuomalaiset yrittivät säilyttää 
omaa identiteettiänsä. Suomessa 
perustettiin ja toimivatkin aktii- 
visesti muutamat inkeriläisjärj es- 
tot, joista merkittävimpiä olivat 
Inkerin Liitto ja Inkeriläisten 
yhdistys. Pakolaisten lapset kä- 
vivät koulua, toimi pakolaisten 
oma seurakunta, vietettiin inke- 
riläisjuhlia. Heimolaisilla, sana 
tarkoitti inkeriläisiä sekä Vienan 
ja Aunuksen karjalaisia, oli tär- 
keä rooli ns. heimotyössä. Aka- 
teeminen Karjala-Seura (AKS), 
Itsenäisyyden Liitto sekä muut 


kansallismieliset ryhmät yrittivät 
vaikuttaa niihin, ylläpitäen suh- 
teita niihin ne tavoittelivat omia 
poliittisia intressejä. 

Inkerin ja Karjalan kortin käyttö 
poliittisessa pelissä ei kuitenkaan 
onnistunut. Heimolaisajatuksen 
kannatus suomalaisessa yhteis- 
kunnassa 1930-luvun loppupuo- 
lella laski huomattavasti. Neu- 
vostoliiton vastaiset vakoilu- ja 
tuhotyösuunnitelmat jäivät to- 
teutumattomiksi, propaganda- 
toiminta maan sisälläkään ei 
enää saavuttanut tavoitteitansa. 
1930-luvun lopussa inkeriläis- 
ongelmalla ei ollut paljon mer- 
kitystä Suomessa. Uudelleen se 
muuttui ajankohtaiseksi 2. maa- 
ilmasodan aikana ja sen jälkeen. 

JUHLAPUHE 

Wladimir Kokko 


Hyvä juhlaväki! 

25 vuotta sitten 15. lokakuuta 
1988 perustamiskokouksessaan 
Taaitsassa Inkerin Liitto kansa- 
laisjärjestönä on julistanut pääta- 
voitteeksi "inkerinsuomalaisten 
säilymisen etnisenä yhteisönä 
omalla kotimaalla Inkerissä”. 
Näin lukee liiton sääntöjen koh- 
dassa 1. Niin haasteellista ta- 
voitetta ei ole itselleen asettanut 
mikään muu taho. 

Onko yhdistyksemme onnistu- 
nut tämän tavoitteen saavuttami- 
sessa? Asiaa voidaan käsitellä eri 
näkökulmista. Katsotaan ensin 
tilastoa. 25 vuotta sitten Inkerin- 
maalla asui yli 22 tuhatta suoma- 
laista, nykyään meitä on jäljellä 
vajaa 8 tuhatta. Yhteenvedoksi 
voi sanoa, että olemme selvästi 
tehtävässä epäonnistuneet. 

Toisaalta voidaan kysyä, onko in- 
kerinsuomalaisten asema paran- 
tunut koti-Inkerissä ja muualla 
maailmassa ko ajassa? Vastaus on 
KYLLÄ. Ja siinä Inkerin Liiton 
toiminnan rooli on hyvin mer- 
kittävä. 25 vuotta sitten Inkerin- 
maalla oli 1 avoimesti toiminut 
suomalainen luterilainen seura- 


kunta, 1 perinneyhtye (Röntyskä) 
ja siinä kaikki. Suomea Lening- 
radissa opetettiin vain yliopistos- 
sa ja joka toinen vuosi sinne pääsi 
opiskelemaan 6-7 henkilöä. Edes 
historiallisia kulttuurisuhteita 
Suomeen inkerinsuomalaisilla 
ei silloin ollut. Nykyään vain In- 
kerin Liiton yhteydessä toimii 5 
musiikkiyhtyettä, suomenkielisiä 
luterilaisia seurakuntia on kym- 
menenkunta ja niissä on omia 
kirkkokuoroja, säännöllisesti pi- 
detään järjestetyt kesäjuhlat, vain 
Inkerin Liiton kursseilla suomea 
opiskelee parisen sataa ihmistä 
vuodessa, 25 vuoden ajassa niiltä 
on valmistunut muutama tuhat 
ihmistä (!), olemme luoneet van- 
husten palvelutalojen verkoston, 
Suomen raja on meille auki, Suo- 
meen pääsee opiskelemaan, työ- 
hön tai muuttamaan pysyvästi. 

Tärkeintä on kuitenkin se, että 
niin Inkerin Liitto kuin Inkerin 
kirkko voivat nykyään toimia 
inkerinsuomalaisten hyväksi 
vapaasti. Ylipäätänsä suhtautu- 
minen suomalaisiin, suomalai- 
seen kulttuuriin, suomen kieleen 
ja jopa Suomeen Venäjällä on 


muuttunut myönteisemmäksi. 
Suomen kielen opettajia ei kui- 
tenkaan koulutettu silloin eikä 
tänäänkään. 

Mitä Inkerin Liitto on oppinut 
25 vuoden ajassa? Ennen kaikkea 
saimme ymmärtää, että kaikista 
pulmista kansa voi selvitä vain 
omin voimin, ja selviytyäkseen 
sen täytyy toimia pelottomasti ja 
tehokkaasti. Inkerin Liiton his- 
toriassa on mm. sellaisia esimerk- 
kejä kuin mielenosoitus KGB: n 
talon edessä Liteinillä ja tiivis yh- 
teistyö federaation korkeimman 
neuvoston lautakuntien kanssa 
saadakseen maineen-palauttami- 
sen päätöksen hyväksytyksi. 

Olemme oppineet projektitoi- 
minnan menetelmiä. Meidän 
ensimmäinen yhteistyöhanke 
Suomen sosiaali- ja terveysmi- 
nisteriön, Pietarin kaupungin ja 
Leningradin alueen sosiaalivi- 
ranomaisten sekä Inkerin kirkon 
kanssa lähti liikkeelle jo vuonna 
1992, kun yhdistyksemme oli alle 
3 vuotta vanha. Sen tuloksista 
vanhusten palvelutalojen verkos- 
ton toiminnasta apua tarvitsevat 

ikäihmiset täällä ovat nauttineet 
tähän päivään asti. Seuraavilla 
hankkeilla tuettiin inkerinsuo- 
malaisten ammattikoulutusta ja 
työllistymistä, kansankulttuuria, 
kieliopetusta ja opettajien täyden- 
nyskoulutusta. Kiitämme niitä, 
jotka olivat projektiyhteistyössä 
kanssamme, paitsi yllä mainittuja 
- Suomen työministeriötä, Suo- 
men metsä- ja maatalousminis- 
teriötä, Pietarin ja Leningradin 
alueen työllisyyshallintoja, pa- 
luumuuttovirastoa, Suomen pää- 
konsulaattia, Pietarin kaupungin 
hallituksen nuorisopolitiikan 
komiteaa, ruotsalaista SIDA:a ja 
Ruotsin Inkeri-liittoa, Suomen 
opintotoiminnan keskusliittoa, 
Etelä-Kymenlaakson ammatti- 
opistoa, Inkerin kulttuuriseuraa, 
Inkeriläisten sivistyssäätiötä ja 
Suomi-Seuraa. Isohkoissakin 
hankkeissa Inkerin Liitto on toi- 
minut pätevänä yhteistyökump- 
panina. 

Saimme ymmärtää, että vähälu- 
kuisen kansan täytyy olla yhdes- 
sä. Olemme oppineet toimimaan 
yhteistyössä muiden inkeriläis- 
liittojen kanssa, Karjalan suoma- 


laisten Inkeri-liiton, Viron inke- 
rinsuomalaisten liiton, Ruotsin 
Inkeri-liiton ja Suomen Inkeri- 
liiton kanssa olemme päässeet 
yksimielisyyteen mm. kolmen 
yhteistyökonferenssin pidetty- 
ämme. Olemme oppineet myös 
toimimaan kansainvälisellä tasol- 
la ulkosuomalaisparlamentissa ja 
suomalais-ugrilaisten kansojen 
liikkeessä. 

Olemme oppineet myös sietä- 
mään paluumuuttoa, joka on 
vienyt koti-Inkeristä paljon suo- 
malaisia. Inkerin Liiton kannal- 
ta on tärkeää, että joka inkerin- 
suomalaisella on oikeus vapaasti 
valita asuinpaikka ja palata kan- 
takulttuurin juurille. Jokaisen in- 
kerinsuomalaisen on päätettävä 
itse jääkö hän tänne vai muut- 
taako hän Suomeen. Sääli, että 
moni päättää jättää kotiseudun 
näkemättä elämän perspektiivejä 
täällä. Mutta elinolosuhteet In- 
kerissä on asia, johon vaikuttaa 
paljon enemmän tekijöitä, kuin 
pelkkä Inkerin Liiton toiminta. 

Olemme oppineet demokrati- 
aa. Inkerin Liitto on vahvasti 


pitänyt kiinni demokraattisista 
menetelmistä ja kollektiivisesta 
päätöksenteosta. Juuri tämä on 
auttanut yhdistystämme selviä- 
mään hajoamisen kriisistä vuosi- 
na 1997-1998. Olemme oppineet 
puhumaan parempaa suomea ja 
olemaan yhdessä suomalaisina. 

Tarkoituksella en maininnut yh- 
täkään nimeä juhlapuheessani. 
(Näyttelyn tauluista löytyy run- 
saasti faktoja, tekstejä, kuvia ja 
vaikuttajien nimiä). Kaikkia tär- 
keitä ja hyviä on aivan mahdoton- 
ta listata. En edes yritä punnita 
kenen työpanos liiton toimintaan 
oli isompi, kenen pienempi. Tä- 
nään haluaisin kiittää KAIK- 
KIA, jolla oli joskus tai on ny- 
kyään Inkerin Liiton jäsenkortti. 
Tällaisia maailmassa on muuten 
noin 11 000! Ilman teitä meidän 
yhdistys ei olisi kestänyt 25 vuot- 
ta. Tämän päivän juhla Inkerin 
päivänä vuonna 2013 Hatsinassa 
on meidän yhteinen juhla. Kiitos! 

JUHLAPUHE 

Mikko-Olavi Seppälä 


Arvoisat kutsuvieraat, hyvät inkeriläi- 
set ja Inkerin ystävät, tämä viikko on 
ollut inkerinsuomalaisille poikkeuk- 
sellinen ja tärkeä. Samaan aikaan on 
juhlittu täällä Hatsinassa Kolppanan 
seminaarin 150-vuotismuistoa ja Hel- 
singissä inkerinsuomalaisen runoili- 
jan, Kolppanan tyttären, akateemik- 
ko Aale Tynnin 100-vuotismuistoa. 
Hänen ensimmäiset muistikuvansa 
olivat Kolppanan Sakoskan kansa- 
koulun portaikosta. Neljävuotiaasta 
kuusivuotiaaksi hän asui Kolppanan 
seminaarissa. 

Aale Tynni kirjoitti myöhemmin: 
* Lapsuuteni Inkeri - kaunis viheriöi- 
vä maisema täynnä iloista askartelua ja 
turvallista onnea. Muistan joen, jonka 
korkeilla äyräillä tiheän ruohon peitossa 
kypsyivät suuret, heleänpunaiset man- 
sikat. Muistan iloisen koivikon, jonka 
ojanvarret hohtivat sinisinään suuria, 
kosteateräisiä lemmikkejä. Muistan kor- 
keat vaahterat kotini portinpielessä ja 
pienen kirkkotarhan , jonka varjoisilla 
käytävillä me lapset leikimme 

Tämä varhaislapsuuden kuva tai 
muiston säie kesti, vahvistui, kantoi ja 
resonoi läpi hänen elämäntaipaleen- 
sa ja kirjailijanuransa. Inkeriläisyys 
muodostaa välkkyvän kuteen Aale 
Tynnin runojen rikkaassa loimessa. 
Muistot leikkautuivat vuoteen 1919, 
jolloin Kolppanan seminaari suljettiin 
ja hänen perheensä, seminaarin vii- 
meisen johtajan Kaapre Tynnin perhe, 
lähti maanpakoon ja suomalaistui. 

Kolppanan seminaarin perustamisen 
taustalla oli kansanopetuksen aate. 
Pyrkimys kohentaa aineellisia oloja 

suomalla kaikille tilaisuus omalla 
äidinkielellään saada alkeisopetus- 
ta, antaa lukutaito ja sytyttää kipinä 
jatkuvaan itseopiskeluun. Koululai- 
toksen pohjana puolestaan oli opet- 
tajankoulutuslaitos, seminaari. 

Aloitteen Inkerinmaan opettajase- 
minaarin perustamiseksi teki vuonna 
1860 Inkerinmaan suomalainen pa- 
pisto. Rahoitus järjestyi vuonna 1862 
ja rakennus nousi Kolppanaan 1863, 
kaksi vuotta maaorjuuden lakkaut- 
tamisen jälkeen. Tuutarin kirkossa 
kuulutettiin 10. helmikuuta 1863: 
” Seurakunnalle saan sen ilosanoman 
ilmoittaa, että kirkkoherrain istunnos- 
sa on päätetty Kolpanan kirkolle Gat- 
chinan takana raketa rahvaan skoulun 
opettajain opiston eli seminarion, jossa 
kasvatetaan 10 opetajata kolmen vuoden 
sisään. Kustannukset tulevat apukas- 
sasta,joka rakennukseen on määrännyt 
5000 ruplaa ja vuotiseks ylläpidoks 200 
ruplaa. Tämä seminarion toivotaan tu- 
levan suureks siunaukseks suomalaisille 
Inkerinmaalla r 

Seminaari oli saksalaisjohtoisen lute- 
rilaisen kirkon alainen ja toimi aluksi 
suomen kielellä. Kolppanan seminaari 
valmisti lukkareita ja opettajia Inke- 
rin suomenkielisiä kirkkokouluja var- 
ten. Vuonna 1891 luterilaiset koulut 
otettiin Venäjän kansanvalistusmi- 
nisteriön alaisuuteen, ja venäjän kie- 
lestä tuli opetuskieli Kolppanan se- 
minaarissa. Siitä huolimatta se pysyi 
Inkerin kulttuurielämän sydämenä, 
josta suomenkielinen kansanvalistus, 
kansakoulut sekä seuratoiminta levit- 
täytyivät ympäri Inkeriä. 


Kolppanan seminaarilla oli ratkai- 
seva merkitys erityisen inkerinsuo- 
malaisen identiteetin syntyyn. Juuri 
kansakoulunopettajat toimivat tässä 
välittäjäryhmänä. He pyrkivät kan- 
sanvalistajina kohentamaan maansa 
oloja. He valoivat toisiinsa rohkeaa 
optimismia, velvollisuuden- ja oman- 
arvontuntoa. Suomen kielen ja raitti- 
uden viljely sekä Inkerinmaan olojen 
ja perinteen tutkiminen loivat pohjaa 
muulle edistykselle. Opettajat olivat 
muokkaamassa inkerinsuomalaisista 
itsestään tietoista kansakuntaa. Vi- 
ron mallin mukaan vuodesta 1899 
järjestetyt suurisuuntaiset laulujuhlat 
loivat yhteisyyttä. Pysyviä rakenteita 
luotiin, kun opettajat perustivat yh- 
distyksiä - raittius s euroja, maamies- 
seuroja, osuuskassoja - sekä sanoma- 
lehtiä. 

Sata vuotta sitten vuonna 1913 Kolp- 
panan seminaari vietti 50-vuotisjuh- 
liaan. Silloin Inkerissä elettiin toivo- 
rikasta aikaa. Valistustyö oli edennyt 
lupaavasti. Tuolloin arvioitiin, että 
Inkerinmaalla asui 120 000 inkerin- 
suomalaista ja toimi 227 kansakoulua, 
joista yli puolet eli 136 oli suomalaisia. 
Kun Kolppanan seminaari aloitti toi- 
mintansa, suomalaisia kouluja oli ollut 
vain kymmenen. Vuonna 1913 näissä 
kouluissa opiskeli yli 8000 inkerin- 
suomalaista, miltei 85 % kouluikäi- 
sistä suomenkielisistä lapsista, joten 
luterilaisia ja suomen kieltä taitavia 
opettajia todella tarvittiin. Kesällä 
1913 Kolppanan laulujuhlien juhla- 
kulkueeseen osallistui 4000 ihmistä. 
Opettaja Juhana Peräläinen kirjoitti 
ylpeästi: * Mutta seminaarimme hedel- 
mällinen vaikutus ei rajoitu ainoastaan 


kansakoulualalle. Jollei se olisi meille 
omia opettajia ja opastajia valmistanut , 
harhailisi heimomme varmaan vielä ko- 
konaan henkisen orjuuden yössä, tuskin 
osakaan siitä olisi kansalliseen itsetietoi- 
suuteen kohonnut. Inkeriläiset eivät olisi 
oppineet tuntemaan toisiaan saman hei- 
mon jäseniksi, joita yhteinen äidinkieli, 
yhteinen isien perintö ja yhteinen kova 
kohtalo lujasti liittää toisiinsa. Ellei se- 
minaarimme olisi ollut kansallemme va- 
losoihtuna, ei Inkerin miehen ja naisen 
henkinen katse olisi koskaan ulottunut 
kotiveräjää kauemmaksi. Ilman oman 
opinahjon valistavaa vaikutusta eivät 
entiset maaorjat olisi heränneet vuosisa- 
toja kestäneen henkisen orjuuden unesta 
ihanaan itsetietoisuuteen vapautensa ja 
ihmisyytensä korkeasta arvosta .” 

Perustettiin niin Pietarin suomalai- 
sen yhteiskoulun kuin Kolppanan 
seminaarinkin kannatusyhdistys, 
perustettiin kansanvalistusseura 
Soihtu (1909), joka osoitti ja organi- 
soi työkenttiä, kuten kansankirjas- 
tojen perustamisen, luentokurssien 
järjestämisen ja Inkerin historian ja 
kansanperinteen tutkimisen. Perus- 
tettiin Inkerin Sivistysrahasto (1916), 
jonka tehtävä oli tukea suomenkielis- 
tä opetusta, ennen muuta Kolppanan 
seminaaria. 

Tarmokkaille kansanvalistajille Inke- 
rissä puhuttu suomen ja venäjän se- 
kakieli näyttäytyi inkerinsuomalaisen 
kulttuurin uhkana. Viivoittimesta oli 
tullut lineikka, lyijykynästä krandaski, 
mustekynästä pero jne. Opettajien oli 
pontevasti esimerkkinsä avulla viljel- 
tävä puhdaskielisyyttä. Suomen kielen 
opetus korostui voimakkaasti myös 
Kolppanan seminaarin opetusohjel- 
massa 1910-luvun lopulla. 

Venäjän vallankumous maaliskuussa 
1917 näytti vapauttavan myös pie- 
net kansallisuudet vaalimaan omaa 
kulttuuriaan. Kevään ja syksyn 1917 


yleisinkeriläisissä edustajakokouk- 
sissa inkerinsuomalaisten kansalliset 
pyrinnöt etenivät. 

Syksystä 1917 lähtien Kolppanan 
seminaarin opetus oli täysin suo- 
menkielistä. Juhlasalin seinällä luki: 
"Valistus on voimaa”. Koulun laajene- 
misen takia oppilaiden oli itse tuotava 
sängyt ja sänkyvaatteet - koulu tarjo- 
si sentään patjoihin oljet. Varojen ke- 
räämiseksi Kaapre Tynni laati Inke- 
rin kansalaisille osoitetun julistuksen, 
joka alkoi näin: * 'Pienten kansain voi- 
ma on valistuksessa. Siinä on Inkerinkin 
voima. Tämän muistaen Kolppanan 
Seminaari vetoaa valistusta harrasta- 
viin kansalaisiin yli koko Inkerinmaan. 
Seminaari on tehnyt vaatimatonta si- 
vistystyötään yli puolen vuosisataa 
vähään tyytyen suuria uskaltamatta. 
Nyt se on vapauden ajan koittaessa us- 
kaltanut tehdä rohkean päätöksen: se on 
avannut ovensa myöskin Inkerinmaan 
valistusta kaipaaville tytöille. Samalla 
on seminaari laajentunut kaksiluokkai- 
seksi ja on oppilasmäärä nykyisin yli 60. 
— Maassa vallitseva yleinen sekasorto 
on kuitenkin supistanut toiveet vakinai- 
sesta ja riittävästä kannatuksesta sangen 
vähiin ja uhkaa tehdä työn seminaarissa 
joksikin aikaa mahdottomaksi 

Marraskuun 1917 bolshevikkival- 
lankumous sekä Suomen sisällissotaa 
seurannut punapakolaisten virta se- 
koittivat Inkerinmaan olot. Valkoi- 
sen kenraali Judenitshin sotajoukot 
vahasivat Kolppanan syksyllä 1919, 
mutta eivät onnistuneet nujertamaan 
Pietaria. Sotaretkelle osallistuneet in- 
kerinsuomalaiset lyötiin maanpakoon 
-joukossa oli noin 100 opettajaa, kun 
Kolppanan seminaarista oli kaikkiaan 
valmistunut 200 opettajaa. 

Mitä sen jälkeen seurasi, kuuluu in- 
kerinsuomalaisuuden diasporan his- 
torian piiriin. Kolppanan seminaarin 
viimeinen vuosikurssi valmistui 1920 


Suomessa ja siirtyi opettajiksi suoma- 
laisiin kansakouluihin. 

Kolppanan veljille seminaari antoi 
lujat eväät. Niistä osaan parhaiten 
kertoa oman isoisoisäni Kaapre Tyn- 
nin kohdalta. Hän eli vanhemmiten 
muistoissaan, ja kirjoitti opettajato- 
verilleen Aapo Iholle vappuna 1949 
nuoruusajan sosialismistaan: * Mutta 
sen ajan aatteellinen pakaasi on elä- 
män viimoissa tippunut tielle tai haih- 
tunut taivaan tuuliin. Mutta eikö ole 
eräänlainen ihme, että se kylvö, jonka 
Kolppanan seminaari on suorittanut, on 
kestänyt ja kestää siihen asti, kun multa 
rapisee arkkuni kanteen 

Hieman ennen kuolemaansa vuonna 
1953 Tynni kirjoitti Iholle: * Minua 
muuten vaivaa aina sama: kotimaan 
ikävä. Minä usein otan käsiini Kolp- 
panan seminaarin albumin. Katselen 
siitä kuvia, siinähän ovat kaikki vanhat 
veljet, luen yhtä ja toista ja usein samaa, 
jonka hyvin muistan. Valittelen kohta- 
loaan. Seinälläni on aina Inkerinmaan 
kartta. Sekin on aina muistuttamassa 
maan menneisyyttä ja kansamme tuhoa. 
Kuka olisi voinut edes aavistaa, mitä 
tuo mukanaan vallankumous !” 

Mutta palataan vielä hetkeksi sadan 
vuoden takaiseen juhlaan. Tuolloin 
Mooses Putro laati Kolppanan se- 
minaarin 50 -vuotisjuhlaan kantaatin, 
jonka sanoihin voimme mielessämme 
kaikki yhtyä: 

”Sulle äiti, koti aamuruskon, sulle 
pyhäkkö muistojen, 

sulle , kun herätit toivon , uskon , sulle 
kiitos ainainen! 

Tässä näet nyt huoltes lapset tehden 
sulle kunniaa: 

nuoret niin kuin harmaahapset eessäs 
päänsä paljastaa. ” 

MUISTOMERKIN SIUNAUSTILAISUUS 

PIENIL LÄ KANKAILLA 5.10.2013 

Viktor Hyyrönen 


Arvoisat pastorit Arvo Soittaja 
Pavel Krylov! Hyväjuhlayleisö! 

Tänään, kalenterin mukaan In- 
kerin päivänä minulla on ilo toi- 
vottaa teidät tervetulleeksi tänne 
Pienille Kankaille Muistomerk- 
kimme siunaustilaisuuteen. 

Muistoristin ajatus oli kypsymäs- 
sä jo aika pitkään. Olen viimeis- 
ten runsaan parin kymmenen 
vuoden aikana kierrellyt Inke- 
rinmaata ja tutkinut neljänsadan 
vuoden vanhaa Inkerin kirkon 
nykytilanneetta. Kohtalaisen hy- 
vin olivat 1990 -luvulle säilyneet 
ainoastaan Pyhän Marian kirkko 
Pietarissa, Pyhän Nikolain kirk- 
ko Hatsinassa sekä kirkkoraken- 
nukset Toksovassa ja Tyrössä. 
Niille neuvostovalta oli löytänyt 
käyttöä urheilu-, tanssi- ja näyt- 
telypaikkoina. 

Suurin osa kirkkorakennuksista, 
kuten Keiton, Lempäälän, Vuo- 
leen, Miikkulaisten, Valkeasaa- 
ren, Haapakankaan, Rääpyvän, 
Markkovan, Järvisaaren, Inke- 
ren, Liissilän, Koprinan, Tuu- 
tarin, Hietamäen, Serepettan, 
Kaprion, Kattilan, Soikkolan ja 
Novasolkan yhteensä 19 kirkkoa 
oli neuvostoaikana pyyhitty pois 
ihmisten näköpiiristä, mutta ei 
muistista. 

Jokaisella kirkollamme on oma 
traaginen historiansa. 

Muutamat kiviset kirkkoraken- 
nukset, esimerkkeinä Ropsun 

kirkko Pienen Kurkun kylässä, 
Skuoritsan, Spankkovan, Ku- 
panitsan, Moloskovitsan ja Ko- 
semkinan kirkot, olivat toimineet 
varastoina, tuotantolaitoksina, 
hevos- ja autotalleina. Kupanit- 
san, Skuoritsan ja Kosemkinan 
kirkot ovat korjausten jälkeen 
taas seurakuntalaisten käytössä. 


Kun 1950-luvun puolivälistä 
alkaen yhä enemmän inkerin- 
suomalaisia pääsi palaamaan 
kotiseuduille, seuroja pidettiin 
kotioloissa. Kesällä 1959 urheat 
mummot ja vaarit päättivät ko- 
koontua Tuutarin Kirkonmäellä 
rauniokirkon sisällä. Tieto tapah- 
tumasta levisi. Äitini kertoman 



Hyyrönen kertoo, että Kadonneen Inkerin muistomerkissä on Inkerin kartta, ja siinä 
viisi luotien tekemää osumaa. 



mukaan jo aamusta ihmisjoukot 
kävelivät Mozhajskaja-asemalta 
Kirkonmäelle. Mutta matkan 
puolivälissä vastassa olivat mi- 
liisijoukot, jotka käännyttivät 
kulkijat takaisin. Jonkun ajan 
kuluttua sotapioneerit räjäyttivät 
kaikki, mitä kirkosta oli jäljel- 
lä. Seuraavasta aamusta alkaen 
ei Kiovan maantieltä Tonnilan 
kohdalta näkynytkään Inkerin 
kansan ylpeyttä Kirkonmäellä, 
vaan pelkkä kalju mäenpää. 

Menneen kesän elokuussa, kun 
olin ottamassa multaa Ropsun 
rauniokirkon sisältä, huomasin, 
ettei se olekaan multaa, vaan po- 
roa. Ystävällinen hautausmaan 
työntekijä pahoitteli nuoruus- 
tyhmyyttään, kun ei pysäyttä- 
nyt kirkon polttoa, vaan itsekin 
liittyi porukkaan. ”Nyt aikui- 
sena hävettää valtavasti, mutta 
kun mitään ei voi muuttaa”, noin 
50-vuotias mies tuskaili hiljaisel- 
la äänellä. 

Tasan kuukausi sitten kuulin jär- 
kyttävän Koprinan Pyhän Kata- 
rinan kirkon tarinan. Vuodesta 
1944 vuoteen 1948 kirkkoraken- 
nus toimi vankilana. Sitten vangit 
siirrettiin johonkin. Kirkkoon ra- 
kennettiin toinen kerros ja järjes- 
tettiin joku tuotantolaitos. Myö- 
hemmin kirkko oli palanut maan 
tasalle. Kylässä uskotaan, että se 
oli tuhopoltto. Työkaverini Va- 
sili Myttä kertoi aikoinaan, että 
kattopellistä tehty iso pesuvati 
oli pitkään käytössä heidän sau- 
nassaan. Nyt mikään ei muistuta 
entisestä kirkosta kauniin joen 
rannalla. 

Spankkovan, aika hyvin sodasta 
säilyneen, rauniokirkon tornin 
kohtalon sinetöi läheinen sijainti 
Leningrad-Tallinna rautatieltä. 


Vuonna 1980 Neuvostoliitto val- 
misteli kesäolympialaisia, ja kun 
molemmissa kaupungeissa pidet- 
tiin kilpailuja, radalla odotettiin 
vilkasta turistien liikehdintää. 
Välttääkseen ulkomaalaisil- 
ta turisteilta ikäviä kysymyksiä 
rakennuksesta, joka helposti oli 
tunnistettavissa kirkkorakennuk- 
seksi, viranomaiset päättivät ve- 
tää traktorilla tornin alas. Tornin 
ylimmäinen piikkiosa ei kestänyt, 
vaan romahti, mutta leveämpi 
alaosa ei antanut periksi. Ketjut 
ja teräsköydet katkeilivat, mutta 
torni pysyi paikallaan. Lopulta 
traktorinkuljettaja luovutti. 

Inkerin vanhojen hautausmai- 
den kohtalo on yhtä surkea kuin 
kirkkojen. Yleensä hautausmaat 
sijoitettiin kirkkojen läheisyy- 
teen. Nyt hyvin vähän on enää 
säilynyt, mikä muistuttaisi näis- 
tä hautausmaista. Esimerkiksi 
yli 200 vuotta vanha Kolppanan 
hautausmaa on peitetty asfaltilla. 
Suoraan hautojen päälle on ra- 
kennettu Avangard-tehtaan tuo- 
tanto-osastoja. Näin itse kirkko- 
kin joutui ikään kuin vankilaan. 

Vieläkin vanhempi Venjoen hau- 
tausmaa on myös osittain peitetty 
asfaltin alle ja päälle on raken- 
nettu autotalleja. Loppuosasta 
kaikki ristit on revitty maasta 
pois. Monet hautausmaat on 
kynnetty, kylvetty ja muutettu 
kolhoosi-sovhoosipelloiksi. Nyt 
siellä kasvaa vain rikkaruohoa, 
jopa jät tiput ke a. 

Vanhojen hautausmaiden säily- 
neet pikkuiset saarekkeet, kuten 
Tuuterissa, Liissilässä, Koprinas- 
sa, Inkeressä, Skuoritsassa jne. 
ovat surkeassa tilassa, valtavasti 
pusikkoistuneet. Ehkä juuri tämä 
Pienet Kankaat on parhaiten säi- 


lyttänyt sen oikean vanhan in- 
keriläisen hautausmaan kuvan. 
Juuri siksi muistomerkin paikak- 
si tuli valituksi Pienet Kankaat. 
Esivanhempanne olivat valinneet 
sen lähikylien kalmistoksi sen jäl- 
keen, kun kylät siirtyivät Venjo- 
en seurakunnasta vuonna 1989 
elvytettyyn Hatsinan suomalai- 
seen seurakuntaan. Toivottavasti 
seurakunta ottaa muistomerkin 
omakseen. 

Nyt Muistomerkin Tuuliruusun 
alle sijoitetaan 25 hävitetyn kir- 
kon paikalta tai hautausmaalta 
tänne Pienille Kankaille tuodut 
mullat. . . 

Hävitettyjen ja häväistyjen kirk- 
kojen ja hautausmaiden kohtalo 
on ollut myös inkeriläisillä kylillä 
ja asukkailla - poistua valtavä- 
estön tieltä. Neuvostoaikana oli 
tuhottu Kolppanan seminaarista 
alkaen Inkerin koulutusjärjestel- 
mä, sivistys, omaperäinen kult- 
tuuri, kansalliset tavat, suomen 
kielemme ja loppujen lopuksi 
suomalainen mielemme, eli suo- 
malaisuutemme. Nuoremmat 
sukupolvemme ovat sen valitet- 
tavasti kadottaneet. 

Siksi syntyi ajatus saada aikaan 
Muistomerkki kaikelle sille mitä 
Inkerin kansa on lopullisesti me- 
nettänyt ja jatkuvasti menettä- 
mässä. 

Rahkolan asukkaat Toivo Hyy- 
rönen ja Viljo Pentonen poistavat 
muistomerkin peitteen.. 

Pastorit Arvo Soittu ja Pavel 
Krylov suorittavat muistomerkin 
siunauksen. 

Muistomerkin muodoksi tuli 
valituksi ristin muoto siksi, että 

Viktor on kertomassa , mitä muovirasioissa on, ja miksi. Muistomerkin jalustalla on 
nimenä Tuuliruusu. 


syvästi uskovainen Inkerin kansa 
satoja vuosia oli sitkeästi säilyt- 
tänyt uskonsa ja ollut uskollinen 
omalle kovia kestäneelle kirkol- 
leen. Ja kuten Jeesuksen Gol- 
gatalle kantama risti, Inkerin 
kansan kohtalo oli yhtä raskasta. 
Muistomerkki, kuten tärkeimmät 
inkeriläisen maanviljelijän työ- 
kalut: aura, astuva, kirves ja saha 
myös on valmistettu raudasta. 

Tuolla ylhäällä te näette Inkerin 
kartan, jossa on viisi luotien ja 
kranaattien sirpaleiden tarkkaa 
osumaa. Osumat omalla äänet- 
tömällä kielellä kertovat, mitä 
kaikkea Inkeri ja sen suomalai- 
nen väestö on menettänyt ja kär- 
sinyt, nimenomaan: 

1. tuhansien viattomien 

inkerinsuomalaisten teloitettujen , 
kymmenien tuhansien karkotuk- 
sissa, pakkosiirroissa menetettyjen 
ihmishenkien , Inkerin ja Suomen 
itsenäisyyden puolesta kaatuneiden 
ja haavoittuneiden ja katkenneiden 
suku-perhesiteiden muistoa ; 


2. satoja vuosia Inkerin kan- 
saa palvelleiden häväistyjen ja tu- 
hottujen kirkkojen muistoa ; 

3. hävitettyjen hautojen ja 
kokonaisten hautausmaiden muistoa; 

4. tuhotun Inkerin koulutus- 
järjestelmän , sivistyksen , kulttuu- 
rin , elintapojen muistoa; 


5. viimeinen , siis viides osu- 

ma merkitse edellisten neljän osu- 
man seurausta , eli inkeriläisyyden , 
suomalaisuuden , menettäminen 
nuoremmissa sukupolvissamme , 
jopa asuinpaikoistaan huolimatta , 
mutta kuitenkin eniten itärajan 
takana. 

Ei ole helppoa luokitella, mikä oli 
kansallemme näistä viidestä koh- 
talokkain menetys, mutta mie- 
lestäni kuitenkin ensimmäinen, 
koska menetettyä ihmishenkeä 
ei mikään voi korvata. 

Muistomerkin alustaan on koottu 
vaeltajien symboli - Tuulienruu- 
su. Inkerin kansa on hajotettu 
kaikkiin maailman suuntiin, 
mutta pisimmät suunnat kui- 
tenkin olivat itä (Siperia) ja länsi 
(Kanada ja USA). Siksi Tuulien- 
ruusumme itäinen ja läntinen osa 
ovatkin pidempiä. 

Lopuksi lauletaan OmalT maali. 


Rakkaamme 

TOIVO (TOPI) KAKKO 

s. 1.3.1930 Venjoki, Inkeri 

k. 27.10.2013 Satks, Pori — 

Hiljennyt on sydän kallis, 
sammunut on katse hyvä. 

Lepää käsi apuun valmis, 
meille jäi vain suru syvä. 

Kiittäen ja kaivaten 

Liisa 

Merja , Raine , Henri ja Katri 
Pekka , Minna , Teemu ja Noora 
Timo , Jaana , Johanna , Heidi ja 
Juho-Aleksi 
sukulais et ja ystävät 

Siunaus toimitettu 23.11.2013 läheisten läsnä ollessa. 
Tuhka lasketaan Luvian hautausmaalle. 


Lämmin kiitos osanotoista. 


Iloinen kansanopetuksen juhla 

Anne Tuohimäki 


T änä vuonna on kulunut 
150 vuotta siitä, kun 
kansakoululaitoksen 
suomenkielinen opettajankou- 
lutus Inkerinmaalla Kolppanassa 
Hatsinassa lokakuun alussa pi- 
dettyjen juhlallisuuksien lisäk- 
si halusimme myös Suomessa 
muistaa kyseistä tapahtumaa. 

Suomen Inkeri-liitto ja Helsin- 
gin Mikaelin seurakunta järjes- 
tivät yhdessä Iloisen kansaop et uk- 
sen juhlan. 

Lokakuun 13. päivänä kokoon- 
tui toistasataa henkeä Mikaelin 
kirkkoon Kontulaan. Juhlan 
ensimmäisessä osassa laulettiin 
yhteisesti Vanhoja” koululauluja, 
kuultiin dosentti Toivo Flinkin 
ja arkkitehti Isto Pihkalan esi- 
telmät, Lyydia Wivolinin 91 
v. laulua, Inkerin piispa Aarre 
Kuukaupin koulumuistoja ja 
Inkeriläisten sivistyssäätiön hal- 
lituksen puheenjohtajan Toivo 
Ihon esittämä äitinsä kirje semi- 
naarin rehtori KaapreTynnille. 
Lopuksi näimme Lilja Skibju- 
kin kirjoittaman ja ohjaaman 
pienen näytelmän. 

Kahvitauolla seuraamme liittyi 
myös Helsingin piispa Irja As- 
kola. 

Iltakirkossa puhuivat molemmat 
piispat ja Mikaelin seurakunnan 
kirkkoherra Martti Häkkänen. 




Uruissa ja pianossa loisti Sergei 
Andrejev Tyröstä. 

Lämmin kiitoksemme teille kirkkoherra Martti Häkkänen ja diakoni Hanna Sävilammi sekä kaikki 
Mikaelin seurakunnan työntekijät, jotka mahdollistitte tämän juhlan järjestämisen. 


Kuvat: Anne Tuohimäki ja Heikki Jääskeläinen 





Liiton syyskokouksen päätöksiä 

Anne Tuohimäki 


Päätettiin liittymis- ja jäsen - 
maksun suuruudesta v. 2014. 

• liittymismaksua ei kanneta 

• jäsenyhdistyksen jäsenen 
maksu 2 €/ jäsen 

• henkilöjäsenen jäsenmaksu 

20 € 

• kannattava jäsen 50 € 

Kaikki maksut ovat vuosi- 
maksuja. 

Päätettiin Inkeriläisten vies- 
tin v. 2014 tilausmaksusta. 

• EU-maat 35,- € 

• muut maat 40,- € 

Esitettiin ja hyväksyttiin hal- 
lituksen laatima esitys toimin- 
tasuunnitelmaksi ja talousar- 
vioksi v. 2014 

• suunnitelman mukaan 
Inkeriläisten viestiä jul- 
kaistaan 6 numeroa. 

• järjestetään liiton 80-vuo- 
tisjuhlat heinäkuussa 

• suunnitellaan matkoja 
Tallinnan laulujuhlille, 
Taipalsaareen, Hankoon 
ja Oittiin. Tutkitaan 
mahdollisuuksia järjestää 
matkat Viron ja Pietarin 
kesäjuhlille. Lisätietoja 
saa tulevista Inkeriläisten 
viesteistä. 


• talousarviosta hallitus on 
todennut, että liiton ensi 
vuoden toiminta tulee 
olemaan erittäin riip- 
puvainen mahdollisista 
avustuksista. 

Valittiin yhdistyksen toimi- 
henkilöt 

• puheenjohtajaksi v. 2014 
valittiin yksimielisesti 
Alina-Sinikka Salonen. 

• hallituksen jäsenet vv. 
2014 - 2016 

Erovuorossa olleet varsinaiset 
jäsenet Keijo Korkkaja Irja 
Pelkonen olivat ilmoittaneet , 
etteivät ole käytettävissä. 

• erovuorossa ollut varsinai- 
nen jäsen Viktor Hyyrö- 
nen valittiin uudelleen. 

• erovuorossa olleen var- 
sinaisen jäsenen Keijo 
Korkan tilalle valittiin 
Seukko-seura ry:n pu- 
heenjohtaja Aili Mehiläi- 
nen ja erovuorossa olleen 
varsinaisen jäsenen Irja 
Pelkosen tilalle valittiin 
Hyvinkään seudun Inke- 
ri-kerhon varapuheenjoh- 
taja Outi Mäkelä 

• erovuorossa ollut halli- 
tuksen varajäsen Annikki 
Kelo valittiin uudelleen. 


Valittiin toiminnantar kastajat 
v. 2014 

Varsinaiset toiminnantarkastaj at: 
Antti Kokkinen , Espoo ja Tar- 
ja Nieminen , Vantaa 

Varatoiminnantarkastajat: 
Sinikka Aurimaa-Uuttu, Es- 
poo ja Annakaisa Mörttinen, 
Vantaa 

v. 2014 kokousten koollekutsu- 
minen ja pitopaikka 

Päätettiin, että vanhan tavan 
mukaan kevät- ja syyskoko- 
ukset pidetään Inkeri kodissa 
hallituksen määräämänä ajan- 
kohtana ja kutsu niihin jul- 
kaistaan Inkeriläisten viestissä 
sääntöjen mukaisesti. 

Kutsu julkaistaan myös liiton 
www- sivuilla. Jäsenjärjes- 
töille voidaan toimittaa kutsu 
sähköpostitse. 

MATKAN VARRELTA 

- Inkerinsuomalaisen muistelmia 



Suomalaiset pojat ovat 

rohkeita , he eivät itke 

Vuoden 1942 alkaen eläessäm- 
me Saarenmaalla emme enää 
nähneet nälkää. Meidän aineel- 
liset tarpeet olivat hyvässä kun- 
nossa. Mutta henkilökohtainen 
hygienia, eritoten hampaanhoi- 
to, oli tykkänään laiminlyötyä. 
Ei tämä kovin yllättävää ollut. 
Olimme keskittyneet etupäässä 
hengissä oloon. Meillä ei ollut 
mitään lääkealan aineistoa, ei 
hammasharjoja ja tahnaa. 

Olin ainoa, joka sai veriripu- 
liin sodan alettua kesäkuussa 
1941. Nyt olin taas ensimmäi- 
nen terveysvaikeuksissa. Tällä 
kertaa oli hampaiden vuoro. 
Sain hammastulehduksen ja 
siitä johtuvan hammassäryn. 
Onneksi läheisessä Valjalassa 
oli hammaslääkäri. 

August ajoi minut sen vastaan- 
ottoon, tuoden ruokatarpeita 
lääkärin palkaksi. Odottaes- 
saan vuoroani, kuulin kamalaa 
huutoa viereisestä huoneesta. 
Joltakin naiselta lääkäri ilmei- 
sesti veti pois hampaan. Joo, 
ajattelin, ylpeänä suomalaisena, 
minä en varmasti huuda vaikka 
koskisi kuinka paljon. 

Kun vuoroni tuli, ystävällinen 
hammaslääkäri tarkasti ham- 
paani ja sanoi sitten, ettei hän 
voi muuta tehdä kun vetää pois 
minunkin hampaani. Eihän 
silloin ollut mitään puudutus- 

aineita saatavana. Tunsin kun 
lääkäri siekailematta otti hyvän 
otteen hohtimillaan hampaasta- 
ni. Äkkiä tunsin kamalaa kestä- 
mätöntä kipua. Ylpeydestä viis, 

Ylpeyteni säilyi, ei siksi 
että olisin ollut rohkea, 
vaan koska olin liian 
hidas reagoimaan 

kipuun. 

nyt kiljaisen kovasti ja pitkään, 
ajattelin. Juuri ennen kun ker- 
kisin sitä tehdä, lääkäri näytti 
minulle hampaani pihdeissään. 
Ylpeyteni säilyi, ei siksi että oli- 
sin ollut rohkea, vaan koska olin 
liian hidas reagoimaan kipuun. 

Jopa vuosien jälkeenkin muistel- 
lessani tätä ensimmäistä ham- 
paan vedon kokemusta en voi 
muuta kuin hymyillä. 

Yllättävä kutsu 
Mikä suuri yllätys! Juuri kun 
rupesimme mukautumaan elä- 
määmme Saarenmaalla, saimme 
postissa joskus huhtikuussa 1943 
kirjeen. En tätä ennen tiennyt- 
kään, että posti toimisi Virossa ja 
että se voisi jopa tavoittaa meidät. 
Kirje oli Tallinnasta, Suomen 
Siirto Komissiosta. Siinä tarjot- 
tiin koko perheelle tilaisuus siir- 
tyä Suomeen, esi-isiemme maa- 
han. Schulzit saivat samanlaisen 
tarjouksen. Tarjouksessa sanot- 
tiin hyvin selvästi, että siirto oli 


ehdottomasti vapaaehtoista. He 
pyysivät vastausta. 

Tämä oli täysin odottamaton, 
jännittävä uutista. Suomi oli 
meille saavuttamaton unelmien 
maa, missä kaikki oli oikein: 
ihmiset hyviä ja rohkeita, maa 
kaunista. 

Mietimme tilannetta keskenäm- 
me: Elämämme Virossa oli nyt 
rauhallista, meillä oli kylliksi 
ruokaa, työ oli kohtuullista, ei 
paineen alaista, ja tulimme toi- 
meen ihmisten kanssa. Oikeaan 
aikaan voisimme helposti palata 
takasin kotiin Inkeriin. 

Toisaalta saksalaisten tappion jäl- 
keen Stalingraadissa, mitä sota- 
uutisia kuulimme, ei ennustanut 
hyvää saksalaisille. Venäläisillä 
näytti olevan yliote. Nuoria viro- 
laisia pakotettiin sotavelvollisena 
Saksan armeijaan. Kaikenlaisia 
huhuja kierteli saksalaisten tap- 
pioista. Kaikki tuntui epävar- 
malta. Suomessa, luulimme, 
pääsisimme pois tästä kaikesta. 
Emme halunneet elää uudelleen 
viiksiniekan alaisena. Isa kirjoit- 
ti vastakirjeen. Me haluamme 
muuttaa Suomeen. 

Vastaposti Suomen Siirtokomis- 
siolta toi tarvittavat matkatiedot 
ja tarpeelliset matkapaperit pääs- 
täksemme Paldiskin kokoontu- 
misleirille. 

Sanoimme haikeat jäähyväi- 


semme Saksille ja ystävillemme 
Saklassa. Tunsin itseni erikoisen 
läheiseksi Augustin kanssa. Olin- 
han niin kuin hänen ottopoikan- 
sa. S anoessani jäähyväiset hänelle 
pahoittelin, ettei kalareissustam- 
me tulisi mitään ja miten olisin 
nauttinut yhteisestä kalastamises- 
ta. Taas, hän vain hymyili; suru- 
mielisesti talla kertaa. 

(Kuulimme Saksista jälkeen päin. 
Hän oli onnistunut pakenemaan 
kalastusveneellä Ruotsiin. Nyt 
itse pakolaisena hän sanoi ole- 
vansa pahoillaan, ettei kohdellut 
meitä paremmin ollessamme hä- 
nen farmillaan. Puolestani ajat- 
telin, että hän kenties oli hiukan 
viileä, mutta sittenkin kohtuulli- 
nen meille. Anteekstipyyntö oli 
turhaa.) 

Menemme Suomeen 
Junamatkamme Paldiskiin, arvi- 
oin toukokuun alussa 1943, alkoi 
pyhäpäivän tapaisessa positiivi- 
sessa ilmapiirissä. Mehän mat- 
kasimme Suomeen, maahan josta 
esivanhempaamme läksivät lähes 
kolmesataa vuotta sitten! Pian 
olisimme siellä. Tämä ei ollut 
unta. Siellä kaikki olisi kunnossa. 

Mukana vaunussa oli ryhmä vi- 
rolaisia nuorukaisia, meluavia 
nostomiehiä menossa liittymään 
Saksan armeijaan. He olivat in- 
toa täynnä, nauraen, laulaen ja 
kujeillen keskenään. He puhuivat 
pysäyttävänsä venäläiset Viron 
rajalla, niin kuin heidän van- 
hempansa olivat tehneet aikoi- 
naan. Muistan ajatelleeni kuin- 
ka vähän he tiesivät mikä heitä 
odotti. Minulle sodassa ei ollut 
mitään romantiikkaa, ei mitään 
sankaruuksia, vaan vain kauhua 
ja kurjuutta. Epäilin kyllä hiu- 
kan, että heidän käytöksensä oli 


osaksi teennäistä, oikeiden tun- 
teiden salaamista: vastenmieli- 
syys panna päälle vieraan maan 
sotilaspuvun ja huoli oman rak- 
kaan maansa kohtalosta. 

Olipa niinkin, että huomattava 
määrä nuoria virolaisia päätti 
välttää mobilisointia ja karata 
Suomeen. Näillä rohkeilla isän- 
maallisilla ideaalistinuorilla, jois- 
ta moni oli monet hyvin oppinut, 
oli kaksipuolinen motiivi: 

1. Maksaa takaisin Suomelle , se mitä 
he pitivät \ kunniavelkana suoma- 
laisten vapaaehtoisten avusta Viron 
itsenäisyyssodassa 1 91 8-1 92 0 \ taiste- 
lemalla Suomen armeijassa , heidän 
\ hyväksy mässään ” sotilaspuvussa ja 
saada samalla kokemusta sotilaina. 


2. Oikean kriittisen ajan tullen , 
he voisivat palata takasin Viroon 
auttamaan kokeneina sotilaine sen 
rajojen puolustusta. 

Noin 3500 miestä ylitti Suomen 
Lahden ja muodosti Suomessa 
Virolaisten Rykmentin. He sai- 
vat sotilaskoulutuksen ja otti- 
vat kunniallisesti osaa Karjalan 
Kannaksen taisteluissa. Heidän 
lukunsa väheni sotatappioista ja 
joidenkin halusta jäädä Suomeen, 
mutta lopulta noin puolet heistä 
palasi Viroon elokuussa 1944. 

TAPAHTUMAKALENTERI 

Suomen Inkeri-liiton TAPAHTUMAKALENTERI kevätkaudella 2014 



Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Palvelupiste, Uudenmaankatu 1. 
Puh. 233 2565 


Hyvinkään Inkeri-kerho 
Hyvinkään Inkeri-kerho ry ko- 
koontuu seurakunnan aulakahviossa 
( Hämeenkatu 16) aina kuukauden 1. 
Sunnuntaina klo 14.00. 

Kevään kokoontumiset ovat seuraavat: 

• 5.1 Aale Tynni 100 vuotta 

• 2.2 Inkerin kansanopetuksen 
historiaa 

• 2.3 kevätkokous 

• 6.4 kerho 

• 4.5 kerho 

Tiedustelut 
Irja Pelkonen 
inkerikerho@gmail.com tai 
p. 0405505712 

Lahden seudun Inkeri-seura 
Kerhoillat joka kuukauden toinen 
maanantai alkaen kello 15 Luther 
kirkolla, osoitteessa Vuorikatu 37. 
Kerhoiltojen kahvituksen sovimme 
vuorotellen jo edellisessä kokouksessa. 

Kerhoilloista ja kokouksista tiedus- 
teluihin vastaa 

Maria Lahti, p. 0400 841 741 

Turun Inkeri-seura 
Besseda-teehetket jatkuvat Palve- 
lupisteessä joka kuukauden 1. Ja 3. 
perjantai kello 13 Irma Kapasen 
vetämänä. 

Juhlatilaisuudet Varissuon kirkolla 
( Kousankatu 6), kello 14 alkaen. 


• 26.12. joulujuhla 

Helsingin seudun Inkeri-seuran 
tapahtumia 

Anitta Iline anitta@inkeriseura.com 
tai p. 050-565 9805 

Työpajat järjestetään Karj alatalon 
Inkerikodissa {Käpylänkuja 1, Hel- 
sinki) 

Tiedustelut 

Toivo Tupin,p. 040 578 3894 

Seukko-seura ry 

• Tapaamiset ovat joka kuukauden 
viimeisenä lauantaina Karjala- 
talon Inkeri-kodissa klo 10.00 

( poikkeuksena valtakunnalliset 
juhlapäivät ), Käpylänkuja 1. 
Ensimmäinen kokoontuminen 

25.1.2014. 

• Englannin tunnit joka torstai 
klo 17.00 Inkeri-kodissa, alkaen 

16.1.2014. 

• Jooga-tunnit joka toinen lauantai 
klo 10.00 Inkeri-kodissa alkaen 

18.1.2014. 

Lisää tietoa netistä 
www.123kotisivu.fi/seniorit 
ja seuran puheenjohtajalta Aili Me- 
hiläiseltä, aili. mehilainen@gmail. com, 
p. 0503386023. 

Hyvät lukijat! 

Vuoden hartaimmin odotettuun juhlaan on aikaa noin viikko. Joulutervehdyksenä on laulu, jonka 
olen kuullut ensimmäisen kerran opettajakoulutuksessani. Se kosketti minua silloin ja koskettaa 
edelleen. Onkohan se merkki inkeriläisen pysyvästä kaipuusta johonkin? Mahdoinko jo silloin, 
nuorena, ymmärtää elämän tuovan mukanaan myös tuskaa ja kipua? En tiedä. - Toivon, että 
Joulun Lapsi tuo meille jokaiselle joulun rauhan ja ilon. 


Tuikkikaa , oi joulun tähtöset 


Tuikkikaa, oi joulun tähtöset, 

kilpaa lasten tähtisilmäin kanssa! 

Kertokaatte joulun satua, 

yhtä uutta, yhtä ihanaa, 

mieltä viihtävää kuin muinen 
läsnä. 


Helkkykää, oi joulun laulelot, 

rinnoista niin riemurikkahista! 

Sävel soikoon, leikki leiskukoon, 

rinnan riemuista se kertokoon, 

mieltä viihtäen kuin muinen 
läsnä. 


Kerran loppuun joulun satu saa, 
suru säveliä sumentaapi, 
kerran silmän täyttää kyyneleet, 
virtaa vuolahina tuskan veet, 
siks, oi tähtisilmät, loistakaa! 


P. J. Hannikainen 


